CELEX: 52011PC0809
Language: fi
Date: 2011-11-30
Title: Ehdotus EUROOPAN PARLAMENTIN JA NEUVOSTON ASETUS tutkimuksen ja innovoinnin puiteohjelmasta ”Horisontti 2020” (2014–2020)

|
			
		
		
		52011PC0809
		
			Ehdotus EUROOPAN PARLAMENTIN JA NEUVOSTON ASETUS tutkimuksen ja innovoinnin puiteohjelmasta ”Horisontti 2020” (2014–2020) /* COM/2011/0809 konč. - 2011/0401 (COD) */
			
				
		
		
			
			   	PERUSTELUT
1.           EHDOTUKSEN TAUSTA
Horisontti 2020 -ehdotuskokonaisuus on
laadittu Eurooppa 2020 -strategiaa tukevasta talousarviosta annetun komission
tiedonannon[1] mukaisesti ja sillä
tuetaan Eurooppa 2020 ‑strategiaa, jossa tutkimus ja innovointi on määritelty
keskeisiksi tekijöiksi älykkään, kestävän ja osallistavan kasvun tavoitteiden
saavuttamisessa. Kokonaisuus koostuu seuraavista ehdotuksista: 
1)           Horisontti 2020 -puiteohjelma
(oikeusperusta: Euroopan unionin toiminnasta tehty sopimus – SEUT); 
2)           osallistumista ja tulosten
levittämistä koskevat säännöt (SEUT); 
3)           Horisontti 2020 -puiteohjelman
täytäntöön paneva erityisohjelma (SEUT); 
4)           Euratomin perustamissopimuksen
soveltamisalaan kuuluvat Horisontti 2020 ‑puiteohjelman osat. 
Näiden lainsäädäntöehdotusten poliittinen
konteksti ja tausta esitetään yhdessä niiden kanssa annettavassa komission
tiedonannossa, jossa käsitellään useita tärkeitä monialaisia seikkoja, kuten
yksinkertaistamista ja sitä, kuinka innovoinnin lähestymistapaa on lujitettu. 
Horisontti 2020 -puiteohjelmassa vastataan
suoraan Eurooppa 2020 -strategiassa ja sen lippulaivahankkeissa yksilöityihin
merkittäviin yhteiskunnallisiin haasteisiin. Se edesauttaa myös eurooppalaisen
teollisuuden nostamista johtoasemaan. Se parantaa tieteellistä huippuosaamista,
joka on olennaisen tärkeää Euroopan kestävälle kehitykselle ja pitkän aikavälin
vauraudelle ja hyvinvoinnille. Näiden tavoitteiden saavuttamiseksi ehdotuksiin
sisältyy kattava valikoima erilaisia tukimuotoja, jotka kattavat koko tutkimus-
ja innovaatiosyklin. Tätä silmällä pitäen Horisontti 2020 ‑puiteohjelmalla
kootaan yhteen ja vahvistetaan toimia, joita nykyisin rahoitetaan
seitsemännestä tutkimuksen puiteohjelmasta, kilpailukyvyn ja innovoinnin
puiteohjelman innovointiosioista sekä Euroopan innovaatio- ja
teknologiainstituutin kautta. Tällä tavoin ehdotuksilla pyritään myös
huomattavasti yksinkertaistamaan ohjelmiin osallistumista.
2.           INTRESSITAHOJEN KUULEMISEN JA
VAIKUTUSTEN ARVIOINNIN TULOKSET
Näitä neljää ehdotusta valmisteltaessa
otettiin täysimittaisesti huomioon vastaukset, joita oli saatu vihreään kirjaan
Haasteista mahdollisuuksiin: yhteinen strategiakehys EU:n tutkimus- ja
innovointirahoitukselle (KOM(2011)48) perustuvassa laajassa julkisessa
kuulemisessa. Näkemyksensä esittivät Eurooppa-neuvosto, jäsenvaltiot ja laaja
joukko elinkeinoelämän, korkeakoulujen ja kansalaisyhteiskunnan sidosryhmiä.
Ehdotusten pohjana on käytetty myös kahta
perinpohjaista vaikutusten arviointia, joiden yhteydessä kuultiin sidosryhmiä,
järjestettiin sisäisiä ja ulkoisia arviointeja ja pyydettiin kansainvälisten
asiantuntijoiden lausuntoja. Arvioinnit osoittivat, että Horisontti 2020:n
toimintamalli selkeyttäisi toiminnan kohdentamista, ja sen avulla voitaisiin
parhaiten saavuttaa toiminnan tarvittava kriittinen massa ohjelma- ja
hanketasolla. Lisäksi se edistäisi parhaiten poliittisten tavoitteiden
saavuttamista ja siitä koituisi eniten taloudellisia, sosiaalisia ja
kilpailukykyyn liittyviä hyötyjä. Horisontti 2020:n toimintamalli on myös
yksinkertaisin, koska sillä mm. kevennetään osallistujien hallinnollisia
rasitteita, selkeytetään sovellettavia sääntöjä ja menettelyjä, varmistetaan,
että välineet ovat keskenään yhdenmukaisia, sekä luodaan uudenlainen tasapaino
riskin ja luottamuksen välillä.
3.           EHDOTUKSEN OIKEUDELLINEN SISÄLTÖ
3.1         Oikeusperusta
Ehdotuksessa tutkimus- ja innovointitoimet
yhdistetään yhdeksi saumattomaksi kokonaisuudeksi poliittisten tavoitteiden
saavuttamiseksi. 
Horisontti 2020 -puiteohjelma perustuu
SEUT-sopimuksen osastoihin ”Teollisuus” ja ”Tutkimus ja teknologinen
kehittäminen sekä avaruusala” (173 ja 182 artikla). Osallistumista ja tulosten
levittämistä koskevat säännöt perustuvat samoihin SEUT-sopimuksen osastoihin
(173, 183 ja 188 artikla). Molemmissa tapauksissa teollisuutta koskeva
oikeusperusta liittyy pääasiassa Euroopan innovaatio- ja
teknologiainstituuttiin (EIT), jolle annetaan rahoitustukea Horisontti 2020 ‑puiteohjelmasta.
EIT ei ole osallisena erityisohjelmatasolla.
On syytä muistaa, että eri puiteohjelmiin on
nimenomaisesti sisällytetty innovointitoimia SEUT-sopimuksen tutkimusta
koskevan osaston pohjalta ja että myös nykyisiin puiteohjelmiin sisältyy
erilaisia innovointitoimia. Tästä syystä erityisohjelma, jolla Horisontti 2020
-puiteohjelma pannaan täytäntöön, perustuu SEUT-sopimuksen osastoon ”Tutkimus
ja teknologinen kehittäminen sekä avaruusala” (182 artikla), koska siinä
hahmotellut toimet kuuluvat kyseisen osaston soveltamisalaan. 
Horisontti 2020 -puiteohjelman täytäntöönpanoa
edistävää Euratomin tutkimus- ja koulutusohjelmaa koskeva ehdotus perustuu
Euratomin perustamissopimuksen 7 artiklaan. 
3.2         Toissijaisuus-
ja suhteellisuusperiaatteet
Ehdotukset on suunniteltu siten, että niistä
saadaan unionin tasolla mahdollisimman suuri lisäarvo ja vaikutus. Niissä keskitytään
tavoitteisiin ja toimiin, joita jäsenvaltiot eivät voi yksin toteuttaa
tehokkaalla tavalla. Unionin tason toiminnalla voidaan lujittaa tutkimuksen ja
innovoinnin yleisiä puitteita ja koordinoida jäsenvaltioiden tutkimustoimia ja
siten välttää päällekkäisyyksiä. Sen avulla voidaan saavuttaa kriittinen massa
keskeisillä aloilla ja varmistaa julkisen rahoituksen optimaalinen käyttö. Unionin
tason toiminta mahdollistaa koko mantereen laajuisen kilpailun parhaiden
ehdotusten valitsemiseksi, mikä nostaa huippuosaamisen tasoa ja antaa
näkyvyyttä johtavalle tutkimukselle ja innovoinnille. Unionin tasolla voidaan
myös parhaiten tukea kansainvälistä liikkuvuutta ja parantaa tutkijoiden
koulutusta ja urakehitystä. Unionin tason ohjelmassa pystytään niin ikään paremmin
toteuttamaan suuririskisiä ja pitkäkestoisia t&k-toimia, kun riskit voidaan
jakaa ja saadaan aikaan sellainen laajuus ja sellaiset mittakaavaedut, joihin
ei muutoin päästäisi. Unionin tason toiminta voi houkutella uusia julkisia ja
yksityisiä investointeja tutkimukseen ja innovointiin, edistää eurooppalaista
tutkimusaluetta, jolla tietämys, tutkijat ja teknologia voivat liikkua
vapaasti, ja nopeuttaa innovaatioiden kaupallistamista ja leviämistä
sisämarkkinoilla. Unionin tason ohjelmia tarvitaan myös tukemaan poliittista
päätöksentekoa ja eri politiikan aloilla asetettujen tavoitteiden
saavuttamista. Asiaa käsitellään laajemmin ehdotukseen liittyvässä vaikutusten
arvioinnissa.
4.           TALOUSARVIOVAIKUTUKSET
Kaikkien ehdotusten talousarviot esitetään
käypinä hintoina. Tähän ehdotukseen liittyvässä rahoitusselvityksessä esitetään
sen vaikutukset talousarvioon ja henkilö- ja hallintoresursseihin. Komissio voi
kustannus-hyötyanalyysin perusteella käyttää Horisontti 2020 -puiteohjelman
täytäntöönpanossa nykyisiä toimeenpanovirastoja siten kuin tiettyjä yhteisön
ohjelmien hallinnointitehtäviä hoitavien toimeenpanovirastojen asemasta
annetussa neuvoston asetuksessa (EY) N:o 58/2003 säädetään. 
2011/0401 (COD)
Ehdotus
EUROOPAN PARLAMENTIN JA NEUVOSTON ASETUS
annettu XXX,
tutkimuksen ja innovoinnin puiteohjelmasta
”Horisontti 2020” (2014–2020)
(ETA:n kannalta merkityksellinen teksti)
EUROOPAN PARLAMENTTI JA EUROOPAN
UNIONIN NEUVOSTO, jotka
ottavat huomioon Euroopan unionin toiminnasta
tehdyn sopimuksen (SEUT) ja erityisesti sen 173 artiklan 3 kohdan ja 182
artiklan 1 kohdan,
ottavat huomioon Euroopan komission
ehdotuksen,
sen jälkeen kun esitys
lainsäätämisjärjestyksessä hyväksyttäväksi säädökseksi on toimitettu
kansallisille parlamenteille,
ottavat huomioon Euroopan talous- ja
sosiaalikomitean lausunnon[2], 
ottavat huomioon alueiden komitean lausunnon[3],
noudattavat tavallista
lainsäätämisjärjestystä,
sekä katsovat seuraavaa:
(1)              
Unioni pyrkii lujittamaan tieteellistä ja
teknologista perustaansa toteuttamalla eurooppalaisen tutkimusalueen (ERA),
jossa tutkijat, tieteellinen tietämys ja teknologia liikkuvat vapaasti, ja
tukemaan unionin kilpailukyvyn kehittämistä muun muassa teollisuuden osalta. Näiden
tavoitteiden saavuttamiseksi unionin olisi toteutettava tutkimukseen, teknologian
kehittämiseen ja demonstrointiin liittyviä toimia, edistettävä kansainvälistä
yhteistyötä, levitettävä ja optimoitava tuloksia ja tuettava koulutusta ja
liikkuvuutta.
(2)              
Unionin tavoitteena on varmistaa, että unionin
teollisuuden kilpailukyvyn kannalta tarpeelliset edellytykset turvataan. Tätä
varten toiminnalla olisi pyrittävä edistämään innovointia, tutkimusta ja
teknologian kehittämistä koskevan politiikan teollisuudelle tarjoamien
mahdollisuuksien parempaa hyödyntämistä.
(3)              
Unioni on sitoutunut toteuttamaan Eurooppa 2020
-strategian[4], jonka tavoitteeksi on
asetettu älykäs, kestävä ja osallistava kasvu. Strategiassa korostetaan, että
tutkimus ja innovointi voivat toimia yhteiskunnallisen ja taloudellisen
hyvinvoinnin ja kestävän ympäristön keskeisinä vetureina, ja asetetaan
tavoitteeksi kasvattaa tutkimus- ja kehitysmenot 3 prosenttiin
bruttokansantuotteesta (bkt) vuoteen 2020 mennessä sekä kehittää
innovointi-intensiteettiä kuvaava indikaattori. Strategian lippulaivahankkeessa
”Innovaatiounioni” esitetään strateginen ja kokonaisvaltainen lähestymistapa
tutkimukseen ja innovointiin ja vahvistetaan ne puitteet ja tavoitteet, joita
unionin tulevalla tutkimus- ja innovointirahoituksella tulisi tukea. Tutkimus
ja innovointi ovat keskeisiä tekijöitä myös muissa Eurooppa 2020 ‑strategian
lippulaivahankkeissa, etenkin hankkeissa ”Resurssitehokas Eurooppa”,
”Globalisaation aikakauden teollisuuspolitiikka” ja ”Euroopan
digitaalistrategia”. Myös koheesiopolitiikka on keskeisessä asemassa Eurooppa
2020 -strategian tutkimukseen ja innovointiin liittyvien tavoitteiden
saavuttamisessa, koska sen puitteissa on määrä kehittää valmiuksia ja luoda
”huippuosaamisen portaikko”.
(4)              
Eurooppa-neuvosto tuki 4 päivänä helmikuuta 2011
pitämässään kokouksessa unionin tutkimus- ja innovointirahoituksen yhteisen
strategiakehyksen mallia, jolla parannetaan tutkimus- ja innovointirahoituksen
tehokkuutta kansallisella ja unionin tasolla, ja kehotti unionia poistamaan
nopeasti jäljellä olevat lahjakkuuksien ja investointien houkuttelemisen esteet,
jotta voitaisiin toteuttaa eurooppalainen tutkimusalue vuoteen 2014 mennessä ja
saavuttaa osaamisen, tutkimuksen ja innovoinnin todelliset sisämarkkinat.
(5)              
Euroopan parlamentti peräänkuulutti unionin
tutkimus- ja innovointirahoituksen pitkälle menevää yksinkertaistamista 11
päivänä marraskuuta 2010 antamassaan päätöslauselmassa[5],
korosti innovaatiounionin merkitystä Euroopan mukauttamisessa talouskriisin
jälkeiseen maailmaan 12 päivänä toukokuuta 2011 antamassaan päätöslauselmassa[6],
kiinnitti huomiota seitsemännen puiteohjelman väliarvioinnista saatuihin
tärkeisiin opetuksiin 8 päivänä kesäkuuta 2011 antamassaan päätöslauselmassa[7]
ja tuki tutkimus- ja innovointirahoituksen yhteisen strategiakehyksen mallia 7
päivänä syyskuuta 2011 antamassaan päätöslauselmassa[8].

(6)              
Euroopan unionin neuvosto totesi 26 päivänä
marraskuuta 2010, että unionin tulevissa rahoitusohjelmissa olisi keskityttävä
enemmän Eurooppa 2020 -strategian painopisteisiin, pyrittävä vastaamaan
yhteiskunnallisiin haasteisiin, otettava huomioon avainteknologiat, edistettävä
yhteistyönä toteutettavaa ja teollisuuslähtöistä tutkimusta, selkeytettävä
ohjelmien toteuttamisvälineitä, yksinkertaistettava olennaisesti ohjelmiin
osallistumista, lyhennettävä tulosten markkinoille saattamiseen tarvittavaa aikaa
ja lujitettava edelleen huippuosaamista.
(7)              
Yhtenäisen strategisen lähestymistavan merkitystä
korostetaan myös eurooppalaisen tutkimusalueen komitean 3 päivänä kesäkuuta
2011[9],
alueiden komitean 30 päivänä kesäkuuta 2011[10] ja Euroopan
talous- ja sosiaalikomitean 13 päivänä heinäkuuta 2011[11]
antamissa lausunnoissa.
(8)              
Komission 19 päivänä lokakuuta 2010 hyväksymässä
unionin talousarvion kokonaistarkastelussa esitetään pääperiaatteet, joihin
unionin tulevien talousarvioiden tulisi perustua, eli keskittyminen toimintamuotoihin,
joilla on todistetusti lisäarvoa unionin tasolla, tuloslähtöisyyden lisääminen
sekä muiden julkisten ja yksityisten rahoituslähteiden hyödyntäminen. Lisäksi
siinä esitetään, että kaikkia EU:n tutkimus- ja innovaatiovälineitä olisi
käytettävä johdonmukaisella tavalla osana yhteistä strategiakehystä. 
(9)              
Komission vihreässä kirjassa Haasteista
mahdollisuuksiin: yhteinen strategiakehys EU:n tutkimus- ja
innovointirahoitukselle[12] määritellään näiden
kunnianhimoisten tavoitteiden saavuttamiseen liittyvät keskeiset kysymykset.
Sen pohjalta käynnistettiin laaja kuuleminen, jonka perusteella sidosryhmät ja
unionin toimielimet olivat pitkälti samaa mieltä vihreässä kirjassa esitetyistä
ajatuksista.
(10)          
Tiedonannossaan Eurooppa 2020 -strategiaa tukeva
talousarvio[13] komissio ehdotti, että
seitsemännen tutkimuksen puiteohjelman vuosina 2007–2013 kattamat alat,
kilpailukyvyn ja innovoinnin puiteohjelman innovaatio-osio ja Euroopan
innovaatio- ja teknologiainstituutti (EIT) kootaan yhden tutkimus- ja
innovointirahoituksen yhteisen strategiakehyksen alle, jotta voitaisiin
paremmin edistää Eurooppa 2020 ‑strategiassa asetettua tavoitetta
kasvattaa tutkimus- ja kehitysmenot 3 prosenttiin bkt:stä vuoteen 2020
mennessä. Tiedonannossa komissio sitoutui myös ottamaan ilmastonmuutoksen
huomioon unionin meno-ohjelmissa ja osoittamaan vähintään 20 prosenttia unionin
talousarviosta ilmastoon liittyviin tavoitteisiin. Ilmastotoimet ja
resurssitehokkuus ovat toisiaan vahvistavia tavoitteita, jotka tukevat kestävän
kehityksen saavuttamista. Niihin molempiin liittyviä erityistavoitteita olisi
täydennettävä muilla Horisontti 2020 -puiteohjelman erityistavoitteilla. Tästä
seuraa, että vähintään 60 prosentin Horisontti 2020 ‑puiteohjelman
kokonaistalousarviosta odotetaan liittyvän kestävään kehitykseen. Lisäksi
ilmastoon liittyvien menojen odotetaan muodostavan yli 35 prosenttia
talousarviosta, mukaan lukien resurssitehokkuutta parantavat keskenään
yhteensopivat toimenpiteet. Komission olisi tiedotettava
ilmastonmuutostavoitteisiin liittyvän tuen suuruudesta ja tuloksista. Horisontti
2020 -puiteohjelman ilmastoon liittyviä menoja olisi seurattava edellä
mainitussa tiedonannossa esitettyjen menetelmien mukaisesti.
(11)          
Euroopan unionin tutkimuksen ja innovoinnin
puiteohjelma Horisontti 2020, jäljempänä ’Horisontti 2020 -puiteohjelma’,
keskittyy kolmeen painopistealueeseen: korkeatasoisen tieteen tuottamiseen
unionin maailmanluokan huippuosaamisen lujittamiseksi, teollisuuden johtoaseman
edistämiseen yritysten, myös pienten ja keskisuurten yritysten, ja innovoinnin
tukemiseksi sekä yhteiskunnallisten haasteiden ratkaisemiseen, jotta voidaan
vastata suoraan Eurooppa 2020 -strategiassa määriteltyihin haasteisiin
tukemalla toimia, jotka kattavat koko ketjun tutkimuksesta markkinoille. Horisontti
2020 -puiteohjelmassa olisi myös tuettava kaikkia innovaatioketjun vaiheita,
etenkin lähempänä ketjun markkinapäätä olevia toimia, kuten innovatiivisia
rahoitusvälineitä, sekä ei-teknologista ja sosiaalista innovointia. Lisäksi sen
avulla olisi pyrittävä täyttämään unionin politiikkaan liittyvät
tutkimustarpeet useilla eri aloilla ja painotettava tuetuilla toimilla tuotetun
tietämyksen laajinta mahdollista käyttöä ja levittämistä aina sen kaupalliseen
hyödyntämiseen asti. Horisontti 2020 -puiteohjelman painopistealueita olisi
tuettava myös Euratomin perustamissopimuksen soveltamisalaan kuuluvassa
ydinalan tutkimuksen ja koulutuksen puiteohjelmassa. 
(12)          
Yhteisen tutkimuskeskuksen (JRC) tulisi antaa
asiakaslähtöistä tieteellistä ja teknistä tukea unionin politiikan eri aloille
ja vastata samalla joustavasti uusiin politiikan haasteisiin.
(13)          
Tutkimuksen, koulutuksen ja innovoinnin muodostaman
osaamiskolmion puitteissa Euroopan innovaatio- ja teknologiainstituutin
alaisten osaamis- ja innovointiyhteisöjen on määrä edistää vahvasti Horisontti
2020 -puiteohjelman tavoitteiden saavuttamista, myös yhteiskunnallisiin
haasteisiin vastaamista, erityisesti yhdentämällä tutkimusta, koulutusta ja
innovointia. Jotta voidaan varmistaa, että Horisontti 2020 -puiteohjelman eri
osat täydentävät toisiaan ja varat tulevat riittävällä tavalla käytetyiksi,
Euroopan innovaatio- ja teknologiainstituutille annettava rahoitus olisi
maksettava kahdessa erässä, joista jälkimmäinen vasta arvioinnin jälkeen.
(14)          
Horisontti 2020 -puiteohjelman olisi edistettävä
”Innovaatiounioni”-lippulaivahankkeen mukaisten eurooppalaisten
innovaatiokumppanuuksien tavoitteita ja koottava yhteen kaikki asianomaiset
toimijat kautta koko tutkimus- ja innovaatioketjun, jotta välineitä ja
aloitteita voitaisiin virtaviivaistaa, yksinkertaistaa ja koordinoida paremmin.
(15)          
Yksi Horisontti 2020 -puiteohjelman keskeisistä
tavoitteista on yksinkertaistaminen. Tämän tulisi näkyä selvästi ohjelman
rakenteessa, säännöissä, varainhoidossa ja toteutuksessa. Horisontti 2020
-puiteohjelmassa olisi pyrittävä saamaan korkeakoulut, tutkimuslaitokset,
yritykset ja erityisesti pk-yritykset osallistumaan vahvalla panoksella, ja sen
olisi oltava avoin uusille osallistujille, koska se kokoaa yhteen yhteiseen
strategiseen kehykseen kattavan valikoiman tutkimuksen ja innovoinnin
tukimuotoja, tarjoaa entistä selkeämmän tukimuotojen valikoiman, ja koska siinä
käytetään osallistumissääntöjä, joiden periaatteita voidaan soveltaa kaikkiin
ohjelman toimiin. Yksinkertaisempien rahoitussääntöjen on määrä alentaa osallistumisesta
aiheutuvia hallintokustannuksia, ja ne vähentävät myös varainhoidon virheitä. 
(16)          
SEUT-sopimuksen 182 artiklan 1 kohdan mukaisesti
puiteohjelmassa vahvistetaan enimmäismäärä, jolla unioni osallistuu
puiteohjelman rahoitukseen, yksityiskohtaiset säännöt unionin osallistumiselle
ohjelman rahoitukseen sekä kunkin suunnitellun toiminnan osuus.
(17)          
Tällä asetuksella olisi vahvistettava koko
Horisontti 2020 -puiteohjelman keston ajaksi rahoituspuitteet, joita
budjettivallan käyttäjä pitää budjettiyhteistyöstä ja moitteettomasta
varainhoidosta [..] päivänä [..]kuuta 201Z tehdyn Euroopan parlamentin,
neuvoston ja komission välisen toimielinten sopimuksen [..] kohdan mukaisena
ensisijaisena ohjeenaan vuosittaisessa talousarviomenettelyssä.
(18)          
On paikallaan huolehtia Horisontti 2020
-puiteohjelman ja sitä edeltäneiden ohjelmien asianmukaisesta saattamisesta
päätökseen etenkin siltä osin kuin on kyse ohjelmien monivuotisten
hallinnointijärjestelyjen jatkamisesta, kuten teknisen ja hallinnollisen avun
rahoituksesta. 
(19)          
Horisontti 2020 -puiteohjelmaa täytäntöön pantaessa
voidaan toteuttaa täydentäviä ohjelmia, joihin osallistuvat vain tietyt
jäsenvaltiot, päättää yhteisön osallistumisesta useiden jäsenvaltioiden yhdessä
käynnistämiin ohjelmiin tai perustaa yhteisyrityksiä taikka ottaa käyttöön
muita järjestelyjä SEUT-sopimuksen 184, 185 ja 187 artiklassa tarkoitetulla
tavalla. 
(20)          
Jotta voitaisiin tiivistää tieteen ja yhteiskunnan
välisiä suhteita ja vahvistaa kansalaisten luottamusta tieteeseen, Horisontti
2020 -puiteohjelmassa olisi edistettävä kansalaisten ja kansalaisyhteiskunnan
asiantuntevaa osallistumista tutkimus- ja innovaatiokysymyksiin edistämällä
tiedekasvatusta, asettamalla tieteellinen tietämys helpommin saataville,
kehittämällä vastuullisia tutkimus- ja innovaatiolinjauksia, joissa otetaan
huomioon kansalaisten ja kansalaisyhteiskunnan huolenaiheet ja odotukset, sekä
helpottamalla kansalaisten osallistumista Horisontti 2020 ‑puiteohjelman
toimiin. 
(21)          
Horisontti 2020 -puiteohjelmaa täytäntöön pantaessa
olisi otettava huomioon tieteen, teknologian, teollisuuden, politiikkojen ja
yhteiskunnan kehittyvät mahdollisuudet ja tarpeet. Tutkimuslinjaukset olisi
vahvistettava läheisessä yhteistyössä kaikkien asianomaisten alojen
sidosryhmien kanssa, ja niiden olisi oltava riittävän joustavia tulevan
kehityksen huomioon ottamiseksi. Ulkopuolisia tahoja olisi kuultava koko
Horisontti 2020 -puiteohjelman täytäntöönpanon ajan, ja tässä yhteydessä olisi
myös hyödynnettävä asianmukaisia rakenteita, kuten eurooppalaisia teknologiayhteisöjä,
yhteistä ohjelmasuunnittelua ja eurooppalaisia innovaatiokumppanuuksia.
(22)          
Horisontti 2020 -puiteohjelman olisi osaltaan
lisättävä tutkijan ammatin houkuttelevuutta unionissa.
Eurooppalainen tutkijoiden peruskirja ja tutkijoiden työhönoton säännöstö[14]
sekä eurooppalaisen tutkimusalueen puitteissa määritellyt muut asiaan liittyvät
ohjeet olisi otettava asianmukaisesti huomioon kunnioittaen kuitenkin niiden
vapaaehtoista luonnetta. 
(23)          
Horisontti 2020 -puiteohjelmaan sisältyvissä
toimissa olisi pyrittävä edistämään miesten ja naisten tasa-arvoa tutkimuksessa
ja innovoinnissa puuttumalla erityisesti sukupuolten epätasapainon taustalla
oleviin syihin, hyödyntämällä täydessä mitassa sekä nais- että miestutkijoiden
potentiaali ja ottamalla sukupuolten tasa-arvo huomioon hankkeiden sisällössä
tutkimuksen laadun parantamiseksi ja innovoinnin edistämiseksi. Toimissa olisi
myös pyrittävä soveltamaan Euroopan unionista tehdyn sopimuksen 2 ja 3 artiklan
ja SEUT-sopimuksen 8 artiklan mukaisia naisten ja miesten tasa-arvoa koskevia
periaatteita.
(24)          
Horisontti 2020 -puiteohjelmasta tuettavissa
tutkimus- ja innovaatiotoimissa olisi kunnioitettava eettisiä
perusperiaatteita. Toiminnassa olisi otettava huomioon luonnontieteiden ja
uusien teknologioiden etiikkaa käsittelevän eurooppalaisen työryhmän lausunnot.
Tutkimustoiminnassa olisi myös otettava huomioon SEUT-sopimuksen 13 artikla ja
vähennettävä eläinten käyttöä tutkimuksissa ja kokeissa pyrkien viime kädessä
sen lopettamiseen kokonaan. Kaikki toimet olisi toteutettava siten, että
varmistetaan ihmisten terveyden korkeatasoinen suojelu SEUT-sopimuksen 168
artiklan mukaisesti.
(25)          
Euroopan komissio ei nimenomaisesti tue ihmisalkion
kantasolujen käyttöä. Ihmisalkion tai aikuisen kantasolujen mahdollisesta
käytöstä päättävät tutkijat tutkimustavoitteidensa mukaan, ja päätökseen
sovelletaan tiukkaa eettistä arviointia. Hanketta, johon liittyy ihmisalkion
kantasolujen käyttöä, ei pitäisi rahoittaa, jos jäsenvaltiot eivät ole antaneet
sille tarvittavia hyväksyntöjä. Rahoitusta ei pitäisi antaa tutkimustoimille,
jotka ovat kiellettyjä kaikissa jäsenvaltioissa. Tietyssä jäsenvaltiossa
kiellettyjä tutkimustoimia ei pitäisi rahoittaa kyseisessä jäsenvaltiossa.
(26)          
Suurimman mahdollisen vaikutuksen saavuttamiseksi
Horisontti 2020 ‑puiteohjelmassa olisi saatava aikaan vahvempia
synergioita muiden unionin ohjelmien kanssa sellaisilla aloilla kuten koulutus,
avaruus, ympäristö, kilpailukyky ja pk-yritykset, sisäinen turvallisuus,
kulttuuri ja viestimet. Synergioita olisi luotava myös koheesiopolitiikan
rahastojen ja maaseudun kehittämispolitiikan kanssa, joilla voidaan erityisesti
edistää kansallisten ja alueellisten tutkimus- ja innovointivalmiuksien
lujittamista osana älykästä erikoistumista koskevia strategioita.
(27)          
Pk-yritykset ovat merkittävä innovoinnin ja kasvun
lähde Euroopassa. Horisontti 2020 -puiteohjelmassa tarvitaan siis pk-yritysten
vahvaa osallistumista 6 päivänä toukokuuta 2003 annetun komission suosituksen
2003/361/EY[15] mukaisesti. Tällä olisi
edistettävä pk-yrityksiä tukevan aloitteen (Small Business Act)[16]
tavoitteita. 
(28)          
Jotta unionin rahoituksella olisi suurin
mahdollinen vaikutus, Horisontti 2020 ‑puiteohjelmassa olisi luotava
tiiviimpiä synergiayhteyksiä tutkimusta ja innovointia tukevien kansallisten ja
alueellisten ohjelmien kanssa. Nämä voivat olla muodoltaan myös julkisen
sektorin sisäisiä kumppanuuksia. 
(29)          
Suurempaan vaikutukseen olisi myös pyrittävä
yhdistämällä Horisontti 2020 ‑puiteohjelman ja yksityisen sektorin
rahoitusta julkisen ja yksityisen sektorin kumppanuuksissa keskeisillä aloilla,
joilla tutkimus ja innovointi voivat edistää Euroopan laajempia
kilpailukykytavoitteita ja auttaa vastaamaan yhteiskunnallisiin haasteisiin. Julkisen
ja yksityisen sektorin kumppanuuksia, jotka on käynnistetty yhteisinä
teknologia-aloitteina Euroopan yhteisön seitsemännestä tutkimuksen, teknologian
kehittämisen ja demonstroinnin puiteohjelmasta (2007­–2013) 18 päivänä
joulukuuta 2006 tehdyn Euroopan parlamentin ja neuvoston päätöksen N:o
1982/2006/EY[17] nojalla, voidaan jatkaa
kun on otettu käyttöön paremmin tarkoitukseen sopivat rakenteet.
(30)          
Horisontti 2020 -puiteohjelmassa olisi edistettävä
yhteiseen etuun ja vastavuoroiseen hyötyyn perustuvaa yhteistyötä kolmansien
maiden kanssa. Kansainvälinen tiede-, teknologia- ja innovaatioyhteistyö olisi
kohdennettava siten, että se edistää Eurooppa 2020 -puiteohjelman tavoitteiden
saavuttamista kilpailukyvyn parantamiseksi, yhteiskunnallisiin haasteisiin
vastaamiseksi ja unionin ulko- ja kehityspolitiikan tukemiseksi, muun muassa
luomalla synergioita ulkoisten ohjelmien kanssa ja tukemalla unionin
osallistumista kansainvälisiin sitoumuksiin, kuten vuosituhannen
kehitystavoitteiden saavuttamiseen.
(31)          
Jotta voidaan säilyttää tasavertaiset
toimintaedellytykset kaikille sisämarkkinoilla toimiville yrityksille, Horisontti
2020 -puiteohjelmasta myönnettävän rahoituksen olisi oltava sopusoinnussa
valtiontukisääntöjen kanssa julkisten menojen tehokkuuden varmistamiseksi ja
sellaisten markkinavääristymien estämiseksi kuin yksityisten varojen
syrjäyttäminen, tehottomien markkinarakenteiden syntyminen ja tehottomien
yritysten pysyminen toiminnassa.
(32)          
Eurooppa-neuvosto totesi 4 päivänä helmikuuta 2011,
että unionin tutkimusrahoituksessa on tarpeen omaksua uusi lähestymistapa
valvontaan ja riskinhallintaan, ja peräänkuulutti uudenlaista tasapainoa
yhtäältä luottamuksen ja valvonnan sekä toisaalta riskinoton ja riskien
välttämisen välille. Euroopan parlamentti peräänkuulutti tutkimuspuiteohjelmien
täytäntöönpanon yksinkertaistamisesta 11 päivänä marraskuuta 2010 antamassaan
päätöslauselmassa hallinnoinnin ja rahoituksen käytännön yksinkertaistamista ja
totesi, että eurooppalaisen tutkimusrahoituksen hallinnoinnin olisi oltava
osallistujiin päin selvemmin luottamukseen perustuvaa ja riskisietoisempaa.
Seitsemännen tutkimuksen puiteohjelman (2007–2013) väliarvioinnissa todetaan,
että merkittävä täytäntöönpanon yksinkertaistaminen edellyttää radikaalimpaa
lähestymistapaa ja että riskin ja luottamuksen välistä tasapainoa on
korjattava.
(33)          
Unionin taloudelliset edut olisi suojattava
oikeasuhtaisin toimenpitein koko menosyklin ajan; näihin toimenpiteisiin
sisältyvät säännönvastaisuuksien torjunta, havaitseminen ja tutkiminen,
menetettyjen, virheellisesti maksettujen tai väärin käytettyjen varojen perintä
ja tarpeen mukaan seuraamukset. Tarkistetun valvontastrategian, jossa
keskitytään virhemäärien alentamisen sijaan enemmänkin riskiperusteiseen
valvontaan ja petostentorjuntatoimenpiteisiin, pitäisi keventää osallistujien
valvontataakkaa. 
(34)          
On tärkeää varmistaa, että Horisontti 2020
-puiteohjelman varainhoito on moitteetonta ja että ohjelma on toteutukseltaan
mahdollisimman tehokas ja käyttäjäystävällinen. Samanaikaisesti on syytä
varmistaa sen oikeusvarmuus ja helppo hyödynnettävyys osallistujien kannalta. On
tarpeen varmistaa, että noudatetaan asetusta (EU) N:o XXXX/2012 [uusi
varainhoitoasetus] sekä yksinkertaistamista ja parempaa sääntelyä koskevia
vaatimuksia. 
(35)          
Tehokas suorituskyvyn hallinta, mukaan lukien
arviointi ja seuranta, edellyttää sellaisten yksittäisten
suorituskykyindikaattoreiden kehittämistä, joita voidaan mitata aikajanalla, jotka
ovat realistisia ja vastaavat toiminnan perusajatusta ja jotka ovat
merkityksellisiä tavoitteiden ja toimien asianmukaisen hierarkian kannalta. Horisontti
2020 -puiteohjelman täytäntöönpanon ja seurannan sekä eurooppalaisen
tutkimusalueen edistymisen, saavutusten ja toiminnan seurannan välille olisi
luotava asianmukaiset koordinointimekanismit. 
(36)          
Koska Horisontti 2020 -puiteohjelman tavoitteita
eli tutkimuksen ja innovoinnin yleisten puitteiden vahvistamista ja unionin
laajuista koordinointia ei voida riittävällä tavalla saavuttaa jäsenvaltioiden
toimin, vaan ne voidaan syistä, jotka liittyvät päällekkäisyyksien
välttämiseen, kriittisen massan saavuttamiseen keskeisillä aloilla ja julkisen
rahoituksen optimaalisen käytön varmistamiseen, saavuttaa paremmin unionin
tasolla, unioni voi toteuttaa toimenpiteitä Euroopan unionin toiminnasta tehdyn
sopimuksen 5 artiklassa vahvistetun toissijaisuusperiaatteen mukaisesti. Mainitussa
artiklassa vahvistetun suhteellisuusperiaatteen mukaisesti Horisontti 2020 ‑puiteohjelmassa
ei ylitetä sitä, mikä on tarpeen näiden tavoitteiden saavuttamiseksi.
(37)          
Oikeusvarmuuden ja selkeyden vuoksi päätös N:o
1982/2006/EY olisi kumottava, 
OVAT HYVÄKSYNEET TÄMÄN ASETUKSEN:
I OSASTO
PERUSTAMINEN
1 artikla
Kohde 
Tällä asetuksella perustetaan tutkimuksen ja
innovoinnin puiteohjelma Horisontti 2020 (2014–2020), jäljempänä ’Horisontti
2020 -puiteohjelma’, ja määritellään kehys, jonka mukaisesti unioni tukee
tutkimus- ja innovointitoimia ja joka edistää innovointia, tutkimusta ja
teknologian kehittämistä koskevan politiikan teollisuudelle tarjoamien
mahdollisuuksien parempaa hyödyntämistä.
2 artikla
Määritelmät
Tässä asetuksessa tarkoitetaan
a)           ’tutkimus- ja innovointitoimilla’
tutkimukseen, teknologian kehittämiseen, demonstrointiin ja innovointiin
liittyvien toimien koko kirjoa, mukaan lukien kolmansien maiden ja
kansainvälisten organisaatioiden kanssa tehtävän yhteistyön edistäminen,
tulosten levittäminen ja optimointi sekä tutkijoiden koulutuksen ja
liikkuvuuden edistäminen unionissa;
b)           ’suorilla toimilla’ komission
Yhteisen tutkimuskeskuksensa kautta toteuttamia tutkimus- ja innovointitoimia;
c)           ’epäsuorilla toimilla’
osallistujien toteuttamia tutkimus- ja innovointitoimia, joihin unioni myöntää
rahoitustukea;
d)           ’julkisen ja yksityisen sektorin
kumppanuudella’ kumppanuutta, jossa julkisen sektorin kumppanit, unioni ja
tarvittaessa muut kumppanit sitoutuvat yhdessä tukemaan tutkimus- ja
innovointiohjelman tai -toimien kehittämistä ja täytäntöönpanoa;
e)           ’julkisen sektorin sisäisellä
kumppanuudella’ kumppanuutta, jossa alueellisen, kansallisen tai
kansainvälisen tason julkisoikeudelliset yhteisöt tai yhteisöt, jotka
suorittavat julkisen palvelun tehtäviä, sitoutuvat yhdessä unionin kanssa
tukemaan tutkimus- ja innovointiohjelman tai -toimien kehittämistä ja
täytäntöönpanoa.
3 artikla
Horisontti 2020 -puiteohjelman perustaminen
Perustetaan Horisontti 2020 -puiteohjelma 1
päivän tammikuuta 2014 ja 31 päivän joulukuuta 2020 väliseksi ajaksi.
4 artikla
Unionin tasolla saatava lisäarvo
Horisontti 2020 -ohjelma on keskeisessä
asemassa älykkääseen, kestävään ja osallistavaan kasvuun tähtäävän Eurooppa
2020 -strategian toteuttamisessa, koska se tarjoaa yhteisen strategiakehyksen
unionin tutkimus- ja innovointirahoitukselle ja toimii siten välineenä, jonka
avulla voidaan houkutella yksityisiä investointeja, luoda uusia
työllistämismahdollisuuksia ja varmistaa Euroopan kestävä kasvu ja kilpailukyky
pitkällä aikavälillä. 
5 artikla
Yleinen tavoite, painopistealueet ja erityistavoitteet 
1.           Horisontti
2020 -puiteohjelma edistää osaamiseen ja innovointiin perustuvan talouden
rakentamista koko unionin alueella kokoamalla riittävästi uutta tutkimus-,
kehittämis- ja innovointirahoitusta. Näin se tukee Eurooppa 2020 -strategian ja
unionin muita aloja koskevien politiikkojen täytäntöönpanoa sekä eurooppalaisen
tutkimusalueen (ERA) toteuttamista ja toimintaa. Asiaankuuluvat
suorituskykyindikaattorit esitetään liitteen I johdanto-osassa.
2.           Tämä
yleinen tavoite pyritään saavuttamaan Horisontti 2020 -puiteohjelman kolmella
toisiaan vahvistavalla painopistealueella, joiden aiheina ovat
a)      huipputason tiede 
b)      teollisuuden johtoasema
c)      yhteiskunnalliset haasteet.
Kukin painopistealueen erityistavoitteet ja niihin
liittyvien toimien päälinjat esitetään liitteen I osissa I–III. 
3            Yhteinen
tutkimuskeskus edistää 1 ja 2 kohdassa vahvistettujen yleisen tavoitteen ja
painopistealueiden toteuttamista tarjoamalla tieteellistä ja teknistä tukea
unionin politiikoille. Sen toimien päälinjat esitetään liitteen I osassa IV. 
4.           Euroopan
parlamentin ja neuvoston asetuksella (EU) N:o 294/2008[18]
perustettu Euroopan innovaatio- ja teknologiainstituutti (EIT) edistää 1 ja 2
kohdassa vahvistettujen yleisen tavoitteen ja painopistealueiden toteuttamista
erityisenä tavoitteenaan tutkimuksen, innovoinnin ja koulutuksen muodostaman
osaamiskolmion osatekijöiden integrointi. Euroopan innovaatio- ja
teknologiainstituuttiin liittyvät suorituskykyindikaattorit esitetään liitteen
I johdanto-osassa ja sitä koskevan erityistavoitteen ja sen toimien pääpiirteet
liitteen I osassa V.
5.           Edellä 2
kohdassa tarkoitetuissa painopistealueissa ja toimien päälinjat voidaan ottaa
huomioon Horisontti 2020 -puiteohjelman täytäntöönpanon aikana esiin nousevat
uudet ja ennakoimattomat tarpeet. Näitä voivat olla uusien mahdollisuuksien,
kriisien ja uhkien tai uusien unionin politiikkojen kehittämistarpeiden
edellyttämät toimet sekä sellaisten toimien pilotointi, joita kaavaillaan
tuettaviksi tulevista ohjelmista.
6 artikla 
Talousarvio
1.           Horisontti
2020 -puiteohjelman täytäntöönpanoa varten varatut rahoituspuitteet ovat 87740
miljoonaa euroa, josta enintään 86198 miljoonaa euroa osoitetaan Euroopan
unionin toiminnasta tehdyn sopimuksen (SEUT) XIX osaston soveltamisalaan kuuluviin
toimiin. 
2.           SEUT-sopimuksen
XIX osaston soveltamisalaan kuuluviin toimiin osoitettu määrä jaetaan 5
artiklan 2 kohdassa määriteltyjen painopistealueiden kesken seuraavasti:
a)      Huipputason tiede, 27818 miljoonaa
euroa
b)      Teollisuuden johtoasema, 27818 miljoonaa
euroa
c)      Yhteiskunnalliset haasteet, 35888 miljoonaa euroa.
Horisontti 2020 -puiteohjelmasta Yhteisen
tutkimuskeskuksen muita kuin ydinalan suoria toimia varten osoitettavan unionin
kokonaisrahoituksen enimmäismäärä on 2212 miljoonaa euroa.
Rahoituksen ohjeellinen jakautuminen
painopistealueiden erityistavoitteiden kesken ja Yhteisen tutkimuskeskuksen
muita kuin ydinalan suoria toimia varten osoitettavan kokonaisrahoituksen
enimmäismäärä esitetään liitteessä II. 
3.           Euroopan
innovaatio- ja teknologiainstituutille Horisontti 2020 -puiteohjelmasta
annettavan rahoituksen enimmäismäärä on 3194 miljoonaa euroa siten kuin
liitteessä II esitetään. Euroopan innovaatio- ja teknologiainstituutille
annetaan aluksi 1542 miljoonan euron määrärahaerä Euroopan unionin toiminnasta
tehdyn sopimuksen XVII osaston soveltamisalaan kuuluvia toimia varten. Toinen
enintään 1652 miljoonan euron määrärahaerä maksetaan 26 artiklan 1 kohdassa
säädetyn arvioinnin jälkeen. Tämä lisämääräraha asetetaan saataville
tasasuhtaisesti 2 kohdan c alakohdassa esitetyn painopistealueen ”Teollisuuden
johtoasema” erityistavoitteelle ”Johtoasema mahdollistavissa ja
teollisuusteknologioissa” osoitetusta määrästä sekä 2 kohdan c alakohdassa
esitetylle painopistealueelle ”Yhteiskunnalliset haasteet” osoitetusta määrästä
siten kuin liitteessä II esitetään.
Tämä kahdessa monivuotisessa erässä annettava
rahoitus kattaa 
a)      ensimmäisessä erässä nykyisten osaamis-
ja innovointiyhteisöjen käynnissä olevan kehittämisen sekä siemenrahoituksen
kolme uutta osaamis- ja innovointiyhteisöä käsittävän toisen aallon
käynnistämiseen;
b)      toisessa erässä jo perustettujen osaamis-
ja innovointiyhteisöjen käynnissä olevan kehittämisen sekä siemenrahoituksen
kolme uutta osaamis- ja innovaatioyhteisöä käsittävän kolmannen aallon
käynnistämiseen.
Toinen määräraha annetaan käyttöön 26 artiklan 1
kohdassa säädetyn arvioinnin jälkeen, jossa otetaan erityisesti huomioon: 
a)      osaamis- ja innovointiyhteisöjen
kolmannen aallon sovittu perustamisaikataulu; 
b)      olemassa olevien osaamis- ja
innovointiyhteisöjen ohjelmoidut rahoitustarpeet niiden kunkin ominaisen
kehityksen mukaisesti;
c)      Euroopan innovaatio- ja
teknologiainstituutin ja sen osaamis- ja innovointiyhteisöjen vaikutus
Horisontti 2020 -puiteohjelman tavoitteiden saavuttamiseen.
4.           Horisontti
2020 -puiteohjelman rahoitus voi kattaa menoja, jotka liittyvät Horisontti 2020
‑puiteohjelman hallinnoinnin ja sen tavoitteiden saavuttamisen
edellyttämiin valmistelu-, seuranta-, valvonta-, tarkastus- ja arviointitoimiin
ja erityisesti selvityksiin ja asiantuntijatapaamisiin siltä osin kuin ne
liittyvät Horisontti 2020 ‑puiteohjelman tavoitteisiin; lisäksi se voi
kattaa menoja, jotka liittyvät tietojen käsittelyä ja vaihtoa palveleviin
tietotekniikkaverkkoihin, sekä muita teknisen ja hallinnollisen tuen menoja,
joita komissiolle aiheutuu Horisontti 2020 ‑puiteohjelman
hallinnoinnista. 
Tarvittaessa talousarvioon voidaan ottaa
määrärahoja myös vuoden 2020 jälkeen toteutuvia teknisen ja hallinnollisen tuen
menoja varten sellaisten toimien hallinnoimiseksi, joita ei ole saatettu
päätökseen 31 päivään joulukuuta 2020 mennessä.
5.           Voidakseen reagoida
odottamattomiin tilanteisiin tai uusiin tapahtumiin ja tarpeisiin ja ottaakseen
huomioon tämän artiklan 3 kohdan säännökset komissio voi tämän asetuksen 26
artiklan 1 kohdan a alakohdassa tarkoitetun Horisontti 2020 ‑puiteohjelman
väliarvioinnin jälkeen arvioida vuosittaisessa talousarviomenettelyssä
uudelleen 2 kohdassa vahvistettuja painopistealueiden rahoitusmääriä ja
liitteessä II esitettyä rahoituksen ohjeellista jakautumista painopistealueiden
erityistavoitteiden kesken ja siirtää määrärahoja painopistealueiden ja
erityistavoitteiden välillä enintään 10 prosenttia kullekin painopistealueelle
alun perin osoitetusta kokonaismäärästä ja enintään 10 prosenttia kullekin
erityistavoitteelle alun perin jaetusta ohjeellisesta määrästä. Tämä ei koske 2
kohdassa Yhteisen tutkimuskeskuksen suoriin toimiin osoitettua määrää eikä 3
kohdassa vahvistettua Euroopan innovaatio- ja teknologiainstituutin rahoitusmäärää.

7 artikla
Kolmansien maiden assosioituminen
1.           Horisontti
2020 -puiteohjelmaan voivat assosioitua
a)      unioniin liittymässä olevat maat,
ehdokasmaat ja mahdolliset ehdokasmaat kunkin maan osalta puitesopimuksissa ja
assosiaationeuvostojen päätöksissä tai vastaavissa sopimuksissa vahvistettujen
unionin ohjelmiin osallistumista koskevien yleisten periaatteiden sekä yleisten
ehtojen ja edellytysten mukaisesti;
b)      valikoidut kolmannet maat, jotka
täyttävät seuraavat ehdot: 
i)        niillä on hyvät tiede-, teknologia- ja
innovointivalmiudet;
ii)       ne ovat aikaisemmin saavuttaneet hyviä
tuloksia osallistuessaan unionin tutkimus- ja innovointiohjelmiin; 
iii)      niillä on läheiset taloudelliset ja
maantieteelliset yhteydet unioniin; 
iv)      ne ovat Euroopan vapaakauppaliiton
(EFTA) jäseniä tai eurooppalaisen naapuruuden välineestä annetun Euroopan
parlamentin ja neuvoston asetuksen (EU) N:o XX/2012[19]
liitteessä mainittuja maita tai alueita. 
2.           Erityisehdot,
jotka koskevat assosioituneiden maiden osallistumista Horisontti 2020 ‑puiteohjelmaan,
mukaan lukien assosioituneen maan bruttokansantuotteeseen perustuva
rahoitusosuus, määritetään unionin ja assosioituneiden maiden välisissä
kansainvälisissä sopimuksissa. 
II OSASTO
TÄYTÄNTÖÖNPANO
I LUKU
 TÄYTÄNTÖÖNPANO, HALLINNOINTI JA TUKIMUODOT
8 artikla
Täytäntöönpano erityisohjelman ja Euroopan innovaatio- ja
teknologiainstituutille annettavan rahoituksen avulla
Horisontti 2020 -puiteohjelma pannaan
täytäntöön yhdeksi kokonaisuudeksi kootun erityisohjelman ja Euroopan innovaatio-
ja teknologiainstituutille annettavan rahoitusosuuden avulla.
Erityisohjelmassa omistetaan yksi osa kullekin
5 artiklan 2 kohdassa määritellylle painopistealueelle ja yksi osa Yhteisen
tutkimuskeskuksen muille kuin ydinalan suorille toimille.
9 artikla
Hallinnointi 
1.           Komissio
panee Horisontti 2020 -puiteohjelman täytäntöön asetuksen (EU) N:o XXXX/2012
[uusi varainhoitoasetus] mukaisesti.
2.           Komissio
voi myös antaa osan Horisontti 2020 -puiteohjelman täytäntöönpanosta asetuksen
(EU) N:o XXXX/2012 [uusi varainhoitoasetus] [55 artiklan 1 kohdan b
alakohdassa] tarkoitettujen rahoituselinten tehtäväksi.
10 artikla
Unionin tuen muodot
1.           Horisontti
2020 -puiteohjelmasta tuetaan epäsuoria toimia yhdellä tai useammalla
asetuksessa (EU) N:o XXXX/2012 [uusi varainhoitoasetus] säädetyllä
rahoitusmuodolla, erityisesti avustuksilla, palkinnoilla, hankinnoilla ja
rahoitusvälineillä.
2.           Horisontti
2020 -puiteohjelmasta tuetaan myös Yhteisen tutkimuskeskuksen toteuttamia
suoria toimia.
3.           Jos
Yhteisen tutkimuskeskuksen suorilla toimilla edistetään SEUT-sopimuksen 185 tai
187 artiklan nojalla käynnistettyjä aloitteita, kyseistä osuutta ei pidetä
osana näihin aloitteisiin osoitettua rahoitusta.
11 artikla
Osallistumista ja tulosten levittämistä koskevat säännöt
Epäsuoriin toimiin sovelletaan asetuksessa
(EU) N:o XX/2012 [osallistumista ja tulosten levittämistä koskevat säännöt]
säädettyjä osallistumista ja tulosten levittämistä koskevia sääntöjä. 
II LUKU
OHJELMASUUNNITTELU
I JAKSO
YLEISET PERIAATTEET
12 artikla
Ulkopuolisten tahojen kuuleminen ja yhteiskunnan
osallisuus
1.           Horisontti
2020 -puiteohjelman täytäntöönpanossa otetaan huomioon lausunnot ja kannanotot,
joita saadaan komission perustamilta riippumattomien korkean tason
asiantuntijoiden neuvoa-antavilta ryhmiltä, kansainvälisistä tiede- ja
teknologiasopimusten nojalla luoduista vuoropuhelurakenteista, ennakoivista
toimista, kohdennetuista julkisista kuulemisista sekä läpinäkyvistä ja
interaktiivisista prosesseista, joilla varmistetaan vastuullisen tieteen ja
innovoinnin tukeminen.
2.           Myös
eurooppalaisten teknologiayhteisöjen, yhteisen ohjelmasuunnittelun ja
eurooppalaisten innovaatiokumppanuuksien puitteissa laadittujen tutkimus- ja
innovaatiolinjausten olennaiset näkökohdat otetaan kattavasti huomioon.
13 artikla
Monialaiset toimet 
1.           Sekä
Horisontti 2020 -puiteohjelman painopistealueiden välille että niiden sisällä
muodostetaan yhteyksiä ja rajapintoja. Tässä suhteessa erityistä huomiota
kiinnitetään keskeisten mahdollistavien teknologioiden ja teollisuusteknologioiden
kehittämiseen ja soveltamiseen, tutkimustulosten ja markkinasovellusten
välimatkan lyhentämiseen, monitieteiseen tutkimukseen ja innovointiin,
yhteiskunta-, talous- ja humanistisiin tieteisiin, eurooppalaisen
tutkimusalueen toteuttamiseen ja toimintaan, yhteistyöhön kolmansien maiden
kanssa, vastuulliseen tutkimukseen ja innovointiin, mukaan lukien
sukupuolinäkökohdat, sekä tutkijan ammatin houkuttelevuuden lisäämiseen ja
tutkijoiden alojen välisen ja rajat ylittävän liikkuvuuden helpottamiseen.
2.           Kun
tukea myönnetään epäsuoralle toimelle, jolla on suuri merkitys usealle 5
artiklan 2 kohdassa määritellylle painopistealueelle tai useille näihin
painopistealueisiin sisältyville erityistavoitteille, kyseisen toimen
rahoitusmäärä voidaan koota kuhunkin asianomaiseen painopistealueeseen tai
erityistavoitteeseen osoitetuista määristä.
14 artikla
 Tieteen, teknologian, innovoinnin, markkinoiden ja
yhteiskunnan muuttuva luonne
Horisontti 2020 -puiteohjelman
täytäntöönpanossa varmistetaan, että tuettavat painopistealueet ja toimet ovat
merkityksellisiä muuttuvien tarpeiden kannalta ja että niissä otetaan huomioon
tieteen, teknologian, innovoinnin, markkinoiden ja yhteiskunnan muuttuva
luonne; innovointi käsittää tässä yhteydessä sekä liiketoiminnalliset, organisatoriset
että yhteiskunnalliset näkökohdat.
15 artikla
Sukupuolten tasa-arvo 
Horisontti 2020 -puiteohjelmassa edistetään
aidosti sukupuolten tasa-arvoa ja tutkimuksen ja innovoinnin sisällön
sukupuoliulottuvuuden huomioon ottamista. 
16 artikla
Eettiset periaatteet
1.           Kaikissa
Horisontti 2020 -puiteohjelmaan kuuluvissa tutkimus- ja innovointitoimissa on
noudatettava eettisiä periaatteita ja asiaankuuluvaa kansallista, unionin ja
kansainvälistä lainsäädäntöä, joihin sisältyvät Euroopan unionin perusoikeuskirja
sekä Euroopan ihmisoikeussopimus ja sen lisäpöytäkirjat. 
Erityisesti olisi otettava huomioon
suhteellisuusperiaate, oikeus yksityisyyteen, oikeus henkilötietojen suojaan,
oikeus henkilön fyysiseen ja psyykkiseen koskemattomuuteen, oikeus syrjimättömyyteen
ja tarve varmistaa ihmisten terveyden korkeatasoinen suojelu.
2.           Horisontti
2020 ‑puiteohjelmassa toteutettavien tutkimus- ja innovointitoimien on
keskityttävä yksinomaan siviilisovelluksiin.
3.           Rahoitusta
ei anneta seuraaville tutkimusaloille:
a)      lisääntymistarkoituksessa tehtävään
ihmisen kloonaukseen liittyvä tutkimus,
b)      tutkimus, jossa pyritään muuttamaan
ihmisen geeniperimää siten, että muutoksesta saattaa tulla periytyvä,
c)      tutkimus, jossa pyritään luomaan
ihmisalkioita ainoastaan tutkimustarkoituksiin tai kantasolujen tuottamista
varten, esimerkiksi somaattisten solujen tuman siirron avulla.
4.           Ihmisen – sekä aikuisen
ihmisen että ihmisalkion – kantasoluja koskevaa tutkimusta voidaan rahoittaa
tutkimusehdotuksen sisällön ja asianomaisten jäsenvaltioiden lainsäädännön
mukaan. Rahoitusta ei myönnetä sellaiselle tutkimukselle, joka on kielletty
kaikissa jäsenvaltioissa. Tietyssä jäsenvaltiossa kiellettyjä tutkimustoimia ei
rahoiteta kyseisessä jäsenvaltiossa.
5.           Edellä 3
kohdassa esitettyjä tutkimusaloja voidaan tarkastella uudelleen tieteellisen
edistymisen pohjalta 26 artiklan 1 kohdassa tarkoitetun väliarvioinnin
yhteydessä. 
17 artikla
Täydentävyys suhteessa muihin unionin ohjelmiin
Horisontti 2020 -puiteohjelma pannaan
täytäntöön tavalla, joka täydentää muita unionin rahoitusohjelmia, kuten
rakennerahastoja.
II JAKSO
YKSITTÄISET TOIMINTA-ALAT
18 artikla
Pienet ja keskisuuret yritykset 
1.           Erityistä
huomiota kiinnitetään siihen, että varmistetaan pienten ja keskisuurten
yritysten, jäljempänä ’pk-yritykset’, riittävä osallistuminen ja
innovaatiovaikutus Horisontti 2020 -puiteohjelmaan. Pk-yritysten
osallistumisesta on tehtävä määrällinen ja laadullinen arviointi osana
arviointi- ja seurantajärjestelyjä. 
2.           Erityistoimia
toteutetaan liitteen I osassa II olevassa 1 kohdassa esitetyssä
erityistavoitteessa ”Johtoasema mahdollistavissa ja teollisuusteknologioissa”
ja kussakin liitteen I osassa III olevassa 1–6 kohdassa esitetyssä
painopistealueen ”Yhteiskunnalliset haasteet” erityistavoitteessa. Nämä erityistoimet
toteutetaan pk-yrityksille kohdennetun ja erityisesti kaiken tyyppisille
innovaatiovalmiuksia omaaville pk-yrityksille suunnatun välineen muodossa, ja
ne toteutetaan johdonmukaisella ja pk-yritysten tarpeita vastaavalla tavalla,
kuten erityistavoitteessa ”Innovointi pk-yrityksissä”, liitteen I osassa
II olevan 3.3 kohdan a alakohdassa, kuvataan.
3.           Edellä 1
ja 2 kohdassa kuvatun yhdennetyn lähestymistavan odotetaan johtavan siihen,
että noin 15 prosenttia erityistavoitteen ”Johtoasema mahdollistavissa ja
teollisuusteknologioissa” ja painopistealueen ”Yhteiskunnalliset haasteet”
yhteenlasketusta kokonaisbudjetista menee pk-yrityksille.
19 artikla
Julkisen ja yksityisen sektorin kumppanuudet 
1.           Horisontti
2020 -puiteohjelman täytäntöönpanossa voidaan käyttää julkisen ja yksityisen
sektorin kumppanuuksia, joissa kaikki kumppanit sitoutuvat tukemaan sellaisten
tutkimus- ja innovointitoimien kehittämistä ja täytäntöönpanoa, jotka ovat
strategisesti tärkeitä unionin kilpailukyvylle ja sen teollisuuden
johtoasemalle tai jotka koskevat erityisiä yhteiskunnallisia haasteita. 
2.           Unioni
voi osallistua näihin kumppanuuksiin seuraavin tavoin: 
a)      unionin rahoitustuki yhteisyrityksille,
jotka on perustettu seitsemännessä puiteohjelmassa SEUT-sopimuksen 187 artiklan
nojalla, sillä edellytyksellä, että niiden perustamissäädöksiä muutetaan; SEUT-sopimuksen
187 artiklan mukaisesti perustetuille uusille julkisen ja yksityisen sektorin
kumppanuuksille; ja muille asetuksen (EU) N:o XX/2012 [uusi varainhoitoasetus]
[55 artiklan 1 kohdan b alakohdan v tai vii alakohdassa] tarkoitetuille
rahoituselimille. Tällaisia kumppanuuksia toteutetaan ainoastaan tapauksissa,
joissa se on tavoitteiden laajuuden ja tarvittavien resurssien suuruuden vuoksi
perusteltua; 
b)      edellä 1 kohdassa tarkoitettujen
kumppaneiden välillä tehtävä sopimus, jossa määritellään kumppanuuden
tavoitteet, kumppaneiden sitoumukset, keskeiset suorituskykyindikaattorit ja
toteutettavat tuotokset, sekä yksilöidään niiden tutkimus- ja innovointitoimet,
joihin tarvitaan tukea Horisontti 2020 ‑puiteohjelmasta. 
3.           Julkisen
ja yksityisen sektorin kumppanuudet on määriteltävä avoimella ja läpinäkyvällä
tavalla seuraavien kriteerien pohjalta:
a)      toiminnan lisäarvo unionin tasolla; 
b)      vaikutus teollisuuden kilpailukykyyn,
kestävään kasvuun ja sosioekonomisiin kysymyksiin;
c)      kaikkien kumppanien pitkäaikainen
sitoutuminen yhteisen vision ja selkeästi määriteltyjen tavoitteiden pohjalta;
d)      tarvittavien resurssien suuruus ja kyky
houkutella uusia investointeja tutkimukseen ja innovointiin;
e)      kunkin kumppanin roolin selkeä määrittely
ja sovitut keskeiset suorituskykyindikaattorit valitulle ajanjaksolle.
20 artikla
Julkisen sektorin sisäiset kumppanuudet
1.           Horisontti
2020 -puiteohjelma edistää julkisen sektorin sisäisten kumppanuuksien
lujittamista silloin, kun alueellisen, kansallisen tai kansainvälisen tason
toimia toteutetaan yhdessä unionin alueella. 
Erityistä huomiota kiinnitetään jäsenvaltioiden
väliseen yhteiseen ohjelmasuunnitteluun.
2.           Julkisen
sektorin sisäisiä kumppanuuksia voidaan tukea joko 5 artiklan 2 kohdassa
määriteltyjen painopistealueiden sisällä tai niiden välillä, erityisesti
seuraavin tavoin: 
a)      ERA-NET-väline, jossa käytetään
avustuksia tukemaan julkisen sektorin sisäisiä kumppanuuksia yhteisten toimien
valmistelussa, verkostorakenteiden perustamisessa, suunnittelussa,
toteutuksessa ja koordinoinnissa sekä täydentämään yksittäisten yhteisten
ehdotuspyyntöjen ja luonteeltaan kansainvälisten toimien rahoitusta; 
b)      unionin osallistuminen useiden jäsenvaltioiden
toteuttamiin ohjelmiin SEUT-sopimuksen 185 artiklan mukaisesti. 
Edellä olevaa a alakohtaa sovellettaessa
täydentävän rahoituksen ehtona on, että osallistuvat tahot ovat etukäteen
sitoutuneet rahoittamaan yhteisiä ehdotuspyyntöjä ja toimia merkittävillä
määrillä. ERA-NET-välineessä voidaan ottaa tavoitteeksi yhteisiä
ehdotuspyyntöjä ja toimia koskevien sääntöjen ja toteutustapojen
yhdenmukaistaminen. Sitä voidaan käyttää myös SEUT-sopimuksen 185 artiklan
mukaisen aloitteen valmisteluun;
Edellä olevaa b alakohtaa sovellettaessa
asianomaisia aloitteita ehdotetaan ainoastaan tapauksissa, joissa tarvitaan
erityistä täytäntöönpanorakennetta ja jossa osallistuvat maat ovat tiukasti
sitoutuneet integrointiin tieteellisellä, hallinto- ja rahoitustasolla. Lisäksi
b alakohdassa tarkoitettuja aloitteita koskevien ehdotusten yksilöinnissä
otetaan huomioon kaikki seuraavat kriteerit:
a)      selkeästi määritelty tavoite ja sen
merkitys Horisontti 2020 -puiteohjelman tavoitteiden ja unionin laajempien
poliittisten tavoitteiden kannalta;
b)      osallistuvien maiden selkeät
rahoitussitoumukset, mukaan lukien etukäteissitoumukset kansallisten ja/tai
alueellisten investointien yhdistämisestä kansainvälistä tutkimusta ja
innovointia varten;
c)      toiminnan lisäarvo unionin tasolla;
d)      kriittinen massa mukana olevien ohjelmien
koon ja määrän, toimien samankaltaisuuden sekä niiden kattaman merkityksellisen
tutkimuksen osuuden suhteen;
e)      SEUT-sopimuksen 185 artiklan käytön
soveltuvuus tavoitteiden saavuttamisen kannalta.
21 artikla
Kansainvälinen yhteistyö kolmansien maiden ja
kansainvälisten järjestöjen kanssa
1.           Kolmansiin
maihin sijoittautuneet oikeussubjektit ja kansainväliset organisaatiot voivat
osallistua Horisontti 2020 -puiteohjelman epäsuoriin toimiin asetuksessa (EU)
N:o XX/XX [osallistumissäännöt] esitetyin edellytyksin. Kolmansien maiden ja
kansainvälisten organisaatioiden kanssa tehtävää kansainvälistä yhteistyötä
edistetään Horisontti 2020 -puiteohjelman kaikissa osissa erityisesti
seuraavien tavoitteiden saavuttamiseksi:
a)      unionin huippuosaamisen ja
houkuttelevuuden vahvistaminen tutkimuksessa ja innovoinnissa sekä sen
taloudellisen ja teollisen kilpailukyvyn vahvistaminen,
b)      tuloksekas vastaaminen maailmanlaajuisiin
yhteiskunnallisiin haasteisiin, 
c)      unionin ulko- ja kehityspolitiikan
tavoitteiden tukeminen ja ulkoisten ohjelmien ja kehitysohjelmien
täydentäminen. 
2.           Kohdennettuja
toimia, joiden tavoitteena on edistää tiettyjen kolmansien maiden tai
kolmansien maiden ryhmien kanssa tehtävää yhteistyötä, toteutetaan yhteisen
edun ja vastavuoroisen hyödyn pohjalta ottaen huomioon näiden maiden
tieteelliset ja teknologiset valmiudet ja markkinamahdollisuudet sekä
odotettavissa oleva vaikutus. 
Vastavuoroista pääsyä kolmansien maiden ohjelmiin
olisi edistettävä. Vaikutusten maksimoimiseksi edistetään koordinointia ja
synergioiden aikaansaamista jäsenvaltioiden ja assosioituneiden maiden
aloitteiden kanssa. 
Yhteistyön painopisteissä otetaan huomioon unionin
politiikan kehitys ja mahdollisuudet yhteistyöhön kolmansien maiden kanssa sekä
mahdolliset puutteet kolmansien maiden immateriaalioikeusjärjestelmissä.
3.           Kansainvälisen
yhteistyön strategisen kehittämisen edistämiseksi Horisontti 2020 ‑puiteohjelmassa
toteutetaan lisäksi horisontaalisia ja monialaisia toimia erityistavoitteessa
”Osallisuutta edistävät, innovatiiviset ja turvalliset yhteiskunnat” liitteen I
osassa III olevan 6.3.2 kohdan d alakohdassa mainitulla tavalla.
22 artikla
Tiedottaminen, viestintä ja tulosten levittäminen
Euroopan komissio toteuttaa Horisontti 2020
-puiteohjelmaa koskevia tiedotus- ja viestintätoimia, mukaan lukien tuettuja
hankkeita ja niiden tuloksia koskevat viestintätoimenpiteet. Horisontti 2020
-puiteohjelmassa viestintään osoitetulla talousarviolla edistetään myös unionin
poliittisia painopisteitä koskevaa viestintää siltä osin kun ne liittyvät tämän
asetuksen yleiseen tavoitteeseen.
Tiedottamis- ja tulostenlevittämistoimet ovat
erottamaton osa kaikkia Horisontti 2020 ‑puiteohjelmasta tuettavia
toimia. 
Lisäksi tuetaan seuraavia erityistoimia:
a)           aloitteet, joiden tavoitteena on
lisätä tietoisuutta Horisontti 2020 -puiteohjelmasta annettavasta rahoituksesta
ja helpottaa sen saamista erityisesti sellaisilla alueilla tai sen tyyppisten
osallistujien keskuudessa, jotka ovat aliedustettuina;
b)           kohdennettu apu hankkeille ja
konsortioille sellaisen osaamisen hankkimisessa, jonka avulla voidaan optimoida
tiedottaminen ja tulosten levittäminen;
c)           toimet, joissa kootaan yhteen
tuloksia useista hankkeista, mukaan lukien muista lähteistä rahoitusta saavat
hankkeet, ja joiden avulla voidaan tarjota käyttöön käyttäjäystävällisiä
tietokantoja ja raportteja, joissa keskeiset löydökset esitetään tiivistetysti;

d)           tulosten levittäminen poliittisille
päättäjille ja standardointielimille, jotta asianomaiset tahot voisivat käyttää
helpommin politiikan kannalta tärkeitä tutkimustuloksia kansainvälisesti ja
unionin tasolla sekä kansallisesti ja alueellisesti; 
e)           aloitteet, joilla edistetään suuren
yleisön kanssa käytävää vuoropuhelua ja keskustelua tieteeseen, teknologiaan ja
innovointiin liittyvistä kysymyksistä, ja joissa hyödynnetään sosiaalista
mediaa ja muita innovatiivisia teknologioita ja menetelmiä.
III LUKU
VALVONTA
23 artikla
Valvonta ja tarkastukset
1.           Tämän
asetuksen täytäntöön panemiseksi luotava valvontajärjestelmä on suunniteltava
siten, että sen avulla voidaan kohtuullisesti varmistaa toimintojen
tuloksellisuuteen ja tehokkuuteen liittyvien riskien riittävä hallinta sekä
toimintoihin liittyvien transaktioiden laillisuus ja säännönmukaisuus ottaen
huomioon ohjelmien monivuotisuus ja ohjelmiin kuuluvien maksujen luonne.
2.           Valvontajärjestelmässä
on varmistettava tarkoituksenmukainen tasapaino luottamuksen ja valvonnan
välillä ja otettava huomioon valvonnasta kaikilla tasoilla aiheutuvat
hallinnolliset ja muut kustannukset siten, että Horisontti 2020 ‑puiteohjelman
tavoitteet voidaan saavuttaa ja että siihen voidaan houkutella parhaat
huippututkijat ja innovatiivisimmat yritykset.
3.           Tässä
valvontajärjestelmässä Horisontti 2020 -puiteohjelman epäsuorien toimien
menojen tarkastusstrategia perustuu tilintarkastukseen, joka tehdään koko
puiteohjelman alalta valitusta edustavasta otoksesta menoja. Tätä edustavaa
otosta voidaan täydentää tarkastamalla valikoidusti menoja, jotka otetaan
tarkasteluun niitä koskevan riskinarvioinnin perusteella. 
Horisontti 2020 -puiteohjelman epäsuorien toimien
menojen tarkastukset on suoritettava yhdenmukaisesti noudattaen
taloudellisuuden, tehokkuuden ja vaikuttavuuden periaatteita, jotta voidaan
minimoida tarkastuksista osallistujille aiheutuva rasite.
24 artikla
Unionin taloudellisten etujen suojaaminen 
1.           Komissio
varmistaa asianmukaisin toimenpitein, että tämän asetuksen mukaisesti
rahoitettavia toimia toteutettaessa unionin taloudellisia etuja suojataan
petoksia, lahjontaa ja muuta laitonta toimintaa ehkäisevillä toimenpiteillä,
tehokkailla tarkastuksilla ja, jos sääntöjenvastaisuuksia havaitaan, perimällä
aiheettomasti maksetut määrät takaisin sekä soveltuvin osin käyttämällä
tehokkaita, oikeasuhteisia ja ennalta ehkäiseviä seuraamuksia.
2.           Komissiolla
ja sen edustajilla sekä tilintarkastustuomioistuimella on valtuudet tehdä
kaikkien Horisontti 2020 -puiteohjelmasta unionin rahoitusta saaneiden
avustuksensaajien, toimeksisaajien ja alihankkijoiden osalta asiakirjoihin perustuvia
ja paikalla suoritettavia todentamisia ja tarkastuksia.
Komission tarkastuksia voidaan tehdä neljän vuoden
ajan viimeisen maksun suorittamisen jälkeen, sanotun kuitenkaan rajoittamatta 3
kohdan soveltamista.
3.           Euroopan
petostentorjuntavirasto, jäljempänä ’OLAF’, voi neuvoston asetuksessa (Euratom,
EY) N:o 2185/96[20] säädettyjen menettelyjen
mukaisesti tehdä niihin talouden toimijoihin kohdistuvia paikalla suoritettavia
todentamisia ja tarkastuksia, joille on suoraan tai välillisesti myönnetty
asianomaista rahoitusta, selvittääkseen, onko avustussopimukseen tai
-päätökseen taikka unionin rahoitusta koskevaan sopimukseen liittynyt unionin
taloudellisia etuja vahingoittavia petoksia, lahjontaa tai muuta laitonta
toimintaa.
4.           Tämän
asetuksen täytäntöönpanosta seurauksena olevissa kolmansien maiden ja
kansainvälisten järjestöjen kanssa tehdyissä yhteistyösopimuksissa,
avustussopimuksissa, avustuspäätöksissä ja sopimuksissa on nimenomaisesti
annettava komissiolle, tilintarkastustuomioistuimelle ja OLAFille valtuudet
tehdä tällaisia tarkastuksia sekä paikalla suoritettavia todentamisia ja
tarkastuksia, sanotun kuitenkaan rajoittamatta 1, 2 ja 3 alakohdan
soveltamista.
IV LUKU
SEURANTA JA ARVIOINTI
25 artikla
Seuranta
1.           Komissio seuraa vuosittain Horisontti 2020 -puiteohjelman ja sen
erityisohjelman täytäntöönpanoa sekä Euroopan innovaatio- ja
teknologiainstituutin toimia. Seuranta käsittää tiedot monialaisista aiheista,
kuten kestävyydestä ja ilmastonmuutoksesta, mukaan lukien tiedot ilmastoon
liittyvien menojen määrästä.
2.           Komissio
raportoi seurannan tuloksista ja huolehtii niiden levityksestä.
26 artikla
Arviointi
1.           Arvioinnit on suoritettava riittävän ajoissa, jotta ne voidaan ottaa
huomioon päätöksentekoprosessissa.
a)      Komissio tekee vuoden 2017 loppuun
mennessä riippumattomien asiantuntijoiden avustuksella arvioinnin Euroopan
innovaatio- ja teknologiainstituutista. Edellä 6 artiklan 3 kohdassa
tarkoitettu Euroopan innovaatio- ja teknologiainstituutin toinen määrärahaerä
asetetaan saatavilla tämän arvioinnin jälkeen. Arvioinnissa tarkastellaan
Euroopan innovaatio- ja teknologiainstituutin edistymistä seuraavien tekijöiden
pohjalta:
i)        edellä 6 artiklan 3 kohdassa
tarkoitetun ensimmäisen määrärahaerän käyttöaste erittelemällä osaamis- ja
innovointiyhteisöjen ensimmäisen aallon kehittämiseen käytetty rahamäärä ja
toisen aallon siemenrahoituksen vaikutus sekä Euroopan innovaatio- ja
teknologiainstituutin kyky houkutella rahoitusta osaamis- ja
innovointiyhteisöjen kumppaneilta ja yksityiseltä sektorilta asetuksen XX/2012
[tarkistettu EIT-asetus] mukaisesti. 
ii)       osaamis- ja innovointiyhteisöjen
kolmannen aallon sovittu perustamisaikataulu ja olemassa olevien osaamis- ja
innovointiyhteisöjen ohjelmoidut rahoitustarpeet niiden kunkin ominaisen
kehityksen mukaisesti; ja
iii)      Euroopan innovaatio- ja
teknologiainstituutin ja sen osaamis- ja innovointiyhteisöjen panos Horisontti
2020 -puiteohjelman toimiin painopistealueella ”Yhteiskunnalliset haasteet” ja
erityistavoitteessa ”Johtoasema mahdollistavissa ja teollisuusteknologioissa”.
b)      Komissio tekee vuoden 2017 loppuun
mennessä, ottaen huomioon seitsemännen puiteohjelman jälkiarvioinnin, joka on
määrä toteuttaa vuoden 2015 loppuun mennessä, ja Euroopan innovaatio- ja
teknologiainstituutin arvioinnin, riippumattomien asiantuntijoiden avustuksella
väliarvioinnin Horisontti 2020 ‑puiteohjelmasta, sen erityisohjelmasta,
mukaan lukien Euroopan tutkimusneuvosto, ja Euroopan innovaatio- ja
teknologiainstituutin toimista, Horisontti 2020 -puiteohjelman tavoitteiden
saavuttamisesta (tulosten ja vaikutusten saavuttamisen osalta) ja siitä, ovatko
kaikki toimenpiteet edelleen tarkoituksenmukaisia, sekä voimavarojen
tehokkuudesta ja käytöstä, yksinkertaistamisen lisämahdollisuuksista ja
eurooppalaisesta lisäarvosta. Tässä arvioinnissa tarkastellaan myös eri
alueiden osallistujien, pk-yritysten ja tasapuolista sukupuolijakaumaa
edistävien toimien mahdollisuuksia saada rahoitusta. Arvioinnissa otetaan
lisäksi huomioon toimenpiteiden vaikutus älykästä, kestävää ja osallistavaa
kasvua koskevien unionin painopisteiden kannalta sekä tulokset aiempien
toimenpiteiden pitkän aikavälin vaikutuksista. 
c)      Komissio tekee vuoden 2023 loppuun
mennessä riippumattomien asiantuntijoiden avustuksella jälkiarvioinnin
Horisontti 2020 -puiteohjelmasta, sen erityisohjelmasta ja Euroopan innovaatio-
ja teknologiainstituutin toimista. Tämä arviointi kattaa toimenpiteiden
lähtökohdat, toteutuksen ja saavutukset sekä pitemmän aikavälin vaikutukset ja
kestävyyden, ja se otetaan huomioon tehtäessä päätöstä yksittäisen toimenpiteen
mahdollisesta uusimisesta, muuttamisesta tai keskeyttämisestä. 
2.           Suorituskykyindikaattorit,
jotka on esitetty yleisten tavoitteiden ja Euroopan innovaatio- ja
teknologiainstituutin osalta tämän asetuksen liitteen I johdanto-osassa ja erityistavoitteiden
osalta erityisohjelmassa, ja niiden perustasot, muodostavat vähimmäisperustan
sen arvioinnille, missä määrin Horisontti 2020 ‑puiteohjelman tavoitteet
on saavutettu. 
3.           Jäsenvaltioiden
on annettava komissiolle asianomaisten toimenpiteiden seurantaa ja arviointia
varten tarvittavat tiedot. 
4.           Komissio
toimittaa Horisontti 2020 -puiteohjelman arviointien päätelmät ja niitä
koskevat omat huomautuksensa Euroopan parlamentille, neuvostolle, Euroopan
talous- ja sosiaalikomitealle sekä alueiden komitealle.
III OSASTO
LOPPUSÄÄNNÖKSET
27 artikla
Kumoaminen ja siirtymäsäännökset
1.           Kumotaan
päätös N:o 1982/2006/EY 1 päivästä tammikuuta 2014. 
2.           Päätöksen
N:o 1982/2006/EY nojalla käynnistettyjä toimia ja näihin toimiin liittyviä
rahoitusvelvoitteita hallinnoidaan kuitenkin edelleen kyseisellä päätöksellä
niiden päätökseen saattamiseen asti.
3.           Tämän
asetuksen 6 artiklassa tarkoitettu rahoitus voi kattaa myös sellaisen teknisen
ja hallinnollisen tuen menot, jota tarvitaan siirtymiseksi päätöksen N:o
1982/2006/EY nojalla hyväksytyistä toimenpiteistä tähän puiteohjelmaan.
28 artikla
Tämä asetus tulee voimaan kolmantena päivänä
sen jälkeen kun se on julkaistu Euroopan unionin virallisessa lehdessä.
Tämä asetus on kaikilta osiltaan
velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä
Euroopan parlamentin puolesta                    Neuvoston
puolesta
Puhemies                                                       Puheenjohtaja
LIITE I
Erityistavoitteiden ja toimien päälinjat
Horisontti 2020 -puiteohjelman yleisenä
tavoitteena on rakentaa osaamiseen ja innovointiin perustuva talous koko
unionin alueelle ja edistää samalla kestävää kehitystä. Se tukee Eurooppa 2020
-strategiaa ja muita unionin politiikkoja sekä eurooppalaisen tutkimusalueen
toteuttamista ja toimintaa. 
Tämän yleisen tavoitteen saavuttamista
arvioidaan seuraavien suorituskykyindikaattoreiden pohjalta:
–                        
Eurooppa 2020 -strategian t&k-tavoite (3
prosenttia bkt:stä);
–                        
Eurooppa 2020 -strategian innovointia koskeva
pääindikaattori.
Tämä yleinen tavoite pyritään saavuttamaan
kolmella erillisellä mutta toisiaan vahvistavalla painopistealueella, joihin
kuhunkin sisältyy joukko erityistavoitteita. Ne pannaan täytäntöön
saumattomasti, jotta voidaan synnyttää vuorovaikutusta eri erityistavoitteiden
välille, välttää toimien päällekkäisyyksiä ja vahvistaa niiden
yhteisvaikutusta.
Yhteinen tutkimuskeskus edistää Horisontti
2020 -puiteohjelman yleisen tavoitteen ja painopistealueiden toteuttamista
erityisenä tavoitteenaan antaa asiakaslähtöistä tieteellistä ja teknistä tukea
unionin politiikoille.
Euroopan innovaatio- ja teknologiainstituutti
(EIT) edistää Horisontti 2020 -puiteohjelman yleisen tavoitteen ja
painopistealueiden toteuttamista erityisenä tavoitteenaan tutkimuksen,
innovoinnin ja koulutuksen muodostaman osaamiskolmion osatekijöiden integrointi.
EIT:n suoritusta arvioidaan seuraavilla indikaattoreilla:
–                        
osaamis- ja innovointiyhteisöihin integroitujen
korkeakoulu-, yritys- ja tutkimusalan organisaatioiden määrä;
–                        
osaamiskolmion sisällä toteutettu yhteistyö, joka
johtaa innovatiivisten tuotteiden ja prosessien kehittämiseen.
Tässä liitteessä esitetään 5 artiklan 2, 3 ja
4 kohdassa tarkoitettujen erityistavoitteiden ja toimien päälinjat.
I osa. Painopistealue ”Huipputason tiede”
Tämän osan
tavoitteena on vahvistaa ja laajentaa unionin tieteellistä huippuosaamista ja
vakiinnuttaa eurooppalainen tutkimusalue, jotta unionin tutkimus- ja
innovaatiojärjestelmästä voitaisiin tehdä maailmanlaajuisesti
kilpailukykyisempi. Osaan sisältyy neljä erityistavoitetta:
a)           Euroopan tutkimusneuvosto (ERC)
tarjoaa unionin laajuisesti kilpailutettua houkuttelevaa ja joustavaa
rahoitusta, jonka avulla lahjakkaat ja luovat yksittäiset tutkijat ja heidän
tutkimusryhmänsä voivat seurata kaikkien lupaavimpia tutkimuslinjoja tieteen
eturintamassa.
b)           Tulevia ja kehitteillä olevia
teknologioita koskevassa toiminnassa tuetaan tutkimusyhteistyötä, jolla
pyritään parantamaan Euroopan kykyä tuottaa kehittyneitä ja tutkimusparadigmoja
muuttavia innovaatiota. Siinä pyritään saamaan aikaan täysin uusiin ja
suuririskisiin ideoihin liittyvää tieteenalojen välistä tutkimusyhteistyötä ja
nopeuttamaan kaikkein lupaavimpien esiin nousevien tieteen- ja
teknologianalojen kehitystä ja niihin liittyvien tiedeyhteisöjen rakentumista
unionin laajuisesti.
c)           Marie Curie -toimet tarjoavat
tutkijoiden rajat ylittävän ja sektoreiden välisen liikkuvuuden avulla
huipputasoista ja innovatiivista tutkijakoulutusta ja houkuttelevia
mahdollisuuksia edetä uralla ja vaihtaa tietämystä, jotta tutkijoilla olisi
mahdollisimman hyvät valmiudet vastata nykyisiin ja tuleviin yhteiskunnallisin
haasteisiin.
d)           Tutkimusinfrastruktuuriin
liittyvissä toimissa kehitetään Euroopan tutkimusinfrastruktuureja vuotta 2020
ja sen jälkeistä aikaa silmällä pitäen, parannetaan niiden innovointivalmiuksia
ja inhimillistä pääomaa sekä täydennetään näitä toimia asiaan liittyvän unionin
politiikan ja kansainvälisen yhteistyön avulla.
Kullakin näistä on osoitettu olevan runsaasti lisäarvoa unionin
tasolla. Yhdessä ne muodostavat voimakkaan ja tasapainoisen
toimintakokonaisuuden, joka yhdessä kansallisten ja alueellisten toimien kanssa
kattaa koko laajuudelta Euroopan kehittyneeseen tieteeseen ja teknologiaan
liittyvät tarpeet. Kun toimet saatetaan yhden ohjelman alle, ne voidaan
toteuttaa yhtenäisemmin järkeistetyllä, yksinkertaisella ja paremmin
kohdennetulla tavalla. Samalla säilytetään jatkuvuus, joka on olennaisen
tärkeää, jotta voidaan ylläpitää toimien vaikuttavuutta.
Toimet ovat lähtökohtaisesti tulevaisuuteen suuntautuneita; niissä
rakennetaan pitkän aikavälin osaamista ja keskitytään seuraavan sukupolven
tieteeseen, teknologiaan, tutkijoihin ja innovaatioihin ja tuetaan uusia
lahjakkuuksia kaikkialla unionissa ja assosioituneissa maissa sekä
maailmanlaajuisesti. Koska toimet ovat tiedepainotteisia ja niiden
rahoitusjärjestelyt on suurelta osin alhaalta ylöspäin suuntautuneita ja
tutkijalähtöisiä, Euroopan tiedeyhteisöllä on tärkeä asema ohjelmassa
noudatettavien tutkimuslinjausten määrittelyssä.
II osa. painopistealue ”Teollisuuden johtoasema” 
Tämän osan tavoitteena on nopeuttaa sellaisten
teknologioiden ja innovaatioiden kehittämistä, jotka muodostavat huomispäivän
yritystoiminnan perustan ja auttavat innovatiivisia eurooppalaisia pk-yrityksiä
kasvamaan maailman johtaviksi yrityksiksi. Osaan sisältyy kolme
erityistavoitetta:
a)           Johtoasema mahdollistavissa ja
teollisuusteknologioissa. Näissä toimissa annetaan kohdennettua tukea
tieto- ja viestintäteknologian, nanoteknologian, kehittyneiden materiaalien,
bioteknologian, kehittyneiden valmistus- ja prosessointimenetelmien ja avaruusteknologian
alojen tutkimukseen, kehittämiseen ja demonstrointiin. Toimissa korostetaan
vuorovaikutusta ja konvergenssia eri teknologioiden välillä.
b)           Riskirahoituksen saatavuus.
Näiden toimien tavoitteena on poistaa puutteet, joita esiintyy velka- ja pääomarahoituksen
saatavuudessa t&k- ja innovaatiovetoisille yrityksille ja hankkeille niiden
kaikissa kehitysvaiheissa. Yhdessä yritysten kilpailukykyä ja pk-yrityksiä
koskevan ohjelman oman pääoman ehtoisen rahoitusvälineen kanssa niillä tuetaan
unionin tason pääomasijoitusten kehittämistä.
c)           Innovointi pk-yrityksissä.
Näillä toimilla edistetään kaikkia innovoinnin muotoja pk-yrityksissä
keskittyen niihin yrityksiin, joilla on mahdollisuuksia kasvaa ja
kansainvälistyä sisämarkkinoilla ja niiden ulkopuolella.
Toimissa edetään yritystoimintalähtöisesti. Erityistavoitteiden
”Riskirahoituksen saatavuus” ja ”Innovointi pk-yrityksissä” budjeteissa
noudatetaan kysynnän ohjaamaa, alhaalta ylöspäin suuntautuvaa logiikkaa ilman
ennalta määriteltyjä prioriteetteja. Näitä täydennetään käyttämällä
rahoitusvälineitä ja pk-yrityksille kohdennettua välinettä politiikan tarpeiden
mukaisesti osassa ”Yhteiskunnalliset haasteet” ja erityistavoitteessa
”Johtoasema mahdollistavissa ja teollisuusteknologioissa”. 
Horisontti 2020 -puiteohjelmassa sovelletaan
yhdennettyä lähestymistapaa pk-yritysten osallistumiseen. Tämän vuoksi on
mahdollista, että noin 15 prosenttia kaikkien yhteiskunnallisiin haasteisiin
liittyvien erityistavoitteiden ja erityistavoitteen ”Johtoasema mahdollistavissa
ja teollisuusteknologioissa” yhteenlasketusta kokonaisbudjetista osoitetaan
pk-yrityksille.
Erityistavoitteessa ”Johtoasema
mahdollistavissa ja teollisuusteknologioissa” noudatetaan teknologialähtöistä
lähestymistapaa sellaisten mahdollistavien teknologioiden kehittämiseksi, joita
voidaan käyttää useilla eri aloilla teollisuudessa ja palveluissa. Näiden
teknologioiden sovelluksia, joilla pyritään vastaamaan yhteiskunnallisiin
haasteisiin, tuetaan yhdessä yhteiskunnallisiin haasteisiin liittyvien erityistavoitteiden
kanssa.
III osa. Painopistealue ”Yhteiskunnalliset haasteet”
Tämän osan toimet kohdistuvat suoraan Eurooppa
2020 -strategiassa määriteltyihin politiikan painopisteisiin ja
yhteiskunnallisiin haasteisiin, ja niillä pyritään saamaan aikaan unionin
poliittisten tavoitteiden saavuttamiseksi tarvittava tutkimus- ja
innovaatiotoimien kriittinen massa. Rahoitus suunnataan seuraaviin
erityistavoitteisiin:
a)           Terveys, väestönmuutos ja
hyvinvointi;
b)           Elintarviketurva, kestävä maatalous,
merien ja merenkulun tutkimus ja biotalous
c)           Turvallinen, puhdas ja tehokas
energia
d)           Älykäs, ympäristöystävällinen ja
yhdentynyt liikenne
e)           ilmastotoimet, resurssitehokkuus ja
raaka-aineet 
f)            Osallisuutta edistävät,
innovatiiviset ja turvalliset yhteiskunnat.
Kaikissa toimissa sovelletaan haasteista
liikkeelle lähtevää lähestymistapaa, jossa keskitytään politiikan
painopisteisiin määrittelemättä tarkasti etukäteen teknologioita tai
ratkaisuja, joita pitäisi kehittää. Tavoitteena on koota kriittinen massa eri
alojen, teknologioiden ja tieteenalojen resursseja ja tietämystä, jotta
haasteisiin voidaan vastata. Toimet kattavat koko syklin tutkimuksesta
markkinoille, ja niiden uutena painopisteenä ovat innovointiin liittyvät
toimet, kuten pilottitoimet, demonstrointi, testausalustat, julkisten
hankintojen tukeminen, suunnittelu, käyttäjälähtöinen innovointi, sosiaalinen
innovointi ja innovaatioiden saattaminen markkinoille.
Jotta kaikkiin haasteisiin voitaisiin vastata,
yhteiskunta- ja humanistiset tieteet ovat olennainen osa toimia. Näiden
tieteenalojen peruskehitystä tuetaan myös erityistavoitteessa ”Osallisuutta
edistävät, innovatiiviset ja turvalliset yhteiskunnat”. Tukea keskitetään myös
toimiin, joiden tavoitteena on vankan tietopohjan tarjoaminen poliittiselle
päätöksenteolle kansainvälisellä, unionin, kansalliselle ja alueellisella
tasolla. Koska monet haasteet ovat luonteeltaan maailmanlaajuisia, strateginen
yhteistyö kolmansien maiden kanssa on olennainen osa kutakin haastetta. Monialaista
tukea kansainväliselle yhteistyölle annetaan myös erityistavoitteessa
”Osallisuutta edistävät, innovatiiviset ja turvalliset yhteiskunnat”.
Erityistavoitteeseen ”Osallisuutta edistävät,
innovatiiviset ja turvalliset yhteiskunnat” sisältyy myös tutkimuksen ja
innovoinnin välisen kuilun kaventamiseen tähtäävä toimi, johon sisältyy
erityistoimenpiteitä huippuosaamisen saamiseksi käyttöön unionin heikommin
kehittyneillä alueilla.
Yhteisen tutkimuskeskuksen toimet ovat
olennainen osa Horisontti 2020 -puiteohjelmaa, jotta unionin eri alojen
politiikoille voidaan antaa vankkaa, tietämykseen pohjautuvaa tukea. Toimia
toteutetaan asiakaslähtöisesti, ja niitä täydennetään ennakoivilla toimilla.
Euroopan teknologiainstituutilla on tärkeä
rooli, sillä se edistää osaamiskolmion osatekijöiden integroimista yhdistämällä
huipputason tutkimusta, koulutusta ja innovointia. EIT tekee tämän pääasiassa
osaamis- ja innovointiyhteisöjen kautta. Tämän lisäksi se varmistaa, että
kokemuksia jaetaan myös osaamis- ja innovointiyhteisöjen ulkopuolella
toteuttamalla tulosten levittämistä ja tietämyksen jakoa koskevia kohdennettuja
toimia, mikä edistää innovointimallien nopeampaa käyttöönottoa unionissa.
I OSA
HUIPPUTASON TIEDE 
1.           Euroopan tutkimusneuvosto (ERC)
1.1         Erityistavoite
Erityistavoitteena on lujittaa eurooppalaisen
tutkimuksen huippuosaamista, dynaamisuutta ja luovuutta.
Eurooppa on asettanut tavoitteekseen
siirtymisen uuteen talousmalliin, joka perustuu älykkääseen, kestävään ja
osallistavaan kasvuun. Tällaisen muutoksen aikaansaamiseksi tarvitaan merkittäviä
parannuksia nykyisiin teknologioihin. Se edellyttää huomattavasti nykyistä
suurempia valmiuksia tiedepohjaiseen innovointiin radikaalisti uudenlaisen
tietämyksen pohjalta, jolloin Eurooppa voi toimia edelläkävijänä sellaisten
teknologisten paradigmamuutosten aikaansaamisessa, jotka keskeisellä tavalla
edesauttavat tulevaisuudessa tuottavuuden kasvua, kilpailukykyä, vaurauden
luomista ja yhteiskunnallista kehitystä. Tällaiset paradigmamuutokset ovat
yleensä olleet lähtöisin julkisen sektorin tiedeperustasta ennen kuin ne ovat
luoneet perustan kokonaisille uusille teollisuudenaloille ja sektoreille.
Maailmanlaajuinen johtoasema innovoinnissa
kytkeytyy tiiviisti huipputason tieteeseen. Eurooppa oli aiemmin kiistaton
johtaja, mutta se on sittemmin jäänyt kilpailussa jälkeen huipputieteen
terävimmästä kärjestä ja soittanut Yhdysvaltoihin nähden toista viulua
sodanjälkeisissä tärkeissä teknologisissa kehitysaskelissa. Vaikka unioni
tuottaa edelleen eniten tieteellisiä julkaisuja maailmassa, Yhdysvallat tuottaa
kaksinkertaisen määrän kaikkein vaikutusvaltaisimpia julkaisuja (jotka kuuluvat
viittaustilaston 1 prosentin kärkeen). Myös kansainvälisissä
korkeakoululuokituksissa Yhdysvaltojen korkeakoulut hallitsevat kärkipaikkoja. Nobel-palkinnon
voittajista 70 prosenttia työskentelee Yhdysvalloissa.
Yksi osa haastetta
on se, että vaikka Eurooppa ja Yhdysvallat investoivat osapuilleen yhtä suuret
määrät julkisen sektorin tiedeperustaansa, unionissa on lähes kolminkertainen
määrä julkisen sektorin tutkijoita, jolloin investoinnit tutkijaa kohden ovat
huomattavasti pienemmät. Yhdysvallat jakaa
myös valikoivammin resursseja johtaville tutkijoille. Tämä selittää
osaltaan, miksi unionin julkisen sektorin tutkijoiden tuottavuus on keskimäärin
alhaisempi ja miksi heillä on kaiken kaikkiaan yhdessä vähäisempi tieteellinen
vaikutus kuin heidän määrällisesti huomattavasti harvemmilla yhdysvaltalaisilla
kilpailijoillaan.
Toinen keskeinen
osa haastetta on se, että monissa Euroopan maissa julkinen sektori ei vieläkään
tarjoa parhaille tutkijoille riittävän houkuttelevia olosuhteita. Lahjakkailta
nuorilta tutkijoilta voi viedä useita vuosia ennen kuin heistä tulee
riippumattomia tieteenharjoittajia. Tämä johtaa Euroopan tutkimuspotentiaalin
merkittävään tuhlaukseen, koska se viivyttää uusia ideoita ja uutta energiaa
mukanaan tuovien seuraavan sukupolven tutkijoiden esiinnousua ja houkuttelee
uraansa aloittavia huippututkijoita etsimään etenemismahdollisuuksia muualta.
Nämä tekijät
pahentavat lisäksi sitä tosiseikkaa, ettei Eurooppa ole kovin houkutteleva
kohde tieteellisistä lahjakkuuksista käytävässä maailmanlaajuisessa
kilpailussa. Yhdysvaltojen järjestelmän kyky tarjota enemmän resursseja
tutkijaa kohden ja parempia uranäkymiä selittää sen, miksi se pystyy jatkuvasti
houkuttelemaan parhaita tutkijoita kaikkialta maailmasta, näiden mukana
kymmeniä tuhansia tutkijoita unionista.
1.2         Lähtökohdat
ja unionin tasolla saatava lisäarvo
Euroopan tutkimusneuvosto (ERC) perustettiin
tarjoamaan Euroopan parhaille tutkijoille, sekä naisille että miehille,
resurssit, joita he tarvitsevat voidakseen kilpailla paremmin
maailmanlaajuisesti. Se rahoittaa yksittäisiä tutkijaryhmiä Euroopan laajuisen
kilpailutuksen pohjalta. ERC toimii itsenäisesti: riippumaton tieteellinen
neuvosto, jonka muodostavat arvostetut ja asiantuntevat tiedemiehet, insinöörit
ja tutkijat, laatii tieteellisen kokonaisstrategian ja tekee täysin valtuuksin
päätökset siitä, minkä tyyppistä tutkimusta rahoitetaan. Nämä ovat ERC:n
keskeiset piirteet, joilla varmistetaan sen tiedeohjelman tehokkuus, sen
toiminnan ja vertaisarviointiprosessin laatu ja sen uskottavuus tiedeyhteisön
silmissä.
ERC toimii
Euroopan laajuisen kilpailuttamisen pohjalta ja voi siten hyödyntää laajempaa
lahjakkuus- ja ideareserviä kuin olisi mahdollista kansallisessa
järjestelmässä. Parhaat tutkijat ja parhaat ideat kilpailevat keskenään, ja
hakijat tietävät, että heidän on saavutettava korkein suoritustaso. Palkintona
on tasapuolisin edellytyksin annettava joustava rahoitus, johon paikallisilla
pullonkauloilla ja kansallisen rahoituksen saatavuudella ei ole vaikutusta.
ERC:n
rahoittamalla tieteen eturintamassa tehtävällä tutkimuksella odotetaan siis
olevan huomattava suora vaikutus sellaisten läpimurtojen muodossa, jotka
avaavat tietä uusille ja usein odottamattomille tieteellisille ja
teknologisille tuloksille ja uusille tutkimusaloille. Nämä tulokset ja
tutkimusalat voivat puolestaan viime kädessä tuottaa ne radikaalilla tavalla
uudet ideat, jotka ajavat eteenpäin innovointia ja liiketoiminnan
kekseliäisyyttä ja vastaavat yhteiskunnallisiin haasteisiin. Tämä yksittäisten
huippututkijoiden ja innovatiivisten ideoiden yhdistelmä luo pohjan
innovaatioketjun kaikille vaiheille.
Tämän lisäksi
ERC:llä on huomattava rakenteellinen vaikutus, koska se antaa voimakkaan sysäyksen
koko Euroopan tutkimusjärjestelmän laadun parantamiselle myös muualla kuin
ERC:n suoraa rahoitusta saaneiden tutkijoiden ja hankkeiden piirissä. ERC:n
rahoitusta saavat hankkeet ja tutkijat asettavat selkeän ja inspiroivan
tavoitteen tieteen eturintamassa tehtävälle tutkimukselle Euroopassa, nostavat
sen profiilia ja parantavat sen houkuttelevuutta parhaiden tutkijoiden piirissä
ympäri maailmaa. ERC:n stipendiaattien isännöimisen tuoma arvovalta ja siihen
liittyvä ”huippuosaamisen leima” kiihdyttävät Euroopan korkeakoulujen ja muiden
tutkimusorganisaatioiden välistä kilpailua siitä, kuka tarjoaa houkuttelevimmat
olosuhteet parhaille tutkijoille. Kansallisten järjestelmien ja yksittäisten
tutkimuslaitosten kyky houkutella ja isännöidä ERC-stipendiaatteja luo
vertailupohjan, jonka avulla ne voivat arvioida omia vahvuuksiaan ja
heikkouksiaan ja uudistaa toimintatapojaan ja käytäntöjään vastaavasti. ERC:n
rahoitus täydentää näin ollen unionin tasolla ja kansallisesti ja alueellisesti
käynnissä olevia toimia, joilla pyritään uudistamaan Euroopan
tutkimusjärjestelmää, lisäämään sen kapasiteettia ja houkuttelevuutta sekä
vapauttamaan sen täysi potentiaali.
1.3         Toimien
päälinjat
ERC:n perustoimintona on tarjota houkuttelevaa
pitkäaikaista rahoitusta, jolla tuetaan huippututkijoita ja heidän
tutkijaryhmiään uraauurtavassa tutkimuksessa, joka on riskialtista mutta
mahdollisesti erittäin hyödyllistä.
ERC:n rahoitusta
annetaan seuraavien vakiintuneiden periaatteiden mukaisesti. Tieteellinen
huippuosaaminen on ainoa kriteeri, jonka perusteella ERC myöntää apurahoja. ERC
toimii alhaalta ylöspäin -periaatteella ilman ennalta määriteltyjä
prioriteetteja. ERC:n apurahat ovat avoimia Euroopassa työskenteleville
yksittäisille tutkijaryhmille, jotka voivat koostua minkä tahansa ikäisistä ja
mistä maailman maasta tahansa tulevista tutkijoista. ERC pyrkii edistämään
tervettä kilpailua kaikkialla Euroopassa.
ERC pyrkii
erityisesti auttamaan aloittelevia huippututkijoita saavuttamaan riippumattoman
aseman antamalla riittävää tukea siinä kriittisessä vaiheessa, jossa tutkijat
perustavat tai vakiinnuttavat oman tutkijaryhmänsä tai tutkimusohjelmansa.
ERC tukee tarpeen
mukaan myös kehittymässä olevia uusia tiedemaailman työskentelytapoja, jotka
voivat johtaa uraauurtaviin tuloksiin, ja helpottaa rahoittamansa tutkimuksen
kaupallisen ja sosiaalisen innovaatiopotentiaalin hyödyntämistä.
ERC pyrkii vuoteen
2020 mennessä osoittamaan, että parhaat tutkijat osallistuvat ERC:n
kilpailuihin, että ERC:n rahoitus on johtanut suoraan korkealaatuisiin
tieteellisiin julkaisuihin ja innovatiivisten teknologioiden ja ideoiden
kaupallistamiseen ja soveltamiseen ja että ERC on merkittävästi edistänyt
Euroopan tekemistä houkuttelevammaksi ympäristöksi maailman parhaille
tutkijoille. ERC pyrkii erityisesti saamaan aikaan mitattavissa olevan
lisäyksen unionin osuudessa julkaisuista, jotka kuuluvat maailmassa eniten
viitattuihin yhteen prosenttiin julkaisuista. Lisäksi se pyrkii kasvattamaan
huomattavasti rahoittamiensa Euroopan ulkopuolelta tulevien huippututkijoiden
lukumäärää ja saavuttamaan parannuksia huippututkijoiden tukemiseen liittyvissä
institutionaalisissa käytännöissä ja kansallisissa toimintavoissa.
ERC:n tieteellinen neuvosto seuraa jatkuvasti
ERC:n toimintaa ja pohtii, kuinka sen tavoitteet voidaan parhaiten saavuttaa
sellaisten apurahajärjestelmien avulla, joissa korostetaan selkeyttä, vakautta
ja yksinkertaisuutta niin hakijoiden kuin järjestelmien toteuttamisen ja
hallinnoinnin kannalta, ja tarvittaessa, kuinka voidaan vastata esiin nouseviin
tarpeisiin. Se aikoo ylläpitää ja edelleen kehittää ERC:n maailmanluokan
vertaisarviointijärjestelmää, joka perustuu ehdotusten avoimeen,
oikeudenmukaiseen ja puolueettomaan käsittelyyn, jotta se pystyy tunnistamaan
uraauurtavan tieteellisen huippuosaamisen ja lahjakkuuden tutkijan
sukupuolesta, kansallisuudesta tai iästä riippumatta. Lisäksi ERC toteuttaa
omia strategisia selvityksiään toimintansa valmistelemiseksi ja tukemiseksi,
ylläpitää tiiviitä yhteyksiä tiedeyhteisöön ja muihin sidosryhmiin sekä pyrkii
siihen, että sen toimet täydentävät muilla tasoilla tehtävää tutkimusta.
2.           Tulevat ja kehitteillä olevat
teknologiat (FET)
2.1.        Erityistavoite
Erityistavoitteena on edistää aiempaan
nähden radikaalisti uusia teknologioita tutkimalla uusia ja suuririskisiä
ideoita tieteen perustuksille rakentaen. Antamalla joustavaa tukea eri
mittakaavoissa tehtävälle tavoiteorientoituneelle ja tieteidenväliselle
tutkimusyhteistyölle ja omaksumalla innovatiivisia tutkimuskäytäntöjä pyritään
määrittelemään ja hyödyntämään mahdollisuudet saavuttaa pitkän aikavälin
hyötyjä kansalaisille, taloudelle ja yhteiskunnalle.
Tulevia ja kehitteillä olevia teknologioita (Future
and Emerging Technologies, FET) koskevassa ohjelmassa edistetään
tutkimusta, jossa mennään pidemmälle kuin mikä on tunnettua, hyväksyttyä tai
laajasti omaksuttua. Tarkoituksena on saada aikaan uutta ja visionääristä
ajattelua, jolla avataan lupaavia polkuja kohti vahvoja uusia teknologioita,
joista jotkut voisivat kehittyä johtaviksi teknologioiksi ja ajattelun
paradigmoiksi useiksi vuosikymmeniksi eteenpäin. FET-ohjelmassa edistetään
toimia, joilla pyritään toteuttamaan pienen mittakaavan tutkimusta kaikilla
aloilla, mukaan lukien esiin nousevat teemat, sekä tarttumaan suuriin
tieteellisiin ja teknologisiin haasteisiin, jotka vaativat ohjelmien
yhteenliittymistä ja yhteistyötä koko Euroopassa ja sen ulkopuolella. Tällä
lähestymistavalla haetaan huippuosaamista, ja se ulottuu sellaisten kilpailua
edeltävien ideoiden tutkimiseen, jotka voivat muokata teknologian
tulevaisuutta. Sen avulla yhteiskunta voi hyötyä monialaisesta
tutkimusyhteistyöstä, joka on toteutettava Euroopan tasolla siten, että luodaan
yhteys tiedelähtöisen tutkimuksen ja yhteiskunnallisista haasteista tai
teollisuuden kilpailukyvystä liikkeelle lähtevän tutkimuksen välille.
2.2.        Lähtökohdat
ja unionin tasolla saatava lisäarvo
Radikaalit läpimurrot, joilla on muutoksia
aikaansaava vaikutus, perustuvat entistä enemmän tiiviiseen yhteistyöhön eri
tieteen ja teknologian alojen (esim. tieto- ja viestintäteknologia, biologia,
kemia, maapallon luonnonjärjestelmän tutkimus, materiaalitieteet, neurotieteet
ja kognitiiviset tieteet, yhteiskuntatieteet ja taloustiede) sekä taiteiden ja
humanististen tieteiden välillä. Tämä edellyttää tieteellisen ja teknologisen
huippuosaamisen lisäksi myös uusia ajattelutapoja ja uudenlaista
vuorovaikutusta monien tutkimusalan toimijoiden välillä.
Joitain ideoita voidaan kehittää pienessä
mittakaavassa, kun taas toiset voivat olla niin haasteellisia, että ne vaativat
suurimittaisia yhdistettyjä toimia pitkän ajanjakson aikana. Maailman johtavat
taloudet ovat huomanneet tämän, ja käynnissä on kiihtyvä maailmanlaajuinen
kilpailu sellaisten esiin nousevien ja tieteen eturintamaan sijoittuvien
teknologisten mahdollisuuksien löytämiseksi ja tutkimiseksi, joilla voi olla
merkittävä vaikutus innovointiin ja jotka voivat tuottaa hyötyjä
yhteiskunnalle. Jotta tällaiset toimet olisivat tehokkaita, niiden mittakaava
on nopeasti rakennettava suuremmaksi yhdistämällä Euroopan, kansallisen ja
alueellisen tason ohjelmia yhteisten tavoitteiden ympärille kriittisen massan
kokoamiseksi, synergioiden luomiseksi ja optimaalisen vipuvaikutuksen
aikaansaamiseksi.
FET-ohjelma kattaa tiedelähtöisen innovoinnin
koko kirjon idullaan olevien ja hauraiden ideoiden alhaalta ylöspäin
suuntautuvasta pienen mittakaavan alkuvaiheen tutkimuksesta uusien tutkimus- ja
innovointiyhteisöjen rakentamiseen esiin nousevien muutosvoimaisten
tutkimusalueiden ympärille ja aina sellaisiin laaja-alaisiin yhdistettyihin tutkimusaloitteisiin
asti, jotka perustuvat kunnianhimoisten ja visionääristen tavoitteiden
saavuttamiseen tähtääviin tutkimuslinjauksiin. Jokaisella näistä kolmesta
toimintatasosta on oma erityinen arvonsa, ja ne täydentävät toisiaan ja luovat
synergioita. Esimerkiksi pienen mittakaavan tutkimukset voivat tuoda esiin
tarpeita kehittää uusia tutkimusaiheita, jotka puolestaan voivat johtaa suuren
mittakaavan toimiin ja niiden perustaksi laadittuihin erityisiin
etenemissuunnitelmiin. Toimiin osallistuu suuri määrä erilaisia tutkimusalan
toimijoita, kuten nuoria tutkijoita ja tutkimusintensiivisiä pk-yrityksiä, ja
sidosryhmien (kansalaisyhteiskunta, poliittiset päättäjät, teollisuus ja
julkisen sektorin tutkijat) yhteisöjä, jotka kootaan yhteen tutkimuslinjausten
pohjalta sitä mukaa kuin ne muotoutuvat, kypsyvät ja monipuolistuvat.
2.3.        Toimien
päälinjat
FET-ohjelma pyrkii olemaan visionäärinen,
muutosvoimainen ja epäsovinnainen. Sen toimissa noudatetaan erilaisia
toimintamalleja: toimet voivat olla täysin avoimia tai niissä voidaan
eriasteisesti strukturoida aiheita, yhteisöjä ja rahoitusta.
Toimissa näille erilaisille toimintamalleille
annetaan konkreettisempi muoto ja asianmukainen mittakaava yksilöimällä ja
hyödyntämällä mahdollisuuksia saavuttaa pitkäaikaisia hyötyjä kansalaisille,
taloudelle ja yhteiskunnalle. Tässä yhteydessä käytetään seuraavia keinoja:
a)           Edistetään uusia ideoita
(”Avoimet FET-toimet”). FET-ohjelma tukee idullaan olevaa tieteellistä ja
teknologista tutkimusta, jossa etsitään uutta perustaa radikaalisti
uudenlaisille tulevaisuuden teknologioille kyseenalaistamalla nykyiset
paradigmat ja etenemällä kartoittamattomille alueille. Alhaalta ylöspäin
suuntautuvalla valintaprosessilla, joka on täysin avoin kaikille
tutkimusideoille, kootaan monipuolinen valikoima kohdennettuja hankkeita. Keskeistä
on lupaavien uusien alojen, kehityssuuntien ja trendien varhainen havaitseminen
sekä uusien ja suuren potentiaalin omaavien tutkimus- ja innovointialan
toimijoiden saaminen mukaan.
b)           Vaalitaan kehittyviä aihealueita
ja yhteisöjä (”Ennakoivat FET-toimet”). FET-ohjelmassa tartutaan lupaaviin
uusiin tutkimusaiheisiin, joiden ympärille voidaan koota kriittinen massa
toisiinsa liittyviä hankkeita, jotka yhdessä takaavat aihealueiden
laaja-alaisen ja monitahoisen tutkimisen ja muodostavat eurooppalaisen
tietämyspohjan.
c)           Tartutaan suuriin
tieteidenvälisiin tiede- ja teknologiahaasteisiin (”FET-lippulaivahankkeet”).
FET-ohjelma tukee kunnianhimoista suuren mittakaavan tiedelähtöistä tutkimusta,
jolla pyritään tieteellisiin läpimurtoihin. Tällaisissa toimissa saadaan hyötyä
eurooppalaisten ja kansallisten tutkimuslinjausten lähentämisestä. Tieteellisten
edistysaskelten pitäisi muodostaa vankka ja laaja-alainen perusta tuleville
teknologisille innovaatioille ja taloudellisille sovelluksille useilla eri
aloilla sekä tuottaa uudenlaisia hyötyjä yhteiskunnalle.
Kutakin toimea varten määritellään
tarkoituksenmukainen tasapaino avoimen toteutuksen ja aiheiden, yhteisöjen ja
rahoituksen eriasteisen strukturoinnin välillä, jotta asetettuihin
tavoitteisiin voidaan pyrkiä optimaalisesti.
3.           Marie Curie -toimet
3.1.        Erityistavoite
Erityistavoitteena on varmistaa Euroopan
henkisen pääoman optimaalinen kehittäminen ja dynaaminen käyttö, jotta voidaan
luoda uusia taitoja ja innovaatioita ja siten hyödyntää kaikki henkisen pääoman
tarjoamat mahdollisuudet kaikilla sektoreilla ja alueilla.
Hyvin koulutetut, dynaamiset ja luovat
tutkijat ovat huipputieteen ja tuottavuudeltaan parhaan mahdollisen
tutkimuspohjaisen innovoinnin ehdoton edellytys.
Vaikka Euroopassa on suuri ja monipuolinen
määrä tutkimuksen ja innovoinnin osaavia henkilöstöresursseja, tätä varantoa on
koko ajan täydennettävä ja parannettava ja mukautettava työmarkkinoiden
nopeasti muuttuviin tarpeisiin. Nykyisin vain 46 prosenttia tutkimus- ja
innovointihenkilöstä työskentelee yrityssektorilla. Tämä osuus on huomattavasti
alhaisempi kuin Euroopan tärkeimmillä taloudellisilla kilpailijoilla
esimerkiksi Kiinassa vastaava osuus on 69 prosenttia, Japanissa 73 prosenttia
ja Yhdysvalloissa 80 prosenttia. Lisäksi demografiset tekijät aiheuttavat sen,
että suhteettoman suuri osuus tutkijoista saavuttaa lähivuosina eläkeiän. Tämä
yhdistettynä korkeatasoista osaamista edellyttävien tutkimustyöpaikkojen
kasvavaan tarpeeseen Euroopan talouden tutkimusintensiteetin kasvaessa on yksi
Euroopan koulutus-, tutkimus- ja innovointijärjestelmän suurimmista haasteista
tulevina vuosina.
Tarvittavan uudistuksen on alettava
tutkijoiden uran ensimmäisistä vaiheista heidän tohtorintutkintoon johtavien opintojensa
tai vastaavan jatkokoulutuksensa aikana. Euroopan on kehitettävä alan
viimeisintä kehitystä edustavia innovatiivisia koulutusjärjestelmiä, jotka
vastaavat tutkimuksen ja innovoinnin alan kovan kilpailun ja lisääntyvän
monitieteisyyden asettamia vaatimuksia. Yritysten, myös pk-yritysten, ja muiden
sosioekonomisten toimijoiden tiivis osallistuminen on välttämätöntä, jotta
tutkijat voivat hankkia huomisen työpaikkojen edellyttämät innovointitaidot. On
myös tärkeää lisätä tutkijoiden liikkuvuutta, koska se on nykyisin liian
vähäistä: vuonna 2008 ainoastaan 7 prosenttia eurooppalaisista
tohtorintutkinnon suorittajista sai koulutusta toisessa jäsenvaltiossa, kun
vuodelle 2030 asetettu tavoite on 20 prosenttia.
Uudistuksen on jatkuttava tutkijoiden urien kaikissa
vaiheissa. On olennaisen tärkeää lisätä tutkijoiden liikkuvuutta kaikilla
tasoilla, myös uran keskivaiheessa, eikä ainoastaan maiden välillä vaan myös
julkisen ja yksityisen sektorin välillä. Tämä antaa voimakkaan sysäyksen uusien
taitojen oppimiselle ja kehittämiselle. Se on myös keskeinen tekijä eri maiden
korkeakoulujen, tutkimuskeskusten ja yritysten välisessä yhteistyössä. Inhimillinen
tekijä on kestävän yhteistyön tukijalka, ja kestävä yhteistyö on avaintekijä
sellaisen innovatiivisen ja luovan Euroopan aikaansaamisessa, joka pystyy
vastaamaan yhteiskunnan haasteisiin. Samalla se on keskeinen tekijä
kansallisten politiikkojen hajanaisuuden poistamisessa. Yhteistyö ja
tietämyksen jakaminen, joka tapahtuu yksittäisten tutkijoiden liikkuvuuden kautta
heidän urakehityksensä kaikissa vaiheissa sekä erittäin ammattitaitoisen
tutkimus- ja innovointihenkilöstön vaihtojen kautta, on olennaisen tärkeää,
jotta Eurooppa voi palata kestävän kasvun uralle ja vastata yhteiskunnallisiin
haasteisiin.
Jos Eurooppa haluaa saavuttaa kilpailijansa
tutkimuksen ja innovoinnin alalla, sen on houkuteltava useampia nuoria naisia
ja miehiä ryhtymään tutkijan uralle ja tarjottava erittäin houkuttelevat
mahdollisuudet ja olosuhteet tutkimukseen ja innovointiin. Kaikkein lahjakkaimpien
yksilöiden, niin eurooppalaisten kuin muidenkin, olisi nähtävä Eurooppa
kaikkein houkuttelevimpana työpaikkana. Sukupuolten tasa-arvo, korkealuokkaiset
ja luotettavat työehdot ja -olot sekä tunnustuksen saaminen ovat olennaisia
tekijöitä, jotka on turvattava yhdenmukaisella tavalla kaikkialla Euroopassa.
3.2.        Lähtökohdat
ja unionin tasolla saatava lisäarvo
Tähän haasteeseen ei pystytä vastaamaan
pelkästään unionin rahoituksella tai jäsenvaltioiden toimilla. Jäsenvaltiot
ovat toteuttaneet uudistuksia korkea-asteen oppilaitostensa parantamiseksi ja
koulutusjärjestelmiensä uudenaikaistamiseksi, mutta edistyminen on Euroopassa
edelleen epätasaista ja maiden välillä on suuria eroja. Yleisesti ottaen
julkisen ja yksityisen sektorin tiede- ja teknologiayhteistyö on Euroopassa
edelleen alhaisella tasolla. Sama koskee sukupuolten tasa-arvoa sekä yrityksiä
houkutella opiskelijoita ja tutkijoita eurooppalaisen tutkimusalueen
ulkopuolelta. Nykyisin noin 20 prosenttia tohtorintutkintoa unionissa
suorittavista opiskelijoista tulee unionin ulkopuolelta, kun taas
Yhdysvalloissa ulkomaalaisten tohtoriopiskelijoiden osuus on 35 prosenttia. Muutoksen
nopeuttamiseksi tarvitaan kansalliset rajat ylittävää strategista
lähestymistapaa. Unionin rahoituksella voidaan luoda kannustimia
välttämättömille rakenteellisille uudistuksille ja edistää niitä.
Eurooppalaisilla Marie Curie -toimilla on
edistetty merkittävästi sekä maiden että alojen välistä liikkuvuutta ja avattu
tutkijanuria eurooppalaisella ja kansainvälisellä tasolla tarjoamalla
eurooppalaisen tutkijoiden peruskirjan ja tutkijoiden työhönoton säännöstön
mukaiset erinomaiset työehdot ja -olot. Jäsenvaltioissa ei ole ainakaan
mittakaavaltaan, laajuudeltaan, rahoitukseltaan, kansainvälisyydeltään taikka
tietämyksen tuottamisen ja siirron kannalta vastaavaa toimintaa. Marie Curie
-toimet ovat lisänneet niiden tutkimuslaitosten resursseja, jotka pysyvät
houkuttelemaan tutkijoita kansainvälisesti, ja ovat siten edistäneet
osaamiskeskusten syntymistä eri puolille Eurooppaa. Ne ovat toimineet esikuvana
jäsenvaltioiden toimille, ja niillä on ollut selkeä strukturoiva vaikutus, kun
niiden parhaita toimintatapoja on levitetty kansallisella tasolla. Marie Curie
-toimissa omaksuttu alhaalta ylöspäin suuntautuva lähestymistapa on myös
mahdollistanut sen, että suuri enemmistö niitä hyödyntäneistä on voinut
kouluttaa uuden sukupolven tutkijoita, jotka pystyvät tarttumaan
yhteiskunnallisiin haasteisiin, ja parantamaan heidän tässä tarvitsemiaan
taitoja.
Marie Curie -toimien kehittäminen edelleen
edistää merkittävästi eurooppalaisen tutkimusalueen luomista. Euroopan
laajuiseen rahoituksen kilpailuttamiseen perustuvan rakenteensa ansiosta Marie
Curie -toimet edistävät uusia, luovia ja innovatiivisia koulutusmuotoja, kuten
teollisuuden tohtorinkoulutusohjelmia, joihin osallistuu koulutus-, tutkimus-
ja innovointialan toimijoita, joiden on kilpailtava huippumaineestaan
maailmanlaajuisesti. Antamalla unionin rahoitusta parhaille tutkimus- ja
koulutusohjelmille, joissa noudatetaan innovatiivista tohtorinkoulutusta
koskevia eurooppalaisia periaatteita, ne edistävät myös tutkimustulosten
laajempaa levitystä ja käyttöönottoa ja siirtymistä paremmin jäsenneltyyn
tohtorikoulutukseen.
Marie Curie -apurahojen käyttö laajennetaan
myös kokeneiden tutkijoiden ja insinöörien tilapäiseen liikkuvuuteen julkisen
ja yksityisen sektorin välillä. Näin kannustetaan korkeakouluja,
tutkimuskeskuksia ja yrityksiä keskinäiseen yhteistyöhön Euroopan laajuisesti
ja kansainvälisesti. Vakiintuneen, läpinäkyvän ja tasapuolisen
arviointijärjestelmän avulla Marie Curie ‑toimissa seulotaan esille
tutkimuksen ja innovoinnin huippulahjakkuuksia kansainvälisen kilpailun
pohjalta. Tämä antaa tutkijoille arvostusta ja motivoi heitä jatkamaan uraansa
Euroopassa.
Yhteiskunnalliset haasteet, joihin vastaaminen
edellyttää erittäin ammattitaitoista tutkimus- ja innovointihenkilöstöä, eivät
ole ainoastaan Euroopan ongelma. Kyse on monimutkaisuudessaan ja suuruudessaan
valtavista kansainvälisistä haasteista. Euroopan ja muun maailman parhaiden
tutkijoiden on tehtävä yhteistyötä yli maiden, sektoreiden ja tieteenalojen
rajojen. Marie Curie -toimilla on tässä suhteessa keskeinen asema, sillä niillä
tuetaan henkilöstönvaihtoa, joka edistää yhteistyöajattelua sellaisen maiden ja
alojen välisen tietämyksen jakamisen kautta, joka on olennaisen tärkeää
avoimelle innovoinnille.
Marie Curie -toimien
yhteisrahoitusmekanismin jatkaminen on välttämätöntä, jotta Euroopan
lahjakkuusvarantoa voidaan kasvattaa. Unionin toiminnan lukumäärällistä ja
rakenteellista vaikutusta lisätään kokoamalla alueellista, kansallista,
kansainvälistä ja yksityistä rahoitusta, jolla voidaan luoda uusia ohjelmia ja
avata nykyisiä ohjelmia maiden ja alojen välistä koulutusta, liikkuvuutta ja
urakehitystä varten. Tällainen mekanismi tiivistää kansallisen ja unionin tason
tutkimus- ja koulutustoimien välisiä yhteyksiä.
Kaikki tähän haasteeseen liittyvät toimet
edistävät sellaisen kokonaan uuden ajattelutavan luomista Euroopassa, joka on
olennaisen tärkeää luovuudelle ja innovoinnille. Marie Curie ‑rahoitustoimenpiteet
edistävät resurssien yhdistämistä Euroopassa ja parantavat siten tutkijoiden
koulutuksen, liikkuvuuden ja urakehityksen koordinointia ja hallintaa. Ne edistävät Eurooppa 2020 -strategian
lippulaivahankkeissa ”Innovaatiounioni”, ”Nuoret liikkeellä” ja ”Uuden
osaamisen ja työllisyyden ohjelma” määriteltyjen poliittisten tavoitteiden
saavuttamista ja ovat olennaisen tärkeitä eurooppalaisen tutkimusalueen
toteuttamisen kannalta.
3.3.        Toimien
päälinjat
a)           Uusien taitojen edistäminen
tutkijoille annettavalla korkeatasoisella peruskoulutuksella
Tavoitteena on kouluttaa uusi sukupolvi luovia
ja innovatiivisia tutkijoita, jotka pystyvät muuntamaan tietämyksen ja ideat
unionille taloudellista ja sosiaalista hyötyä tuottaviksi tuotteiksi ja
palveluiksi.
Keskeisenä toimena on korkeatasoisen ja
innovatiivisen koulutuksen antaminen uransa alkuvaiheessa oleville
perustutkinnon suorittaneille tutkijoille sellaisten monialaisten hankkeiden
tai tohtorinkoulutusohjelmien kautta, joihin osallistuu korkeakouluja,
tutkimuslaitoksia, suuryrityksiä, pk-yrityksiä ja muita sosioekonomisia ryhmiä
eri maista. Tämä parantaa nuorten perustutkinnon suorittaneiden tutkijoiden
uranäkymiä sekä julkisella että yksityisellä sektorilla.
b)           Huippuosaamisen kehittäminen rajat
ylittävän ja sektoreiden välisen liikkuvuuden avulla
Tavoitteena on lisätä kokeneiden tutkijoiden
luovaa ja innovatiivista potentiaalia urakehityksen kaikissa vaiheissa luomalla
mahdollisuuksia rajat ylittävään ja sektoreiden väliseen liikkuvuuteen.
Keskeisenä toimena on kokeneiden tutkijoiden
kannustaminen laajentamaan ja syventämään osaamistaan liikkuvuuden avulla
avaamalla työuran kannalta houkuttelevia mahdollisuuksia korkeakouluissa,
tutkimuslaitoksissa, suuryrityksissä, pk-yrityksissä ja muissa
sosioekonomisissa ryhmissä kaikkialla Euroopassa ja sen ulkopuolelle. Lisäksi
tuetaan mahdollisuuksia aloittaa tutkijanura uudelleen tauon jälkeen.
c)           Innovoinnin edistäminen tietämyksen
vuorovaikutuksella
Tavoitteena on tiivistää kansainvälistä rajat
ylittävää ja alojen välistä yhteistyötä tutkimuksen ja innovoinnin alalla
tutkimus- ja innovointihenkilöstön vaihdon avulla, jotta voitaisiin paremmin
vastata maailmanlaajuisiin haasteisiin.
Keskeisenä toimena on tukea lyhytaikaisia
tutkimus- ja innovointihenkilöstön vaihtoja yliopistojen, tutkimuslaitosten,
suuryritysten, pk-yritysten ja muiden sosioekonomisten toimijoiden välisten
kumppanuuksien puitteissa sekä Euroopassa että maailmanlaajuisesti. Tähän
sisältyy yhteistyön edistäminen kolmansien maiden kanssa.
d)           Rakenteellisen vaikutuksen
vahvistaminen toimien yhteisrahoituksella
Tavoitteena on vahvistaa Marie Curie -toimien
lukumäärällistä ja rakenteellista vaikutusta kokoamalla lisärahoitusta ja
edistää huippulaatua kansallisella tasolla tutkijoiden koulutuksen,
liikkuvuuden ja urakehityksen kautta.
Keskeisenä toimena on kannustaa
yhteisrahoitusmekanismin avulla alueellisia, kansallisia ja kansainvälisiä
organisaatioita perustamaan uusia ohjelmia ja avaamaan nykyiset ohjelmat maiden
ja alojen välistä koulutusta, liikkuvuutta ja urakehitystä varten. Tämä
parantaa tutkijakoulutuksen laatua Euroopassa urakehityksen kaikissa vaiheissa,
myös tohtorintutkinnon tasolla, edistää tutkijoiden ja tieteellisen tietämyksen
vapaata liikkuvuutta Euroopassa, lisää tutkijaurien houkuttelevuutta
mahdollistamalla avoimen rekrytoinnin ja houkuttelevat työolot ja tukee
korkeakoulujen, tutkimuslaitosten ja yritysten välistä tutkimus- ja
innovointiyhteistyötä sekä yhteistyötä kolmansien maiden ja kansainvälisten
organisaatioiden kanssa.
e)           Erityistuki ja poliittiset toimet
Tavoitteena on seurata edistymistä, kartoittaa
aukkoja Marie Curie -toimissa ja lisätä toimien vaikutusta. Tähän liittyen
kehitetään indikaattoreita ja analysoidaan tutkijoiden liikkuvuutta, osaamista
ja uria koskevia tietoja. Näin pyritään saamaan aikaan synergioita ja
koordinoimaan toimet tiiviisti erityistavoitteen ”Osallisuutta edistävä,
innovatiivinen ja turvallinen yhteiskunta” mukaisesti toteutettujen tutkijoita,
tutkijoiden työnantajia ja rahoittajia koskevien poliittisten tukitoimien
kanssa. Toimen avulla pyritään myös lisäämään tietoisuutta tutkijanuran
tärkeydestä ja lisäämään sen houkuttelevuutta sekä levittämään Marie Curie
-toimilla tuetusta työstä saatuja tutkimus- ja innovaatiotuloksia.
4.           Tutkimusinfrastruktuurit
4.1         Erityistavoite
Erityistavoitteena
on saada Euroopalle maailmanluokan tutkimusinfrastruktuurit, jotka ovat
kaikkien eurooppalaisten ja Euroopan ulkopuolisten tutkijoiden käytettävissä,
ja käyttää täysimittaisesti hyväksi niiden tarjoamat mahdollisuudet
tieteellisiin edistysaskeliin ja innovaatioihin.
Tutkimusinfrastruktuurit
ovat Euroopan kilpailukyvyn kannalta keskeisen tärkeitä tekijöitä kaikilla
tieteen aloilla ja olennainen edellytys tieteeseen perustuvalle innovoinnille. Monilla
aloilla tutkimus on mahdotonta ilman mahdollisuutta käyttää supertietokoneita,
ja samalla tavoin keskeisiä välineitä ovat esimerkiksi säteilylähteet uusien
materiaalien tutkimuksessa, puhdastilat nanoteknologioissa, tietokannat
genomiikassa ja yhteiskuntatieteissä, observatoriot geotieteissä ja
laajakaistaverkot tiedonsiirrossa. Tutkimusinfrastruktuurit ovat välttämättömiä
suuriin yhteiskunnallisiin haasteisiin – energiaan, ilmastonmuutokseen,
biotalouteen ja elinikäiseen terveyteen ja hyvinvointiin – liittyvän
tutkimuksen toteuttamiseksi. Ne saavat aikaan rajat ylittävää ja tieteenalojen
välistä yhteistyötä ja muodostavat saumattoman ja avoimen eurooppalaisen tilan
verkossa toteutettavalle tutkimukselle. Ne edistävät ihmisten ja ajatusten
liikkuvuutta, kokoavat yhteen parhaita tutkijoita kaikkialta Euroopasta ja
ympäri maailmaa ja parantavat tieteellistä koulutusta. Ne edistävät
huippuosaamista Euroopan tutkimus- ja innovointiyhteisöissä ja voivat toimia
tieteen näyteikkunoina koko yhteiskunnalle.
Jos Eurooppa
haluaa edelleen harjoittaa maailmanluokan tutkimusta, sen on luotava riittävä
ja vakaa perusta tutkimusinfrastruktuurien rakentamiselle, ylläpitämiselle ja
käytölle. Tämä vaatii laajamittaista ja tehokasta yhteistyötä unionin tason,
kansallisten ja alueellisten rahoittajien välillä, ja tässä yhteistyössä on
pyrittävä luomaan tiiviit yhteydet koheesiopolitiikkaan synergioiden ja
yhdenmukaisen lähestymistavan varmistamiseksi. 
Tässä
erityistavoite liittyy ”Innovaatiounioni”-lippulaivahankkeen keskeiseen
sitoumukseen, jossa korostetaan maailmanluokan tutkimusinfrastruktuurien
olennaista merkitystä uraauurtavan tutkimuksen ja innovoinnin mahdollistajana. Hankkeessa
painotetaan tarvetta koota resursseja koko Euroopasta ja joissain tapauksissa
maailmanlaajuisesti tutkimusinfrastruktuurien rakentamisen ja niiden käytön
mahdollistamiseksi. Samoin ”Euroopan digitaalisstrategia” -lippulaivahankkeessa
korostetaan tarvetta parantaa Euroopan sähköisiä infrastruktuureja ja sitä,
että on tärkeää kehittää innovaatioklustereita, jotta Euroopalle voidaan luoda
etulyöntiasema innovoinnin alalla.
4.2.        Lähtökohdat
ja unionin tasolla saatava lisäarvo
Uusinta kehitystä
edustavat tutkimusinfrastruktuurit ovat aina vain monimutkaisempia ja
kalliimpia ja vaativat usein erilaisten laitteiden, palvelujen ja
tietolähteiden yhdistämistä ja mittavaa kansainvälistä yhteistyötä. Yhdelläkään
yksittäisellä maalla ei ole riittäviä resursseja kaikkien tarvitsemiensa
tutkimusinfrastruktuurien tukemiseen. Tutkimusinfrastruktuureja koskevan yhteisen
eurooppalaisen lähestymistavan aikaansaaminen on edistynyt merkittävästi viime
vuosina, kun on pantu täytäntöön Euroopan tutkimusinfrastruktuurien
strategiafoorumin (ESFRI) etenemissuunnitelma[21], jonka
mukaisesti integroidaan ja avataan kansallisia tutkimusinfrastruktuureja ja
kehitetään digitaalisen eurooppalaisen tutkimusalueen perustan muodostavia
sähköisiä infrastruktuureja. Euroopan kattavat tutkimusinfrastruktuuriverkot
lujittavat sen inhimillistä pääomapohjaa mahdollistamalla maailmanluokan koulutuksen
tutkijoiden ja insinöörien uudelle sukupolvelle ja edistämällä tieteenalojen
välistä yhteistyötä.
Tutkimusinfrastruktuurien
kehittäminen edelleen ja laajempi käyttö unionin tasolla edistävät
merkittävästi eurooppalaisen tutkimusalueen luomista. Vaikka jäsenvaltiot ovat
edelleen keskeisessä asemassa tutkimusinfrastruktuurien kehittämisessä ja
rahoittamisessa, unionilla on tärkeä rooli infrastruktuurien tukemisessa
unionin tasolla, uusien laitteistojen rakentamisen edistämisessä, laajan pääsyn
avaamisessa kansallisiin ja eurooppalaisiin infrastruktuureihin sekä sen
varmistamisessa, että alueelliset, kansalliset, eurooppalaiset ja
kansainväliset toimintapolitiikat ovat yhdenmukaisia ja tehokkaita. Sen
lisäksi, että pyritään välttämään päällekkäisyyksiä ja koordinoimaan ja
järkeistämään laitteistojen käyttöä, on tärkeää yhdistää resurssit niin, että
unioni voi hankkia ja käyttää tutkimusinfrastruktuureja maailmanlaajuisesti.
Mittakaavaedut,
jotka saavutetaan lähestymällä tutkimusinfrastruktuurien, myös sähköisten
infrastruktuurien, rakentamista, käyttöä ja hallinnointia koko Euroopan
laajuisesti, edistävät merkittävällä tavalla Euroopan tutkimus- ja
innovointipotentiaalin vahvistamista.
4.3.        Toimien
päälinjat
Toimien
tarkoituksena on kehittää Euroopan tutkimusinfrastruktuureja vuotta 2020 ja sen
jälkeistä aikaa varten, kasvattaa innovointipotentiaalia ja inhimillistä
pääomaa sekä lujittaa eurooppalaista tutkimusinfrastruktuuripolitiikkaa.
a)           Euroopan tutkimusinfrastruktuurien
kehittäminen vuotta 2020 ja sen jälkeistä aikaa varten
Tavoitteena on varmistaa ESFRI:n ja muiden
maailmanluokan tutkimusinfrastruktuurien toteuttaminen ja käyttö. Tähän
sisältyvät myös alueellisten kumppanirakenteiden kehittäminen, kansallisten
tutkimusinfrastruktuurien integrointi ja pääsy niihin sekä sähköisten
infrastruktuurien kehittäminen, käyttöönotto ja käyttö.
b)           Tutkimusinfrastruktuurien
innovaatiopotentiaalin ja inhimillisen pääoman kasvattaminen
Tavoitteena on edistää teknologioiden
varhaista käyttöönottoa tutkimusinfrastruktuureissa, edesauttaa
t&k-kumppanuuksia teollisuuden kanssa, helpottaa tutkimusinfrastruktuurien
teollista käyttöä ja edistää innovaatioklustereiden luomista. Toiminnassa
tuetaan myös tutkimusinfrastruktuureja hallinnoivan ja käyttävän henkilöstön
koulutusta ja/tai vaihtoja.
c)           Euroopan
tutkimusinfrastruktuuripolitiikan ja kansainvälisen yhteistyön lujittaminen
Tavoitteena on tukea alan poliittisten
päättäjien ja rahoituselinten välisiä kumppanuuksia, päätöksenteossa
käytettäviä kartoitus- ja seurantavälineitä sekä myös kansainvälisiä
yhteistyötoimia.
Toinen ja kolmas
toimi toteutetaan omana erityistoimenaan sekä tarvittaessa osana ensimmäistä
tointa.
II OSA
TEOLLISUUDEN JOHTOASEMA 
1.           Johtoasema mahdollistavissa ja
teollisuusteknologioissa
Erityistavoitteena on ylläpitää ja kehittää
maailmanlaajuista johtoasemaa mahdollistavien teknologioiden ja
avaruusteknologian tutkimuksessa ja innovoinnissa, sillä kyseiset teknologiat
muodostavat kilpailukyvyn perustan useilla olemassa olevilla ja kehittyvillä
teollisuudenaloilla ja sektoreilla.
Maailmanlaajuinen liiketoimintaympäristö
muuttuu nopeasti, ja Eurooppa 2020 -strategiassa tavoitteeksi asetettu älykäs,
kestävä ja osallistava kasvu luo haasteita ja mahdollisuuksia Euroopan
teollisuudelle. Euroopan on nopeutettava innovointia ja muunnettava tuotettu
tietämys perustaksi olemassa olevien tuotteiden, palvelujen ja markkinoiden
parantamiselle ja uusien luomiselle. Innovointia on hyödynnettävä laajimmassa
mahdollisessa merkityksessä siten, että se kattaa teknologian lisäksi myös
liiketoiminnalliset, organisatoriset ja yhteiskunnalliset näkökohdat. 
Jotta Eurooppa voi pysyä maailmanlaajuisen
kilpailun kärjessä ja varmistaa vahvan teknologisen pohjan ja teolliset
valmiudet, tutkimukseen, kehittämiseen, validointiin ja pilottitoimiin on
tehtävä entistä suurempia strategisia investointeja tieto- ja
viestintäteknologian, nanoteknologian, kehittyneiden materiaalien, bioteknologian,
kehittyneiden valmistus- ja prosessointimenetelmien ja avaruusteknologian
aloilla.
Euroopan teollisuus kyky omaksua ja ottaa
käyttöön mahdollistavia teknologioita on yksi keskeinen tekijä Euroopan
tuottavuuden ja innovointikapasiteetin vahvistamisessa sekä sen
varmistamisessa, että Euroopalla on kehittynyt, kestävä ja kilpailukykyinen
talous, maailman johtoasema korkean teknologian sovellusten alalla ja valmiudet
kehittää tehokkaita ratkaisuja yhteiskunnallisiin haasteisiin. Tällaisten
toimien kattava luonne voi synnyttää uusia edistysaskelia täydentävien
keksintöjen ja sovellusten kautta, mikä takaa näihin teknologioihin tehtäville
investoinneille korkeamman tuoton kuin millään muulla alalla.
Nämä toimet edistävät Eurooppa 2020
-strategian lippulaivahankkeissa ”Innovaatiounioni”, ”Resurssitehokas
Eurooppa”, ”Globalisaation aikakauden teollisuuspolitiikka” ja ”Euroopan
digitaalisstrategia” asetettujen tavoitteiden sekä unionin avaruuspolitiikan
tavoitteiden saavuttamista. 
Täydentävyys
suhteessa Horisontti 2020 -puiteohjelman muihin toimiin
Erityistavoitteen
”Johtoasema mahdollistavissa ja teollisuusteknologioissa” toimet perustuvat
pääasiassa teollisuuden ja liike-elämän yhdessä tutkimusyhteisön kanssa
laatimiin tutkimus- ja innovaatiolinjauksiin, ja niissä painotetaan
voimakkaasti yksityisen sektorin investointien houkuttelemista. 
Mahdollistavien
teknologioiden integrointia yhteiskunnallisiin haasteisiin löydettyihin
ratkaisuihin tuetaan asianomaisten haasteiden yhteydessä. Erityistavoitteessa
”Johtoasema mahdollistavissa ja teollisuusteknologioissa” tuetaan
mahdollistavien teknologioiden sovelluksia, jotka eivät kuulu
yhteiskunnallisten haasteiden piiriin mutta ovat tärkeitä Euroopan teollisuuden
kilpailukyvyn parantamisen kannalta.
Yhteinen lähestymistapa
Lähestymistapa
sisältää sekä tavoitelähtöisiä toimia että avoimempia aloja innovatiivisten
hankkeiden ja uraauurtavien ratkaisujen tukemiseksi. Painopiste on
t&k-toimissa, suuren mittakaavan pilotti- ja demonstrointitoimissa,
testausalustoissa ja elävissä laboratorioissa, prototyyppien valmistuksessa ja
tuotteiden validoinnissa pilottituotantolinjoilla. Toimilla pyritään
parantamaan teollisuuden kilpailukykyä kannustamalla teollisuutta ja
erityisesti pk-yrityksiä tekemään tutkimus- ja innovointi-investointeja.
Yhdennetty lähestymistapa keskeisiin mahdollistaviin teknologioihin
Keskeinen osa erityistavoitetta ”Johtoasema mahdollistavissa ja
teollisuusteknologioissa” ovat keskeiset mahdollistavat teknologiat (Key
Enabling Technologies, KETs), joihin lukeutuvat mikro- ja
nanoelektroniikka, fotoniikka, nanoteknologia, bioteknologia, kehittyneet
materiaalit ja kehittyneet valmistusjärjestelmät[22].
Nämä monitieteiset, osaamis- ja pääomaintensiiviset teknologiat liittyvät
useisiin eri aloihin ja luovat perustan Euroopan teollisuuden hyvälle
kilpailuasemalle. Yhdennetty lähestymistapa, jossa edistetään keskeisten
mahdollistavien teknologioiden yhdistämistä, lähentämistä ja vuorovaikutusta
erilaisissa innovaatiosykleissä ja arvoketjuissa, voi tuottaa lupaavia
tutkimustuloksia ja avata tietä uusille teollisuusteknologioille, tuotteille,
palveluille ja sovelluksille (esim. avaruuden, liikenteen, ympäristön ja
terveydenhuollon aloilla). Siksi keskeisten mahdollistavien teknologioiden ja
muiden mahdollistavien teknologioiden monitahoista vuorovaikutusta hyödynnetään
joustavalla tavalla tärkeänä innovaatioiden lähteenä. Tämä täydentää keskeisiä
mahdollistavia teknologioita koskevalle tutkimukselle ja innovoinnille
annettavaa tukea, jota kansalliset tai alueelliset viranomaiset voivat antaa
koheesiorahastoista älykkään erikoistumisen strategioiden puitteissa.
Kaikkien mahdollistavien
ja teollisuusteknologioiden, kuten myös keskeisten mahdollistavien
teknologioiden, osalta keskeisenä tavoitteena on luoda vuorovaikutusta
teknologioiden välillä ja yhteiskunnallisiin haasteisiin liittyvien haasteiden
kanssa. Tämä otetaan täysimääräisesti huomioon tutkimuslinjausten ja
-painopisteiden määrittelyssä ja toteutuksessa. Se edellyttää, että eri
näkökulmia edustavat sidosryhmät osallistuvat kokonaisvaltaisesti
painopisteiden määrittelyyn ja toteutukseen. Joissain tapauksissa se vaatii myös
toimia, jotka rahoitetaan yhteisesti mahdollistavalle ja
teollisuusteknologialle ja asianomaisille yhteiskunnallisille haasteille
osoitetuista määrärahoista. Tähän sisältyy yhteinen rahoitus julkisen ja
yksityisen sektorin kumppanuuksille, joissa pyritään kehittämään teknologioita
ja soveltamaan niitä yhteiskunnallisten haasteiden ratkaisemiseen.
Tieto- ja
viestintäteknologia on tärkeässä asemassa, koska siinä hyödynnetään eräitä
keskeisiä mahdollistavia teknologioita ja se tarjoaa keskeiset perusinfrastruktuurit,
-teknologiat ja ‑järjestelmät elintärkeille taloudellisille ja
yhteiskunnallisille prosesseille sekä uusille yksityisen ja julkisen sektorin
tuotteille ja palveluille. Euroopan teollisuuden on pysyttävä tieto- ja
viestintäteknologian kehityksen eturintamassa, jossa monet teknologiat ovat
tulossa läpilyöntivaiheeseen avaten uusia mahdollisuuksia.
Avaruusteknologia
on nopeasti kasvava ala. Se välittää monilla modernin yhteiskunnan aloilla
elintärkeitä tietoja ja vastaa yhteiskunnan perustarpeisiin. Sen puitteissa
käsitellään universaaleja tieteellisiä kysymyksiä, ja se varmistaa myös
osaltaan unionin aseman huomattavana tekijänä kansainvälisellä näyttämöllä. Avaruustutkimus
luo pohjan kaikille avaruudessa toteutettaville toimille, mutta se on nykyisin
hajaantunut kansallisiin ohjelmiin, joita osa unionin jäsenvaltioista
toteuttaa. Unionin tason koordinointia ja investointeja avaruustutkimukseen
tarvitaan (vrt. SEUT-sopimuksen 189 artikla) kilpailuaseman ylläpitämiseksi,
unionin avaruusinfrastruktuurin, kuten Galileon, turvaamiseksi ja unionin
tulevan roolin säilyttämiseksi avaruustutkimuksessa. Myös loppukäyttäjille
tarjottavat innovatiiviset palvelut ja sovellukset, joissa käytetään
avaruudesta saatavaa tietoa, ovat merkittävä kasvun ja työllisyyden lähde.
Kumppanuudet ja lisäarvo 
Eurooppa voi
saavuttaa kriittisen massan kumppanuuksien, klustereiden, verkkojen ja
standardoinnin avulla sekä edistämällä yhteistyötä sellaisten tieteen- ja
teknologianalojen välillä, joilla on samanlaiset tutkimus- ja kehittämistarpeet,
mikä voi johtaa läpimurtoihin, uusiin teknologioihin ja innovatiivisiin
ratkaisuihin. 
Tutkimus- ja
innovaatiolinjausten kehittäminen ja toteuttaminen julkisen ja yksityisen
sektorin kumppanuuksien avulla, toimivien yhteyksien luominen yritysten ja
korkeakoulujen välille, lisäinvestointien houkutteleminen, riskirahoituksen
saatavuus, standardointi sekä esikaupallisten hankintojen tukeminen ja
innovatiivisten tuotteiden ja palvelujen hankinnat ovat kaikki kilpailukyvyn
kannalta oleellisia näkökohtia. 
Tässä suhteessa
tarvitaan myös vahvoja yhteyksiä Euroopan innovaatio- ja
teknologiainstituuttiin yrittäjähenkisten huippulahjakkuuksien koulimiseksi ja
innovoinnin nopeuttamiseksi tuomalla yhteen ihmisiä eri maista, tieteenaloilta
ja organisaatioista.
Unionin tason yhteistyöllä voidaan tukea myös
kaupallisia mahdollisuuksia kehittämällä eurooppalaisia tai kansainvälisiä
standardeja uusille kehitteillä oleville tuotteille, palveluille ja
teknologioille. Lisäksi edistetään standardointia, yhteentoimivuutta ja
turvallisuutta tukevia ja sääntelyä edeltäviä toimia.
1.1.        Tieto-
ja viestintäteknologia
1.1.1.     Tieto- ja
viestintäteknologian erityistavoite
Euroopan digitaalistrategian[23] mukaisesti tieto- ja viestintäteknologian tutkimuksen ja innovoinnin
erityistavoitteena on antaa Euroopalle valmiudet kehittää ja hyödyntää tieto-
ja viestintäteknologian edistysaskelten tarjoamia mahdollisuuksia kansalaisten,
yritysten ja tiedeyhteisöjen hyödyksi.
Eurooppa on maailman suurimpia talouksia ja
edustaa suurinta osuutta maailman tieto- ja viestintäteknologian markkinoista,
joiden arvo on nykyisin yli 2600 miljardia euroa. Näin ollen on täysin
perusteltua, että Eurooppa haluaa yritystensä, hallitustensa, tutkimus- ja
kehittämiskeskustensa ja korkeakoulujensa johtavan tieto- ja
viestintäteknologian kehittämistä, kasvattavan uusia yrityksiä ja investoivan
enemmän tieto- ja viestintäteknologian innovaatioihin. 
Euroopan tieto- ja viestintäteknologiasektorin
tuotannon pitäisi vuoteen 2020 mennessä vastata ainakin sen omaa osuuttaan
maailman tieto- ja viestintäteknologiamarkkinoista, joka on nykyisin noin
kolmannes. Euroopan pitäisi myös kasvattaa innovatiivisia tieto- ja
viestintäteknologiayrityksiä siten, että kolmannes tieto- ja
viestintäteknologia-alan t&k-menoista, jotka nykyisin ovat yli 35 miljardia
euroa vuodessa, on sellaisten yritysten investoimia, jotka on perustettu
viimeksi kuluneiden kahden vuosikymmenen aikana. Tämä edellyttäisi tieto- ja
viestintäteknologian t&k-toimintaan kohdistuvien julkisten investointien
merkittävää kasvattamista tavalla, jolla on vipuvaikutus yksityisen sektorin
menoihin. Tavoitteena on julkisten investointien kaksinkertaistaminen seuraavan
vuosikymmenen aikana. Investointien kasvattamiseksi Euroopassa tarvitaan myös
huomattavasti useampia tieto- ja viestintäteknologian maailmanluokan
huippuosaamiskeskuksia.
Tieto- ja viestintäteknologian jatkuvasti
monimutkaisempien ja monialaisempien teknologia- ja liiketoimintaketjujen
hallitsemiseksi tarvitaan kumppanuuksia, riskien jakamista ja kriittisen massan
muodostamista koko unionin laajuisesti. Unionin tason toiminta auttaa
teollisuutta toimimaan sisämarkkinoiden näkökulmasta ja saavuttamaan
mittakaavaetuja. Yhteisiin avoimiin teknologia-alustoihin keskittyvä yhteistyö,
jolla on heijastus- ja vipuvaikutuksia, mahdollistaa sen, että suuri joukko
sidosryhmiä voi hyötyä uusista kehitysaskelista ja soveltaa uusia
innovaatioita. Unionin tason yhteenliittymät ja kumppanuudet mahdollistavat
myös yhteisymmärryksen löytämisen, tarjoavat näkyvän kiintopisteen
kansainvälisille kumppaneille ja johtavat unionin ja maailmanlaajuisten
standardien ja yhteentoimivien ratkaisujen kehittämiseen.
1.1.2.     Lähtökohdat
ja unionin tasolla saatava lisäarvo
Tieto- ja viestintäteknologia muodostaa
innovoinnin ja kilpailukyvyn perustan useilla erilaisilla yksityisillä ja
julkisilla markkinoilla ja sektoreilla ja mahdollistaa tieteelliset
edistysaskeleet monilla tieteenaloilla. Digitaaliteknologioiden ja tieto- ja
viestintäteknologian komponenttien, infrastruktuurien ja palvelujen
muutosvaikutus on seuraavan vuosikymmenen aikana entistäkin näkyvämpi kaikilla
elämänaloilla. Rajattomat laskenta-, viestintä- ja tiedonvarastointiresurssit
ovat maailmassa kaikkien saatavilla. Anturit, koneet ja
tietoteknologia-avusteiset tuotteet tuottavat suuria määriä tietoa ja tekevät
toimintojen etäohjauksesta jokapäiväistä, mahdollistavat
liiketoimintaprosessien ja kestävien tuotantolaitosten maailmanlaajuisen
käyttöönoton ja tarjoavat käyttöön laajan valikoiman palveluja ja sovelluksia. Tieto-
ja viestintäteknologialla tuetaan monia kriittisiä kaupallisia ja julkisia
palveluja ja kaikkia tietämyksen tuottamisen keskeisiä prosesseja tieteen,
koulutuksen ja yritystoiminnan aloilla sekä julkisella sektorilla. Tieto- ja
viestintäteknologia muodostaa kriittisen infrastruktuurin tuotanto- ja
liiketoimintaprosesseille, viestinnälle ja kaupankäynnille. Tieto- ja
viestintäteknologia vaikuttaa myös olennaisesti keskeisiin yhteiskunnallisiin
haasteisiin ja prosesseihin, kuten yhteisöjen muodostumiseen, kuluttajakäyttäytymiseen
ja julkiseen hallintoon, esimerkiksi sosiaalisen median kautta.
Unionin tuki tieto- ja viestintäteknologian
tutkimukselle ja innovoinnille on merkittävä osatekijä seuraavan sukupolven
teknologioiden ja sovellusten valmistelussa, sillä se muodostaa suuren osan
yhteistyöhön perustuvan keski- ja suuririskisen tutkimuksen ja innovoinnin
kokonaismenoista Euroopassa. Unionin tason julkiset investoinnit tieto- ja
viestintäteknologian tutkimukseen ja innovointiin ovat olleet ja ovat jatkossakin
olennaisen tärkeitä, jotta saadaan koottua kriittinen massa, joka johtaa
läpimurtoihin ja innovatiivisten ratkaisujen, tuotteiden ja palvelujen
laajempaan käyttöönottoon ja parempaan käyttöön. Niillä on edelleen keskeinen
rooli sellaisten avointen alustojen ja teknologioiden kehittämisessä, joita
voidaan soveltaa kaikkialla unionissa, innovaatioiden testauksessa ja
pilotoinnissa todellisessa yleiseurooppalaisessa ympäristössä sekä resurssien
optimoinnissa, kun käsitellään unionin kilpailukykyyn tai yhteisiin
yhteiskunnallisiin haasteisiin liittyviä kysymyksiä. Unionin tuki tieto- ja
viestintäteknologian tutkimukselle ja innovoinnille antaa myös korkean
teknologian pk-yrityksille mahdollisuuden kasvaa ja hyödyntää unionin laajuisia
markkinoita. Se vahvistaa yhteistyötä ja huippuosaamista unionin tutkijoiden ja
insinöörien piirissä, kasvattaa synergioita kansallisten talousarvioiden kanssa
ja niiden välillä ja toimii kiintopisteenä Euroopan ulkopuolisten kumppaneiden
kanssa harjoitettavalle yhteistyölle.
Unionin tutkimuspuiteohjelmissa toteutettujen
tieto- ja viestintäteknologiatoimien arvioinnit ovat osoittaneet, että unionin
tasolla tehdyt kohdennetut investoinnit tieto- ja viestintäteknologian
tutkimukseen ja innovointiin ovat olleet keskeisessä asemassa siinä, että
eurooppalainen teollisuus on voinut saavuttaa johtoaseman muun muassa
matkaviestinnän ja turvallisuuden kannalta kriittisten tieto- ja
viestintäteknologiajärjestelmien aloilla ja on voitu vastata energiatehokkuuden
tai väestönmuutoksen kaltaisiin haasteisiin. Unionin investoinnit tieto- ja
viestintäteknologian tutkimusinfrastruktuureihin ovat antaneet Euroopan
tutkijoiden käyttöön maailman parhaat laskenta- ja tutkimuksen
verkostoitumisvalmiudet.
1.1.3.     Toimien
päälinjat
Tieto- ja viestintäteknologian teolliseen ja
teknologiseen johtoasemaan liittyviin haasteisiin kohdennetaan useita toimia,
jotka kattavat tieto- ja viestintäteknologian yleiset tutkimus- ja
innovointilinjaukset, mukaan lukien erityisesti seuraavat:
a)           Komponenttien ja järjestelmien
uusi sukupolvi: kehittyneiden ja älykkäiden sulautettujen komponenttien ja
järjestelmien tekninen suunnittelu;
b)           Seuraavan sukupolven
tietotekniikka: kehittyneet laskentajärjestelmät ja -teknologiat; 
c)           Tulevaisuuden internet: infrastruktuurit,
teknologiat ja palvelut; 
d)           Sisältöteknologiat ja
tiedonhallinta: digitaalisia sisältöjä ja luovuutta palveleva tieto- ja
viestintätekniikka; 
e)           Kehittyneet rajapinnat ja robotit:
robotiikka ja älytilat;
f)            Mikro- ja nanoelektroniikka ja
fotoniikka: mikro- ja nanoelektroniikkaan ja fotoniikkaan liittyvät
keskeiset mahdollistavat teknologiat. 
Näiden kuuden keskeisen toimintalinjan
odotetaan kattavan kaikenlaiset tarpeet. Näihin sisältyvät teollisuuden
johtoasema sellaisten yleisten tieto- ja viestintätekniikkapohjaisten
ratkaisujen, tuotteiden ja palvelujen alalla, joita tarvitaan suuriin
yhteiskunnallisiin haasteisiin vastaamiseksi, sekä sovelluslähtöiset tieto- ja
viestintäteknologian tutkimus- ja innovointilinjaukset, joita tuetaan
asiaankuuluvan yhteiskunnallisen haasteen yhteydessä. 
Näihin kuuteen toimintalinjaan sisältyy tieto-
ja viestintäteknologian erityisiä tutkimusinfrastruktuureja, kuten elävät
laboratoriot suuren mittakaavan kokeita varten, sekä infrastruktuureja, jotka
liittyvät keskeisiin mahdollistaviin teknologioihin ja niiden integrointiin
kehittyneisiin tuotteisiin ja innovatiivisiin älykkäisiin järjestelmiin, mukaan
lukien laitteet, työvälineet, tukipalvelut, puhdastilat ja mahdollisuus käyttää
valimoita prototyyppien valmistusta varten. 
1.2.        Nanoteknologia
1.2.1.     Nanoteknologian
erityistavoite
Nanoteknologian tutkimuksen ja innovoinnin
erityistavoitteena on turvata unionin johtoasema näillä voimakkaasti kasvavilla
maailmanmarkkinoilla vauhdittamalla investointeja nanoteknologiaan ja sen
käyttöönottoon suurta lisäarvoa tarjoavissa kilpailukykyisissä tuotteissa ja
palveluissa monissa erilaisissa sovelluksissa ja monilla eri sektoreilla. 
Nanoteknologia
arkipäiväistyy vuoteen 2020 mennessä, eli se integroidaan saumattomasti
useimpiin teknologioihin ja sovelluksiin. Tätä kehitystä ajavia tekijöitä ovat
kuluttajille aiheutuvat hyödyt, elämänlaatu, kestävä kehitys sekä suuret
teolliset mahdollisuudet hyödyntää aiemmin saavuttamattomissa olleita
ratkaisuja tuottavuuden ja resurssitehokkuuden parantamiseksi.
Euroopan on myös luotava
maailmanlaajuinen vertailukohta sellaiselle nanoteknologioiden turvalliselle ja
vastuullisella käyttöönotolle ja hallinnalle, jolla varmistetaan korkeat
yhteiskunnalliset ja teolliset tuotot.
Nanoteknologiaa käyttävät
tuotteet muodostavat maailmanmarkkinat, joita Euroopalla ei ole varaa jättää
huomioimatta. Sellaisten tuotteiden markkinoiden arvoksi, joihin sisältyy
nanoteknologiaa keskeisenä komponenttina, arvioidaan 700 miljardia euroa vuonna
2015 ja 2 biljoonaa euroa vuonna 2020. Työpaikkoja odotetaan syntyvän 2
miljoonaa vuoteen 2015 mennessä ja 6 miljoonaa vuoteen 2020 mennessä. Euroopan
nanoteknologiayritysten olisi hyödynnettävä tätä markkinoiden voimakasta kasvua
ja pystyttävä valtaamaan vuoteen 2020 mennessä markkinaosuus, joka vastaa
vähintään Euroopan osuutta maailmanlaajuisesta tutkimusrahoituksesta (eli noin
neljännes). 
1.2.2.     Lähtökohdat
ja unionin tasolla saatava lisäarvo
Nanoteknologiaan sisältyy joukko kehittyviä
teknologioita, joilla on todistettua kehityspotentiaalia ja joilla on
käänteentekevä vaikutus esimerkiksi materiaaleihin, tieto- ja
viestintäteknologiaan, biotieteisiin, terveydenhuoltoon ja kulutustavaroihin,
kunhan tutkimus muunnetaan uraauurtaviksi tuotteiksi ja tuotantoprosesseiksi. 
Nanoteknologia on keskeisessä asemassa, kun
pyritään vastaamaan älykkääseen, kestävään ja osallistavaan kasvuun tähtäävässä
Eurooppa 2020 -strategiassa yksilöityihin haasteisiin. Näiden keskeisten
mahdollistavien teknologioiden onnistunut käyttöönotto parantaa unionin teollisuuden
kilpailukykyä mahdollistamalla uudet ja parannetut tuotteet tai tehokkaammat
prosessit ja tarjoaa vastauksia tulevaisuuden haasteisiin. 
Nanoteknologian
maailmanlaajuinen tutkimusrahoitus on kaksinkertaistunut vuoden 2004 noin 6,5
miljardista eurosta noin 12,5 miljardiin euroon vuonna 2008; unionin osuus
tästä kokonaismäärästä on noin neljännes. Unionilla on tunnustettu johtoasema
nanotieteiden ja nanoteknologian tutkimuksessa, ja unionissa ennakoidaan olevan
noin 4000 alan yritystä vuonna 2015. 
Euroopan on nyt
vakiinnutettava asemansa maailmanmarkkinoilla ja vahvistettava sitä edistämällä
laaja-alaista yhteistyötä eri arvoketjuissa ja niiden välillä ja eri
teollisuudenalojen välillä, jotta nämä teknologiat voidaan laajentaa
kannattaviksi kaupallisiksi tuotteiksi. Riskinarviointiin ja -hallintaan sekä
vastuulliseen hallinnointiin liittyvät kysymykset ovat nousemassa keskeisen
tärkeiksi tekijöiksi, kun käsitellään nanoteknologian tulevaa vaikutusta
yhteiskuntaan ja talouteen. 
Toimien painopisteenä on nanoteknologian
laajamittainen ja vastuullinen soveltaminen taloudessa, jotta voidaan saavuttaa
hyötyjä, joilla on suuret yhteiskunnalliset ja teolliset vaikutukset. Jotta
voidaan varmistaa uusien mahdollisuuksien avaaminen, mukaan lukien uusien
yritysten perustaminen ja uusien työpaikkojen luominen, tutkimuksen olisi
tarjottava välineet standardoinnin ja sääntelyn asianmukaiseen
täytäntöönpanoon. 
1.2.3.     Toimien
päälinjat
a)           Seuraavan sukupolven
nanomateriaalien, nanolaitteiden ja nanojärjestelmien kehittäminen
Tavoitteena ovat perustavalla tavalla uudet
tuotteet, jotka mahdollistavat kestävät ratkaisut useilla eri aloilla.
b)           Nanoteknologian turvallisen
kehittämisen ja soveltamisen varmistaminen
Tavoitteena on tieteellisen tietämyksen
edistäminen nanoteknologian ja nanojärjestelmien mahdollisista terveys- ja
ympäristövaikutuksista, ja välineiden tarjoaminen riskinarviointiin ja
-hallintaan koko elinkaaren aikana.
c)           Nanoteknologian yhteiskunnallisen
ulottuvuuden kehittäminen
Tässä toimessa keskitytään nanoteknologian
hallintaan yhteiskunnan hyödyksi.
d)           Nanomateriaalien, -komponenttien ja
-järjestelmien tehokas synteesi ja valmistus
Tässä toimessa keskitytään uusiin
toimintoihin, uusien ja olemassa olevien prosessien älykkääseen integrointiin
sekä prosessien laajentamiseen siten, että saavutetaan tuotteiden massatuotanto
ja monikäyttöiset laitokset, joilla varmistetaan tietämyksen tehokas
muuntaminen teollisiksi innovaatioiksi.
e)           Kapasiteettia lisäävien
tekniikoiden, mittausmenetelmien ja laitteiden kehittäminen
Tässä toimessa keskitytään perustan luoviin
teknologioihin, jotka tukevat monimutkaisten nanomateriaalien ja
nanojärjestelmien kehittämistä ja markkinoille tuloa. 
1.3.        Kehittyneet
materiaalit
1.3.1.     Kehittyneiden
materiaalien erityistavoite
Kehittyneiden materiaalien tutkimuksen ja
kehittämisen erityistavoitteena on kehittää materiaaleja, joilla on uusia
toiminnallisia ominaisuuksia ja parempi suorituskyky käytössä, sellaisia
kilpailukykyisempiä tuotteita varten, joilla on mahdollisimman pienet ympäristövaikutukset
ja jotka käyttävät mahdollisimman vähän luonnonvaroja.
Materiaalit ovat teollisen innovoinnin
ytimessä ja sen keskeinen mahdollistaja. Kehittyneet materiaalit, joilla on
suurempi osaamissisältö, uusia toiminnallisia ominaisuuksia ja entistä parempi
suorituskyky, ovat olennaisen tärkeitä teollisuuden kilpailukyvylle ja
kestävälle kehitykselle monissa erilaisissa sovelluksissa ja monilla eri
sektoreilla. 
1.3.2.     Lähtökohdat
ja unionin tasolla saatava lisäarvo
Uusia kehittyneitä materiaaleja tarvitaan
suorituskyvyltään parempien ja kestävien tuotteiden ja prosessien
kehittämiseksi. Tällaiset materiaalit ovat osa ratkaisua teollisiin ja
yhteiskunnallisiin haasteisiin, sillä ne tarjoavat paremman suorituskyvyn
käytön aikana, käyttävät vähemmän luonnonvaroja ja energiaa ja ovat ympäristön
kannalta kestävämpiä tuotteiden käyttöiän päätyttyä.
Sovelluslähtöiseen kehittämiseen liittyy usein
sellaisten kokonaan uusien materiaalien suunnittelu, jotka pystyvät tarjoamaan
suunnitellun suorituskyvyn käytön aikana. Tällaiset materiaalit ovat tärkeä osa
korkean lisäarvon valmistuksen toimitusketjua. Ne luovat myös perustan
edistymiselle horisontaalisilla teknologian aloilla (esim. biotieteet,
elektroniikka ja fotoniikka) ja käytännöllisesti katsoen kaikilla markkinasektoreilla.
Materiaalit itsessään merkitsevät tärkeää askelta tuotteiden arvon lisäämisessä
ja niiden suorituskyvyn parantamisessa. Kehittyneiden materiaalien arvioitu
arvo ja vaikutus on huomattava. Markkinoiden odotetaan kasvavan noin 6 prosenttia
vuodessa, ja niiden arvoksi arvioidaan noin 100 miljardia euroa vuonna 2015. 
Materiaalien kehityksessä on noudatettava
lähestymistapaa, joka kattaa koko elinkaaren saatavilla olevien materiaalien
toimituksesta käytöstä poistamiseen (kehdosta kehtoon). Lisäksi on löydettävä
innovatiivisia lähestymistapoja luonnonvarojen käytön minimoimiseksi
materiaalien muuntamisessa. Huomioon on otettava myös materiaalien jatkuva
käyttö, kierrätys tai uudelleenkäyttö sekä niihin liittyvät yhteiskunnalliset
innovaatiot.
Kehityksen
nopeuttamiseksi edistetään monitieteistä ja konvergoivaa lähestymistapaa, jossa
yhdistyvät kemia, fysiikka, tekniset tieteet, teoreettinen ja
tietokonemallintaminen, biologia ja entistä enemmän myös luova teollinen
muotoilu. 
Lisäksi tuetaan uusia ympäristöystävällisiä
innovointiyhteenliittymiä ja teollisia symbiooseja, joiden avulla
teollisuudenalat voivat monipuolistua, laajentaa liiketoimintamallejaan ja
käyttää jätteensä uudelleen uuden tuotannon pohjana, esimerkiksi hiilidioksidin
hienokemikaalien ja vaihtoehtoisten polttoaineiden hiilipohjana.
1.3.3.     Toimien
päälinjat
a)           Monialainen ja mahdollistava
materiaaliteknologia
Toiminnallisten materiaalien,
monitoimimateriaalien ja rakennemateriaalien tutkiminen kaikkien
teollisuudenalojen innovointia varten. 
b)           Materiaalien kehittäminen ja
muuntaminen
Tutkimus ja kehittäminen, jolla varmistetaan
tehokas ja kestävä tuotantomittakaavan laajentaminen tulevien tuotteiden
teollisen valmistuksen mahdollistamiseksi. 
c)           Materiaalien komponenttien hallinta
Uusien ja innovatiivisten tekniikoiden ja
järjestelmien tutkiminen ja kehittäminen. 
d)           Kestävän ja vähähiilisen
teollisuuden materiaalit
Energian käyttöä vähentävien ja vähähiilistä
tuotantoa helpottavien uusien tuotteiden ja sovellusten kehittäminen ja
kuluttajakäyttäytymisen muuttaminen. 
e)           Luovan teollisuuden materiaalit
Toisiaan lähentyvien teknologioiden
suunnittelu ja kehittäminen uusien liiketoimintamahdollisuuksien luomiseksi,
mukaan lukien sellaisten materiaalien säilyttäminen, joilla on historiallista
tai kulttuurista arvoa.
f)            Metrologia, karakterisointi,
standardointi ja laadunvalvonta 
Erilaisten tekniikoiden, kuten
karakterisoinnin, ainetta rikkomattoman arvioinnin ja suorituskyvyn ennakoivan
mallintamisen edistäminen materiaalitieteen ja -tekniikan kehittämiseksi. 
g)           Materiaalien käytön optimointi
Tutkimus ja innovointi vaihtoehtojen
löytämiseksi materiaalien käytölle ja innovatiivisten liiketoimintamallien
selvittämiseksi. 
1.4.        Bioteknologia
1.4.1.     Bioteknologian
erityistavoite
Bioteknologian
tutkimuksen ja innovoinnin erityistavoitteena on kehittää kilpailukykyisiä,
kestäviä ja innovatiivisia teollisuustuotteita ja -prosesseja ja toimia
innovoinnin vauhdittajana useilla Euroopan sektoreilla kuten maataloudessa,
elintarvikealalla, kemianteollisuudessa ja terveydenhuollossa. 
Bioteknologian
vahva tiede-, teknologia- ja innovointiperusta auttaa Euroopan teollisuutta
varmistamaan johtoaseman tällä keskeisellä mahdollistan teknologian alalla. Tätä
asemaa lujittaa entisestään kokonaisriskien turvallisuusarviointiin ja
hallintaan liittyvien näkökohtien integrointi bioteknologian käyttöönotossa.
1.4.2.     Lähtökohdat
ja unionin tasolla saatava lisäarvo
Bioteknologian kehitystä on vienyt eteenpäin
nopeasti kasvava tietämys eloperäisistä järjestelmistä, ja ala tuottaa nyt
jatkuvasti uusia sovelluksia ja lujittaa unionin teollisuusperustaa ja
kasvattaa sen innovointivalmiuksia. Esimerkkejä bioteknologian kasvavasta
merkityksestä ovat teollisuussovellukset, mukaan lukien biokemikaalit, joiden
markkinaosuuden odotetaan kasvavan 12–20 prosenttiin kemikaalien tuotannosta
vuoteen 2015 mennessä. Biojärjestelmien selektiivisyyden ja tehokkuuden
ansiosta bioteknologiassa noudatetaan useita niin sanotun Vihreän kemian
kahdestatoista periaatteesta. Unionin yrityksille mahdollisesti koituvia
taloudellisia rasitteita voidaan vähentää hyödyntämällä bioteknologian
prosessien ja biopohjaisten tuotteiden tarjoamia mahdollisuuksia
hiilidioksidipäästöjen vähentämiseen; vähennysmahdollisuuksien arvioidaan
olevan 1–2,5 miljardia CO2-ekvivalenttitonnia vuodessa vuonna 2030.
Euroopan biolääkealalla jo noin 20 prosenttia nykyisistä lääkkeistä on johdettu
bioteknologiasta, ja uusista lääkkeistä jopa 50 prosenttia Bioteknologia avaa
myös uusia väyliä hyödyntää merten luonnonvarojen tarjoamia valtavia
mahdollisuuksia innovatiivisten teollisuus-, terveydenhoito- ja
ympäristösovellusten tuottamiseen. Meribioteknologian (sinisen bioteknologian)
kehittyvän alan ennakoidaan kasvavan 10 prosentilla vuodessa. 
Muita keskeisiä innovoinnin lähteitä ovat
rajapinnat bioteknologian ja muiden mahdollistavien ja lähentyvien
teknologioiden välillä; tällaisia teknologioita ovat erityisesti nanoteknologia
ja tieto- ja viestintäteknologia, ja mahdollisia sovelluksia ovat muun muassa
anturit ja diagnosointimenetelmät.
1.4.3.     Toimien
päälinjat
a)           Huipputason bioteknologian
edistäminen tulevana innovoinnin vauhdittajana 
Sellaisten nousevien teknologian alojen
kehittäminen, jotka tarjoavat suuria mahdollisuuksia täysin uudenlaisiin
sovelluksiin; tällaisia aloja ovat muun muassa synteettinen biologia,
bioinformatiikka ja systeemibiologia.
b)           Bioteknologiapohjaiset
teollisuusprosessit
Teollisen bioteknologian kehittäminen
kilpailukykyisiä tuotteita ja prosesseja varten (esim. kemikaalit, terveys,
kaivostoiminta, energia, paperimassa ja paperi, tekstiili, tärkkelys,
elintarvikkeiden jalostus) ja tällaisen bioteknologian ympäristöulottuvuus.
c)           Innovatiiviset ja kilpailukykyiset
alustateknologiat
Sellaisten alustateknologioiden (esim.
genomiikkaa, metagenomiikkaa, proteomiikkaa, molekylaariset välineet)
kehittäminen, joilla edistetään johtajuutta ja kilpailuetua useilla talouden
aloilla.
1.5.        Kehittynyt
valmistus ja prosessointi
1.5.1.     Erityistavoite
Kehittyneen valmistuksen ja prosessoinnin
tutkimuksen ja innovoinnin erityistavoitteena on muuntaa nykyiset teollisuuden
tuotantomuodot osaamisintensiivisemmiksi, kestävämmiksi ja monialaisiksi
valmistus- ja prosessointiteknologioiksi, jotka johtavat innovatiivisempiin
tuotteisiin, prosesseihin ja palveluihin.
1.5.2.     Lähtökohdat
ja unionin tasolla saatava lisäarvo
Valmistussektori on erittäin tärkeä Euroopan
taloudelle; vuonna 2007 se tuotti noin 17 prosenttia unionin bkt:stä ja
työllisti noin 22 miljoonaa henkilöä. Kaupan esteiden poistuminen ja
viestintäteknologian tarjoamat mahdollisuudet ovat johtaneet siihen, että
kilpailu valmistussektorilla on erittäin ankaraa ja tuotanto siirtyy maihin,
joissa kokonaiskustannukset ovat alhaisimmat. Korkean palkkatason vuoksi
eurooppalaisen lähestymistavan valmistukseen on muututtava radikaalisti, jotta
Eurooppa voi säilyttää kilpailukykynsä. Horisontti 2020 -puiteohjelma voi
edistää kaikkien asianomaisten sidosryhmien tuomista yhteen tämän muutoksen
aikaansaamiseksi. 
Euroopan on jatkossakin investoitava unionin
tasolla, jotta voidaan säilyttää sen johtoasema ja osaaminen
valmistusteknologioiden alalla ja toteuttaa siirtyminen korkean lisäarvon
osaamisintensiivisiin tavaroihin sekä luoda olosuhteet ja resurssit kestävää
tuotantoa ja valmistettuun tuotteeseen liittyvää elinikäistä palveluntarjontaa
varten. Runsaasti luonnonvaroja käyttävän valmistus- ja prosessiteollisuuden on
mobilisoitava lisää resursseja ja tietämystä unionin tasolla ja investoitava
jatkossakin tutkimukseen, kehittämiseen ja innovointiin, jotta voidaan edetä
kohti kilpailukykyistä vähähiilistä taloutta ja saavuttaa eri
teollisuudenaloille sovitut unionin laajuiset kasvihuonekaasupäästöjen
vähennystavoitteet vuoteen 2050 mennessä[24].
Vahvan unionin politiikan turvin Eurooppa
voisi kasvattaa olemassa olevaa teollisuuttaan ja tukea tulevaisuuden
kehittyviä teollisuudenaloja. Kehittyneiden valmistusjärjestelmien
sektorin arvioitu arvo ja vaikutus on huomattava. Markkinoiden arvoksi
arvioidaan noin 150 miljardia euroa vuonna 2015, ja niiden odotetaan kasvavan
noin 5 prosenttia vuodessa. 
On olennaisen tärkeää ylläpitää tietämystä ja
osaamista, jotta valmistus- ja prosessointikapasiteetti voidaan säilyttää
Euroopassa. Tutkimus- ja innovointitoimien painopisteenä on kestävä valmistus
ja prosessointi, jossa otetaan käyttöön tarvittavat tekniset innovaatiot ja
asiakaslähtöinen toimintatapa, jotta voidaan tuottaa suuren osaamissisällön
omaavia tuotteita ja palveluja käyttäen vain vähän materiaaleja ja energiaa. Euroopan
on myös siirrettävä tämä mahdollistava teknologia ja tietämys muille tuotannon
aloille, kuten rakennusalalle. Rakennusala on merkittävä
kasvihuonekaasupäästöjen lähde, sillä rakennuksiin liittyvät toiminnot
aiheuttavat noin 40 prosenttia Euroopan kokonaisenergiankulutuksesta ja
tuottavat 36 prosenttia Euroopan hiilidioksidipäästöistä. Rakennusala tuottaa
10 prosenttia Euroopan bkt:stä ja tarjoaa noin 16 miljoonaa työpaikkaa 3
miljoonassa yrityksessä, joista 95 prosenttia on pk-yrityksiä. Alalla on
otettava käyttöön innovatiivisia materiaaleja ja valmistusmenetelmiä
ympäristövaikutusten lieventämiseksi.
1.5.3.     Toimien
päälinjat
a)           Tulevaisuuden tehtaiden teknologiat
Edistetään kestävää teollisuuskasvua
Euroopassa helpottamalla strategista siirtymistä kustannusperusteisesta
valmistuksesta suuren lisäarvon tuottamiseen perustuvaan lähestymistapaan. 
b)           Energiatehokkaan rakentamisen
mahdollistavat teknologiat
Vähennetään energiankulutusta ja
hiilidioksidipäästöjä kehittämällä ja ottamalla käyttöön kestäviä
rakennusteknologioita. 
c)           Energiaintensiivisen
prosessiteollisuuden kestävät ja vähähiiliset teknologiat
Parannetaan prosessiteollisuuden kilpailukykyä
kasvattamalla huomattavasti sen resurssi- ja energiatehokkuutta ja vähentämällä
tällaisen teollisen toiminnan ympäristövaikutuksia koko arvoketjussa, ja
edistetään vähähiilisen teknologian käyttöönottoa. 
d)           Uudet kestävät liiketoimintamallit
Johdetaan toimintamalleja ja menetelmiä
räätälöidyissä lähestymistavoissa käytettäviä mukautuvia, osaamisintensiivisiä
liiketoimintamalleja varten. 
1.6.        Avaruus
1.6.1.     Avaruusalan
tutkimuksen ja innovoinnin erityistavoite
Avaruusalan tutkimuksen ja innovoinnin
erityistavoitteena on edistää kilpailukykyistä ja innovatiivista
avaruusteollisuutta ja avaruustutkimusyhteisöä, joka voi kehittää ja hyödyntää
avaruusinfrastruktuuria unionin tulevien poliittisten ja yhteiskunnallisten
tarpeiden täyttämiseksi.
Euroopan avaruussektorin lujittaminen
tukemalla avaruusalan tutkimusta ja innovointia on olennaisen tärkeää, jotta
voidaan säilyttää ja turvata Euroopan mahdollisuudet päästä avaruuteen ja
toteuttaa siellä toimia, joilla tuetaan unionin eri alojen politiikkaa,
turvataan kansainväliset strategiset edut ja parannetaan Euroopan kilpailukykyä
vakiintuneiden ja kehittyvien avaruusvaltioiden joukossa.
1.6.2.     Lähtökohdat
ja unionin tasolla saatava lisäarvo
Avaruus on tärkeä mutta usein näkymätön
mahdollistava tekijä monille modernin yhteiskunnan kannalta olennaisille
palveluille ja tuotteille, kuten navigoinnille, viestinnälle, sääennusteille ja
maantieteelliselle tiedolle. Politiikan laatiminen ja täytäntöönpano
eurooppalaisella, kansallisella ja alueellisella tasolla on entistä enemmän
riippuvaista avaruudesta saatavista tiedoista. Maailmanlaajuinen avaruussektori
kasvaa nopeasti ja laajenee uusille alueille (esim. Kiina ja Etelä-Amerikka). Euroopan teollisuus on nykyisin kaupallisiin ja
tieteellisiin tarkoituksiin käytettävien ensiluokkaisten satelliittien
merkittävä viejä. Kiihtyvä maailmanlaajuinen
kilpailu haastaa Euroopan aseman tällä alalla. On
siis Euroopan etujen mukaista varmistaa, että sen teollisuus voi jatkossakin
kukoistaa näillä kiivaasti kilpailluilla markkinoilla. Lisäksi eurooppalaisten
tutkimussatelliittien kokoamat tiedot ovat johtaneet eräisiin viime
vuosikymmenten tärkeimpiin tieteellisiin läpimurtoihin geotieteiden ja astronomian
aloilla. Tämän ainutlaatuisen kapasiteetin
ansiosta Euroopan avaruussektori on keskeisessä asemassa Eurooppa 2020
-strategiassa yksilöityihin haasteisiin vastattaessa.
Tutkimus, teknologian kehittäminen ja
innovointi muodostavat perustan sellaisille avaruuteen liittyville
valmiuksille, jotka ovat olennaisen tärkeitä eurooppalaiselle yhteiskunnalle. Yhdysvallat käyttää 25 prosenttia avaruusalan
budjetistaan tutkimukseen ja kehittämiseen, unioni puolestaan alle 10
prosenttia. Lisäksi unionin avaruustutkimus on
hajaantunut muutamien harvojen jäsenvaltioiden kansallisiin ohjelmiin. Teknologisen ja kilpailuedun ylläpitämiseksi
tarvitaan unionin tason toimia, joilla koordinoidaan avaruustutkimusta,
edistetään kaikkien jäsenvaltioiden tutkijoiden osallistumista ja poistetaan
esteitä kansalliset rajat ylittäviltä avaruustutkimuksen yhteistyöhankkeilta. Tätä toimintaa on koordinoitava Euroopan
avaruusjärjestön kanssa, jonka toimintaan osa jäsenvaltioista osallistuu.
Euroopan avaruusjärjestö on hallinnoinut onnistuneesti satelliittien teollista
kehittämistä ja avaruusohjelmien toteuttamista hallitustenväliseltä pohjalta
vuodesta 1975 alkaen. Eurooppalaisista
satelliiteista saatavat tiedot tarjoavat myös kasvavia mahdollisuuksia uusien
innovatiivisten satelliittipohjaisten palvelujen kehittämiseen loppukäyttäjiä
varten. Tämä on pk-yritysten tyypillinen toimintasektori, ja sitä pitäisi tukea
tutkimus- ja innovointitoimenpiteillä, jotta voidaan käyttää hyväksi kaikki
näiden mahdollisuuksien ja erityisesti unionin lippulaivahankkeiden Galileon ja
GMES:n tarjoamat hyödyt.
Avaruus ylittää luonnollisesti maiden rajat ja
tarjoaa ainutlaatuisen kansainvälisen ulottuvuuden ja synnyttää siten
kansainvälisenä yhteistyönä toteutettavia suuren mittakaavan hankkeita (esim.
kansainvälinen avaruusasema ja avaruusvalvontajärjestelmä). Jotta Eurooppa
voisi olla merkittävässä asemassa tällaisessa kansainvälisessä yhteistyössä
tulevina vuosikymmeninä, sekä Euroopan yhteinen avaruuspolitiikka että
avaruusalan Euroopan tason tutkimus- ja -innovointitoimet ovat molemmat
olennaisen tärkeitä.
Horisontti 2020 -puiteohjelmassa toteutettava
avaruusalan tutkimus ja innovointi on linjassa unionin avaruusneuvostojen ja
Euroopan komission jatkuvalta pohjalta määrittelemien unionin avaruuspolitiikan
painopisteiden kanssa[25]. 
1.6.3.     Toimien
päälinjat 
a)           Euroopan avaruussektorin
kilpailukyvyn, riippumattomuuden ja innovatiivisuuden tukeminen
Tähän sisältyy kilpailukykyisen ja
yrittäjähenkisen avaruusteollisuuden turvaaminen ja kehittäminen yhdessä
maailmanluokan avaruustutkimusyhteisön kanssa, jotta voidaan säilyttää Euroopan
johtoasema ja riippumattomuus avaruusteknologian alalla, synnyttää
innovaatioita avaruussektorilla ja mahdollistaa avaruuteen perustuvat
maanpäälliset innovaatiot, esimerkiksi käyttämällä kaukohavainnointi- ja
navigointitietoja. 
b)           Avaruusteknologian edistysaskelten
mahdollistaminen
Tässä toimessa pyritään kehittämään
kehittynyttä avaruusteknologiaa ja toiminnallisia ratkaisuja ideavaiheesta
avaruudessa tapahtuvaan demonstrointiin, mukaan lukien navigointi ja
kaukohavainnointi, sekä suojaamaan avaruudessa olevaa omaisuutta avaruusromun
ja auringonpurkausten kaltaisilta uhilta. Kehittyneen avaruusteknologian
kehittäminen ja soveltaminen edellyttää erittäin ammattitaitoisten insinöörien ja
tutkijoiden jatkuvaa koulutusta.
c)           Avaruuspohjaisten tietojen käytön
mahdollistaminen
Eurooppalaisista satelliiteista saatavien
tietojen käyttöä voitaisiin lisätä huomattavasti, jos avaruuspohjaisten
tietojen käsittelyä, validointia ja standardointia koordinoitaisiin ja
organisoitaisiin yhteisvoimin. Tietojen käsittelyä ja levittämistä koskevat
innovaatiot voivat myös varmistaa korkeamman tuoton avaruusinfrastruktuuriin
tehtäville investoinneille ja edistää vastaamista yhteiskunnallisiin
haasteisiin, erityisesti jos niitä koordinoidaan maailmanlaajuisesti
esimerkiksi GEOSS-järjestelmän (Global Earth Observation System of Systems)
tai eurooppalaisen satelliittinavigointiohjelman Galileon puitteissa tai IPCC:n
kanssa ilmastonmuutoskysymysten osalta.
d)           Kansainvälisiä avaruuskumppanuuksia
tukevan eurooppalainen tutkimuksen tukeminen 
Avaruusalan toimet ovat luonteeltaan
maailmanlaajuisia. Tämä pätee erityisesti avaruusvalvontajärjestelmän (Space
Situational Awareness, SSA) kaltaisiin toimiin ja moniin avaruuden
tutkimushankkeisiin. Huipputason avaruusteknologiaa kehitetään entistä useammin
tällaisten kansainvälisten kumppanuuksien puitteissa. Eurooppalaisen
tutkimuksen ja teollisuuden menestymisen kannalta on tärkeää, että varmistetaan
mahdollisuudet osallistua tällaisiin kumppanuuksiin.
2.           Riskirahoituksen saatavuus
2.1.        Erityistavoite
Erityistavoitteena
on edesauttaa markkinoiden toimintapuutteiden korjaamista tutkimuksen ja
innovoinnin riskirahoituksen saannissa.
Tutkimus- ja innovointialan investointitilanne
on vaikea, erityisesti innovatiivisille pk-yrityksille ja keskisuurille
yrityksille, joilla on suuri kasvupotentiaali. Rahoituksen saannissa on useita
suuria markkinapuutteita, kun poliittisten tavoitteiden saavuttamiseksi
tarvittavien innovaatioiden riskit osoittautuvat tyypillisesti liian suuriksi
markkinoiden kannettaviksi.
Näiden ongelmien ratkaisua voidaan edesauttaa
lainarahoitusvälineellä ja pääomarahoitusvälineellä, joilla voidaan parantaa
asianomaisten tutkimus- ja innovointitoimien rahoitus- ja riskiprofiileja. Tämä
puolestaan parantaa yritysten ja muiden edunsaajien mahdollisuuksia saada
lainoja, takauksia ja muunmuotoista riskirahoitusta, edistää varhaisvaiheen
investointeja ja uusien pääomasijoitusrahastojen kehittämistä, parantaa
tietämyksen siirtoa ja teollis- ja tekijänoikeuksien markkinoita, houkuttelee
varoja pääomasijoitusmarkkinoille ja kaiken kaikkiaan auttaa siirtymistä uusien
tuotteiden ja palvelujen suunnittelusta, kehittämisestä ja demonstroinnista
niiden kaupallistamiseen.
Näiden toimien yleisenä vaikutuksena on se,
että ne lisäävät yksityisen sektorin halukkuutta investoida tutkimukseen ja
innovointiin ja auttavat siten saavuttamaan Eurooppa 2020 ‑strategian
keskeisen tavoitteen eli unionin t&k-menojen kasvattamisen 3 prosenttiin bkt:stä
vuosikymmenen loppuun mennessä. Rahoitusinstrumenttien käyttö auttaa myös
saavuttamaan kaikkien muiden sellaisten sektoreiden ja politiikan alojen
tutkimus- ja innovointitavoitteet, joilla on keskeinen merkitys
yhteiskunnallisiin haasteisiin vastaamisessa (kuten ilmastonmuutos, energia ja
resurssitehokkuus, maailmanlaajuinen elintarviketurva, terveydenhuolto ja
ikääntyvä väestö), kilpailukyvyn parantamisessa sekä kestävän ja osallistavan
kasvun tukemisessa ja ympäristöhyödykkeiden ja muiden julkisten hyödykkeiden
tarjonnassa.
2.2.        Lähtökohdat
ja unionin tasolla saatava lisäarvo
Tutkimuksen ja innovoinnin unionin tason lainarahoitusvälinettä
tarvitaan kasvattamaan todennäköisyyttä, että lainoja ja takuita on
saatavilla ja tutkimus- ja innovointipolitiikan tavoitteet saavutetaan. Riskipitoisiin
tutkimus- ja innovointi-investointeihin tarvittavien lainojen ja takausten
kysynnän ja tarjonnan välillä markkinoilla nykyisin vallitseva kuilu, johon
pyritään puuttumaan nykyisessä riskinjakorahoitusvälineessä, tulee
todennäköisesti säilymään, koska liikepankit eivät juurikaan osallistu
suuririskisempien lainojen markkinoille. Riskinjakorahoitusvälineen
lainarahoituksen kysyntä on ollut suurta siitä saakka kun väline otettiin
käyttöön vuoden 2007 puolivälissä: ensimmäisessä vaiheessa (2007–2010) kysyntä
ylitti alustavat odotukset yli 50 prosentilla hyväksyttyjen lainojen määrän
suhteen (7,6 miljardia euroa, kun ennuste oli 5 miljardia euroa).
Lisäksi pankeilta puuttuu yleensä kykyä
arvottaa tietoon perustuvaa omaisuutta, kuten immateriaalioikeuksia, ja ne ovat
sen vuoksi usein haluttomia sijoittamaan tietopohjaisiin yrityksiin. Tämän
seurauksena monet vakiintuneet innovatiiviset yritykset – niin suuret kuin
pienet – eivät voi saada lainoja suurempiriskisiin tutkimus- ja
innovointitoimiin.
Näiden markkinapuutteiden perussyitä ovat
epävarmuustekijät, informaation epäsymmetrisyys ja näiden ongelmien
ratkaisuyritysten korkeat kustannukset: hiljattain perustetuilla yrityksillä on
liian lyhyt toimintahistoria, jotta ne voisivat tyydyttää mahdollisia
luotonantajia, ja jopa vakiintuneet yritykset eivät voi usein antaa riittävästi
tietoja. Tutkimus- ja innovointi-investoinnin alussa ei myöskään ole lainkaan
varmaa, johtavatko ponnistelut onnistuneisiin innovaatioihin.
Lisäksi yrityksillä, jotka kehittävät
toimintakonsepteja tai toimivat kehittyvillä aloilla, ei tyypillisesti ole
riittäviä vakuuksia. Toinen kielteinen tekijä on se, että vaikka tutkimus- ja
innovointitoimet johtaisivat kaupalliseen tuotteeseen tai prosessiin, ei ole
lainkaan varmaa, että toimet toteuttanut yritys voi yksinomaisesti nauttia
siitä saatavista hyödyistä
Unionin tasolla saatavan lisäarvon suhteen
lainarahoitusväline auttaa korjaamaan markkinoiden puutteita, jotka estävät
yksityistä sektoria investoimasta tutkimukseen ja innovointiin optimaalisella
tasolla. Instrumentti mahdollistaa resurssien kriittisen massan kokoamisen
unionin talousarviosta ja riskinjaon pohjalta niistä rahoituslaitoksista,
joiden tehtäväksi järjestelyn toteuttaminen on annettu. Se kannustaa yrityksiä
investoimaan tutkimukseen ja innovointiin enemmän omia varojaan kuin mitä ne
muutoin tekisivät. Lisäksi lainarahoitusväline auttaa sekä julkisia että
yksityisiä organisaatioita vähentämään esikaupallisista hankinnoista tai
innovatiivisten tuotteiden ja palvelujen hankinnoista aiheutuvia riskejä.
Tutkimuksen ja innovoinnin unionin tasoista pääomarahoitusvälinettä
tarvitaan parantamaan pääomarahoituksen saatavuutta varhais- ja kasvuvaiheen
investoinneille ja vauhdittamaan unionin pääomasijoitusmarkkinoiden kehitystä. Teknologiansiirto-
ja käynnistysvaiheessa uudet yritykset kohtaavat ”kuolemanlaakson”, jossa
julkiset tutkimusavustukset lakkaavat eikä ole mahdollista houkutella
yksityistä rahoitusta. Julkinen tuki, jolla pyritään siemenvaiheen ja
käynnistysvaiheen yksityisen rahoituksen hyödyntämiseen tämän aukon
täyttämiseksi, on nykyisellään liian pirstoutunutta ja katkonaista tai sen
hallinnoinnista puuttuu tarvittava asiantuntemus. Lisäksi useimmat Euroopassa
toimivat pääomasijoitusrahastot ovat liian pieniä tukemaan innovatiivisten
yritysten jatkuvaa kasvua, eikä niillä ole kriittistä massaa, jota tarvitaan
erikoistumiseen ja ylikansalliseen toimintaan.
Seuraukset ovat vakavat. Ennen finanssikriisiä
eurooppalaiset pääomasijoitusrahastot investoivat pk-yrityksiin noin 7
miljardia euroa vuodessa, kun vuosien 2009 ja 2010 luvut olivat 3–4 miljardin
euron välillä. Pienentyneet pääomasijoitukset ovat vaikuttaneet
pääomasijoitusrahastojen sijoitusten kohteena olevien uusyritysten määrään: vuonna
2007 noin 3000 pk-yritystä sai pääomarahoitusta, kun vuonna 2010 tällaisia
yrityksiä oli vain noin 2500.
Unionin tasolla saatavan lisäarvon suhteen
tutkimuksen ja innovoinnin pääomarahoitusväline täydentää kansallisia
järjestelmiä, jotka eivät voi tukea rajat ylittäviä investointeja tutkimukseen
ja innovointiin. Varhaisvaiheen järjestelyillä on myös demonstrointivaikutus,
joka voi hyödyttää julkisia ja yksityisiä sijoittajia kaikkialla Euroopassa. Kasvuvaiheessa
vain Euroopan tasolla voidaan saavuttaa tarvittava mittakaava ja yksityisten
sijoittajien vahva osallistuminen, joka on välttämätöntä omavaraisten
pääomasijoitusmarkkinoiden toiminnalle.
Laina- ja pääomarahoitusvälineet
ja niiden liitännäistoimenpiteet tukevat Horisontti 2020 ‑puiteohjelman
poliittisten tavoitteiden saavuttamista. Tätä varten ne kohdennetaan Euroopan
tiedeperustan lujittamiseen ja laadun parantamiseen, yritysvetoisiin
linjauksiin pohjautuvan tutkimuksen ja innovoinnin edistämiseen ja
yhteiskunnallisiin haasteisiin vastaamiseen korostaen erityisesti
pilottitoimia, demonstrointia, testausalustoja ja markkinoille saattamista.
Tämän lisäksi ne edesauttavat tutkimukseen ja
innovointiin liittyvien tavoitteiden saavuttamista muissa ohjelmissa ja muilla
politiikan aloilla, kuten yhteisessä maatalouspolitiikassa, ilmastotoimissa
(siirtyminen vähähiiliseen talouteen ja ilmastonmuutokseen mukautuminen) ja
yhteisessä kalastuspolitiikassa. Täydentävyyttä kansallisten ja alueellisten
rahoitusvälineiden kanssa kehitetään koheesiopolitiikan yhteisessä
strategiakehyksessä, jonka puitteissa rahoitusvälineillä on entistä tärkeämpi
asema.
Välineiden rakenteessa otetaan huomioon tarve
puuttua erityisiin markkinoiden puutteisiin, ominaispiirteisin (kuten
dynaamisuusaste ja yritysten perustamisaste) ja rahoitusvaatimuksiin näillä ja
muilla aloilla. Määrärahojen jakautumista välineiden kesken voidaan muuttaa
Horisontti 2020 ‑puiteohjelman aikana taloudellisen tilanteen muutosten
huomioon ottamiseksi.
Pääomarahoitusväline ja lainarahoitusvälineen
pk-yrityksiä koskeva osuus pannaan täytäntöön osana kahta EU:n
rahoitusvälinettä, joista myönnetään pääomaa ja lainoja pk-yritysten
tutkimuksen, innovoinnin ja kasvun tukemiseen suuryritysten ja pk-yritysten
kilpailukykyohjelman pääoma- ja lainarahoitusvälineiden yhteydessä.
2.3.        Toimien
päälinjat
a)           Tutkimuksen ja innovoinnin
lainarahoitusväline: ”Unionin tutkimuksen ja innovoinnin laina- ja
takauspalvelu”
Tavoitteena on parantaa mahdollisuuksia saada
vieraan pääoman ehtoista rahoitusta – lainoja, takauksia, vastatakauksia ja
muita velka- ja riskirahoituksen muotoja – julkisille ja yksityisille
yhteisöille ja julkisen ja yksityisen sektorin kumppanuuksille sellaista
tutkimus- ja innovointitoimintaa varten, jonka menestyksellinen
loppuunsaattaminen edellyttää riskipitoisia investointeja. Painopisteenä on
sellaisen tutkimuksen ja innovoinnin tukeminen, jolla on suuret mahdollisuudet
huippuosaamisen saavuttamiseen.
Mahdollisia lopullisia edunsaajia ovat kaiken
kokoiset oikeussubjektit, jotka voivat ottaa ja maksaa luottoja, ja erityisesti
pk-yritykset, joilla on potentiaalia innovointiin ja nopeaan kasvuun; keskisuuret
ja suuret yritykset; korkeakoulut ja tutkimuslaitokset; tutkimus- ja
innovointi-infrastruktuurit; julkisen ja yksityisen sektorin kumppanuudet; ja
erityisvälineet tai -hankkeet.
Lainarahoitusvälineessä on kaksi keskeistä
osaa:
1)      Kysyntään perustuva osa, josta
annetaan lainoja ja takauksia siinä järjestyksessä kun niitä haetaan keskittyen
erityisesti pk-yritysten ja keskisuurten yritysten kaltaisiin edunsaajiin. Tässä
osassa vastataan lainamäärien tasaiseen ja jatkuvaan kasvuun
riskinjakorahoitusvälineessä, joka on kysynnän ohjaama. Pk-yrityksiä koskevassa
osuudessa tuetaan toimia, joilla pyritään parantamaan pk-yritysten ja muiden
t&k- ja/tai innovointipohjaisten oikeussubjektien mahdollisuuksia saada
rahoitusta.
2)      Kohdennettu osa, jossa keskitytään
niihin politiikan aloihin ja keskeisiin sektoreihin, jotka ovat olennaisen
tärkeitä yhteiskunnallisiin haasteisiin vastaamiseksi, kilpailukyvyn
parantamiseksi, kestävän, vähähiilisen ja osallistavan kasvun tukemiseksi sekä
ympäristöhyödykkeiden ja muiden julkisten hyödykkeiden tarjoamiseksi. Tämä osa
auttaa unionia käsittelemään alakohtaisten poliittisten tavoitteiden tutkimus-
ja innovointinäkökohtia.
b)           Tutkimuksen ja innovoinnin
pääomarahoitusväline: ”Unionin tutkimuksen ja innovoinnin pääomainstrumentti”
Tavoitteena on edesauttaa Euroopan
pääomasijoitusmarkkinoiden puutteiden korjaamista ja tarjota oman pääoman
ehtoista ja oman pääoman luonteista rahoitusta innovatiivisten yritysten
rahoitustarpeiden kattamiseksi siemenvaiheesta kasvu- ja laajentumisvaiheeseen
saakka. Painopisteessä on Horisontti 2020 -puiteohjelman ja siihen liittyvien
politiikkojen tavoitteiden tukeminen.
Mahdollisia lopullisia edunsaajia ovat kaiken
kokoiset innovointitoimintaa harjoittavat yritykset, ja erityisesti
innovatiiviset pk-yritykset ja keskisuuret yritykset. 
Pääomarahoitusvälineessä keskitytään varhaisen
vaiheen pääomasijoitusrahastoihin, joista myönnetään oman pääoman ehtoista
pääomaa ja oman pääoman luonteista pääomaa (myös välipääomarahoitusta)
yksittäisille salkkuyrityksille. Väline mahdollistaa myös laajentumis- ja
kasvuvaiheinvestointien tekemisen suuryritysten ja pk-yritysten
kilpailukykyohjelman kasvuinvestointeja koskevan pääomarahoitusvälineen
yhteydessä. Näin voidaan varmistaa tuen jatkuvuus yritysten käynnistysvaiheen
ja kehityksen aikana.
Pääomarahoitusväline perustuu pääasiassa
kysyntään, ja siinä sovelletaan portfoliomenetelmää, jossa
pääomasijoitusrahastot ja muut vastaavat välittäjät valitsevat yritykset,
joihin ne investoivat. 
Tukea voidaan kohdentaa erityisten
poliittisten tavoitteiden saavuttamiseksi niiden myönteisten kokemusten
pohjalta, joita kilpailukyvyn ja innovoinnin puiteohjelmassa on saatu tuen
kohdentamisesta ekoinnovointiin.
Käynnistysvaiheen osa, josta tuetaan siemen- ja varhaisvaiheita, mahdollistaa
pääomasijoitukset muun muassa tietämyksensiirto-organisaatioihin,
siemenpääomarahastoihin, rajat ylittäviin siemenrahastoihin, bisnesenkeleiden
yhteisrahoitusvälineisiin, teollis- ja tekijänoikeuksien vaihto- ja
kauppajärjestelmiin ja varhaisvaiheen pääomasijoitusrahastoihin.
Kasvuvaiheen osassa tehdään laajentumis- ja kasvuvaiheinvestointeja suuryritysten ja
pk-yritysten kilpailukykyohjelman kasvuinvestointeja koskevan
pääomarahoitusvälineen yhteydessä, mukaan lukien investoinnit rahastojen
rahastoihin, jotka toimivat yli rajojen ja investoivat
pääomasijoitusrahastoihin. Useimmat niistä keskittyvät aiheisiin, joilla
tuetaan Eurooppa 2020 -strategian tavoitteiden saavuttamista.
3.           Innovointi pienissä ja
keskisuurissa yrityksissä
3.1         Erityistavoite
Erityistavoitteena
on edistää kasvua lisäämällä innovointia pk-yrityksissä kattamalla niiden
erilaiset innovointitarpeet innovaatiosyklin kaikissa vaiheissa kaikentyyppisen
innovoinnin osalta ja luomalla siten nopeammin kasvavia, kansainvälisesti
toimivia pk-yrityksiä.
Kun otetaan
huomioon pk-yritysten keskeinen asema Euroopan taloudessa, niissä
harjoitettavalla tutkimuksella ja innovoinnilla on olennainen vaikutus kilpailukyvyn
kasvattamiseen, talouskasvun ja työllisyyden parantamineen ja siten Eurooppa
2020 ‑strategian ja erityisesti sen ”Innovaatiounioni”-lippulaivahankkeen
tavoitteiden saavuttamiseen. 
Pk-yrityksillä on
kuitenkin – huolimatta niiden tärkeästä taloudellisesti ja työllistävästä
vaikutuksesta ja merkittävästä innovointipotentiaalista – kokoon liittyviä
ongelmia, kun ne pyrkivät tulemaan innovatiivisemmiksi ja
kilpailukykyisemmiksi. Vaikka Euroopassa syntyy yhtä paljon uusyrityksiä kuin
Yhdysvalloissa, eurooppalaisten pk-yritysten on huomattavasti vaikeampaa kasvaa
suuriksi yrityksiksi kuin yhdysvaltalaisten kilpailijoidensa. Niille aiheuttaa
lisäpainetta myös kansainvälistynyt liiketoimintaympäristö, jossa arvoketjut
nivoutuvat entistä tiiviimmin toisiinsa. Pk-yritysten on parannettava
innovointivalmiuksiaan. Niiden on tuotettava, otettava käyttöön ja
kaupallistettava uutta tietämystä ja uusia liiketoimintaideoita entistä
nopeammin ja laajemmin, jotta ne voisivat kilpailla menestyksellisesti nopeasti
kehittyvillä maailmanlaajuisilla markkinoilla. Haasteena on lisätä innovointia
pk-yrityksissä ja siten parantaa niiden kilpailukykyä ja kasvua.
Ehdotetuilla
toimilla pyritään täydentämään yritysten innovointia koskevia kansallisia ja
alueellisia politiikkoja ja ohjelmia, synnyttämään yhteistyötä pk-yritysten ja
muiden innovoinnin kannalta merkityksellisten toimijoiden välillä, lyhentämään
välimatkaa tutkimuksesta/kehittämisestä onnistuneeseen markkinoille
saattamiseen, luomaan paremmin yritysten innovointia tukeva toimintaympäristö,
myös kysyntäpuolen toimenpiteillä, sekä tukemaan innovointiprosessien, uusien
teknologioiden, markkinoiden ja liiketoimintamallien muuttuvan luonteen
huomioon ottamista. 
Synergioiden ja
yhdenmukaisen lähestymistavan varmistamiseksi luodaan tiiviit yhteydet eri
toimialoja koskevaan unionin politiikkaan, erityisesti suuryritysten ja
pk-yritysten kilpailukykyohjelmaan ja koheesiopolitiikan rahastoihin.
3.2.        Lähtökohdat
ja unionin tasolla saatava lisäarvo
Pk-yritykset ovat keskeisiä innovoinnin
edistäjiä, koska ne pystyvät nopeasti ja tehokkaasti muuntamaan uudet ideat
menestykselliseksi liiketoiminnaksi. Ne ovat tärkeä väylä tietämyksen
leviämiselle, joka tuo tutkimustulokset markkinoille. Viimeksi kuluneet 20
vuotta ovat osoittaneet, että innovatiivisten pk-yritysten johdolla on
uudistettu kokonaisia sektoreita ja luotu uusia toimialoja. Nopeasti kasvavat
yritykset ovat olennaisen tärkeitä uusien toimialojen kehittymisessä ja niiden
rakenteellisten muutosten nopeuttamisessa, joita Euroopassa on toteutettava,
jotta se voi muuttua tietoon perustuvaksi ja vähähiiliseksi taloudeksi, jossa
vallitsee kestävä kasvu ja on tarjolla laadukkaita työpaikkoja.
Pk-yrityksiä on kaikilla talouden sektoreilla.
Ne ovat Euroopassa tärkeämpi osa taloutta kuin muilla alueilla, kuten
Yhdysvalloissa. Kaikentyyppiset pk-yritykset voivat innovoida. Niitä on
kannustettava investoimaan tutkimukseen ja innovointiin ja tuettava niitä
siinä. Niiden pitäisi voida hyödyntää kaikkia sisämarkkinoiden ja
eurooppalaisen tutkimusalueen tarjoamia innovointimahdollisuuksia luodakseen
uusia liiketoimintamahdollisuuksia Euroopassa ja sen ulkopuolella ja
edistääkseen ratkaisujen löytämistä keskeisiin yhteiskunnallisiin haasteisiin. 
Osallistuminen
unionin tutkimus- ja innovointitoimiin kasvattaa pk-yritysten t&k- ja
teknologiavalmiuksia, lisää niiden kapasiteettia tuottaa, omaksua ja käyttää
uutta tietämystä, parantaa uusien sovellusten taloudellista hyödyntämistä,
lisää innovointia tuotteissa, palveluissa ja liiketoimintamalleissa, edistää
yritysten toimintaa suuremmilla markkinoilla ja tekee pk-yritysten
osaamisverkostoista kansainvälisiä. Parhaiten suoriutuvat pk-yritykset, joilla
on hyvät innovaatiojohtamisjärjestelmät ja jotka usein hyödyntävät ulkopuolista
ammattitaitoa ja osaamista. 
Rajat ylittävä
yhteistyö on tärkeä osa pk-yritysten innovaatiostrategiaa. Yhteistyön avulla
pk-yritykset voivat ratkaista joitain kokoon liittyviä ongelmia, kuten
mahdollisuus käyttää teknologista ja tieteellistä osaamista ja päästä uusille
markkinoille. Rajat ylittävä yhteistyö edistää osaltaan ajatusten muuntamista
tuotoiksi ja yritysten kasvua sekä tutkimukseen ja innovointiin kohdistuvien
yksityisten investointien lisäämistä.
Keskeisessä
asemassa pk-yritysten tukemisessa ovat kansalliset ja alueelliset tutkimus- ja
innovointiohjelmat, usein Euroopan koheesiopolitiikan avustuksella. Etenkin
koheesiopolitiikan rahastoilla on suuri merkitys, sillä ne edistävät
valmiuksien parantamista ja tarjoavat pk-yrityksille tien huippuosaamiseen,
jotta ne voivat kehittää huippuhankkeita, jotka voivat kilpailla rahoituksesta
Horisontti 2020 -puiteohjelmassa. Kuitenkin vain harvat kansalliset ja
alueelliset ohjelmat tarjoavat rahoitusta pk-yritysten ylikansallisille
tutkimus- ja innovointitoimille, innovatiivisten ratkaisujen unionin
laajuiselle levittämiselle ja käyttöönotolle tai rajat ylittäville innovoinnin
tukipalveluille. Haasteena on antaa pk-yrityksille aihepiiristä riippumatonta
tukea kansainvälisten hankkeiden toteuttamiseen yritysten
innovaatiostrategioiden mukaisesti. Unionin tason toimia tarvitaan täydentämään
kansallisella ja alueellisella tasolla toteutettavia toimia, lisäämään niiden
vaikutusta ja avaamaan tutkimuksen ja innovoinnin tukijärjestelmiä. 
3.3.        Toimien
päälinjat
a)           Pk-yrityksille annettavan tuen
valtavirtaistaminen
Pk-yrityksiä tuetaan kautta koko Horisontti
2020 -puiteohjelman. Tähän tarkoitukseen käytetään pk-yrityksille kohdennettua
välinettä, joka tarjoaa koko innovointisyklin kattavaa porrastettua ja
saumatonta tukea. Pk-yrityksille kohdennettu väline on tarkoitettu
kaikentyyppisille innovatiivisille pk-yrityksille, joilla on vahva halu kasvaa,
kehittyä ja laajentua ulkomaille. Siitä tuetaan kaikenlaista innovointia, myös
palveluita koskevaa, ei-teknologista ja sosiaalista innovointia. Tavoitteena on
kehittää ja hyödyntää pk-yritysten innovointipotentiaalia täyttämällä
rahoitusaukko varhaisen vaiheen suuririskisessä tutkimuksessa ja innovoinnissa,
edistämällä innovaatioiden syntymistä ja parantamalla tutkimustulosten
kaupallistamista yksityisellä sektorilla. 
Pk-yrityksille kohdennettua välinettä
sovelletaan kaikissa erityistavoitteissa, jotka liittyvät yhteiskunnallisiin
haasteisiin ja johtoasemaan mahdollistavissa ja teollisuusteknologioissa, ja
niissä osoitetaan tähän erillinen rahoitusmäärä. 
b)           Tuki tutkimusintensiivisille
pk-yrityksille 
Tavoitteena on edistää tutkimusta ja
kehittämistä harjoittavien pk-yritysten markkinasuuntautuvaa innovointia. Erityistoimi
kohdennetaan korkean teknologian alojen tutkimusintensiivisiin pk-yrityksiin, jotka
osoittavat valmiutensa hyödyntää hankkeiden tuloksia kaupallisesti.
c)           Pk-yritysten innovaatiovalmiuksien
parantaminen 
Horisontti 2020
-puiteohjelman erityisesti pk-yrityksiä koskevien toimenpiteiden
täytäntöönpanoa auttavia ja niitä täydentäviä toimia tuetaan erityisesti
pk-yritysten innovointivalmiuksien parantamiseksi. 
d)           Markkinalähtöisen innovoinnin
tukeminen 
Markkinalähtöistä
innovointia tuetaan innovoinnin toimintapuitteiden parantamiseksi ja etenkin
innovatiivisten pk-yritysten kasvun esteiden poistamiseksi.
III OSA
YHTEISKUNNALLISET HAASTEET
1.           Terveys, väestönmuutos ja
hyvinvointi
1.1.        Erityistavoite
Erityistavoitteena on parantaa kaikkien
kansalaisten elinikäistä terveyttä ja hyvinvointia.
Tähän haasteeseen vastaamiseksi toteutettavan
tutkimuksen ja innovoinnin tavoitteina ovat kaikkien kansalaisten elinikäinen
terveys ja hyvinvointi, korkealaatuiset ja taloudellisesti kestävät
terveydenhuolto ja -hoitojärjestelmät sekä uudet työllistämis- ja
kasvumahdollisuudet. Nämä tavoitteet edistävät merkittävästi Eurooppa 2020
-strategian toteuttamista. 
Unionin terveydenhuolto- ja
sosiaalihuoltojärjestelmien kustannukset kasvavat kaiken aikaa kaikkien
ikäryhmien ennaltaehkäisy- ja hoitotoimenpiteiden kallistuessa. Yli
65-vuotiaiden eurooppalaisten lukumäärän odotetaan lähes kaksinkertaistuvan
vuoden 2008 85 miljoonasta 151 miljoonaan vuonna 2060, ja yli 80-vuotiaiden
lukumäärä kasvaa 22 miljoonasta 61 miljoonaan samana ajanjaksona. Näiden
kustannusten leikkaaminen tai rajoittaminen siten, ettei niistä tule
kestämättömiä, riippuu osittain kaikkien kansalaisten elinikäisen terveyden ja
hyvinvoinnin varmistamisesta ja siten tautien ja toimintarajoitteisuuden
tehokkaasta ehkäisystä, hoidosta ja hallinnasta.
Krooniset taudit kuten sydän- ja
verisuonitaudit, syöpä, diabetes, neurologiset ja mielenterveyshäiriöt,
ylipaino ja liikalihavuus sekä erilaiset toiminnalliset rajoitukset ovat
merkittäviä vammaisuuden, heikon terveyden ja ennenaikaisen kuoleman syitä ja
aiheuttavat huomattavia yhteiskunnallisia ja taloudellisia kustannuksia. 
Sydän- ja verisuonitaudit aiheuttavat
unionissa yli 2 miljoonaa kuolemaa ja maksavat taloudelle yli 192 miljardia
euroa, kun taas syöpä aiheuttaa neljänneksen kaikista kuolemista ja on
45–64-vuotiaiden yleisin kuolinsyy. Diabetesta sairastaa unionissa yli 27
miljoonaa henkilöä, ja aivotoiminnan häiriöiden (mukaan lukien, muttei
pelkästään mielenterveyteen vaikuttavat sairaudet) kokonaiskustannuksiksi
arvioidaan 800 miljardia euroa. Ympäristö-, elintapa- ja sosioekonomiset
tekijät vaikuttavat useisiin näistä taudeista, ja noin kolmasosan maailman
tautitaakasta arvioidaan johtuvan näistä tekijöistä.
Tartuntataudit (esim. HIV/AIDS, tuberkuloosi
ja malaria) ovat maailmanlaajuinen huolenaihe. Ne aiheuttavat 41 prosenttia
maailman 1,5 miljardista menetetystä sairastavuusvakioidusta elinvuodesta,
joista 8 prosenttia Euroopassa. Myös uusiin epidemioihin ja kasvavaan
mikrobilääkeresistenssin uhkaan on valmistauduttava.
Samaan aikaan lääkkeiden ja rokotteiden
kehittämisprosessit kallistuvat ja käyvät kaiken aikaa tehottomimmiksi. Myös
terveydelliseen epätasa-arvoon on puututtava, ja mahdollisuus käyttää
tehokkaita ja toimivia terveydenhuoltojärjestelmiä on taattava kaikilla
eurooppalaisille.
1.2.        Lähtökohdat
ja unionin tasolla saatava lisäarvo
Taudit ja toimintarajoitteisuus eivät tunne
kansallisia rajoja. Asianmukaisilla Euroopan tason tutkimus- ja
innovointitoimilla voidaan ja pitää edesauttaa näihin haasteisiin vastaamista,
parantaa kaikkien kansalaisten terveyttä ja hyvinvointia ja viedä Eurooppa
johtoasemaan terveys- ja hyvinvointi-innovaatioiden nopeasti kasvavilla
maailmanmarkkinoilla. 
Nämä toimet riippuvat huipputason
tutkimuksesta, jolla kasvatetaan perustietämystä terveydestä, taudeista,
toimintarajoitteista, kehityksestä ja ikääntymisestä (mukaan lukien
elinajanodote), ja tutkimuksen tuloksena saatavan ja olemassa olevan
tietämyksen saumattomasta ja laajamittaisesti muuntamiseksi innovatiivisiksi,
laajennuskelpoisiksi ja tehokkaiksi tuotteiksi, strategioiksi, interventioiksi
ja palveluiksi. Koska nämä haasteet koskevat koko Eurooppaa ja monissa
tapauksissa koko maailmaa, ne vaativat vastausta, jolle on luonteenomaista
pitkäaikainen ja koordinoitu tuki huipputasoisille tieteidenvälisille ja
monialaisille ryhmille.
Myös haasteen monimutkaisuus ja sen
osa-alueiden keskinäinen riippuvuus edellyttää Euroopan tason toimia. Monia
lähestymistapoja, välineitä ja teknologioita voidaan soveltaa monilla tähän
haasteeseen liittyvillä tutkimus- ja innovointi-aloilla, ja niitä on parasta
tukea unionin tasolla. Näihin sisältyvät pitkäaikaisten kohorttitutkimusten
kehittäminen ja kliinisten tutkimusten toteuttaminen, omiikka-tutkimuksen
kliininen käyttö ja tieto- ja viestintäteknologian ja sen sovellusten
kehittäminen käytännön terveydenhuollossa, etenkin sähköinen terveydenhuolto. Erilaisten
väestöjen asettamia vaatimuksia on myös parasta käsitellä yhdennetysti,
esimerkiksi monivaiheisen ja/tai yksilöllisen lääketieteen kehittämisessä,
harvinaisten sairauksien hoidossa ja tietotekniikka-avusteisen ja itsenäisten
elinratkaisujen tarjoamisessa. 
Jotta unionin tason toimilla olisi
mahdollisimman suuri vaikutus, tukea annetaan kaikentyyppisiin tutkimus- ja
innovointitoimiin perustutkimuksesta tietämyksen muuntamisen kautta
laajamittaisiin kokeisiin ja demonstrointitoimiin ja yksityisten investointien
keräämiseen sekä sellaisten uusien tuotteiden, palvelujen ja
laajennuskelpoisten ratkaisujen julkisiin ja esikaupallisiin hankintoihin,
jotka ovat tarvittaessa yhteentoimivia ja joita tuetaan määritellyillä standardeilla
ja/tai yhteisillä ohjeilla. Tämä koordinoitu eurooppalainen toiminta edistää
eurooppalaisen tutkimusalueen käynnissä olevaa kehittämistä. Siinä luodaan
tarvittaessa yhteyksiä toimiin, joita on kehitetty Kansanterveys kasvun tukena
-ohjelmassa ja aktiivisena ja terveenä ikääntymistä käsittelevän eurooppalaisen
innovaatiokumppanuuden puitteissa.
1.3.        Toimien
päälinjat
Vankkaan näyttöön perustuvalla tehokkaalla
terveyden edistämisellä ehkäistään tauteja ja parannetaan hyvinvointia
kustannustehokkaasti. Terveyden edistämistä ja tautien ehkäisemistä varten on
tunnettava terveyttä määrittävät tekijät ja käytössä on oltava rokotteiden
kaltaiset tauteja tehokkaasti ehkäisevät välineet. Lisäksi terveyden ja tautien
seurannan ja niihin varautumisen on oltava tehokasta, samoin kuin
seulontaohjelmien. 
Jotta tauteja, toimintarajoitteita ja työkyvyn
alentumista voidaan ehkäistä, hallita, hoitaa ja parantaa onnistuneesti, on
ymmärrettävä perinpohjaisesti niiden määrittävät tekijät ja syyt, prosessit ja
vaikutukset sekä terveyteen ja hyvinvointiin vaikuttavat tekijät. Tehokas
tiedonvaihto ja näiden tietojen liittäminen laajoihin kohorttitutkimuksiin on
myös keskeistä. Tutkimustulokset on myös muunnettava kliinisiksi käytännöiksi
erityisesti tekemällä kliinisiä tutkimuksia. 
Taudeista ja toimintarajoitteisuudesta väestön
ikääntyessä aiheutuva kasvava taakka lisää vaatimuksia terveydenhuollon ja
-hoidon aloilla. Jos tehokkaan terveydenhuollon ja -hoidon halutaan edelleen
kattavan kaikenikäiset, on pyrittävä parantamaan päätöksentekoa ennaltaehkäisy-
ja hoitotoimissa, tunnistettava parhaat käytännöt terveydenhuolto- ja
hoitoaloilla ja tuettava niiden levittämistä. Lisäksi on tuettava yhdistettyjä
hoitopalveluja sekä sellaisten teknisten, organisatoristen ja sosiaalisten innovaatioiden
laajaa käyttöönottoa, joiden avulla ikäihmiset sekä toimintarajoitteiset
henkilöt voivat pysyä aktiivisina ja itsenäisinä. Näin voidaan lisätä heidän
fyysistä, sosiaalista ja henkistä hyvinvointiaan ja saada se jatkumaan
kauemmin.
Kaikki nämä toimet toteutetaan niin, että
tukea annetaan koko tutkimus- ja innovointisyklin ajan, mikä vahvistaa
Eurooppaan sijoittautuneen teollisuuden kilpailukykyä ja lisää uusien
markkinoiden kehittämismahdollisuuksia.
Erityistoimiin sisältyvät seuraavat: terveyttä
määrittävien tekijöiden ymmärtäminen (mukaan lukien ympäristöön ja ilmastoon
liittyvät tekijät), terveyden edistämisen ja tautien ehkäisemisen parantaminen;
tautien ymmärtäminen ja diagnostiikan parantaminen; tehokkaiden
seulontaohjelmien kehittäminen ja tautialttiuden arvioimisen parantaminen; seurannan
ja varautumisen parantaminen; parempien ehkäisevien rokotteiden kehittäminen; in
silico -lääketieteen käyttö taudinhallinnan ja ennakoitavuuden
parantamisessa; tautien hoitaminen; tietämyksen siirtäminen kliiniseen
käytäntöön ja laajennuskelpoiseen innovointiin; terveystietojen parempi
hyödyntäminen; aktiivinen ikääntyminen, itsenäinen ja tietotekniikka-avusteinen
asuminen; ihmisten omavoimaistaminen terveyden omahoitoon; yhdistetyn hoidon
lisääminen; politiikan määrittelyä ja sääntelytarpeita tukevien tieteellisten
välineiden ja menetelmien parantaminen; ja terveydenhoitojärjestelmien
tehokkuuden ja toimivuuden optimoiminen ja eriarvoisuuden vähentäminen näyttöön
perustuvalla päätöksenteolla ja parhaiden käytäntöjen jakamisella sekä
innovatiivisilla tekniikoilla ja lähestymistavoilla. 
2.           Elintarviketurva, kestävä
maatalous, merien ja merenkulun tutkimus ja biotalous
2.1         Erityistavoite
Erityistavoitteena on varmistaa
turvallisten ja korkealaatuisten elintarvikkeiden ja muiden biopohjaisten
tuotteiden riittävä saanti kehittämällä tuottavia ja resurssitehokkaita
alkutuotantojärjestelmiä ja edistämällä niihin liittyviä ekosysteemipalveluja
sekä kilpailukykyistä ja vähähiilistä toimitusketjuja. Tämä nopeuttaa Euroopan
siirtymistä kestävään biotalouteen.
Tulevina vuosikymmeninä Euroopan haasteina
tulevat olemaan kiihtyvä kilpailu rajallisista luonnonvaroista,
ilmastonmuutoksen vaikutukset, etenkin alkutuotantojärjestelmissä (maatalous,
metsätalous, kalatalous ja vesiviljely), sekä tarve turvata kestävä,
turvallinen ja varma elintarvikkeiden saanti Euroopan ja maailman jatkuvasti
kasvavalle väestölle. Jotta vuoteen 2050 mennessä 9 miljardiin kasvava
maapallon väestö voitaisiin ruokkia, maailman elintarvikkeiden tarjontaa on
arvioiden mukaan lisättävä 70 prosentilla. Maatalous tuottaa noin 10 prosenttia
unionin kasvuhuonekaasupäästöistä, ja vaikka päästöt pienenevät Euroopassa,
maatalouden maailmanlaajuisten päästöjen odotetaan kasvavan jopa 20 prosenttia
vuoteen 2030 mennessä. Euroopan on myös turvattava riittävä raaka-aineiden,
energian ja teollisuustuotteiden saanti olosuhteissa, joissa fossiilisten
polttoaineiden resurssit vähenevät kaiken aikaa (öljyn ja nestekaasun tuotannon
odotetaan pienenevän noin 60 prosentilla vuoteen 2050 mennessä). Samalla sen on
säilytettävä kilpailukykynsä. Biojäte (jonka määräksi arvioidaan unionissa 138
miljoonaa tonnia vuodessa, josta 40 prosenttia sijoitetaan kaatopaikoille)
aiheuttaa valtavia ongelmia ja kustannuksia mahdollisesti suuresta
lisäarvostaan huolimatta. Esimerkiksi arviolta 30 prosenttia kaikista
kehittyneissä maissa tuotetuista elintarvikkeista heitetään pois. Tarvitaan
suuria muutoksia, jotta tätä määrää voidaan pienentää unionissa 50 prosentilla
vuoteen 2030 mennessä[26]. Kansallisilla rajoilla
ei myöskään ole merkitystä eläin- ja kasvituholaisten ja -tautien, mukaan
lukien zoonoosit, ja elintarvikevälitteisten patogeenien leviämisessä. Tehokkaiden
kansallisten ehkäisytoimenpiteiden lisäksi myös unionin tason toimet ovat olennaisen
tärkeitä, jotta voidaan varmistaa viime käden valvonta ja sisämarkkinoiden
tehokas toiminta. Haaste on monimutkainen, vaikuttaa moniin toisiinsa
liittyviin aloihin ja vaatii monien eri lähestymistapojen soveltamista. 
Turvallisten ja terveellisten
elintarvikkeiden, biomateriaalien, biopolttoaineiden ja biopohjaisten
tuotteiden (kulutushyödykkeistä bulkkikemikaaleihin) markkinakysynnän
tyydyttämiseksi tarvitaan jatkuvasti enemmän biologisia resursseja. Niiden
tuotantoon tarvittavat maa- ja vesiekosysteemien kapasiteetit ovat kuitenkin
rajalliset, niiden käyttöoikeuksista kilpaillaan eikä niitä useinkaan hallita
optimaalisella tavalla, kuten esimerkiksi maaperän hiilipitoisuuden ja
hedelmällisyyden voimakas heikkeneminen osoittaa. On olemassa vielä käyttämättömiä
mahdollisuuksia ekosysteemipalvelujen tuottamiseksi maatalousmaasta, metsistä,
meristä ja makeista vesistä yhdistämällä agronomiset ja ympäristötavoitteet
kestävämmäksi tuotannoksi.
Biologisten resurssien ja ekosysteemien
tarjoamia mahdollisuuksia voitaisiin käyttää huomattavasti kestävämmällä,
tehokkaammalla ja yhdennetymmällä tavalla. Esimerkiksi metsien biomassan ja
maatalouden, vesiviljelyn, teollisuuden ja myös kotitalouksien jätevirtojen
mahdollisuudet voitaisiin hyödyntää paremmin. 
Pohjimmiltaan on siirryttävä kohti biologisten
resurssien optimaalista ja uusiutuvaa käyttöä ja kohti kestäviä alkutuotanto-
ja jalostusjärjestelmiä, jotka voivat tuottaa enemmän sellaisia elintarvikkeita
ja muita biopohjaisia tuotteita, joiden tuotantopanokset, ympäristövaikutukset
ja kasvihuonekaasupäästöt ovat mahdollisimman pienet, joihin liittyy parempia
ekosysteemipalveluja, jotka ovat jätteettömiä ja joiden yhteiskunnallinen
merkitys on riittävä. Tämän toteuttamiseksi tarvitaan riittävä määrä toisiinsa
kytkeytyviä tutkimus- ja innovointitoimia niin Euroopassa kuin muuallakin.
2.2         Lähtökohdat
ja unionin tasolla saatava lisäarvo 
Biotalouden pohjan muodostavat maatalous,
metsätalous ja kalatalous yhdessä biopohjaisten teollisuudenalojen. Biotalous
muodostaa suuret ja jatkuvasti kasvavat markkinat, joiden arvoksi arvioidaan 2
biljoonaa euroa. Se tarjosi 20 miljoonaa työpaikkaa ja työllisti 9 prosenttia
unionin työvoimasta vuonna 2009. Investoinnit tähän yhteiskunnalliseen
haasteeseen liittyvään tutkimukseen ja innovointiin antavat Euroopalle
mahdollisuuden saavuttaa johtoasema näillä markkinoilla. Ne edistävät myös
osaltaan Eurooppa 2020 -strategian ja sen lippulaivahankkeiden
”Innovaatiounioni” ja ”Resurssitehokas Eurooppa” tavoitteiden saavuttamista.
Täysin toimiva eurooppalainen biotalous – joka
kattaa uusiutuvien resurssien kestävän tuotannon maa- ja vesiympäristöissä ja
niiden muuntamisen elintarvikkeiksi, biopohjaisiksi tuotteiksi ja bioenergiaksi
sekä tähän liittyvät julkiset hyödykkeet – tuottaa suurta lisäarvoa Euroopan
tasolla. Jos sitä hallitaan kestävällä tavalla, se voi pienentää alkutuotannon
ja koko toimitusketjun ekologista jalanjälkeä. Se voi parantaa niiden
kilpailukykyä ja tarjota työpaikkoja ja liiketoimintamahdollisuuksia maaseudun
ja rannikkoalueiden kehittämiseksi. Elintarviketurvaan, kestävään maatalouteen
ja yleiseen biotalouteen liittyvät haasteet ovat luonteeltaan
yleiseurooppalaisia ja maailmanlaajuisia. Unionin tason toimet ovat olennaisen
tärkeitä, jotta voidaan koota klustereita sellaisen kattavuuden ja kriittisen
massan saavuttamiseksi, jolla voidaan täydentää yksittäisten jäsenvaltioiden
tai jäsenvaltioiden ryhmien toteuttamia toimia. Useisiin toimijoihin perustuva
lähestymistapa varmistaa tarvittavan vuorovaikutuksen tutkijoiden, yritysten,
maanviljelijöiden/tuottajien, neuvonantajien ja loppukäyttäjien välillä. Unionin
tason toimia tarvitaan myös varmistamaan tämän haasteen yhdenmukainen käsittely
eri sektoreilla ja tiiviiden yhteyksien luominen asiaan liittyviin unionin
politiikan aloihin. Tutkimuksen ja innovoinnin koordinointi unionin tasolla
edistää ja auttaa nopeuttamaan tarvittavia muutoksia kaikkialla unionissa.
Tutkimus ja innovointi on sidoksissa useisiin
unionin politiikan aloihin ja niihin liittyviin tavoitteisiin. Näitä ovat
yhteinen maatalouspolitiikka (etenkin maaseudun kehittämispolitiikka),
eurooppalainen innovaatiokumppanuus ”Maatalouden tuottavuus ja kestävyys”,
yhteinen kalastuspolitiikka, yhdennetty meripolitiikka, Euroopan
ilmastonmuutosohjelma, vesipolitiikan puitedirektiivi,
meristrategiapuitedirektiivi, metsätalouden toimintasuunnitelma, maaperän
suojelua koskeva teemakohtainen strategia, unionin
2020-biodiveersiteettistrategia, strateginen energiateknologiasuunnitelma,
unionin innovaatio- ja teollisuuspolitiikat, ulko- ja kehitysapupolitiikat,
kasvinterveysstrategiat, eläinten terveyden ja hyvinvoinnin strategiat sekä
ympäristön, terveyden ja turvallisuuden suojelua, resurssitehokkuutta ja
ilmastotoimia ja jätteiden vähentämistä koskevat sääntelykehykset. Tutkimuksen
ja innovoinnin parempi integrointi asiaan liittyviin unionin politiikkoihin
kasvattaa huomattavasti niiden eurooppalaista lisäarvoa, luo vipuvaikutuksia,
parantaa yhteiskunnallista merkittävyyttä ja auttaa kehittämään edelleen
maaperän, merten ja valtamerten kestävää hallintaa ja biotalouden markkinoita.
Biotalouteen
liittyvien unionin politiikkojen tukemiseksi ja tutkimuksen ja innovoinnin
hallinnoinnin helpottamiseksi toteutetaan biotalousstrategiaan liittyviä
sosioekonomista tutkimuksia ja ennakoivia toimia, mukaan lukien
indikaattoreiden, tietokantojen, mallien ja ennusteiden kehittäminen ja
aloitteiden taloudellisten, yhteiskunnallisten ja ympäristövaikutusten
arviointi. 
Haasteisiin perustuvia toimia, joissa
keskitytään yhteiskunnallisiin ja taloudellisiin hyötyihin ja biotalouteen
liittyvien sektoreiden ja markkinoiden uudenaikaistamiseen, tuetaan monialaisen
tutkimuksen kautta, joka edistää innovointia ja johtaa uusien käytäntöjen,
tuotteiden ja prosessien kehittämiseen. Innovointiin sovelletaan laaja-alaista
lähestymistapaa, joka kattaa teknologisen, ei-teknologisen, organisatorisen,
taloudellisen ja sosiaalisen innovoinnin ja muun muassa uudet
liiketoimintamallit, brändin rakentamisen ja palvelut. 
2.3         Toimien
päälinjat
a)           Kestävä maa- ja metsätalous
Tavoitteena on tuottaa riittävästi
elintarvikkeita, rehua, biomassaa ja muita raaka-aineita samalla kun turvataan
luonnonvarat ja parannetaan ekosysteemipalveluja, mukaan lukien
ilmastonmuutokseen mukautuminen ja sen lieventäminen. Toimissa keskitytään
kestävämpiin ja tuottavampiin maa- ja metsätalousjärjestelmiin, jotka ovat sekä
resurssitehokkaita (myös vähähiilisiä) että muutoksiin hyvin sopeutuvia,
samalla kun kehitetään palveluita, toimintamalleja ja politiikkoja
elinkelpoisten maaseutuelinkeinojen kehittämiseksi. 
b)           Kestävä ja kilpailukykyinen
maatalous- ja elintarvikeala turvallista ja terveellistä ruokavaliota varten 
Tavoitteena on täyttää turvallisia,
terveellisiä ja kohtuuhintaisia elintarvikkeita koskevat kansalaisten
vaatimukset, tehdä elintarvikkeiden ja rehun jalostuksesta ja jakelusta
kestävämpää ja parantaa elintarvikealan kilpailukykyä. Toimien painopisteenä
ovat terveelliset ja turvalliset elintarvikkeet kaikille, tietoon perustuvat
kuluttajavalinnat ja kilpailukykyiset elintarvikkeiden jalostusmenetelmät,
joissa käytetään vähemmän resursseja ja jotka tuottavat vähemmän sivutuotteita,
jätteitä ja kasvihuonekaasuja.
c)           Elollisten vesiluonnonvarojen
potentiaalin hyödyntäminen
Tavoitteena on hyödyntää elollisia
vesiluonnonvaroja kestävästi Euroopan valtameristä ja meristä saatavan
sosiaalisen ja taloudellisen hyödyn/tuoton maksimoimiseksi. Toimissa
keskitytään elintarviketurvaan kohdistuvan optimaalisen vaikutuksen
saavuttamiseen kehittämällä kestävää ja ympäristöystävällistä kalastusta ja
kilpailukykyistä eurooppalaista vesiviljelyä maailmanlaajuisen talouden
puitteissa sekä meri-innovoinnin lisäämiseen bioteknologian avulla älykkään
”sinisen” kasvun vauhdittamiseksi.
d)           Kestävä ja kilpailukykyinen
biopohjainen teollisuus 
Tavoitteena on
edistää vähähiilistä, resurssitehokasta, kestävää ja kilpailukykyistä
eurooppalaista biopohjaista teollisuutta. Toimissa keskitytään biotalouden
edistämiseen muuttamalla tavanomaiset teollisuusprosessit ja -tuotteet
biopohjaisiksi resurssi- ja energiatehokkaiksi prosesseiksi ja tuotteiksi,
sellaisten integroitujen biojalostamojen kehittämiseen, joissa käytetään
alkutuotannosta saatavaa biomassaa, biojätettä ja biopohjaisen teollisuuden
sivutuotteita, ja uusien markkinoiden avaamiseen tukemalla standardointia,
sääntelyä ja demonstrointi-/kenttäkoetoimia ja muita toimia ottaen huomioon
biotalouden vaikutuksen maankäyttöön ja maankäytön muutokset.
3.           Turvallinen, puhdas ja tehokas
energia 
3.1.        Erityistavoite
Erityistavoitteena on siirtyminen
luotettavaan, kestävään ja kilpailukykyiseen energiajärjestelmään niukkenevien
resurssien, kasvavien energiatarpeiden ja ilmastonmuutoksen uhan edessä. 
Unionin tavoitteena on vähentää
kasvihuonekaasupäästöjä 20 prosenttia vuoden 1990 tasoista vuoteen 2020
mennessä ja edelleen 80–95 prosenttia vuoteen 2050 mennessä. Lisäksi 20
prosenttia energian loppukäytöstä pitäisi kattaa uusiutuvilla energialähteillä
vuoteen 2020 mennessä, ja energiatehokkuuden pitäisi parantua 20 prosenttia. Näiden
tavoitteiden saavuttaminen edellyttää energiajärjestelmän uudistamista siten,
että siinä yhdistyvät matala hiiliprofiili, energiavarmuus ja kohtuuhintaisuus,
samalla kun parannetaan Euroopan taloudellista kilpailukykyä. Eurooppa on vielä
kaukana tästä yleisestä tavoitteesta. 80 prosenttia Euroopan
energiajärjestelmästä perustuu edelleen fossiilisiin polttoaineisiin, ja ala
tuottaa 80 prosenttia unionin kaikista kasvihuonekaasupäästöistä. Joka vuosi
2,5 prosenttia unionin bkt:stä käytetään energian tuontiin, ja tämä osuus tulee
todennäköisesti kasvamaan. Tämän trendin jatkuminen johtaisi täydelliseen
riippuvuuteen öljyn ja kaasun tuonnista vuoteen 2050 mennessä. Energian
maailmanmarkkinahinnat vaihtelevat voimakkaasti ja toimitusvarmuuteen liittyy
epävarmuustekijöitä. Näiden tekijöiden johdosta Euroopan teollisuus ja
kuluttajat käyttävät entistä suuremman osan tuloistaan energiaan. 
Siirtymistä kilpailukykyiseen vähähiiliseen
talouteen vuonna 2050 koskevassa etenemissuunnitelmassa[27]
osoitetaan, että tavoitteena olevat kasvihuonekaasupäästöjen vähennykset on
suurelta osin toteutettava unionin alueella. Tämä merkitsisi
hiilidioksidipäästöjen vähentämistä 90 prosentilla energia-alalla, 80
prosentilla teollisuudessa, vähintään 60 prosentilla liikenteessä ja noin 90
prosentilla asumisessa ja palveluissa vuoteen 2050 mennessä. 
Näiden vähennysten saavuttamiseksi tarvitaan
merkittäviä investointeja tehokkaiden, turvallisten ja luotettavien
vähähiilisten energiateknologioiden ja -palvelujen tutkimukseen, kehittämiseen,
demonstrointiin ja kaupallistamiseen. Näiden on kuljettava käsi kädessä sekä
tarjonta- että kysyntäpuoleen liittyvien ei-teknologisten ratkaisujen kanssa. Kaiken
tämän on oltava osa yhdennettyä vähähiilisyyteen tähtäävää politiikkaa, johon
sisältyy myös keskeisten mahdollistavien teknologioiden, etenkin tieto- ja
viestintäteknologian sovellusten ja kehittyneiden valmistus- ja
prosessointimenetelmien ja materiaalien, omaksuminen. Tavoitteena on tuottaa
tehokkaita energiateknologioita ja -palveluja, jotka voidaan ottaa laajasti
käyttöön eurooppalaisilla ja kansainvälisillä markkinoilla, ja mahdollistaa
älykäs kysyntäpuolen hallinta, joka perustuu avoimiin ja läpinäkyviin
energiamarkkinoihin ja älykkäisiin energiatehokkuuden hallintajärjestelmiin.
3.2.        Lähtökohdat
ja unionin tasolla saatava lisäarvo
Uusien teknologioiden ja ratkaisujen on
kilpailtava kustannuksissa ja luotettavuudessa pitkälle optimoitujen
energiajärjestelmien kanssa, joilla on vakiintuneet toimijat ja teknologiat. Tutkimus
ja innovointi on olennaisen tärkeää, jotta näistä uusista, puhtaammista,
vähähiilisistä ja tehokkaammista energialähteistä tulee kaupallisesti
houkuttelevia tarvittavassa mittakaavassa. Toimiala ja yksittäiset jäsenvaltiot
eivät yksin pysty kantamaan kustannuksia ja riskejä, joiden tärkeimmät
taustasyyt (siirtyminen vähähiiliseen talouteen, kohtuuhintaisten ja
turvallisten energiantoimitusten turvaaminen) ovat markkinoiden ulkopuolella. 
Tämän kehityksen vauhdittaminen edellyttää
unionin tason strategista lähestymistapaa, joka kattaa energian toimitukset,
kysynnän ja käytön rakennuksissa, palveluissa, liikenteessä ja teollisuuden
arvoketjuissa. Tähän sisältyy resurssien yhteensovittaminen unionin
laajuisesti, mukaan lukien koheesiopolitiikan rahastot, erityisesti älykästä
erikoistumista koskevien kansallisten ja alueellisten strategioiden,
päästökauppajärjestelmän, julkisten hankintojen ja muiden rahoitusmekanismien
kautta. Se edellyttää myös uusiutuvia energialähteitä ja energiatehokkuutta
koskevaa sääntely- ja käyttöönottopolitiikkaa, räätälöityä teknistä avunantoa
ja valmiuksien luomista muiden kuin teknologisten esteiden poistamiseksi.
Strateginen energiateknologiasuunnitelma
(SET-suunnitelma) tarjoaa tällaisen strategisen lähestymistavan. Siinä
esitetään pitkän aikavälin linjaukset siitä, kuinka puututaan keskeisiin
innovoinnin pullonkauloihin, joita energiateknologiat kohtaavat tieteen
eturintamassa tehtävässä tutkimuksessa ja t&k-vaiheessa, konseptin
toimivuuden osoittamisen vaiheessa sekä demonstrointivaiheessa, kun yritykset
hakevat pääomaa rahoittaakseen suuria hankkeita, jotka ovat ensimmäisiä
laatuaan, ja käynnistääkseen markkinoillesaattamisprosessin. 
SET-suunnitelman täysimittaisen
täytäntöönpanon vaatimiksi resursseiksi on arvioitu 8 miljardia euroa
vuodessa seuraavien 10 vuoden ajan[28]. Yksittäisten jäsenvaltioiden
tai tutkimus- ja teollisuustoimijoiden kapasiteetit ovat tähän aivan
riittämättömät. Tarvitaan unionin tason investointeja tutkimukseen ja
innovointiin, ja Euroopan laajuisesti on koottava resursseja yhteisen
täytäntöönpanon ja riskien ja kapasiteetin jakamisen kautta. Unionin rahoitus
energia-alan tutkimukselle ja innovoinnille täydentää siis jäsenvaltioiden
toimia keskittymällä toimiin, joista saadaan selkeää lisäarvoa unionin tasolla,
etenkin niihin, joilla on mahdollisesti vahva vipuvaikutus kansallisiin
resursseihin. Unionin tason toimilla tuetaan myös suuririskisiä, kalliita ja
pitkäkestoisia ohjelmia, jotka ovat yksittäisten jäsenvaltioiden
ulottumattomissa, yhdistetään toimia niiden riskien pienentämiseksi, joita
aiheutuu investoinneista suuren mittakaavan toimiin, kuten teolliseen
demonstrointiin, ja kehitetään Euroopan laajuisia, yhteentoimivia
energiaratkaisuja. 
SET-suunnitelman täytäntöönpano eurooppalaisen
energiapolitiikan tutkimus- ja innovointipilarina parantaa unionin energiansaannin
varmuutta ja helpottaa siirtymistä vähähiiliseen talouteen, auttaa yhdistämään
tutkimus- ja innovointiohjelmat Euroopan laajuisiin ja alueellisiin
energiainfrastruktuuri-investointeihin ja lisää sijoittajien halukkuutta antaa
pääomaa hankkeille, joiden käyttöönottoajat ovat pitkiä ja joihin liittyy
merkittäviä teknologia- ja markkinariskejä. Se luo innovointimahdollisuuksia
pienille ja suurille yrityksille ja auttaa niitä tulemaan kilpailukykyisiksi
tai pysymään sellaisina maailmanlaajuisella tasolla, jolla energiateknologiat
tarjoavat suuria ja jatkuvasti kasvavia mahdollisuuksia. 
Kansainvälisellä näyttämöllä unionin tasolla
toteutetut toimet luovat kriittisen massan, jota tarvitaan herättämään muiden
teknologiajohtajien mielenkiinto ja synnyttämään kansainvälisiä kumppanuuksia,
jotka edistävät unionin tavoitteiden saavuttamista. Niiden ansiosta
kansainvälisten kumppaneiden on helpompi olla vuorovaikutuksessa unionin kanssa
sellaisten yhteisten toimien kehittämiseksi, jotka ovat kummankin osapuolen edun
mukaisia ja tuovat molemmille hyötyä.
Tähän haasteeseen
liittyvät toimet muodostavat siis Euroopan energia- ja ilmastopolitiikan
teknologisen selkärangan. Ne edistävät myös Innovaatiounionin toteuttamista
energia-alalla sekä lippulaivahankkeissa ”Resurssitehokas Eurooppa”,
”Globalisaation aikakauden teollisuuspolitiikka” ja ”Euroopan
digitaalisstrategia” asetettujen poliittisten tavoitteiden saavuttamista. 
Ydinfissiota ja
fuusioenergiaa koskevia tutkimus- ja innovointitoimia toteutetaan Horisontti
2020 -puiteohjelman Euratom-osassa. 
3.3.        Toimien
päälinjat
a)           Energiankulutuksen vähentäminen ja
hiilijalanjäljen pienentäminen älykkäällä ja kestävällä käytöllä
Toimissa keskitytään tutkimaan ja testaamaan
täydessä mittakaavassa uusia konsepteja, ei-teknologisia ratkaisuja ja
sellaisia tehokkaampia, yhteiskunnallisesti hyväksyttäviä ja kohtuuhintaisia
teknologiakomponentteja ja -järjestelmiä, joissa on sisäänrakennettuja
älytoimintoja, jotta voidaan mahdollistaa tosiaikainen energianhallinta lähes
päästöttömissä rakennuksissa, uusiutuviin energialähteisiin perustuva lämmitys
ja jäähdytys ja erittäin tehokkaat teollisuustoiminnot sekä
energiatehokkuusratkaisujen laajamittainen käyttöönotto yrityksissä,
kotitalouksissa, yhteisöissä ja kaupungeissa. 
b)           Vähähiilistä sähköä halvalla
Toimissa keskitytään tutkimaan, kehittämään ja
testaamaan täydessä mittakaavassa sellaisia innovatiivisia uusiutuvia
energialähteitä ja hiilidioksidin talteenotto- ja varastointiteknologioita,
jotka tarjoavat mittakaavaltaan suurempia, kustannuksistaan alhaisempia ja
ympäristön kannalta turvallisia teknologioita, joiden muuntohyötysuhde on
korkeampi ja jotka ovat paremmin saatavilla erilaisilla markkinoilla ja
erilaisissa toimintaympäristöissä. 
c)           Vaihtoehtoiset polttoaineet ja
liikuteltavat energianlähteet
Toimissa keskitytään tutkimaan, kehittämään ja
testaamaan täydessä mittakaavassa teknologioita ja arvoketjuja, joilla voidaan
tehdä bioenergiasta kilpailukykyisempää ja kestävämpää, lyhentää vedyn ja
polttokennojen markkinoille saattamiseen tarvittavaa aikaa ja kehittää kypsään
vaiheeseen uusia vaihtoehtoja, joilla on potentiaalia pitkällä aikavälillä.
d)           Euroopan yhteinen älykäs sähköverkko
Toimissa keskitytään tutkimaan, kehittämään ja
testaamaan täydessä mittakaavassa uusia verkkoteknologioita, mukaan lukien
varastointi, järjestelmiä ja markkinamalleja, joiden avulla voidaan
suunnitella, seurata, valvoa ja käyttää turvallisesti yhteentoimivia verkkoja
avoimilla, hiilettömillä, ilmastonmuutokseen sopeutuvilla ja kilpailluilla
markkinoilla tavanomaisissa olosuhteissa ja hätätilanteissa.
e)           Uusi osaaminen ja uudet teknologiat 
Toimissa keskitytään energiateknologioiden
monialaiseen tutkimukseen (mukaan lukien visionääriset toimet) ja
yleiseurooppalaisten tutkimusohjelmien ja maailmanluokan infrastruktuurien
yhteiseen toteuttamiseen.
f)            Vankka päätöksenteko ja yleisön
osallistaminen
Toimissa keskitytään kehittämään välineitä,
menetelmiä ja malleja vankkaa ja läpinäkyvää poliittista tukea varten, mukaan
lukien yleiseen hyväksyntään ja yleisön osallistamiseen, käyttäjien
osallistumiseen ja kestävyyteen liittyvät toimet. 
g)           Energiainnovaatioiden markkinoille
saattaminen
Toimissa keskitytään soveltavaan innovointiin,
jolla pyritään helpottamaan energiateknologioiden ja ‑palvelujen
markkinoille saattamista, poistamaan ei-teknologisia esteitä ja nopeuttamaan
unionin energiapolitiikan kustannustehokasta täytäntöönpanoa.
4.           Älykäs, ympäristöystävällinen ja
yhdentynyt liikenne
4.1         Erityistavoite
Erityistavoitteena on saavuttaa
resurssitehokas, ympäristöystävällinen, turvallinen ja saumaton eurooppalainen
liikennejärjestelmä, joka hyödyttää kansalaisia, taloutta ja yhteiskuntaa.
Euroopan on sovitettava kansalaistensa
kasvavat liikkumistarpeet taloudellisen suorituskyvyn ja vähähiilisen
yhteiskunnan ja ilmastonmuutokseen sopeutuvan talouden vaatimuksiin. Kasvustaan
huolimatta liikennesektorin on vähennettävä merkittävästi
kasvihuonekaasupäästöjä ja muita kielteisiä ympäristövaikutuksia ja katkaistava
riippuvuutensa öljystä, samalla kun pidetään yllä korkeaa tehokkuutta ja
liikkuvuutta.
Kestävä liikkuvuus voidaan saavuttaa vain
liikennejärjestelmän radikaalilla muutoksella, joka perustuu liikennealan
tutkimuksen läpimurtoihin, kauaskantoiseen innovointiin ja
ympäristöystävällisempien, turvallisempien ja älykkäämpien liikenneratkaisujen
yhdenmukaiseen Euroopan laajuiseen toteuttamiseen. 
Tutkimuksen ja innovoinnin avulla on saatava
aikaan kohdennettuja ja pikaisia edistysaskelia, jotka auttavat saavuttamaan
unionin keskeiset poliittiset tavoitteet ja edistävät samalla taloudellista
kilpailukykyä, tukevat siirtymistä ilmastonmuutokseen sopeutuvaan ja
vähähiiliseen talouteen ja auttavat säilyttämään johtoaseman
maailmanmarkkinoilla.
Vaikka tutkimukseen, innovointiin ja
käyttöönottoon tarvittavat investoinnit ovatkin mittavia, liikenteen
kestävyyden parantamatta jättäminen johtaa pitkällä aikavälillä kestämättömiin
yhteiskunnallisiin, taloudellisiin ja ympäristökustannuksiin.
4.2         Lähtökohdat
ja unionin tasolla saatava lisäarvo
Liikenne on Euroopan taloudellisen kilpailukyvyn
ja kasvun keskeinen käyttövoima. Se varmistaa ihmisten ja tavaroiden
liikkuvuuden, joka on välttämätöntä yhdennetyillä eurooppalaisilla
sisämarkkinoilla ja avoimessa ja osallistavassa yhteiskunnassa. Se on yksi
Euroopan suurimmista kilpailuvalteista teollisten valmiuksien ja palvelun
laadun suhteen ja on johtavassa asemassa monilla maailmanmarkkinoilla. Liikenneala
ja liikennevälineiden valmistus tuottavat yhdessä 6,3 prosenttia unionin
bkt:stä. Samaan aikaan Euroopan liikenneala kohtaa jatkuvasti kiihtyvää
kilpailua maailman muista osista. Tarvitaan läpimurtoteknologioita, joilla
voidaan turvata Euroopan tuleva kilpailukyky ja lieventää nykyisen
liikennejärjestelmän haittoja.
Liikenneala vaikuttaa merkittävästi
kasvihuonekaasupäästöihin ja tuottaa jopa neljänneksen kaikista päästöistä. Liikenne
on 96 prosenttisesti riippuvainen fossiilisista polttoaineista. Myös ruuhkat
ovat jatkuvasti paheneva ongelma; järjestelmät eivät ole vielä riittävän
älykkäitä; mahdollisuudet vaihtoihin eri liikennemuotojen välillä eivät aina
ole houkuttelevia; liikennekuolemat ovat unionissa edelleen liian korkealla
tasolla (34 000 kuolemantapausta vuodessa); ja kansalaiset ja yritykset
odottavat liikennejärjestelmää, joka on turvallinen ja turvattu. Kaupunkiympäristö
asettaa erityisiä haasteita liikenteen kestävyydelle. 
Liikenteen ennakoitu kasvuvauhti johtaisi
muutamassa vuosikymmenessä Euroopan liikenteen tukkeutumiseen ja kasvattaisi
sen taloudelliset kustannukset ja yhteiskunnalliset vaikutukset
kestämättömiksi. Matkustajakilometrien ennustetaan kaksinkertaistuvan
seuraavien 40 vuoden aikana, ja lentoliikenteessä kasvu on kaksi kertaa
nopeampaa. Hiilidioksidipäästöt kasvaisivat 35 prosentilla vuoteen 2050
mennessä. Ruuhkien kustannukset kasvaisivat noin 50 prosenttia lähes 200
miljardiin euroon vuodessa. Onnettomuuksien ulkoiset kustannukset kasvaisivat
noin 60 miljardilla eurolla vuoteen 2005 verrattuna. 
Tilanne ei siis voi jatkua nykyisellään. Poliittisten
tavoitteiden ohjaama ja keskeisiin haasteisiin keskittyvä tutkimus ja
innovointi edistää merkittävästi niiden unionin tavoitteiden saavuttamista,
jotka koskevat maapallon lämpötilan nousun rajoittamista 2 ºC:een, liikenteen
hiilidioksidipäästöjen vähentämistä 60 prosentilla, ruuhkien ja onnettomuuksien
aiheuttamien kustannusten merkittävää vähentämistä ja liikennekuolemien
vähentämistä lähes nollaan vuoteen 2050 mennessä.
Saastumiseen, ruuhkiin, turvallisuuteen ja
turvatoimiin liittyvät ongelmat ovat yleisiä kaikkialla unionissa ja vaativat
yhteistä Euroopan laajuista vastausta. Ajoneuvoihin, infrastruktuuriin ja
liikenteenhallintaan liittyvien uusien teknologioiden ja innovatiivisten
ratkaisujen kehittämisen ja käyttöönoton nopeuttaminen on keskeisessä asemassa,
kun halutaan kehittää unionille puhtaampi ja tehokkaampi liikennejärjestelmä, saavuttaa
ilmastonmuutoksen vaikutusten lieventämiseksi ja resurssitehokkuuden
parantamiseksi tarvittavat tulokset ja ylläpitää Euroopan johtoasemaa
liikenteeseen liittyvien tuotteiden ja palvelujen maailmanmarkkinoilla. Näitä
tavoitteita ei voida saavuttaa pelkästään hajanaisilla kansallisilla toimilla.
Liikennealan tutkimukselle ja kehittämiselle
annettava unionin tason rahoitus täydentää jäsenvaltioiden toimia keskittymällä
toimiin, joista saadaan selkeää lisäarvoa Euroopan tasolla. Tämä tarkoittaa,
että painopisteenä ovat ensisijaiset alat, jotka vastaavat Euroopan poliittisia
tavoitteita, joilla tarvitaan toiminnan kriittistä massaa, joilla on haettava
Euroopan laajuisia yhteentoimivia liikenneratkaisuja tai joilla toimien yhdistäminen
yli kansallisten rajojen voi vähentää tutkimusinvestoinnin riskejä, johtaa
yhteisiin standardeihin ja lyhentää tutkimustulosten markkinoille saattamiseen
tarvittavaa aikaa.
Tutkimus- ja innovointitoimiin sisältyy laaja
valikoima aloitteita, jotka kattavat koko innovaatioketjun. Useat toimet on
erityisesti tarkoitettu helpottamaan tulosten kaupallistamista: tutkimuksen ja
innovoinnin ohjelmakeskeinen lähestymistapa, demonstrointihankkeet,
markkinoille saattamiseen liittyvät toimet ja standardoinnin, sääntelyn ja
innovatiivisten hankintastrategioiden tukeminen ajavat kaikki tätä päämäärää. Lisäksi
sidosryhmien osallistumisen ja asiantuntemuksen avulla voidaan osaltaan
kaventaa kuilua tutkimustulosten ja niiden liikennealalla käyttöönoton välillä.
Investointi ympäristöystävällisemmän,
älykkäämmän ja yhdennetymmän liikennejärjestelmän tutkimukseen ja innovointiin
edistää merkittävästi Eurooppa 2020 -strategian tavoitteena olevaa älykästä,
kestävää ja osallistavaa kasvua sekä ”Innovaatiounioni”-lippulaivahankkeen
tavoitteita. Toimet tukevat yhtenäiseen eurooppalaiseen liikennealueeseen
tähtäävän liikenteen valkoisen kirjan täytäntöönpanoa. Ne edistävät myös
lippulaivahankkeissa ”Resurssitehokas Eurooppa”, ”Globalisaation aikakauden
teollisuuspolitiikka” ja ”Euroopan digitaalisstrategia” asetettujen
poliittisten tavoitteiden saavuttamista. 
4.3.        Toimien
päälinjat
a)           Ympäristöä kunnioittava
resurssitehokas liikenne
Tavoitteena on minimoida liikenteen ilmasto-
ja ympäristövaikutuksia parantamalla sen tehokkuutta luonnonvarojen käytössä ja
vähentämällä sen riippuvuutta fossiilisista polttoaineista. 
Toimissa keskitytään luonnonvarojen kulutuksen
ja kasvihuonekaasupäästöjen vähentämiseen ja ajoneuvojen tehokkuuden
parantamiseen, uuden sukupolven sähköajoneuvojen ja muiden päästöttömien tai
lähes päästöttömien ajoneuvojen kehittämisen ja käyttöönoton nopeuttamiseen,
myös uraauurtavien moottoreiden, akkujen ja infrastruktuurien avulla, vaihtoehtoisten
polttoaineiden ja innovatiivisten ja tehokkaampien käyttövoimajärjestelmien
tutkimiseen ja niiden tarjoamien mahdollisuuksien hyödyntämiseen, mukaan lukien
polttoaineinfrastruktuuri, infrastruktuurien käytön optimointiin älykkäiden
liikennejärjestelmien ja älylaitteiden avulla sekä kysynnänhallinnan ja
julkisen ja moottorittoman liikenteen käytön lisäämiseen etenkin
kaupunkialueilla. 
b)           Parempi liikkuvuus, vähäisemmät
ruuhkat, parempi turvallisuus ja turvatoimet
Tavoitteena on sovittaa kasvavat
liikkumistarpeet liikenteen sujuvuuden parantamiseen saumattomia, osallistavia,
turvallisia, turvattuja ja varmoja liikennejärjestelmiä tukevilla
innovatiivisilla ratkaisuilla.
Toimissa keskitytään ruuhkien vähentämiseen,
käytettävyyden parantamiseen ja käyttäjien tarpeiden täyttämiseen edistämällä
yhdennettyä ovelta ovelle -liikennettä ja -logistiikkaa, intermodaalisuuden
parantamiseen ja älykkäiden suunnittelu- ja hallintaratkaisujen käyttöönottoon sekä
onnettomuuksien ja turvallisuusuhkien vaikutusten voimakkaaseen vähentämiseen.
c)           Euroopan liikennealan
maailmanlaajuinen johtoasema
Tavoitteena on parantaa Euroopan liikennealan
valmistusteollisuuden ja siihen liittyvien palvelujen kilpailukykyä ja
suorituskykyä.
Toimissa keskitytään uuden sukupolven
innovatiivisten liikennevälineiden kehittämiseen ja pohjan rakentamiseen
seuraavalle sukupolvelle kehittämällä uudenlaisia konsepteja ja malleja,
älykkäitä valvontajärjestelmiä ja yhteentoimivia standardeja, tehostamalla
tuotantoprosesseja, lyhentämällä kehitysaikoja ja alentamalla
elinkaarikustannuksia.
d)           Sosioekonominen tutkimus ja ennakoivat
toimet politiikan määrittelemistä varten 
Tavoitteena on parantaa sellaisen politiikan
määrittelyä, jota tarvitaan innovoinnin edistämiseksi ja liikenteen asettamiin
haasteisiin ja siihen liittyviin yhteiskunnallisiin tarpeisiin vastaamiseksi.
Toimissa keskitytään parantamaan ymmärrystä
liikenteeseen liittyvistä sosioekonomisista kehityssuunnista ja näkymistä ja
antamaan poliittisille päättäjille näyttöön perustuvia tietoja ja analyyseja.
5.           Ilmastotoimet, resurssitehokkuus ja
raaka-aineet 
5.1.        Erityistavoite
Erityistavoitteena on saavuttaa resurssitehokas ja ilmastonmuutokseen
sopeutuva talous sekä raaka-aineiden kestävä saatavuus, jotta maailman kasvavan
väestön tarpeet voidaan täyttää planeettamme luonnonvarojen kestokyvyn
rajoissa. Toimilla edistetään Euroopan kilpailukyvyn ja hyvinvoinnin
parantamista ja varmistetaan samalla ympäristötavoitteiden tinkimättömyys ja
kestävyys, pidetään ilmaston keskimääräinen lämpeneminen alle 2 °C:ssa ja mahdollistetaan ekosysteemien ja yhteiskunnan sopeutuminen
ilmastonmuutokseen.
Viime vuosisadalla fossiilisten polttoaineiden käyttö ja raaka-aineiden
talteenotto kasvoivat maailmassa lähes kymmenkertaisiksi. Tämä näennäisesti
runsaiden ja halpojen luonnonvarojen aikakausi on kääntymässä loppuun.
Raaka-aineet, vesi, ilma, biologinen monimuotoisuus ja maa-, vesi- ja
meriekosysteemit ovat kaikki paineen alaisina. Monet maailman tärkeistä
ekosysteemeistä heikkenevät, ja jopa 60 prosenttia niiden tarjoamista
palveluista käytetään kestämättömällä tavalla. Unionissa käytetään noin 16
tonnia materiaaleja henkilöä kohti vuodessa; tästä määrästä 6 tonnia päätyy
jätteeksi, josta puolet sijoitetaan kaatopaikoille. Maailmalaajuinen resurssien
tarve kasvaa kaiken aikaa väestön lisääntyessä ja elintason noustessa etenkin
kehittyvien talouksien keskituloisessa väestönosassa. Talouskasvu on
irrotettava täysin resurssien käytöstä.
Maapallon pinnan keskilämpötila on kohonnut noin 0,8 °C viimeksi
kuluneiden 100 vuoden aikana, ja sen ennustetaan kohoavan 1,8–4 °C tämän
vuosisadan loppuun mennessä (suhteessa vuosien 1980–1999 keskiarvoon)[29].
Näiden muutosten todennäköiset vaikutukset luonnonvaraisiin ja ihmisen
rakentamiin järjestelmiin asettavat haasteen planeetalle ja sen
mukautumiskyvylle ja uhkaavat myös tulevaa talouskehitystä ja ihmiskunnan
hyvinvointia.
Ilmastonmuutoksen ja ympäristöongelmien kasvavat vaikutukset, kuten
valtamerten happamoituminen, arktisen alueen jääpeitteen sulaminen, maanperän
huonontuminen, vesipula, kemikaalien aiheuttama saastuminen ja biologisen
monimuotoisuuden heikkeneminen, ovat oireita siitä, että planeetta on
saavuttamassa kestokykynsä rajat. Esimerkiksi veden kysynnän odotetaan
ylittävän tarjonnan 40 prosentilla 20 vuoden kuluttua, ellei tehokkuutta
paranneta. Metsät häviävät hälyttävää tahtia, 5 miljoonalla hehtaarilla
vuodessa. Resurssien vuorovaikutus voi aiheuttaa systeemisiä riskejä, kun yhden
resurssin ehtyminen laukaisee peruuttamattoman muutoksen muissa resursseissa ja
ekosysteemeissä. Nykyisten trendien perusteella vuoteen 2050 mennessä maailman
kasvavan väestön tarpeiden tyydyttämiseksi tarvittaisiin yli kahta
Maa-planeettaa vastaava määrä luonnonvaroja.
Raaka-aineiden kestävä saanti ja resurssitehokas hallinta, mukaan
lukien niiden etsintä, talteenotto, jalostus, uudelleenkäyttö, kierrätys ja korvaaminen,
on olennaisen tärkeää nykyaikaisten yhteiskuntien ja niiden talouksien
toiminnalle. Euroopan eri teollisuudenalat, kuten rakennusteollisuus,
kemianteollisuus, autoteollisuus, lentokone- ja avaruusteollisuus sekä kone- ja
laiteteollisuus, joiden tuottama yhteenlaskettu lisäarvo on yli 1,3 biljoonaa
euroa ja jotka työllistävät noin 30 miljoonaa ihmistä, ovat raskaasti
riippuvaisia raaka-aineiden saannista. Unionin raaka-ainetoimituksiin kohdistuu
kuitenkin jatkuvasti kasvavia paineita. Unioni on myös suuresti riippuvainen
strategisesti tärkeiden raaka-aineiden tuonnista, johon markkinoiden
vääristymät vaikuttavat hälyttävällä tavalla. Unionilla on edelleen arvokkaita
mineraalivaroja, joiden tutkimista ja hyödyntämistä rajoittaa riittävän
teknologian puute ja hidastaa kasvava maailmanlaajuinen kilpailu. Kun otetaan
huomioon raaka-aineiden merkitys Euroopan kilpailukyvylle ja taloudelle ja
niiden soveltaminen innovatiivisissa tuotteissa, raaka-aineiden kestävä saanti
ja resurssitehokas hallinta on unionille elintärkeää.
Talouden kyky
mukautua ilmastonmuutokseen ja tulla resurssitehokkaammaksi ja pysyä samalla
kilpailukykyisenä riippuu sekä yhteiskunnallisen että teknologisen
ekoinnovoinnin korkeasta tasosta. Ekoinnovoinnin maailmanmarkkinoiden arvo on noin
1 biljoona euroa vuodessa ja sen odotetaan kolminkertaistuvan vuoteen 2030
mennessä, joten ekoinnovointi tarjoaa suuria mahdollisuuksia kilpailukyvyn ja
työllisyyden parantamiseen Euroopan talouksissa. 
5.2.        Lähtökohdat
ja unionin tasolla saatava lisäarvo
Kasvihuonekaasupäästöjä ja -pitoisuuksia koskevien unionin ja
kansanvälisten tavoitteiden saavuttaminen ja ilmastonmuutoksen vaikutuksista
selviäminen edellyttää kustannustehokkaiden teknologioiden ja sopeutumis- ja
lieventämistoimenpiteiden kehittämistä ja käyttöönottoa. Unionin ja
maailmanlaajuisissa poliittisissa kehyksissä on varmistettava, että
ekosysteemejä ja biologista monimuotoisuutta suojellaan, arvostetaan ja
ennallistetaan asianmukaisesti, jotta säilytetään niiden kyky tarjota
resursseja ja palveluja myös tulevaisuudessa. Tutkimus ja innovointi voi auttaa
turvaamaan luotettavan ja kestävän raaka-aineiden saannin ja varmistamaan
huomattavan vähennyksen resurssien käytössä ja tuhlaamisessa. 
Unionin toimissa keskitytään siis tukemaan
keskeisiä unionin tavoitteita ja politiikkoja, muun muassa seuraavia: Eurooppa
2020 -strategia, Innovaatiounioni, Resurssitehokas Eurooppa ja siihen liittyvä
etenemissuunnitelma, etenemissuunnitelma siirtymiselle kilpailukykyiseen
vähähiiliseen talouteen vuonna 2050[30], Ilmastonmuutokseen
sopeutuminen: kohti eurooppalaista toimintakehystä[31],
raaka-aineita koskeva aloite[32], unionin kestävän
kehityksen strategia[33], unionin yhdennetty
meripolitiikka[34], meristrategiapuitedirektiivi[35],
ekoinnovoinnin toimintasuunnitelma sekä Euroopan digitaalisstrategia[36].
Nämä toimet parantavat yhteiskunnan kykyä sopeutua ympäristön ja ilmaston
muutoksiin ja varmistaa raaka-aineiden saanti.
Kun otetaan
huomioon ilmaston ja ympäristön rajat ylittävä ja maailmanlaajuinen luonne,
niiden mittakaava ja monimutkaisuus sekä raaka-aineiden toimitusketjun
kansainvälinen ulottuvuus, toimet on toteuttava unionin ja sitä laajemmalla
tasolla Tarvittavan tutkimuksen monitieteinen luonne vaatii toisiaan
täydentävien resurssien ja osaamisen yhdistämistä, jotta tähän haasteeseen
voidaan vastata tehokkaasti. Resurssien käytön ja ympäristövaikutusten
vähentäminen samalla kilpailukykyä lisäten edellyttää ratkaisevaa
yhteiskunnallista ja teknologista siirtymää talouteen, joka perustuu luonnon ja
ihmisten hyvinvoinnin kestävään suhteeseen. Koordinoiduissa tutkimus- ja
innovointitoimissa parannetaan ilmaston- ja ympäristönmuutoksen ymmärtämistä ja
ennustamista systeemisestä ja monialaisesta näkökulmasta, vähennetään
epävarmuustekijöitä, määritellään ja arvioidaan haavoittuvia kohteita, riskejä,
kustannuksia ja mahdollisuuksia sekä laajennetaan yhteiskunnallisten ja
poliittisten toimien ja ratkaisujen kattavuutta ja parannetaan niiden
tehokkuutta. Toimissa pyritään myös parantamaan yhteiskunnan kaikkien tasojen
toimijoiden mahdollisuuksia osallistua aktiivisesti tähän prosessiin.
Raaka-aineiden
saannin varmistaminen edellyttää koordinoituja tutkimus- ja innovointitoimia
monilla eri tieteenaloilla ja sektoreilla, jotta voidaan tarjota turvallisia,
taloudellisesti kannattavia, ympäristön kannalta järkeviä ja
yhteiskunnallisesti hyväksyttäviä ratkaisuja koko arvoketjussa (etsintä,
talteenotto, jalostus, uudelleenkäyttö, kierrätys ja korvaaminen). Näiden alojen innovointi tarjoaa kasvu- ja
työllistämismahdollisuuksia sekä innovatiivisia vaihtoehtoja, jotka liittyvät
tieteeseen, teknologiaa, talouteen, poliittiseen päätöksentekoon ja
hallinnointiin. Tästä syystä valmistellaan raaka-aineita koskevaa
eurooppalaista innovaatiokumppanuutta.
Ekoinnovointi luo
arvokkaita uusia mahdollisuuksia kasvuun ja työpaikkojen luomiseen. Unionin
tason toimissa kehitetyillä ratkaisuilla vastataan teollisuuden kilpailukyvyn
suurimpiin uhkiin ja mahdollistetaan nopea käyttöönotto ja replikaatio koko
sisämarkkinoiden alueella ja sen ulkopuolella. Tämä mahdollistaa siirtymisen
vihreään talouteen, jossa otetaan huomioon resurssien kestävä käyttö. Tähän
lähestymistapaan osallistuvia kumppaneita ovat kansainväliset, eurooppalaiset
ja kansalliset poliittiset päättäjät, kansainväliset ja jäsenvaltioiden tutkimus-
ja innovointiohjelmat, Euroopan yritykset ja teollisuus, Euroopan
ympäristökeskus ja kansalliset ympäristökeskukset sekä muut asianomaiset
sidosryhmät. Kahdenvälisen ja kansainvälisen yhteistyön lisäksi unionin tason
toimilla tuetaan myös asiaa koskevia kansainvälisiä toimia ja aloitteita, kuten
hallitustenvälinen ilmastonmuutospaneeli (IPCC), biologista monimuotoisuutta ja
ekosysteemipalveluja käsittelevä hallitustenvälinen tiede- ja politiikkafoorumi
(IPBES) ja kaukokartoitusta käsittelevä ryhmä (GEO).
5.3.        Toimien
päälinjat
a)           Ilmastonmuutoksen torjuminen ja
siihen sopeutuminen
Tavoitteena on kehittää ja arvioida innovatiivisia, kustannustehokkaita
ja kestäviä sopeutumis- ja lieventämistoimenpiteitä, jotka koskevat sekä
hiilidioksidipäästöjä että muita kasvihuonekaasupäästöjä ja joissa keskitytään
sekä teknologisiin että ei-teknologisiin vihreisiin ratkaisuihin esittämällä
näyttöä tietoon perustuvalle, varhaiselle ja tehokkaalle toiminnalle ja
verkottamalla tarvittavaa osaamista. Toimissa keskitytään ilmastonmuutoksen
tuntemuksen parantamiseen ja luotettavien ilmastoennusteiden tekemiseen, vaikutusten
ja haavoittuvien kohteiden arvioimiseen sekä innovatiivisten ja
kustannustehokkaiden sopeutumis- ja riskinvälttämistoimenpiteiden kehittämiseen
sekä vaikutusten lieventämiseen tähtäävien politiikkojen tukemiseen.
b)           Luonnonvarojen ja ekosysteemien
kestävä hoito
Tavoitteena on antaa tietoa sellaista luonnonvarojen hoitoa varten,
jolla saavutetaan kestävä tasapaino rajallisten luonnonvarojen ja yhteiskunnan ja
talouden tarpeiden välille. Toimissa keskitytään tiedon lisäämiseen
ekosysteemien toiminnasta, niiden vuorovaikutuksesta yhteiskunnallisten
järjestelmien kanssa ja niiden asemasta talouden ja ihmisten hyvinvoinnin
ylläpidossa sekä tiedon ja välineiden tarjoamiseen tehokasta päätöksentekoa ja
yleisön osallistamista varten.
c)           Muiden kuin energia- ja
maatalousraaka-aineiden kestävän saannin varmistaminen
Tavoitteena on
lisätä raaka-aineita koskevaa tietämyspohjaa ja kehittää innovatiivisia
ratkaisuja raaka-aineiden kustannustehokasta ja ympäristöystävällistä etsintää,
talteenottoa, jalostusta, kierrätystä ja hyödyntämistä varten sekä niiden
korvaamiseen taloudellisesti houkuttelevilla vaihtoehdoilla, joilla on
vähäisempi ympäristövaikutus. Toimissa keskitytään raaka-aineiden saatavuutta
koskevan tietämyspohjan parantamiseen, raaka-aineiden kestävän saannin ja
käytön edistämiseen, vaihtoehtojen löytämiseen kriittisille raaka-aineille sekä
yhteiskunnallisen tietoisuuden lisääminen raaka-aineista ja niitä koskevan
osaamisen lisääminen.
d)           Siirtyminen vihreään talouteen
ekoinnovoinnin avulla
Tavoitteena on
edistää kaikenlaista ekoinnovointia, joka mahdollistaa siirtymisen vihreään
talouteen. Toimissa keskitytään ekoinnovatiivisten teknologioiden, prosessien,
palvelujen ja tuotteiden parantamiseen ja niiden markkinoille saattamisen ja
replikoinnin edistämiseen, kiinnittäen erityistä huomiota pk-yrityksiin, innovatiivisten
politiikkojen ja yhteiskunnallisten muutosten tukemiseen, vihreään talouteen
siirtymisessä edistymisen mittaamiseen ja arviointiin sekä resurssitehokkuuden
edistämiseen digitaalisten järjestelmien avulla.
e)           Kattavien ja jatkuvatoimisten
maapallon ympäristön havainnointi- ja tietojärjestelmien kehittäminen 
Tavoitteena on
varmistaa näiden haasteiden käsittelyssä tarvittavien pitkän aikavälin tietojen
saanti. Toimissa keskitytään maapallon havainnoinnin ja seurannan valmiuksiin,
teknologioihin ja tietoinfrastruktuureihin, jotka voivat jatkuvasti antaa
ajantasaisia ja tarkkoja tietoja ja ennusteita. Toimissa edistetään vapaita,
avoimia ja rajoittamattomia mahdollisuuksia käyttää yhteentoimivia tietoja.
6.           OSALLISUUTTA EDISTÄVÄT,
INNOVATIIVISET JA TURVALLISET YHTEISKUNNAT
6.1.        Erityistavoite
Erityistavoitteena
on edistää osallistavia, innovatiivisia ja turvallisia eurooppalaisia
yhteiskuntia niiden kohdatessa ennennäkemättömiä muutoksia ja
maailmanlaajuisesti lisääntyvää keskinäistä riippuvuutta.
Euroopan on
kohdattava suuria sosioekonomisia haasteita, jota vaikuttavat merkittävästi sen
tulevaisuuteen. Näitä haasteita ovat muun muassa kasvavat taloudelliset ja
kulttuuriset riippuvuussuhteet, väestön ikääntyminen, sosiaalinen syrjäytyminen
ja köyhyys, eriarvoisuus ja muuttovirrat, digitaalisen kuilun kaventaminen,
innovoivan ja luovan kulttuurin edistäminen yhteiskunnassa ja yrityksissä sekä
turvallisuuden ja vapauden takaaminen ja luottamus demokraattisiin
instituutioihin ja kansalaisten välillä rajojen sisällä ja niiden yli. Nämä
haasteet ovat valtavia ja vaativat yhteistä eurooppalaista lähestymistapaa. 
Unionissa esiintyy edelleen huomattavaa
eriarvoisuutta sekä maiden välillä että niiden sisällä. Inhimillisen kehityksen
indeksi, joka mittaa terveyden, koulutuksen ja tulojen kehitystä, antoi vuonna
2010 unionin jäsenvaltioiden tulokseksi 0,743–0,895, mikä on osoitus
huomattavista eroista maiden välillä. Myös sukupuolten välillä on edelleen
huomattavaa eriarvoisuutta: esimerkiksi sukupuolten välinen palkkaero on
unionissa edelleen 17,8 prosenttia miesten hyväksi[37].
Köyhyysuhan alla elää nykyisin joka kuudes unionin kansalainen (noin 80
miljoonaa ihmistä). Nuorten aikuisten ja lapsiperheiden köyhyys on lisääntynyt
viimeksi kuluneiden kahden vuosikymmenen aikana. Nuorisotyöttömyysaste on yli
20 prosenttia. 150 miljoonaa eurooppalaista (noin 25 prosenttia) ei ole
koskaan käyttänyt internetiä eikä ehkä koskaan saa riittävää digitaalista
lukutaitoa. Poliittinen apaattisuus ja jyrkkä vastakkainasettelu vaaleissa ovat
myös lisääntyneet, mikä on osoitus siitä, että kansalaisten luottamus nykyiseen
poliittiseen järjestelmään rakoilee. Nämä luvut osoittavat, että tietyt
sosiaaliset ryhmät ja yhteisöt ovat jääneet pysyvästi sosiaalisen ja
taloudellisen kehityksen ja/tai demokraattisen päätöksenteon ulkopuolelle.
Euroopan
tuottavuus ja talouskasvu ovat suhteellisesti heikentyneet neljän vuosikymmenen
ajan. Myös sen osuus maailmanlaajuisesta tietämyksen tuotosta ja sen
innovaatiokyvyssä saavuttama etumatka suhteessa tärkeimpiin kehittyviin
talouksiin, kuten Brasiliaan ja Kiinaan, kutistuvat nopeasti. Vaikka Euroopalla
on vahva tutkimuspohja, sen on tehtävä tästä pohjasta voimakas kilpailuetu
innovatiivisille tavaroille ja palveluille. On yleisesti tunnettua, että
Euroopan on investoitava enemmän tutkimukseen ja innovointiin, mutta sen on
myös koordinoitava näitä investointeja aiempaa viisaammin: yli 95 prosenttia
kansallisista t&k-budjeteista käytetään ilman minkäänlaista koordinointia
unionin tasolla, mikä merkitsee mahdollisesti huomattavaa resurssien tuhlausta
aikana, jona rahoitusmahdollisuudet käyvät koko ajan niukemmiksi. Myös eri
jäsenvaltioiden innovointivalmiudet ovat viime aikaisesta lähentymisestä
huolimatta hyvin erilaiset, ja erot ’innovaatiojohtajien’ ja ’vähäisten
innovoijien’ välillä ovat suuret[38].
Kansalaisiin vaikuttavat entistä enemmän myös
erilaiset turvattomuuden muodot, kuten rikollisuus, väkivalta, terrorismi,
verkkohyökkäykset, yksityisyyden loukkaukset ja muunlaiset sosiaaliset ja
taloudelliset häiriöt. Arvioiden mukaan Euroopassa saattaa joutua suoraan
rikollisuuden uhriksi 75 miljoonaa henkilöä joka vuosi[39].
Rikollisuuden, terrorismin, laittoman toiminnan, väkivallan ja katastrofien
suoriksi kustannuksiksi Euroopassa on arvioitu vähintään 650 miljardia euroa
(noin 5 prosenttia unionin bkt:stä) vuonna 2010. Paljon puhuva esimerkki
terrorismin seurauksista on World Trade Centerin kaksoistorneihin kohdistunut
hyökkäys Manhattanilla 11. syyskuuta 2011. Tuhannet ihmiset menettivät
henkensä, ja on arvioitu, että tapahtuma aiheutti Yhdysvalloissa 35 miljardin
dollarin menetykset tuottavuudessa, 47 miljardin dollarin menetykset
kokonaistuotannossa ja lähes yhden prosentin lisäyksen työttömyydessä seuraavan
vuosineljänneksen aikana. Kansalaiset, yritykset ja instituutiot osallistuvat
entistä enemmän digitaalisiin vuorovaikutussuhteisiin ja kauppatapahtumiin
sosiaalisilla, taloudellisilla ja kaupallisilla elämänalueilla, mutta
internetin kehitys on johtanut myös miljardien eurojen arvoiseen
verkkorikollisuuteen sekä tietoturvaloukkauksiin, jotka vaikuttavat
yksityishenkilöihin tai yhteisöihin kaikkialla Euroopassa. Turvattomuuden
lisääntyminen jokapäiväisessä elämässä ja odottamattomat tilanteet eivät
vaikuta ainoastaan kansalaisten luottamukseen instituutioihin vaan myös
toisiaan kohtaan. 
Näihin haasteisiin
on puututtava yhdessä ja innovatiivisin keinoin, koska ne vaikuttavat toisiinsa
monimutkaisilla ja usein odottamattomilla tavoilla. Innovointi voi johtaa
osallisuuden heikkenemiseen, mikä näkyy esimerkiksi digitaalisen kuilun tai
työmarkkinoiden segmentoitumisen kaltaisissa ilmiöissä. Sosiaalista
innovointia, sosiaalista luottamusta ja turvallisuutta on usein vaikea sovittaa
yhteen politiikassa, esimerkiksi Euroopan suurkaupunkien sosiaalisesti
kehittymättömillä alueilla. Toisaalta innovoinnin ja kansalaisten muuttuvien
tarpeiden yhdistelmä johtaa poliittisia päättäjiä ja taloudellisia ja
yhteiskunnallisia toimijoita etsimään uusia vastauksia, joissa ei noudateta
sektoreiden, toimien, hyödykkeiden tai palvelujen vakiintuneita rajoja. Internetin,
finanssijärjestelmien, ikääntyvän talouden ja ekologisen yhteiskunnan kaltaisten
ilmiöiden kasvu osoittaa selvästi, kuinka näitä kysymyksiä käsiteltäessä ja
niihin vastattaessa on välttämätöntä ottaa yhtä aikaa huomioon niiden
osallisuuteen, innovointiin ja turvallisuuteen liittyvät näkökohdat.
Näiden haasteiden
luontaisen monimutkaisuuden ja vaatimusten muuttumisen vuoksi on siis
olennaisen tärkeää kehittää innovatiivista tutkimusta ja uusia älykkäitä
teknologioita, prosesseja ja menetelmiä, sosiaalisen innovoinnin menetelmiä
sekä koordinoituja toimia ja politiikkoja, joissa ennakoidaan Euroopan suuria
kehitysaskelia tai joilla vaikutetaan niihin. Tämä vaatii näiden haasteiden
taustalla vaikuttavien trendien ja vaikutusten ymmärtämistä sekä sellaisten
onnistuneiden solidaarisuuden, koordinoinnin ja luovuuden muotojen uudelleenlöytämistä
tai -keksimistä, jotka tekevät Europasta osallistavan, innovatiivisen ja
turvallisen yhteiskunnan mallin muille maailman alueille. Se vaatii
strategisempaa lähestymistapaa kolmansien maiden kanssa tehtävään yhteistyöhön.
Lisäksi koska turvallisuuspolitiikan tulisi olla vuorovaikutuksessa erilaisten
sosiaalipolitiikkojen kanssa, turvallisuuden tutkimuksen yhteiskunnallisen
ulottuvuuden vahvistaminen on myös tärkeä osa tätä haastetta.
6.2.        Lähtökohdat
ja unionin tasolla saatava lisäarvo
Nämä haasteet
eivät riipu kansallisista rajoista ja vaativat siksi monimutkaisempia
vertailevia analyyseja liikkuvuudesta (ihmisten, tavaroiden, palvelujen ja
pääoman, mutta myös osaamisen ja tietämyksen) ja institutionaalisesta
yhteistyöstä, kulttuurien välisestä vuorovaikutuksesta ja kansainvälisestä
yhteistyöstä. Jos globalisaation voimia ei ymmärretä paremmin eikä niitä osata
ennakoida, ne ajavat myös Euroopan maat kilpailemaan keskenään yhteistyön
sijaan, mikä kasvattaa eroja Euroopassa sen sijaan että korostettaisiin
samankaltaisuuksia ja oikeaa tasapainoa yhteistyön ja kilpailun välillä. Jos
tällaisiin kriittisiin sosioekonomisiin haasteisiin pyritään vastaamaan
ainoastaan kansallisella tasolla, on olemassa vaara, etteivät resurssit riitä,
että ongelmat ulkoistetaan muihin Euroopan maihin tai Euroopan ulkopuolisiin
maihin ja että pahennetaan sosiaalisia, taloudellisia ja poliittisia
jännitteitä, jotka voivat suoraan vaikuttaa perussopimuksen arvoja koskeviin
tavoitteisiin, erityisesti Euroopan unionista tehdyn sopimuksen I osastoon.
Osallisuutta
edistävien, innovatiivisten ja turvallisten yhteiskuntien rakentamiseksi
Eurooppa tarvitsee vastauksen, johon sisältyy uuden tietämyksen ja uusien
teknologioiden ja valmiuksien kehittäminen sekä poliittisten toimintavaihtoehtojen
määrittely. Tällainen pyrkimys auttaa Eurooppaa tarttumaan haasteisiinsa ei
ainoastaan sisäisesti vaan myös maailmanlaajuisena toimijana kansainvälisellä
näyttämöllä. Tämä puolestaan auttaa jäsenvaltioita hyödyntämään muualla saatuja
kokemuksia ja antaa niille mahdollisuuden määritellä paremmin omat erityiset
toimensa, jotka vastaavat niiden kunkin omia olosuhteita. 
Uusien yhteistyömuotojen edistäminen unionin
jäsenvaltioiden välillä ja maailmanlaajuisesti sekä asianomaisten tutkimus- ja
innovointiyhteisöjen välillä on siis keskeinen tehtävä tässä haasteessa. Toimissa
pyritään systemaattisesti lisäämään kansalaisten ja yritysten osallistumista,
tukemaan sosiaalisia ja teknologisia innovointiprosesseja, edistämään älykästä
ja osallistavaa julkishallintoa ja tukemaan tietoon perustuvaa poliittista
päätöksentekoa, jotta voidaan lisätä näiden toimien merkitystä poliittisille
päättäjille, yhteiskunnan ja talouden toimijoille ja kansalaisille. Tässä
suhteessa tutkimus ja innovointi on ennakkoedellytys Euroopan teollisuuden ja
palvelujen kilpailukyvylle, etenkin turvallisuuden, digitaalisen kehityksen ja
yksityisyyden suojan aloilla.
Tämän haasteen puitteissa annettavalla unionin
rahoituksella tuetaan unionin keskeisten politiikkojen kehittämistä, täytäntöönpanoa
ja mukauttamista. Näitä ovat etenkin älykkääseen, kestävään ja osallistavaan
kasvuun tähtäävän Eurooppa 2020 -strategian painopisteet, yhteinen ulko- ja
turvallisuuspolitiikka ja unionin sisäisen turvallisuuden strategia, mukaan
lukien katastrofien ehkäisyä ja niihin reagointia koskevat politiikat. Toimia
koordinoidaan Yhteisen tutkimuskeskuksen suorien toimien kanssa.
6.3.        Toimien
päälinjat
6.3.1.     Osallisuutta
edistävät yhteiskunnat
Tavoitteena on lisätä solidaarisuutta sekä
sosiaalista, taloudellista ja poliittista osallisuutta ja myönteistä
kulttuurien välistä dynamiikkaa Euroopassa ja kansainvälisten kumppaneiden
kanssa huipputason tutkimuksella ja monitieteisillä teknologisilla
edistysaskelilla ja organisatorisilla innovaatioilla. Humanististen tieteiden
tutkimus voi olla tässä tärkeässä asemassa. Tutkimuksella tuetaan poliittisia
päättäjiä sellaisen politiikan muotoilussa, jolla torjutaan köyhyyttä ja
ehkäistään erilaisia erottelun, syrjinnän ja eriarvoisuuden muotoja, kuten
sukupuolten eriarvoisuutta tai digitaali- tai innovaatiokuiluja, Euroopan
yhteiskunnissa sekä muilla maailman alueilla. Erityisesti tuetaan Eurooppa 2020
-strategian täytäntöönpanoa ja mukauttamista ja unionin yleisiä ulkoisia
toimia. Erityistoimenpiteitä toteutetaan heikommin kehittyneiden alueiden
huippuosaamisen saamiseksi käyttöön ja siten Horisontti 2020 -puiteohjelman
osallistujapohjan laajentamiseksi.
Toimissa keskitytään seuraaviin aiheisiin:
a)           älykkään, kestävän ja osallistavan
kasvun edistäminen; 
b)           mukautumiskykyisten ja osallisuutta
edistävien yhteiskuntien rakentaminen Euroopassa; 
c)           Euroopan aseman vahvistaminen
maailmanlaajuisena toimijana; 
d)           tutkimuksen ja innovoinnin välisen
kuilun kaventaminen Euroopassa.
6.3.2.     Innovatiiviset
yhteiskunnat 
Tavoitteena on edistää innovatiivisten
yhteiskuntien ja politiikkojen kehittämistä Euroopassa ottamalla kansalaiset,
yritykset ja käyttäjät mukaan tutkimukseen ja innovointiin ja edistämällä
koordinoituja tutkimus- ja innovointipolitiikkoja globalisaation puitteissa. Erityistä
tukea annetaan eurooppalaisen tutkimusalueen ja innovoinnin puite-edellytysten
kehittämiseen.
Toimissa
keskitytään seuraaviin aiheisiin:
a)           tietopohjan vahvistaminen ja
innovaatiounionin ja eurooppalaisen tutkimusalueen tukeminen;
b)           uusien innovoinnin muotojen
tutkiminen, mukaan lukien sosiaalinen innovointi ja luovuus;
c)           yhteiskunnan osallisuuden
varmistaminen tutkimuksessa ja innovoinnissa; 
d)           johdonmukaisen ja tehokkaan
yhteistyön edistäminen kolmansien maiden kanssa.
6.3.3.     Turvalliset
yhteiskunnat
Tavoitteena on tukea unionin politiikkaa
sisäisen ja ulkoisen turvallisuuden alalla ja varmistaa tietoverkkojen
turvallisuus, luottamus ja yksityisyys digitaalisilla sisämarkkinoilla, samalla
kun parannetaan unionin turva-alan, tieto- ja viestintäteknologia-alan ja
palvelualan kilpailukykyä. Tämä tehdään kehittämällä innovatiivisia
teknologioita ja ratkaisuja, joissa puututaan turvallisuusaukkoihin ja jotka
johtavat turvauhkien torjumiseen. Näissä tehtävälähtöisissä toimissa
yhdistetään erilaisten loppukäyttäjien tarpeet (kansalaiset, yritykset ja
hallinnot, mukaan lukien kansalliset ja kansainväliset viranomaiset,
pelastuspalvelut, lainvalvontaviranomaiset, rajavartijat jne.), jotta voidaan
ottaa huomioon turvauhkien ja yksityisyyden suojan kehitys ja tarvittavat
yhteiskunnalliset näkökohdat.
Toimissa keskitytään seuraaviin aiheisiin:
a)           rikollisuuden ja terrorismin
torjunta;
b)           turvallisuuden parantaminen
rajavalvonnan avulla;
c)           tietoverkkojen turvallisuuden
varmistaminen;
d)           Euroopan selviytymiskyvyn
parantamien kriiseissä ja katastrofeissa;
e)           yksityisyyden ja vapauden
varmistaminen internetissä ja turvallisuuden yhteiskunnallisen ulottuvuuden
lujittaminen.
IV OSA
Yhteisen tutkimuskeskuksen (JRC) toteuttamat muut kuin ydinalaa koskevat suorat
toimet
1.           Erityistavoite
Erityistavoitteena on antaa
asiakaslähtöistä tieteellistä ja teknistä tukea unionin politiikoille ja
vastata samalla joustavasti uusiin politiikan haasteisiin.
2.           Lähtökohdat ja unionin tasolla
saatava lisäarvo
Unioni on määritellyt vuotta 2020 varten
kunnianhimoisen poliittisen asialistan, johon sisältyy joukko monimutkaisia ja
toisiinsa nivoutuvia haasteita, kuten resurssien kestävä hallinta ja
kilpailukyky. Jotta näihin haasteisiin voidaan vastata, tarvitaan vankkaa
tieteellistä näyttöä, joka ylittää eri tieteenalojen rajat ja mahdollistaa
toimintavaihtoehtojen perusteellisen arvioinnin. JRC vahvistaa entisestään
asemaansa unionin poliittisen päätöksenteon tiedepalveluna ja tarjoaa
tarvittavaa tieteellistä ja teknistä tukea poliittisen päätöksenteon kaikissa
vaiheissa aina suunnittelusta täytäntöönpanoon ja arviointiin. Tätä varten se
keskittää tutkimustoimensa selkeästi unionin poliittisiin painopistealueisiin
ja edistää samalla monialaista osaamista. JRC:n riippumattomuus yksityisistä tai
kansallisista eduista ja sen asema tieteellis-teknisenä vertailulaitoksena
antavat sille mahdollisuuden helpottaa yhteisymmärryksen rakentamista
sidosryhmien ja poliittisten päättäjien välillä. Jäsenvaltiot ja unionin
kansalaiset hyötyvät JRC:n tutkimustoimista erityisesti sellaisilla aloilla
kuten terveys ja kuluttajasuoja, ympäristö, turvallisuus ja turvatoimet sekä
kriisien ja katastrofien hallinta. 
JRC on erottamaton osa eurooppalaista
tutkimusaluetta ja tukee jatkossakin aktiivisesti sen toimintaa tiiviissä
yhteistyössä tiedeyhteisön ja sidosryhmien kanssa mahdollistamalla pääsyn
laitoksiinsa ja kouluttamalla tutkijoita. Tämä edistää myös uusien
jäsenvaltioiden ja assosioituneiden maiden integroitumista; näiden osalta JRC
antaa edelleen kohdennettua koulutusta unionin lainsäädännön
tieteellis-teknisestä pohjasta. JRC luo koordinointiyhteydet Horisontti 2020
-puiteohjelman muihin erityistavoitteisiin. Täydentääkseen suoria toimiaan ja
edistääkseen eurooppalaisen tutkimusalueen yhdentymistä ja verkottumista JRC
voi osallistua myös Horisontti 2020 -puiteohjelman epäsuoriin toimiin ja
koordinointivälineisiin aloilla, joilla sillä on sopivaa asiantuntemusta
lisäarvon tuottamiseksi. 
3.           Toimien päälinjat
Horisontti 2020 -puiteohjelmaan sisältyvissä
JRC:n toimissa keskitytään unionin politiikan painopistealoihin ja niihin
liittyviin yhteiskunnallisiin haasteisiin. Toimet ovat linjassa Eurooppa 2020
-strategian ja sen älykästä, kestävää ja osallistavaa kasvua koskevien
tavoitteiden sekä turvallisuutta ja kansalaisuutta ja globaalia Eurooppaa
koskevien strategioiden kanssa.
JRC:n keskeisiä osaamisaloja ovat energia,
liikenne, ympäristö ja ilmastonmuutos, maatalous ja elintarviketurva, terveys
ja kuluttajansuoja, tieto- ja viestintäteknologia, vertailumateriaalit sekä
turvallisuus ja turvatoimet (mukaan lukien ydinturvallisuus ja ydinlaitosten
turvaaminen Euratom-puiteohjelmassa).
Näitä
osaamisaloja tehostetaan merkittävästi valmiuksilla käsitellä poliittisen
päätöksenteon kaikkia vaiheita ja arvioida toimintavaihtoehtoja. Tähän sisältyy
valmiuksien parantaminen seuraavilla aloilla: 
a)           ennusteet – ennakoivat strategiset
tiedot tieteen, teknologian ja yhteiskunnan kehityssuunnista ja tapahtumista ja
niiden mahdollisista vaikutuksista julkiseen politiikkaan; 
b)           taloustiede – yhdennetty palvelu,
joka kattaa sekä tieteellis-tekniset että makrotaloudelliset näkökohdat; 
c)           mallintaminen – keskitytään
kestävyyteen ja talouteen ja vähennetään komission riippuvuutta ulkopuolisista
toimittajista elintärkeissä skenaarioanalyyseissa; 
d)           politiikan analysointi –
poliittisten toimintavaihtoehtojen monialainen tarkastelu; 
e)           vaikutusten arviointi – tieteellisen
tiedon antaminen poliittisten toimintavaihtoehtojen tueksi. 
JRC pyrkii edelleen toteuttamaan huipputason
tutkimusta, joka luo pohjan poliittiselle päätöksenteolle annettavalle
uskottavalle ja vankalle tieteellis-tekniselle tuelle. Tätä varten se tiivistää
yhteistyötään eurooppalaisten ja kansainvälisten kumppaneiden kanssa muun
muassa osallistumalla epäsuoriin toimiin. Se toteuttaa myös kokeilevaa
tutkimusta ja rakentaa valikoidusti osaamista politiikan kannalta merkittävillä
kehittyvillä aloilla. 
JRC keskittyy seuraaviin toimiin: 
3.1         Huipputason
tiede
Tutkimuksen
toteuttaminen poliittisen päätöksenteon tieteellisen tietopohjan lujittamiseksi
ja kehittyvien tieteen ja teknologian alojen tutkimiseksi, myös kokeilevaa
tutkimusta koskevan ohjelman avulla.
3.2         Teollisuuden
johtoasema 
Euroopan
kilpailukyvyn edistäminen tukemalla standardointiprosessia ja standardeja
esinormatiivisella tutkimuksella, vertailumateriaalien kehittämisellä ja
mittauksilla sekä menetelmien yhdenmukaistamisella viidellä keskeisellä alalla
(energia, liikenne, digitaalistrategia, turvallisuus ja turvatoimet sekä
kuluttajansuoja). Uusien teknologioiden turvallisuusarviointi muun muassa
energian, liikenteen sekä terveyden ja kuluttajansuojan aloilla. Avaruusteknologian
ja -tietojen käytön helpottamisen, standardoinnin ja validoinnin edistäminen
erityisesti yhteiskunnallisiin haasteisiin vastaamiseksi.
3.3         Yhteiskunnalliset
haasteet
a)           Terveys, väestönmuutos ja
hyvinvointi
Terveyden ja kuluttajansuojan edistäminen antamalla tieteellistä ja teknistä tukea seuraavilla
aloilla: elintarvikkeet, rehut ja kulutushyödykkeet; ympäristö ja terveys; terveyteen
liittyvä diagnostiikka ja seulontakäytännöt; sekä ravitsemus ja ruokavaliot.
b)           Elintarviketurva, kestävä maatalous,
merien ja merenkulun tutkimus ja biotalous
Euroopan maatalous- ja kalastuspolitiikan
kehityksen, täytäntöönpanon ja seurannan tukeminen, mukaan lukien elintarvikkeiden
turvallisuus ja elintarviketurva ja biotalouden kehittäminen
esimerkiksi satoennusteiden, tieteellisten ja sosioekonomisten analyysien ja
mallintamisen avulla.
c)           Turvallinen, puhdas ja tehokas
energia
20/20/20-ilmasto- ja energiatavoitteiden tukeminen tutkimalla energiansaannin, energiatehokkuuden,
vähähiilisten teknologioiden ja energian/sähkön siirtoverkkojen teknologisia ja
taloudellisia näkökohtia.
d)           Älykäs, ympäristöystävällinen ja
yhdentynyt liikenne
Ihmisten ja tavaroiden kestävää, turvallista ja
turvattua liikkuvuutta koskevan unionin politiikan tukeminen
laboratoriotutkimuksilla, mallintamisella ja seurannalla, mukaan lukien
liikenteen vähähiiliset teknologiat, kuten sähköistäminen, päästöttömät ja
tehokkaat ajoneuvot ja vaihtoehtoiset polttoaineet sekä älykkäät
liikennejärjestelmät.
e)           Ilmastotoimet, resurssitehokkuus ja
raaka-aineet
Tutkitaan luonnonvarojen kestävän hoidon
monialaisia haasteita seuraamalla keskeisiä ympäristömuuttujia ja kehittämällä
yhdennetty mallintamiskehys kestävyyden arviointiin. 
Tuetaan resurssitehokkuutta, päästöjen
vähentämistä ja raaka-aineiden kestävää saantia tekemällä integroituja
yhteiskunnallisia, taloudellisia ja ympäristöarviointeja puhtaista
tuotantoprosesseista, teknologioista sekä tuotteista ja palveluista. 
Tuetaan unionin kehityspolitiikan
tavoitteita tutkimuksella, joka auttaa varmistamaan keskeisten resurssien
riittävän saannin ja jossa keskitytään ympäristöä ja resursseja koskevien
parametrien seurantaan, elintarviketurvaan ja turvallisuuteen liittyviin
analyyseihin sekä tietämyksen siirtoon.
f)            Osallisuutta edistävät,
innovatiiviset ja turvalliset yhteiskunnat
Edistetään ja seurataan innovaatiounionin
täytäntöönpanoa tekemällä makrotaloudellisia analyyseja tutkimuksen ja
innovoinnin edistäjistä ja esteistä ja kehittämällä menetelmiä, tulostauluja ja
indikaattoreita. 
Tuetaan eurooppalaista tutkimusaluetta
(ERA) seuraamalla sen toimintaa ja analysoimalla sen keskeisten osatekijöiden
edistäjiä ja esteitä ja toteuttamalla tutkimusverkkoja, antamalla koulutusta ja
avaamalla JRC:n laitokset ja tietokannat jäsenvaltioista, ehdokasmaista ja
assosioituneista maista tuleville käyttäjille.
Edistetään digitaalisstrategian keskeisten
tavoitteiden saavuttamista tekemällä laadullisia ja määrällisiä analyyseja
taloudellisista ja yhteiskunnallisista näkökohdista (digitaalitalous,
digitaalinen yhteiskunta, digitaalinen eläminen). 
Tuetaan sisäistä turvallisuutta ja turvatoimia
määrittelemällä kriittiset infrastruktuurit ja arvioimalla niiden haavoittuvuutta
yhteiskunnallisten toimintojen elintärkeinä osina ja arvioimalla sähköiseen
henkilöllisyyteen liittyvien teknologioiden operatiivista suorituskykyä. Käsitellään
maailmanlaajuisia turvauhkia, mukaan lukien kehittyvät ja monimuotoiset
uhat, kehittämällä kehittyneitä välineitä tietojen louhintaan ja analysointiin
sekä kriisinhallintaan.
Kasvatetaan unionin kykyä hallita luonnonkatastrofeja
ja ihmisen aiheuttamia onnettomuuksia parantamalla infrastruktuurien
valvontaa ja kehittämällä maailmanlaajuisia useat riskit kattavia
ennakkovaroitus- ja riskinhallintatietojärjestelmiä, joissa hyödynnetään
satelliittipohjaisia maapallon havainnointijärjestelmiä. 
V OSA
Euroopan innovaatio- ja teknologiainstituutti (EIT)
1.           Erityistavoite
Erityistavoitteena on integroida
tutkimuksen, innovoinnin ja koulutuksen muodostaman osaamiskolmion osatekijät,
jotta voidaan lisätä unionin innovointikapasiteettia ja tarttua
yhteiskunnallisiin haasteisiin. 
Euroopalla on joukko rakenteellisia
heikkouksia, jotka liittyvät sen innovointikapasiteettiin ja kykyyn tuottaa
uusia palveluja, tuotteita ja prosesseja. Euroopan keskeisiä ongelmia ovat
heikko kyky houkutella lahjakkuuksia ja pitää heidät Euroopassa, olemassa
olevien tutkimusvahvuuksien liian vähäinen käyttö taloudellisen tai yhteiskunnallisen
arvon tuottamiseen, yritystoiminnan vähäisyys, huippuosaamiskeskusten
resurssit, jotka eivät riitä maailmanlaajuiseen kilpailuun, sekä liialliset
esteet Euroopan tason yhteistyölle korkea-asteen koulutuksen, tutkimuksen ja
yritystoiminnan osaamiskolmiossa. 
2.           Lähtökohdat ja unionin tasolla
saatava lisäarvo
Nämä rakenteelliset heikkoudet on korjattava,
jos Eurooppa haluaa kilpailla kansainvälisellä näyttämöllä. Edellä mainitut
tekijät ovat yhteisiä kaikille jäsenvaltioille ja vaikuttavat koko unionin
innovointikapasiteettiin. 
EIT käsittelee näitä kysymyksiä edistämällä
rakenteellisia muutoksia Euroopan innovaatiokentässä. Se pyrkii tähän
edistämällä kaikkein korkealuokkaisimman korkeakoulutus-, tutkimus- ja
innovaatiotoiminnan integrointia ja luomalla siten uusia innovoinnille
otollisia ympäristöjä sekä edistämällä ja tukemalla yrittäjähenkisten
tutkijoiden uutta sukupolvea. Tällä tavoin EIT edistää Eurooppa 2020
-strategian ja erityisesti sen lippulaivahankkeiden ”Innovaatiounioni” ja ”Nuoret
liikkeellä” tavoitteiden saavuttamista. 
Koulutuksen ja yrittäjyyden yhdistäminen
tutkimukseen ja innovointiin
EIT erityispiirre on koulutuksen ja
yrittäjyyden yhdistäminen tutkimukseen ja innovointiin unionin kattavan ja sen
ulkopuolelle ulottuvan yhtenäisen innovointiketjun lenkkeinä.
Liiketoimintalogiikka ja tulossuuntautunut
lähestymistapa
EIT toimii osaamis- ja innovaatioyhteisöjensä
kautta liiketoiminnan logiikkaa noudattaen. Tämä edellyttää vahvaa johtajuutta:
kullakin osaamis- ja innovaatioyhteisöllä on oma toimitusjohtaja. Osaamis- ja
innovaatioyhteisöjen kumppaneita edustaa yksi oikeussubjekti, mikä mahdollistaa
yksinkertaisemman päätöksenteon. Osaamis- ja innovaatioyhteisöjen on laadittava
vuotuiset liiketoimintasuunnitelmat, joihin sisältyy kunnianhimoinen
toimikokonaisuus aina koulutuksesta yritysten perustamiseen.
Liiketoimintasuunnitelmilla on selvät tavoitteet ja tuotokset, ja niillä
tähdätään sekä yhteiskunnallisiin että markkinavaikutuksiin. Osaamis- ja
innovointiyhteisöihin osallistumista ja niiden seurantaa ja arviointia koskevat
nykyiset säännöt mahdollistavat liiketoiminnan mallin mukaisen nopean
päätöksenteon.
Pirstoutuneisuuden
vähentäminen pitkäkestoiset integroitujen kumppanuuksien avulla
EIT:n osaamis- ja innovaatioyhteisöt ovat pitkälle
integroituja hankkeita, jotka kokoavat yhteen huippuosaamisestaan tunnettuja
kumppaneita teollisuudesta, korkeakouluista ja tutkimus- ja
teknologialaitoksista. Osaamis- ja innovaatioyhteisöissä maailmanluokan
kumppanit voivat muodostaa uudenlaisia rajat ylittäviä yhteistyöryhmiä,
optimoida olemassa olevia resursseja ja mahdollistaa uudet
liiketoimintamahdollisuudet sellaisten uusien lisäarvoketjujen avulla, jotka
tarjoavat valmiuksia vastata riskeiltään ja mittakaavaltaan suurempiin
haasteisiin.
Euroopan innovoinnin tärkeimmän voimavaran
eli erittäin lahjakkaiden ihmisten tukeminen 
Lahjakkuus on innovoinnin tärkein ainesosa. EIT
tukee ihmisiä ja heidän vuorovaikutustaan pitämällä opiskelijoita, tutkijoita
ja yrittäjiä innovaatiomallinsa kulmakivinä. EIT tarjoaa yrittäjähenkisen ja
luovan toimintakulttuurin ja monitieteistä koulutusta lahjakkaille ihmiselle
EIT:n maisterin- ja tohtorintutkintojen avulla, joista on tarkoitus muodostua
kansainvälisesti tunnustettu huippuosaamisen merkki. Tällä tavoin EIT tukee
voimakkaasti liikkuvuutta osaamiskolmion sisällä. 
3.           Toimien päälinjat
EIT toimii pääasiassa, muttei yksinomaan,
osaamis- ja innovaatioyhteisöjen kautta yhteiskunnallisiin haasteisiin
liittyvillä aloilla, joilla on erittäin suuri merkitys Euroopan yhteisen
tulevaisuuden kannalta. Osaamis- ja innovaatioyhteisöt voivat määrittää omat
strategiansa ja toimensa varsin itsenäisesti, mutta niillä kaikilla on joukko
yhteisiä innovatiivisia piirteitä. Lisäksi EIT voimistaa vaikutustaan
asettamalla osaamis- ja innovaatioyhteisöistä saadut kokemukset saataville
kaikkialla unionissa ja edistämällä aktiivisesti uutta tietämyksen jakamisen
kulttuuria. 
a)           Korkeakoulutus-, tutkimus- ja
innovointitoimien siirtäminen ja soveltaminen uusien yritysten luomiseksi
EIT pyrkii vapauttamaan ihmisten
innovointipotentiaalin ja hyödyntämään heidän ideoitaan riippumatta siitä,
missä osassa innovaatioketjua he toimivat. EIT auttaa myös puuttumaan Euroopan
paradoksiin eli siihen, että olemassa olevaa huippututkimusta ei hyödynnetä
läheskään täydessä mitassa. Tällä tavoin EIT auttaa uusien ideoiden saamista
markkinoille. Pääasiassa osaamis- ja innovaatioyhteisöjensä ja yrittäjyyttä
suosivan ajattelutapansa kautta se luo uusia liiketoimintamahdollisuuksia sekä
uusyritysten että spin-off-yritysten muodossa mutta myös olemassa olevassa
teollisuudessa. 
b)           Innovaatiovetoinen huippututkimus
aloilla, joilla on suuri taloudellinen tai yhteiskunnallinen merkitys
EIT:n strategiassa ja toimissa keskitytään
tulevaisuuden kannalta keskeisiin yhteiskunnallisiin haasteisiin, kuten
ilmastonmuutokseen ja kestävään energiaan. Käsittelemällä keskeisiä
yhteiskunnallisia haasteita kokonaisvaltaisella tavalla EIT edistää
monitieteisiä ja tieteidenvälisiä lähestymistapoja ja auttaa osaamis- ja
innovaatioyhteisöjen kumppaneita kohdentamaan tutkimustoimensa.
c)           Lahjakkaiden, osaavien ja
yrittäjähenkisten ihmisten kehittäminen koulutuksen avulla 
EIT sisällyttää koulutuksen urakehityksen kaikkiin
vaiheisiin ja kehittää uusia ja innovatiivisia opetussuunnitelmia, joissa
otetaan huomioon monimutkaisten yhteiskunnallisten ja taloudellisten haasteiden
luoma tarve uusille osaamisprofiileille. Tätä varten EIT pyrkii kannustamaan
uusien tutkintojen tunnustamista jäsenvaltioissa.
EIT:llä on myös huomattava rooli yrittäjyyden
mallin hienosäädössä. Tämän se tekee koulutusohjelmiensa kautta, joissa
edistetään sellaista yrittäjyyttä osaamisintensiivisessä ympäristössä, joka
pohjautuu innovatiiviseen tutkimukseen ja edesauttaa yhteiskunnallisesti
merkittävien ratkaisujen kehittämistä. 
d)           Parhaiden toimintamallien
levittäminen ja järjestelmällinen osaamisen jakaminen
EIT pyrkii löytämään uusia lähestymistapoja
innovointiin ja kehittämään yhteistä innovointi- ja tietämyksensiirtokulttuuria
muun muassa jakamalla osaamis- ja innovaatioyhteisöjensä kokemuksia erilaisten
levitysmekanismien kuten sidosryhmäfoorumin ja apurahajärjestelmän kautta. 
e)           Kansainvälinen ulottuvuus
EIT ottaa toiminnassaan huomioon maailmanlaajuisen
toimintaympäristönsä ja auttaa luomaan yhteyksiä keskeisiin kansainvälisiin
kumppaneihin. Laajentamalla huippuosaamiskeskuksia osaamis- ja
innovaatioyhteisöjen avulla ja edistämällä uusia koulutusmahdollisuuksia se
pyrkii tekemään Euroopasta houkuttelevamman kohteen ulkomaisille
lahjakkuuksille.
f)            Euroopan laajuisen vaikutuksen
kasvattaminen innovatiivisen rahoitusmallin avulla
EIT edistää voimakkaasti Horisontti 2020
-puiteohjelmassa asetettujen tavoitteiden saavuttamista, sillä se täydentää
toiminnallaan muita kyseisten alojen aloitteita yhteiskunnallisten haasteiden
ratkaisemiseksi. Se testaa uusia ja yksinkertaisempia lähestymistapoja
rahoitukseen ja hallintoon ja toimii siten edelläkävijänä Euroopan
innovaatiokentässä. Sen lähestymistapa rahoitukseen perustuu vahvaan
vipuvaikutukseen, jolla saadaan liikkeelle sekä julkista että yksityistä
rahoitusta. Lisäksi se käyttää täysin uusia välineitä, joilla yksittäisille
toimille voidaan antaa kohdennettua tukea EIT-säätiön kautta.
g)           Aluekehityksen liittäminen
eurooppalaisiin mahdollisuuksiin
EIT:llä on myös yhteys aluepolitiikkaan osaamis-
ja innovaatioyhteisöjensä ja yhteistoimintakeskittymiensä kautta – viimeksi
mainitut ovat huippuosaamiskeskuksia, jotka kokoavat yhteen korkeakoulu-,
tutkimus- ja yrityssektoreiden kumppaneita tietyllä maantieteellisellä alueella.
Se varmistaa erityisesti tiiviimmän yhteyden korkeakoulujen ja alueellisen
innovoinnin ja kasvun välillä kansallisten ja alueellisten älykkään
erikoistumisen strategioiden puitteissa. Näin se edistää unionin
koheesiopolitiikan tavoitteiden saavuttamista.
LIITE II
Määrärahojen jakautuminen
Horisontti 2020
-puiteohjelman määrärahat jakautuvat seuraavasti (miljoonaa euroa):
 I           Huipputason tiede, josta: || 27818 
                 1.             Euroopan tutkimusneuvosto || 15008 
                 2.             Tulevat ja kehittyvät teknologiat || 3505 
                 3.             Taitoja, koulutusta ja urakehitystä koskevat Marie Curie -toimet || 6503 
                 4.             Euroopan tutkimusinfrastruktuurit (mukaan lukien sähköiset infrastruktuurit) || 2802 
 II         Teollisuuden johtoasema, josta: || 20280 
                 1.             Johtoasema mahdollistavissa ja teollisuusteknologioissa* || 15580, josta 500 EIT:lle 
                 2.             Riskirahoituksen saatavuus** || 4000 
                 3.             Innovointi pk-yrityksissä || 700 
 III        Yhteiskunnalliset haasteet, josta: || 35888 
                 1.             Terveys, väestönmuutos ja hyvinvointi || 9077, josta 292 EIT:lle 
 2.             Elintarviketurva, kestävä maatalous, merien ja merenkulun tutkimus ja biotalous || 4694, josta 150 EIT:lle 
                 3.             Turvallinen, puhdas ja tehokas energia || 6537, josta 210 EIT:lle 
                 4.             Älykäs, ympäristöystävällinen ja yhdentynyt liikenne || 7690, josta 247 EIT:lle 
                 5.             Ilmastotoimet, resurssitehokkuus ja raaka-aineet || 3573, josta 115 EIT:lle 
                 6.             Osallistavat, innovatiiviset ja turvalliset yhteiskunnat || 4317, josta 138 EIT:lle 
 Euroopan innovaatio- ja teknologiainstituutti (EIT) || 1542 + 1652*** 
 Yhteisen tutkimuskeskuksen muut kuin ydinalan suorat toimet || 2212 
 YHTEENSÄ || 87740 
* Mukaan lukien 8975
miljoonaa euroa tieto- ja viestintäteknologiaan, josta 1795 miljoonaa euroa
fotoniikkaan ja mikro- ja makroelektroniikkaan, 4293 miljoonaa euroa
nanoteknologiaan, kehittyneisiin materiaaleihin ja kehittyneeseen valmistukseen
ja prosessointiin, 575 miljoonaa euroa bioteknologiaan ja 1737 miljoonaa euroa
avaruuteen. Näin ollen keskeisten mahdollistavien teknologioiden tukemiseen on
käytettävissä 6663 miljoonaa euroa.
** Tästä määrästä
noin 1131 miljoonaa euroa voi mennä strategisen energiateknologiasuunnitelman
(SET-suunnitelman) hankkeiden toteuttamiseen. Noin kolmannes voi mennä
pk-yrityksille.
*** Koko määrä
asetetaan saataville 6 artiklan 3 kohdassa tarkoitettujen määrärahojen kautta.
Toinen 1652 miljoonan euron erä asetetaan saataville tasasuhtaisesti osan
”Yhteiskunnalliset haasteet” ja erityistavoitteen ”Johtoasema mahdollistavissa
ja teollisuusteknologioissa” talousarvioista alustavalta pohjalta ja 26
artiklan 1 kohdan säädetyn arvioinnin jälkeen. 
SÄÄDÖKSEEN LIITTYVÄ RAHOITUSSELVITYS
1.           PERUSTIEDOT
EHDOTUKSESTA/ALOITTEESTA 
              1.1.    Ehdotuksen/aloitteen nimi 
              1.2.    Toimintalohko(t) toimintoperusteisessa
johtamis- ja budjetointijärjestelmässä (ABM/ABB)
              1.3.    Ehdotuksen/aloitteen luonne 
              1.4.    Tavoitteet 
              1.5.    Ehdotuksen/aloitteen perustelut 
              1.6.    Toiminnan ja sen rahoitusvaikutusten kesto 
              1.7.    Hallinnointitapa (hallinnointitavat) 
2.           HALLINNOINTI 
              2.1.    Seuranta- ja raportointisäännöt 
              2.2.    Hallinnointi- ja valvontajärjestelmä 
              2.3.    Toimenpiteet petosten ja sääntöjenvastaisuuksien
ehkäisemiseksi 
3.           EHDOTUKSEN/ALOITTEEN ARVIOIDUT
RAHOITUSVAIKUTUKSET 
              3.1.    Kyseeseen tulevat monivuotisen
rahoituskehyksen otsakkeet ja menopuolen budjettikohdat 
              3.2.    Arvioidut vaikutukset menoihin 
              3.2.1. Yhteenveto arvioiduista vaikutuksista menoihin 
              3.2.2. Arvioidut vaikutukset toimintamäärärahoihin 
              3.2.3. Arvioidut vaikutukset hallintomäärärahoihin
              3.2.4. Yhteensopivuus nykyisen monivuotisen rahoituskehyksen kanssa
              3.2.5. Ulkopuolisten tahojen osallistuminen rahoitukseen 
              3.3.    Arvioidut vaikutukset tuloihin
SÄÄDÖKSEEN
LIITTYVÄ RAHOITUSSELVITYS
PERUSTIEDOT EHDOTUKSESTA/ALOITTEESTA 
1.1.        Ehdotuksen/aloitteen
nimi 
Tutkimuksen
ja innovoinnin puiteohjelma ”Horisontti 2020” (2014–2020) 
1.2.        Toimintalohko(t)
toimintoperusteisessa johtamis- ja budjetointijärjestelmässä (ABM/ABB)[40]

-
08 - Tutkimus ja innovointi
-
09 - Tietoyhteiskunta ja viestimet
-
02 - Yritystoiminta
-
05 - Maatalous
-
32 - Energia
-
06 - Liikenne ja liikkuminen
-
15 - Koulutus ja kulttuuri
-
07 - Ympäristö ja ilmastotoimet
-
10 - Yhteinen tutkimuskeskus
1.3.        Ehdotuksen/aloitteen
luonne 
ý Ehdotus/aloite
liittyy uuteen toimeen. 
¨ Ehdotus/aloite
liittyy uuteen
toimeen, joka perustuu pilottihankkeeseen tai valmistelutoimeen[41]. 
¨ Ehdotus/aloite
liittyy käynnissä olevan toimen jatkamiseen. 
¨ Ehdotus/aloite
liittyy toimeen, joka on suunnattu uudelleen. 
1.4.        Tavoitteet
1.4.1.     Komission
monivuotinen strateginen tavoite (monivuotiset strategiset tavoitteet), jonka
(joiden) saavuttamista ehdotus/aloite tukee 
Tutkimuksen
ja innovoinnin puiteohjelma Horisontti 2020 (2014–2020), jäljempänä Horisontti
2020 -puiteohjelma, edistää Eurooppa 2020 -strategiaa, mukaan lukien
eurooppalaisen tutkimusalueen toteuttaminen, synnyttämällä älykästä, kestävää
ja osallistavaa kasvua:
-
Älykäs kasvu – osaamiseen ja innovointiin perustuvan talouden kehittäminen
(”Innovaatiounioni”-lippulaivahankkeen täytäntöönpano).
-
Kestävä kasvu – resurssitehokkaamman, vihreämmän ja kilpailukykyisemmän
talouden edistäminen.
-
Osallistava kasvu – taloudellista, sosiaalista ja alueellista yhteenkuuluvuutta
lisäävän korkean työllisyyden talouden edistäminen.
1.4.2.     Erityistavoite
(erityistavoitteet) sekä toiminto (toiminnot) toimintoperusteisessa johtamis-
ja budjetointijärjestelmässä 
-
I osa: Painopistealue ”Huipputason tiede”
-
II osa: Painopistealue ”Teollisuuden johtoasema”
-
III osa: Painopistealue ”Yhteiskunnalliset haasteet”
-
IV osa: Yhteisen tutkimuskeskuksen muut kuin ydinalan suorat toimet 
-
V osa: ”Osaamiskolmion osatekijöiden integrointi” (Euroopan innovaatio- ja
teknologiainstituutti)
Toiminto (toiminnot) toimintoperusteisessa johtamis- ja
budjetointijärjestelmässä
-
08 - Tutkimus ja innovointi
-
09 - Tietoyhteiskunta ja viestimet
-
02 - Yritystoiminta
-
05 - Maatalous
-
32 - Energia
-
06 - Liikenne ja liikkuminen
-
15 - Koulutus ja kulttuuri
-
07 - Ympäristö ja ilmastotoimet 
-
10 - Yhteinen tutkimuskeskus
1.4.3.     Odotettavissa
olevat tulokset ja vaikutukset
Selvitys siitä, miten
ehdotuksella/aloitteella on tarkoitus vaikuttaa edunsaajien/kohderyhmän tilanteeseen
Horisontti
2020 -puiteohjelman odotetaan vuoteen 2030 mennessä kasvattavan bkt:tä 0,92
prosenttia, lisäävän vientiä 1,37 prosenttia ja vähentävän tuontia 0,15
prosenttia sekä kasvattavan työllisyyttä 0,40 prosenttia. 
Lisätietoja
löytyy Horisontti 2020 -puiteohjelman vaikutustenarviointia koskevasta
komission yksiköiden valmisteluasiakirjasta, joka on tämän
lainsäädäntöehdotuksen liitteenä. 
1.4.4.     Tulos- ja
vaikutusindikaattorit 
Selvitys siitä,
millaisin indikaattorein ehdotuksen/aloitteen toteuttamista seurataan
Seuraavassa
yksilöidään Horisontti 2020 -puiteohjelman yleisiä ja erityistavoitteita varten
rajallinen määrä keskeisiä indikaattoreita tulosten ja vaikutusten arviointiin.
Muita
– myös vasta kehitettyjä – indikaattoreita käytetään erilaisten erityistoimien
erityyppisten tulosten ja vaikutusten arviointiin.
Yleinen
tavoite:
Edistetään
Eurooppa 2020 -strategian tavoitteiden saavuttamista ja eurooppalaisen
tutkimusalueen toteuttamista
-
Eurooppa 2020 -strategian t&k-tavoite (3 % bkt:stä)
Nykyisin:        2,01
% bkt:stä (EU-27, 2009)
Tavoite:          3
% bkt:stä (2020)
-
Eurooppa 2020 -strategian innovointia koskeva pääindikaattori
Nykyisin:        Uusi
lähestymistapa
Tavoite:          Nopeasti
kasvavien innovatiivisten yritysten merkittävä painoarvo taloudessa
I osa: Painopistealue ”Huipputason tiede”
Erityistavoitteet
* Euroopan
tutkimusneuvosto
-
ERC:n rahoittamissa hankkeissa tuotettujen julkaisujen osuus maailmassa eniten
viitattuihin yhteen prosenttiin kuuluvista julkaisuista
Nykyisin:        0,8
% (EU:n julkaisut vuosilta 2004–2006, lainattu vuoteen 2008 asti)
Tavoite:          1,6
% (ERC:n julkaisut vuosilta 2014–2020)
-
ERC:n rahoituksen inspiroimien institutionaalisten ja kansallisten/alueellisten
poliittisten toimenpiteiden lukumäärä
Nykyisin:        20
(arvio 2007–2013)
Tavoite:          100
(2014 – 2020)
* Tulevat
ja kehitteillä olevat teknologiat
-
Julkaisut vertaisarvioiduissa vaikutusvaltaisissa julkaisuissa
Nykyisin:        Uusi
lähestymistapa
Tavoite:          25
julkaisua 10 miljoonan euron rahoitusta kohden (2014–2020) 
-
Tulevien ja kehitteillä olevien teknologioiden patenttihakemukset 
Nykyisin:        Uusi
lähestymistapa
Tavoite:          Yksi
patenttihakemus 10 miljoonan euron rahoitusta kohden (2014–2020)
* Taitoja,
koulutusta ja urakehitystä koskevat Marie Curie -toimet
-
Tutkijoiden liikkuvuus sektoreiden ja maiden välillä, mukaan lukien
tohtorintutkinnon suorittajat
Nykyisin:        50 000,
tohtorintutkinnon suorittajia noin 20 % (2007–2013)
Tavoite:          65 000,
tohtorintutkinnon suorittajia noin 40 % (2014–2020)
* Euroopan
tutkimusinfrastruktuurit (myös sähköiset infrastruktuurit)
-
Tutkimusinfrastruktuurit, jotka saatetaan kaikkien eurooppalaisten ja Euroopan
ulkopuolisten tutkijoiden käyttöön unionin tuella
Nykyisin:        650
(2012)
Tavoite:          1000(2020)
II osa: Painopistealue ”Teollisuuden johtoasema”
Erityistavoitteet
* Johtoasema
mahdollistavissa ja teollisuusteknologioissa (tieto- ja
viestintäteknologia, nanoteknologia, kehittyneet materiaalit, bioteknologia,
kehittynyt valmistus ja avaruus)
-
Erilaisten mahdollistavien ja teollisuusteknologioiden patenttihakemukset 
Nykyisin:        Uusi
lähestymistapa
Tavoite:          Kolme
patenttihakemusta 10 miljoonan euron rahoitusta kohden (2014–2020)
-
Riskirahoituksen saatavuus
-
Velkarahoituksella ja pääomasijoituksilla mobilisoidut kokonaisinvestoinnit
Nykyisin:        Uusi
lähestymistapa
Tavoite:          100
miljoonan euron kokonaisinvestoinnit 10 miljoonan euron unionin rahoitusta
kohti (2014–2020)
* Innovointi
pk-yrityksissä
-
Sellaisten osallistuvien pk-yritysten osuus, jotka ottavat käyttöön yritykselle
tai markkinoille uusia innovaatioita (hankkeen aikana ja kolme vuoden kuluessa
sen päättymisestä)
Nykyisin:        Uusi
lähestymistapa
Tavoite:          50
%
III osa: Painopistealue ”Yhteiskunnalliset haasteet”
Erityistavoitteet
Kunkin
haasteen osalta edistymistä arvioidaan sen mukaan, kuinka paljon toimilla
edistetään Horisontti 2020 -puiteohjelman liitteessä I määriteltyjä
erityistavoitteita. Liitteessä I on kuvattu myös ne olennaiset edistysaskeleet,
jotka ovat tarpeen haasteisiin vastaamiseksi, sekä politiikan kannalta
merkitykselliset indikaattorit.
-
Parannetaan kaikkien kansalaisten elinikäistä terveyttä ja hyvinvointia.
-
Varmistetaan turvallisten ja korkealaatuisten elintarvikkeiden ja muiden
biopohjaisten tuotteiden riittävä saanti kehittämällä tuottavia ja
resurssitehokkaita alkutuotantojärjestelmiä ja niihin liittyviä ekosysteemipalveluja
sekä kilpailukykyistä ja vähähiilistä teollisuutta. 
-
Siirrytään luotettavaan, kestävään ja kilpailukykyiseen energiajärjestelmään
niukkenevien resurssien, kasvavien energiatarpeiden ja ilmastonmuutoksen uhan
edessä. 
-
Pyritään saavuttamaan resurssitehokas, ympäristöystävällinen, turvallinen ja
saumaton eurooppalainen liikennejärjestelmä, joka hyödyttää kansalaisia,
taloutta ja yhteiskuntaa.
-
Pyritään saavuttamaan resurssitehokas ja ilmastonmuutokseen sopeutuva talous
sekä raaka-aineiden kestävä saatavuus, jotta maailman kasvavan väestön tarpeet
voidaan täyttää planeettamme luonnonvarojen kestokyvyn rajoissa. 
-
Edistetään osallistavia, innovatiivisia ja turvallisia eurooppalaisia
yhteiskuntia niiden kohdatessa ennennäkemättömiä muutoksia ja
maailmanlaajuisesti lisääntyvää keskinäistä riippuvuutta.
Muita
suorituskykyindikaattoreita ovat seuraavat:
- Julkaisut vertaisarvioiduissa vaikutusvaltaisissa
julkaisuissa erilaisten yhteiskunnallisten haasteiden alalla
Nykyisin:        Uusi
lähestymistapa (7. puiteohjelmassa (2007–2010) yhteensä 8149 julkaisua -
alustava luku)
Tavoite:          Keskimäärin
20 julkaisua 10 miljoonan euron rahoitusta kohden (2014–2020)
-
Patenttihakemukset erilaisten yhteiskunnallisten haasteiden alalla 
Nykyisin:        153 (7. puiteohjelman
”Yhteistyö”-erityisohjelma 2007–2010, alustava luku)
Tavoite:          Keskimäärin
kaksi patenttihakemusta 10 miljoonan euron rahoitusta kohden (2014–2020)
-
Sellaisten unionin säädösten lukumäärä, joissa viitataan erilaisten
yhteiskunnallisten haasteiden alalla tuettuihin toimiin
Nykyisin:        Uusi
lähestymistapa
Tavoite:          Keskimäärin
yksi 10 miljoonan euron rahoitusta kohden (2014–2020)
IV osa: Yhteisen tutkimuskeskuksen muut kuin ydinalan suorat toimet 
Asiakaslähtöisen
tieteellisen ja teknisen tuen antaminen unionin politiikoille 
-
Niiden tapausten lukumäärä, joissa Yhteisen tutkimuskeskuksen antamalla
teknisillä ja tieteellisellä tuella on ollut konkreettisia erityisvaikutuksia
unionin eri alojen politiikkaan
Nykyisin:        175
(2010)
Tavoite:          230
(2020)
-
Vertaisarvioitujen julkaisujen lukumäärä 
Nykyisin:        430
(2010)
Tavoite:          500
(2020)
V osa: ”Osaamiskolmion osatekijöiden integrointi”
(Euroopan innovaatio- ja teknologiainstituutti)
-
Osaamis- ja innovointiyhteisöihin integroitujen korkeakoulu-, yritys- ja
tutkimusalan organisaatioiden määrä
Nykyisin:        Uusi
lähestymistapa
Tavoite:          540
(2020)
-
Osaamiskolmion sisällä toteutettu yhteistyö, joka johtaa innovatiivisten
tuotteiden ja prosessien kehittämiseen
Nykyisin:        Uusi
lähestymistapa
Tavoite:          600
uusyritystä ja spin-off-yritystä, joiden perustajina ovat osaamis- ja
innovaatioyhteisöjen opiskelijat/tutkijat/opettajat;
6 000 innovaatiota, jotka osaamis- ja innovaatioyhteisöjen
opiskelijat/tutkijat/opettajat ovat kehittäneet olemassa olevissa yrityksissä
1.5.        Ehdotuksen/aloitteen
perustelut 
1.5.1.     Tarpeet,
joihin ehdotuksella/aloitteella vastataan lyhyellä tai pitkällä aikavälillä 
-
Lisätään tutkimuksen ja innovoinnin vaikutusta keskeisten yhteiskunnallisten
haasteiden ratkaisemiseen. 
-
Parannetaan Euroopan teollisuuden kilpailukykyä edistämällä teknologista
johtoasemaa ja saattamalla hyvät ideat markkinoille.
-
Vahvistetaan Euroopan tiedeperustaa.
-
Toteutetaan eurooppalainen tutkimusalue ja parannetaan sen tehokkuutta
(monialaiset tavoitteet). 
Lisätietoja
löytyy Horisontti 2020 -puiteohjelman vaikutustenarviointia koskevasta
komission yksiköiden valmisteluasiakirjasta, joka on tämän
lainsäädäntöehdotuksen liitteenä.
1.5.2.     EU:n
osallistumisesta saatava lisäarvo
On
olemassa selkeät perusteet julkisille toimille, joilla puututaan edellä 1.5.1
kohdassa esitettyihin ongelmiin. Markkinat eivät yksin pysty saavuttamaan
Euroopan johtoasemaa uudessa teknis-taloudellisessa tilanteessa. Perusteknologioiden
järjestelmämuutoksiin liittyvien markkinapuutteiden korjaamiseksi tarvitaan
laajamittaisia julkisia toimia, joihin sisältyy sekä tarjonta- että
kysyntäpuolen toimenpiteitä.
Jäsenvaltiot
eivät kuitenkaan yksin pysty toteuttamaan tarvittavia julkisia toimia. Niiden
investoinnit tutkimukseen ja innovointiin ovat suhteellisen alhaisia,
hajanaisia ja tehottomia, mikä on teknologisten paradigmamuutosten kannalta
ratkaiseva puute. Jäsenvaltioiden on yksin vaikea nopeuttaa teknologian
kehittämistä riittävän laajassa teknologiavalikoimassa tai puuttua rajat
ylittävän koordinoinnin puutteeseen.
Kuten
seuraavaa monivuotista rahoituskehystä koskevassa ehdotuksessa korostetaan,
unionilla on hyvät valmiudet tuottaa lisäarvoa tekemällä laajamittaisia
investointeja tieteen eturintamassa tehtävään perustutkimukseen, kohdennettuun
sovellettuun tutkimukseen ja kehittämiseen sekä niihin liittyvään koulutukseen
ja infrastruktuuriin, joka auttaa parantamaan Euroopan suorituskykyä
temaattisesti kohdennetussa tutkimuksessa ja kehittämisessä ja mahdollistavissa
teknologioissa. Unioni voi tuottaa lisäarvoa myös tukemalla yrityksiä
tutkimustulosten hyödyntämisessä ja niiden muuttamisessa markkinoitaviksi
tuotteiksi, prosesseiksi ja palveluiksi sekä edistämällä näiden innovaatioiden
käyttöönottoa. Kansallisen tutkimusrahoituksen koordinointia, unionin laajuista
kilpailua tutkimusrahoituksesta, tutkijoiden liikkuvuutta ja koulutusta,
tutkimusinfrastruktuurien koordinointia, maiden välistä tutkimus- ja
innovointiyhteistyötä sekä innovoinnin tukemista koskevat rajat ylittävät
toimet on tehokkainta toteuttaa Euroopan tasolla, jossa niillä on suurin
vaikutus. Unionin tutkimus- ja innovointiohjelmien jälkiarvioinnit ovat
osoittaneet vakuuttavasti, että näillä ohjelmilla tuetaan tutkimus- ja muita
toimia, joilla on suuri strateginen merkitys osanottajille ja jotka jäisivät
toteuttamatta ilman unionin tukea. Toisin sanoen unionin tason tuki on
korvaamatonta.
Kokemus
on myös todistanut politiikan tukitoimista saatavan eurooppalaisen lisäarvon,
joka perustuu eri ympäristöistä peräisin olevan tietämyksen ja kokemuksen
yhdistämiseen, innovaatiopolitiikan välineiden ja kokemusten maiden välisen
vertailun tukemiseen sekä siihen, että tällaiset toimet tarjoavat
mahdollisuuden määritellä parhaat toimintatavat ja edistää ja testata niitä
mahdollisimman laajalla alueella.
Yhteisen
tutkimuskeskuksen (JRC) suorat toimet luovat Euroopan tason lisäarvoa, koska
niillä on ainutlaatuinen eurooppalainen ulottuvuus. Suorista toimista saadaan
monenlaisia hyötyjä: ne vastaavat komission tarpeeseen saada tieteellistä
näyttöä talon sisältä kansallisista ja yksityisistä eduista riippumatta, ja ne
tuottavat suoria hyötyjä unionin kansalaisille edistämällä politiikkoja, jotka
johtavat parempiin taloudelliseen, sosiaalisiin ja ympäristöolosuhteisiin. 
Lisätietoja
löytyy Horisontti 2020 -puiteohjelman vaikutustenarviointia koskevasta
komission yksiköiden valmisteluasiakirjasta, joka on tämän
lainsäädäntöehdotuksen liitteenä.
1.5.3.     Vastaavista
toimista saadut kokemukset
Ohjelma
perustuu kokemuksiin, joita on saatu aikaisemmissa tutkimuksen, teknologian kehittämisen
ja demonstroinnin puiteohjelmissa, kilpailukyvyn ja innovoinnin puiteohjelmassa
ja Euroopan innovaatio- ja teknologiainstituutissa (EIT). 
Useiden
vuosikymmenten aikana unionin ohjelmat ovat
-
onnistuneet saamaan mukaan Euroopan parhaat tutkijat ja tutkimuslaitokset, 
-
aiheuttaneet laajamittaisia rakenteellisia vaikutuksia, tieteellisiä,
teknologisia ja innovointiin liittyviä vaikutuksia, mikrotaloudellisia hyötyjä
sekä loppupään makrotaloudellisia, sosiaalisia ja ympäristövaikutuksia kaikissa
jäsenvaltioissa. 
Onnistumisten
lisäksi aiemmat kokemukset ovat tuoneet esiin myös puutteita:
-
Tutkimusta, innovointia ja koulutusta olisi käsiteltävä koordinoidummalla
tavalla.
-
Tutkimustuloksia on levitettävä paremmin ja ne on muunnettava tehokkaammin
uusiksi tuotteiksi, prosesseiksi ja palveluiksi.
-
Toimintalogiikan olisi oltava paremmin kohdennettu, konkreettisempi,
yksityiskohtaisempi ja avoimempi.
-
Ohjelmaan osallistumista olisi helpotettava ja sen osallistujamäärää olisi
kasvatettava uusyrityksissä, pk-yrityksissä, teollisuusyrityksissä, huonommin
suoriutuvissa jäsenvaltioissa ja unionin ulkopuolisissa maissa.
-
Ohjelman seurantaa ja arviointia on tehostettava.
Tuoreessa
arviointiraportissa esitetyissä suoria toimia koskevissa suosituksissa todetaan
muun muassa, että JRC voi
-
edistää tiiviimpää yhdentymistä tietämyksen tuottamisessa unionissa, 
-
ottaa käyttöön erityisiä töitä koskevia vaikutustenarviointeja ja
kustannus-hyötyanalyyseja, 
-
parantaa yhteistyötä teollisuuden kanssa Euroopan talouden kilpailukykyä
edistävien vaikutusten lisäämiseksi.
Lisätietoja
löytyy Horisontti 2020 -puiteohjelman vaikutustenarviointia koskevasta
komission yksiköiden valmisteluasiakirjasta, joka on tämän
lainsäädäntöehdotuksen liitteenä.
1.5.4.     Yhteensopivuus
muiden kyseeseen tulevien välineiden kanssa ja mahdolliset synergiaedut
Eurooppa
2020 -strategian tavoitteiden saavuttamisen yhteydessä luodaan ja kehitetään
synergioita muiden unionin ohjelmien, kuten taloudellista, sosiaalista ja
alueellista yhteenkuuluvuutta koskevan yhteisen strategiakehyksen ja
kilpailukykyä ja pk-yrityksiä koskevan ohjelman kanssa.
1.6.        Toiminnan
ja sen rahoitusvaikutusten kesto 
ý Ehdotuksen/aloitteen mukaisen toiminnan
kesto on rajattu. 
–     
ý  Ehdotuksen/aloitteen mukainen toiminta alkaa 1.1.2014
ja päättyy 31.12.2020 
–     
ý  Rahoitusvaikutukset alkavat vuonna 2014 ja
päättyvät vuonna 2026. 
¨ Ehdotuksen/aloitteen mukaisen toiminnan
kestoa ei ole rajattu.
–     
Käynnistysvaihe alkaa vuonna VVVV ja päättyy vuonna
VVVV,
–     
minkä jälkeen toteutus täydessä laajuudessa.
1.7.        Hallinnointitapa
(hallinnointitavat)[42] 
ý komissio hallinnoi suoraan keskitetysti

ý välillinen keskitetty hallinnointi, jossa täytäntöönpanotehtäviä on siirretty
–     
ý  toimeenpanovirastoille 
–     
ý  yhteisöjen perustamille elimille[43]

–     
ý  kansallisille julkisoikeudellisille elimille tai
julkisen palvelun tehtäviä hoitaville elimille 
–     
¨  henkilöille, joille on annettu tehtäväksi
toteuttaa Euroopan unionista tehdyn sopimuksen V osaston mukaisia erityistoimia
ja jotka nimetään varainhoitoasetuksen 49 artiklan mukaisessa perussäädöksessä 
¨ hallinnointi yhteistyössä jäsenvaltioiden kanssa 
¨ hajautettu hallinnointi yhteistyössä kolmansien maiden kanssa 
ý hallinnointi yhteistyössä kansainvälisten
järjestöjen kanssa, mukaan lukien Euroopan
avaruusjärjestö
Jos käytetään useampaa
kuin yhtä hallinnointitapaa, huomautuksille varatussa kohdassa olisi annettava
lisätietoja.
Huomautukset:

Komissio
aikoo käyttää tämän toiminnan toteuttamiseen useita erilaisia hallintotapoja
nykyisen rahoituskehyksen puitteissa käytettyjen hallintotapojen pohjalta. Näihin
hallintotapoihin lukeutuvat keskitetty hallinnointi ja yhteistyössä tehtävä
hallinnointi. 
Hallinnoinnista
vastaavat komission yksiköt, olemassa olevat komission toimeenpanovirastot, kun
niiden toimeksiantoja uudistetaan ja laajennetaan tasapainoisella tavalla, sekä
ulkoiset elimet, kuten elimet, jotka on perustettu Euroopan unionin toiminnasta
tehdyn sopimuksen 187 artiklan nojalla (yhteisyritykset, joiden toimeksiannot
uudistetaan arvioinnin jälkeen, sekä uudet yhteisyritykset, jotka perustetaan
esim. yhteiskunnallisia haasteita koskevan osan täytäntöönpanon yhteydessä),
185 artiklan nojalla (useiden jäsenvaltioiden yhdessä toteuttamat ohjelmat,
joihin kansalliset julkisoikeudelliset yhteisöt tai julkisen palvelun tehtäviä
suorittavat yhteisöt osallistuvat) sekä Euroopan innovaatio- ja
teknologiainstituutin ja rahoitusvälineiden kautta. 
Nykyisen
rahoituskehyksen puitteissa jo ulkoistetut toimet (esim. tieteen eturintamassa
tehtävä tutkimus, Marie Curie -toimet, pk-yrityksiä koskevat toimet, osaamis-
ja innovointiyhteisöt), joita jatketaan Horisontti 2020 -puiteohjelmassa,
pannaan täytäntöön nykyistä ulkoistamista jatkaen. Tämä voi vaatia
asianomaisten ulkoisten elinten erikoistumisen lisäämistä ja hallinnoinnin
yksinkertaistamista ja niiden toiminnallisen koon mukauttamista vastaavasti. 
Myös
muiden Horisontti 2020 -puiteohjelman toimien ulkoistaminen on mahdollista,
etenkin käyttämällä olemassa olevia komission toimeenpanovirastoja, kunhan
keskeinen poliittinen toimivalta pysyy komission yksiköillä. Näiden toimien
toteuttamiseksi käytettävät ulkoistamistavat valitaan niiden osoitetun
tehokkuuden ja toimivuuden pohjalta. Komission toimeenpanovirastoille
osoitettua henkilöstöä on samalla kasvatettava suhteessa ulkoistettuja toimia
vastaavaan talousarvion osaan ja ottaen huomioon komission henkilöstöä koskeva
sitoumus (Eurooppa 2020 -strategiaa tukeva talousarvio, KOM(2011) 500). 
Euroopan
avaruusvirasto voi osallistua Horisontti 2020 -puiteohjelman avaruuteen
liittyvien toimien täytäntöönpanoon, kun tällä osallistumisella voidaan
saavuttaa voimakkaampi vipuvaikutus.
2.           HALLINNOINTI 
Yksinkertaistaminen
Horisontti
2020 -puiteohjelman on houkuteltava parhaita huippututkijoita ja Euroopan
innovatiivisimpia yrityksiä. Tämä voidaan saavuttaa ainoastaan ohjelmalla, joka
aiheuttaa osallistujille mahdollisimman pienen hallintotaakan, sekä
asianmukaisilla rahoitusehdoilla. Horisontti 2020 -puiteohjelman yksinkertaistaminen
kohdistuu kolmeen yleistavoitteeseen: osallistujien hallintokustannusten
alentaminen, ehdotusten ja avustusten hallinnoinnin nopeuttaminen ja
varainhoidon virheiden vähentäminen. Tutkimus- ja innovointirahoitus
yksinkertaistuu myös varainhoitoasetuksen tarkistuksen johdosta (ei korollisia
tilejä ennakkomaksuille, tukikelpoinen alv, järjestelmällisten virheiden
ekstrapoloinnin rajoittaminen).
Horisontti
2020 -puiteohjelman yksinkertaistamiseen liittyy useita ulottuvuuksia. 
Rakenteellinen
yksinkertaistaminen tapahtuu
-
yhdistämällä kaikki tutkimukseen ja innovointiin liittyvät rahoitusvälineet
(EIT, kilpailukyvyn ja innovoinnin puiteohjelma, tutkimuksen puiteohjelma)
Horisontti 2020 -puiteohjelmaksi ja sen erityisohjelmaksi,
-
laatimalla vain yksi erityisohjelma, jolla Horisontti 2020 -puiteohjelma
pannaan täytäntöön,
-
ottamalla käyttöön yhdet osallistumissäännöt, jotka kattavat Horisontti
2020 ‑puiteohjelman kaikki osat.
Rahoitussääntöjen yksinkertaistaminen
helpottaa ehdotusten valmistelua ja hankkeiden hallinnointia. Samalla se
vähentää varainhoidon virheitä. Ehdotettu lähestymistapa on seuraava:
Avustusten
tärkein rahoitusmalli:
-
todellisten välittömien kustannusten yksinkertaisempi korvaaminen siten, että
edunsaajien tavanomaiset kirjanpitokäytänteet hyväksytään laajemmin, mukaan
lukien tiettyjen verojen ja maksujen tukikelpoisuus;
-
mahdollisuus käyttää henkilöstön yksikkökustannuksia (keskimääräisiä
henkilöstökustannuksia) sellaisten edunsaajien tapauksessa, joille tämä on
tavanomainen tilinpitomenetelmä, ja sellaisille pk-yritysten omistajille, jotka
eivät saa palkkaa;
-
työaikojen kirjaamisen yksinkertaistaminen antamalla selkeät ja yksinkertaiset
vähimmäisehdot ja poistamalla erityisesti vaatimus työaikojen kirjaamisesta
sellaisten työntekijöiden kohdalla, jotka työskentelevät yksinomaan unionin
hankkeen parissa;
-
yksi korvausprosentti kaikille osallistujille sen sijaan, että käytettäisiin
kolmea eri prosenttia osallistujan tyypin mukaan;
-
yleisenä sääntönä yksi kiinteämääräinen korvaus, joka kattaa välilliset
kustannukset, sen sijaan että käytettäisiin neljää eri menetelmää välillisten
kustannusten laskemiseen;
-
yksikkökustannusten ja kertakorvausten järjestelmän jatkaminen liikkuvuus- ja
koulutustoimissa (Marie Curie -toimet);
tuotospohjainen
rahoitus, jossa koko hankkeesta maksetaan kertakorvaus erityisaloilla.
Tarkistettu valvontastrategia, jota kuvataan 2.2.2 kohdassa, luo uuden tasapainon luottamuksen ja valvonnan välille ja
keventää osallistujien hallintotaakkaa entisestään. 
Sääntöjen
ja valvonnan yksinkertaistamisen lisäksi kaikkia hankkeiden täytäntöönpanoon
liittyviä menettelyjä ja prosesseja järkeistetään. Tähän sisältyvät
yksityiskohtaiset säännökset ehdotusten sisällöstä ja muodosta, prosessit,
jotka liittyvät ehdotusten muuttamiseen hankkeiksi, raportointi- ja
seurantavaatimukset sekä asiaa koskevat ohjeasiakirjat ja tukipalvelut. Osallistumisesta
aiheutuvia hallintokustannuksia vähentää merkittävästi käyttäjäystävällinen
tietojärjestelmä, joka perustuu unionin seitsemännen tutkimuksen ja teknologian
kehittämisen puiteohjelman (2007–2013) osallistujien portaaliin.
2.1.        Seuranta-
ja raportointisäännöt 
Horisontti
2020 -puiteohjelman epäsuorien toimien arviointia ja seurantaa varten
kehitetään uusi järjestelmä. Se perustuu kokonaisvaltaiseen, oikea-aikaiseen ja
yhdenmukaistettuun strategiaan, jossa painotetaan suoritustehoa, tuotoksia,
tuloksia ja vaikutuksia. Sen tukena ovat asianmukainen tietokanta,
asiantuntijat, asiaa koskeva erityinen tutkimustoimi ja tiiviimpi yhteistyö
jäsenvaltioiden ja assosioituneiden maiden kanssa, ja sitä hyödynnetään asianmukaisen
tulosten levittämisen ja raportoinnin kautta. Suorien toimien osalta JRC jatkaa
seurantatoimiensa parantamista mukauttamalla tuotoksia ja vaikutuksia mittaavia
indikaattoreitaan.
Järjestelmään
sisältyvät tiedot monialaisista aiheista kuten kestävyydestä ja
ilmastonmuutoksesta. Ilmastoon liittyvät menot lasketaan Rion tunnusmerkkeihin
perustuvan seurantajärjestelmän avulla.
2.2.        Hallinnointi-
ja valvontajärjestelmä 
Kahden
prosentin virheraja valittiin laillisuuden ja asianmukaisuuden tärkeimmäksi indikaattoriksi
tutkimusavustusten alalla. Tämä on kuitenkin aiheuttanut eräitä odottamattomia
tai epäsuotavia sivuvaikutuksia. Sekä edunsaajat että lainsäätäjä ovat
katsoneet, että valvontataakka on kasvanut liian suureksi. Tästä aiheutuu
vaara, että unionin tutkimusohjelmasta tulee vähemmän houkutteleva, mikä
vaikuttaisi kielteisesti unionin tutkimukseen ja innovointiin.
Helmikuun
4. päivänä 2011 kokoontunut Eurooppa-neuvosto totesi päätelmissään seuraavaa:
”Jotta parhaiden tutkijoiden ja innovatiivisimpien yritysten olisi helpompi
ottaa käyttöön tutkimuksen, teknologian kehittämisen ja innovoinnin
edistämiseen tarkoitettuja EU:n välineitä, on ratkaisevan tärkeää, että niitä
yksinkertaistetaan erityisesti sopimalla asiaankuuluvien laitosten välisestä
uudesta tasapainosta luottamuksen ja valvonnan sekä riskien ottamisen ja
riskien välttämisen välillä” (ks. EUCO 2/1/11 REV1, Bryssel 8. maaliskuuta
2011).
Euroopan
parlamentti kannattaa tutkimuspuiteohjelmien yksinkertaistamisesta 11.
marraskuuta 2010 antamassaan päätöslauselmassa suurempaa virheriskiä
tutkimusrahoituksessa ja ”on huolissaan siitä, että seitsemännen puiteohjelman
nykyinen järjestelmä ja käytännön toteuttaminen keskittyvät liiaksi valvontaan,
jolloin menetetään resursseja, osallistuminen vähenee ja
tutkimusmahdollisuuksista tulee vähemmän houkuttelevia, sekä toteaa
huolestuneena, että nykyisellä nollariskitoleranssin järjestelmällä pyritään
pikemminkin välttämään riskejä kuin hallitsemaan niitä.” 
Tarkastusten
määrän jyrkkä kasvu ja niiden pohjalta tehty tulosten ekstrapolointi on
herättänyt runsaasti vastalauseita tiedeyhteisössä (esim. Trust Researchers
-aloite[44], jolla on jo 13 800
allekirjoittajaa).
Sidosryhmät
ja instituutiot katsovat siis, että nykyistä lähestymistapaa on tarkistettava. Huomioon
on otettava myös muita tavoitteita ja etuja, kuten tutkimuspolitiikan
onnistuminen, kansainvälinen kilpailukyky ja tieteen huipputaso. Samaan aikaan
on olemassa selkeä tarve hallinnoida budjettia tehokkaasti ja toimivasti ja
ehkäistä petoksia ja tuhlausta. Nämä ovat Horisontti 2020 ‑puiteohjelman
haasteet.
Komission
lopullisena tavoitteena on rajoittaa jäännösvirheet alle kahteen prosenttiin
kokonaismenoista ohjelman keston aikana. Tätä varten se on ottanut käyttöön
useita yksinkertaistamistoimenpiteitä. Huomioon on kuitenkin otettava myös muut
tavoitteet, kuten EU:n tutkimuspolitiikan houkuttelevuus ja onnistuminen,
kansainvälinen kilpailukyky, tieteen huipputaso ja erityisesti tarkastusten
kustannukset (ks. 2.2.2 kohta).
Näiden
tekijöiden tasapainottamiseksi ehdotetaan, että tutkimuksen ja innovoinnin
talousarvion toteuttamisesta vastaavat pääosastot ottavat käyttöön
kustannustehokkaan sisäisen valvontajärjestelmän, joka antaa riittävät takeet
siitä, että virheriski on monivuotisella menokaudella vuosittain 2–5
prosenttia. Lopullisena tavoitteena on jäännösvirhetaso, joka on mahdollisimman
lähellä kahta prosenttia monivuotisten ohjelmien päättyessä, kun kaikkien
tarkastusten, korjausten ja takaisinperintätoimenpiteiden rahoitusvaikutukset
on otettu huomioon.
2.2.1.     Sisäinen
valvontakehys 
Avustusten
sisäinen valvontajärjestelmä perustuu seuraaviin tekijöihin:
-
komission sisäisen valvonnan standardien täytäntöönpano;
-
menettelyt parhaiden hankkeiden valitsemiseksi ja niiden muuttamiseksi
oikeudellisiksi välineiksi;
-
hankkeen ja sopimusten hallinnointi jokaisen hankkeen elinkaaren ajan;
-
kaikkien hakemusten ennakkotarkastus, mukaan lukien tilintarkastuslausuntojen
pyytäminen ja kustannuslaskentamenetelmien ennakkotarkastukset; 
-
hakemuksista poimitun otoksen jälkitarkastukset;
-
hankkeen tulosten tieteellinen arviointi. 
Suorien
toimien osalta varainhoitoprosessiin sisältyvät hankintojen ennakkotarkastukset
ja jälkitarkastukset. Riskit arvioidaan vuosittain ja töiden edistymistä ja
resurssien kulutusta seurataan säännöllisesti määriteltyjen tavoitteiden ja
indikaattoreiden pohjalta.
2.2.2.     Tarkastusten
kustannukset ja hyödyt 
Tutkimuksen
ja innovoinnin talousarvion toteuttamisesta vastaavien pääosastojen sisäisen
valvontajärjestelmän kustannuksiksi arvioidaan 267 miljoonaa euroa vuodessa
(hyväksyttävää virheriskiä koskevan vuoden 2009 selvityksen pohjalta). Se on
myös aiheuttanut huomattavan taakaan edunsaajille ja komission yksiköille. 
Komission
yksiköiden suorittaman valvonnan kokonaiskustannuksista (lukuun ottamatta
edunsaajien kustannuksia) 43 prosenttia aiheutuu hankkeiden
hallinnointivaiheessa, 18 prosenttia ehdotusten valintavaiheessa ja 16
prosenttia sopimusneuvotteluvaiheessa. Jälkitarkastukset ja niiden
täytäntöönpano aiheuttavat 23 prosenttia (61 miljoonaa euroa)
kokonaiskustannuksista.
Näillä
huomattavilla valvontatoimilla ei ole kuitenkaan täysin onnistuttu saavuttamaan
niille asetettuja tavoitteita. Kuudennen puiteohjelman arvioitu
jäännösvirheaste, kun on otettu huomioon kaikki toteutetut tai toteutettavat
takaisinperinnät ja korjaukset, on edelleen yli kaksi prosenttia. Tutkimuksen
ja innovoinnin pääosaston seitsemännestä puiteohjelmasta tekemien tarkastusten
nykyinen virheaste on noin 5 prosenttia, ja vaikka virheaste pienenee
tarkastusten vaikutuksesta ja on nyt hieman vääristynyt, koska tarkastukset on
keskitetty edunsaajiin, joita ei aiemmin ole tarkastettu, on epätodennäköistä,
että kahden prosentin jäännösvirhe saavutetaan. Euroopan
tilintarkastustuomioistuimen määrittämä virheaste on samaa luokkaa. 
2.2.3.     Odotettu
väärinkäytösten riski 
Lähtökohtana
on nykytilanne seitsemännestä puiteohjelmasta tähän mennessä tehtyjen
tarkastusten pohjalta. Tämä alustava edustava virheaste on lähellä viittä
prosenttia (tutkimuksen ja innovoinnin pääosaston osalta). Suurin osa
havaituista virheistä johtuu siitä, että nykyinen tutkimusrahoitusjärjestelmä
perustuu edunsaajan ilmoittamien tutkimushankkeen todellisten kustannusten
korvaamiseen. Tämä tekee tukikelpoisten kustannusten arvioinnista varsin
monimutkaista.
Tutkimuksen
ja innovoinnin pääosaston seitsemännestä puiteohjelmasta tähän mennessä
tekemistä tarkastuksista on suoritettu virheasteiden analyysi, joka osoittaa,
että 
-
Lukumääräisesti noin 27 prosenttia ja määrällisesti noin 35 prosenttia virheistä
liittyy henkilöstökustannusten virheelliseen laskuttamiseen. Havaittuja
toistuvia ongelmia ovat keskimääräisten tai budjetoitujen kustannusten
laskuttaminen (todellisten kustannusten sijaan), riittämätön kirjanpito
ohjelmaan käytetystä ajasta ja tukikelvottomien erien laskuttaminen.
-
Lukumääräisesti noin 40 prosenttia ja arvon perusteella noin 37 prosenttia
virheistä liittyy muihin suoriin kustannuksiin (muihin kuin
henkilöstökustannuksiin). Havaittuja toistuvia virheitä ovat muun muassa alv:n
huomioon ottaminen, selkeän yhteyden puuttuminen hankkeeseen, laskujen tai
maksutositteiden toimittamatta jättäminen, poistojen virheellinen laskenta
siten, että laskutetaan laitteen kokonaiskustannus ilman arvonalennusta, sekä
alihankinta ilman ennakkohyväksyntää tai noudattamatta edullisuutta koskevia
sääntöjä.
-
Lukumääräisesti noin 33 prosenttia ja määrällisesti noin 28 prosenttia
virheistä liittyy välillisiin kustannuksiin. Tähän pätevät samat riskit kuin
henkilöstökustannuksiin. Lisäriskinä on yleiskustannusten epätäsmällinen tai
epäoikeudenmukainen kohdentaminen unionin hankkeisiin.
Monissa
tapauksissa välilliset kustannukset muodostavat kiinteän prosenttiosuuden
suorista kustannuksista, jolloin välillisten kustannusten virhe on suhteessa
suorien kustannusten virheeseen.
Horisontti
2020 -puiteohjelmassa otetaan käyttöön joukko tärkeitä
yksinkertaistamistoimenpiteitä (ks. edellä 2 kohta), jotka alentavat
virheastetta kaikissa virheluokissa. Pidemmälle menevää yksinkertaistamista
koskevassa sidosryhmien ja instituutioiden kuulemisessa ja Horisontti 2020
-puiteohjelman vaikutustenarvioinnissa kävi kuitenkin selvästi ilmi, että
parhaana pidetty vaihtoehto on todellisten kustannusten korvaamiseen perustuvan
rahoitusmallin jatkaminen. Tulosperustaisen rahoituksen, kiinteämääräisten
maksujen tai kertakorvausten järjestelmällinen käyttö vaikuttaa tässä vaiheessa
ennenaikaiselta, koska tällaista järjestelmää ei ole testattu aiemmissa
ohjelmissa. Todellisten kustannusten korvaamiseen perustuvan järjestelmän
säilyttäminen merkitsee kuitenkin sitä, että virheitä esiintyy jatkossakin.
Seitsemännessä
puiteohjelmassa tehdyissä tarkastuksissa havaittujen virheiden analysointi
osoittaa, että noin 25–35 prosenttia niistä voitaisiin välttää ehdotetuilla
yksinkertaistamistoimenpiteillä. Virheasteen voidaan odottaa laskevan 1,5
prosenttia eli lähes 5 prosentista noin 3,5 prosenttiin. Tähän lukuun viitataan
myös komission tiedonannossa virheriskin ja valvonnasta aiheutuvien
hallintokustannusten oikeasta tasapainosta.
Komissio
katsoo siis, että Horisontti 2020 -puiteohjelman mukaisissa tutkimusmenoissa
2–5 prosentin vuotuinen virheriski on realistinen tavoite, kun otetaan huomioon
tarkastusten kustannukset, sääntöjen monimutkaisuuden vähentämiseksi ehdotetut
yksinkertaistamistoimenpiteet ja tutkimushankkeiden kustannusten korvaamiseen
liittyvä toiminnan luonteesta johtuva riski. Lopullisena tavoitteena on, että
jäännösvirhetaso on mahdollisimman lähellä kahta prosenttia ohjelmien
päättyessä, kun kaikkien tarkastusten, korjausten ja takaisinperintätoimenpiteiden
rahoitusvaikutukset on otettu huomioon.
Tämä
tavoite otetaan huomioon Horisontti 2020 -puiteohjelman menojen
jälkitarkastusstrategiassa. Se perustuu tilintarkastukseen, joka tehdään koko
puiteohjelman laajuudelta valitusta edustavasta otoksesta menoja, jota
täydennetään riskinarvioinnin perusteella valitulla otoksella. 
Jälkitarkastuksia
suoritetaan vain niin paljon kuin on välttämättä tarpeen tämän tavoitteen
saavuttamiseksi ja strategian toteuttamiseksi. Jälkitarkastustoimien hallinnoinnilla
varmistetaan, että osallistujien tarkastustaakka pysyy mahdollisimman pienenä. Komissio
pitää ohjeellisena arvona, että enintään 7 prosenttia Horisontti 2020 ‑puiteohjelman
osallistujista joutuu tarkastuksen kohteeksi koko ohjelman aikana. Aikaisempi
kokemus osoittaa, että tarkastuksen kohteena olevien menojen määrä olisi
huomattavasti korkeampi. 
Laillisuutta
ja asianmukaisuutta koskevaa jälkitarkastusstrategiaa täydennetään
tieteellisessä arvioinnilla ja petostentorjuntastrategialla (ks. jäljempänä 2.3
kohta).
Tämä
skenaario perustuu oletukseen, ettei yksinkertaistamistoimenpiteitä muuteta
olennaisesti päätöksentekoprosessissa.
Huomautus:
Tämä jakso koskee ainoastaan avustusten hallinnointia; julkisissa
hankintaprosesseissa toteutettujen hallinto- ja toimintamenojen osalta
hyväksyttävän virheriskin ylärajana pidetään 2 prosenttia. 
2.3.        Toimenpiteet
petosten ja sääntöjenvastaisuuksien ehkäisemiseksi 
Tutkimuksen
ja innovoinnin talousarvion toteuttamisesta vastaavat pääosastot torjuvat
petoksia määrätietoisesti avustustenhallinnointiprosessin kaikissa vaiheissa. Niiden
on kehitettävä ja pantava täytäntöön petostentorjuntastrategia, johon sisältyy
tietojen parempi hyödyntäminen etenkin kehittyneiden tietotekniikkavälineiden
avulla sekä henkilöstön koulutus ja henkilöstölle tiedottaminen. Petosten
ehkäisemiseksi on kehitetty seuraamuksia sekä asianmukaisia rangaistuksia, jos
niitä havaitaan. Näitä toimia jatketaan. Horisontti 2020 -pakettiin kuuluville
ehdotuksille on tehty arviointi, jossa on arvioitu alttius petoksille, minkä
lisäksi on arvioitu suojaamistoimenpiteiden vaikutuksia. Ehdotetuilla
toimenpiteillä pitäisi kaiken kaikkiaan olla myönteinen vaikutus petosten
torjuntaan, koska niissä painotetaan enemmän riskinarviointiin perustuvia
tarkastuksia ja tehostetaan tieteellistä arviointia ja valvontaa.
On
syytä korostaa, että havaittujen petosten osuus on ollut hyvin pieni suhteessa
menojen kokonaismäärään. Tutkimuksen ja innovoinnin talousarvion
toteuttamisesta vastaavat pääosastot pyrkivät kuitenkin edelleen torjumaan
petokset määrätietoisesti. 
Komissio
varmistaa asianmukaisin toimenpitein, että tämän asetuksen mukaisesti
rahoitettavia toimia toteutettaessa unionin taloudellisia etuja suojataan
petoksia, lahjontaa ja muuta laitonta toimintaa ehkäisevillä toimenpiteillä,
tehokkailla tarkastuksilla ja, jos sääntöjenvastaisuuksia havaitaan, perimällä
aiheettomasti maksetut määrät takaisin sekä soveltuvin osin käyttämällä
tehokkaita, oikeasuhteisia ja ennalta ehkäiseviä seuraamuksia.
Komissiolla
ja sen edustajilla sekä tilintarkastustuomioistuimella on valtuudet tehdä
kaikkien unionilta tämän puiteohjelman mukaisesti rahoitusta saaneiden
avustuksensaajien, toimeksisaajien ja alihankkijoiden osalta asiakirjoihin
perustuvia ja paikalla suoritettavia tarkastuksia.
Euroopan
petostentorjuntavirasto (OLAF) voi asetuksessa (Euratom, EY) N:o 2185/96
säädettyjen menettelyjen mukaisesti tehdä niihin talouden toimijoihin
kohdistuvia paikalla suoritettavia todentamisia ja tarkastuksia, joille on
suoraan tai välillisesti myönnetty asianomaista rahoitusta, selvittääkseen,
onko avustussopimukseen tai -päätökseen taikka unionin rahoitusta
koskevaan sopimukseen liittynyt unionin taloudellisia etuja vahingoittavia
petoksia, lahjontaa tai muuta laitonta toimintaa.
Kolmansien
maiden ja kansainvälisten järjestöjen kanssa tehdyissä yhteistyösopimuksissa
sekä tämän päätöksen täytäntöönpanosta seurauksena olevissa avustussopimuksissa
ja -päätöksissä sekä sopimuksissa on nimenomaisesti annettava komissiolle,
tilintarkastustuomioistuimelle ja OLAF:lle valtuudet tehdä edellä tarkoitettuja
tarkastuksia sekä edellä tarkoitettuja paikalla suoritettavia todentamisia ja
tarkastuksia, sanotun kuitenkaan rajoittamatta edellisten alakohtien
soveltamista. 
3.           EHDOTUKSEN/ALOITTEEN ARVIOIDUT RAHOITUSVAIKUTUKSET

3.1.        Kyseeseen
tulevat monivuotisen rahoituskehyksen otsakkeet ja menopuolen budjettikohdat 
·      Talousarviossa jo olevat budjettikohdat (Ei sovelleta)
Monivuotisen rahoituskehyksen otsakkeiden ja
budjettikohtien mukaisessa järjestyksessä
 Moniv. rahoitus­kehyksen otsake || Budjettikohta || Määrä­raha- laji || Rahoitusosuudet 
 Numero [Nimi …………………………..…...….] || JM/EI-JM ([45]) || EFTA-mailta[46] || ehdokas-mailta[47] || kolman­silta mailta || varainhoito­asetuksen 18 artiklan 1 kohdan aa alakohdassa tarkoitetut rahoitusosuudet 
   || [XX.YY.YY.YY]   || JM/EI-JM || KYLLÄ/EI || KYLLÄ/EI || KYLLÄ/EI || KYLLÄ/EI 
·      Uudet perustettaviksi esitetyt budjettikohdat 
Monivuotisen
rahoituskehyksen otsakkeiden ja budjettikohtien mukaisessa järjestyksessä
 Moniv. rahoitus-kehyksen otsake || Budjettikohta || Määrä­raha- laji || Rahoitusosuudet 
 Numero [Otsake 1 - Älykäs ja osallistava kasvu] || JM/EI-JM || EFTA-mailta || ehdokas-mailta || kolman­silta mailta || varainhoito­asetuksen 18 artiklan 1 kohdan aa alakohdassa tarkoitetut rahoitusosuudet 
   || Hallintomenot Epäsuorat tutkimustoimet: XX 01 05 01 Tutkimushenkilöstöä koskevat menot XX 01 05 02 Ulkopuolinen tutkimus­henkilöstö XX 01 05 03 Muut tutkimustoiminnan hallintomenot Suorat tutkimustoimet: 10 01 05 01 Tutkimushenkilöstöä koskevat menot 10 01 05 02 Ulkopuolinen tutkimushenkilöstö 10 01 05 03 Muut tutkimustoiminnan hallintomenot 10 01 05 04 Muut menot suoriin tutkimusinfrastruktuureihin[48]   || EI-JM || KYLLÄ || KYLLÄ || KYLLÄ || KYLLÄ 
   || Toimintamenot XX 02 01 01 Horisontaaliset toimet   Huipputason tiede 08 02 02 01 Euroopan tutkimusneuvosto 15 02 02 00 Taitoja, koulutusta ja urakehitystä koskevat Marie Curie -toimet 08 02 02 02 Euroopan tutkimus­infrastruktuurit (mukaan luettuna sähköiset infrastruktuurit) 09 02 02 01 Euroopan tutkimus­infrastruktuurit (mukaan luettuna sähköiset infrastruktuurit) 08 02 02 03 Tulevat ja kehitteillä olevat teknologiat 09 02 02 02 Tulevat ja kehitteillä olevat teknologiat   Teollisuuden johtoasema 08 02 03 01 Johtoasema mahdollistavissa ja teollisuusteknologioissa 09 02 03 00 Johtoasema mahdollistavissa ja teollisuusteknologioissa 02 02 02 01 Johtoasema mahdollistavissa ja teollisuusteknologioissa 08 02 03 02 Riskirahoituksen saatavuus 02 02 02 02 Riskirahoituksen saatavuus 08 02 03 03 Innovointi pk-yrityksissä 02 02 02 03 Innovointi pk-yrityksissä   Yhteiskunnalliset haasteet 08 02 04 01 Terveys, väestönmuutos ja hyvinvointi 08 02 04 02 Elintarviketurva, kestävä maatalous, merien ja merenkulun tutkimus ja biotalous 05 02 01 00 Elintarviketurva, kestävä maatalous, merien ja merenkulun tutkimus ja biotalous 08 02 04 03 Turvallinen, puhdas ja tehokas energia 32 02 02 00 Turvallinen, puhdas ja tehokas energia 08 02 04 04 Älykäs, ympäristöystävällinen ja yhdentynyt liikenne 06 02 02 00 Älykäs, ympäristöystävällinen ja yhdentynyt liikenne 08 02 04 05 Ilmastotoimet, resurssitehokkuus ja raaka-aineet 07 02 02 00 Ilmastotoimet, resurssitehokkuus ja raaka-aineet 02 02 03 01 Ilmastotoimet, resurssitehokkuus ja raaka-aineet 08 02 04 06 Osallisuutta edistävät, innovatiiviset ja turvalliset yhteiskunnat 02 02 03 02 Osallisuutta edistävät, innovatiiviset ja turvalliset yhteiskunnat 09 02 04 00 Osallisuutta edistävät, innovatiiviset ja turvalliset yhteiskunnat 15 02 03 00 Euroopan innovaatio- ja teknologiainstituutti 10 02 01 00 Yhteisen tutkimuskeskuksen muut kuin ydinalan suorat toimet || JM || KYLLÄ || KYLLÄ || KYLLÄ || KYLLÄ 
3.2.        Arvioidut
vaikutukset menoihin 
3.2.1.     Yhteenveto
arvioiduista vaikutuksista menoihin 
milj. euroa (kolmen desimaalin tarkkuudella)
 Monivuotisen rahoituskehyksen otsake: || Numero || [Otsake 1 - Älykäs ja osallistava kasvu] 
 Pääosastot: Tutkimus ja innovointi / Tietoyhteiskunta ja viestimet / Koulutus ja kulttuuri / Yritystoiminta / Energia / Liikenne ja liikkuminen / Maatalous ja maaseudun kehittäminen / YTK:n suora tutkimustoiminta / Ympäristö || 2014 || 2015 || 2016 || 2017 || 2018 || 2019 || 2020 || ≥2021 || YHTEENSÄ 
  Toimintamäärärahat ||   
 Horisontaaliset toimet 
 XX 02 01 01 || Sitoumukset || (1a) || p.m. || p.m. || p.m. || p.m. || p.m. || p.m. || p.m. || p.m. ||   
 Maksut || (2a) || p.m. || p.m. || p.m. || p.m. || p.m. || p.m. || p.m. || p.m. ||   
 08 02 02 01 Euroopan tutkimusneuvosto || Sitoumukset || (1b) || 1640,417 || 1753,575 || 1879,819 || 2009,349 || 2144,525 || 2284,826 || 2427,130 ||   || 14139,641 
 Maksut || (2b) || 204,154 || 1055,485 || 1335,717 || 1661,563 || 1868,955 || 2063,161 || 2199,449 || 3751,158 || 14139,641 
 08 02 02 02 Euroopan tutkimus­infrastruktuurit (mukaan luettuna sähköiset infrastruktuurit) || Sitoumukset || (1c) || 199,794 || 211,723 || 225,177 || 238,964 || 253,364 || 268,311 || 283,451 ||   || 1680,784 
 Maksut || (2c) || 24,865 || 128,015 || 161,107 || 199,448 || 223,066 || 244,699 || 259,212 || 440,372 || 1680,784 
 08 02 02 03 Tulevat ja kehitteillä olevat teknologiat**   09 02 02 02 Tulevat ja kehitteillä olevat teknologiat** || Sitoumukset || (1d) || 283,318 || 300,310 || 320,217 || 469,448 || 606,917 || 642,722 || 678,989 ||   || 3301,921 
 Maksut || (2d) || 48,847 || 251,487 || 316,496 || 391,819 || 438,217 || 480,715 || 509,225 || 865,115 || 3301,921 
 08 02 03 01 Johtoasema mahdollistavissa ja teollisuusteknologioissa || Sitoumukset || (1e) || 545,193 || 577,744 || 614,457 || 652,078 || 691,372 || 732,159 || 773,472 ||   || 4586,474 
 Maksut || (2e) || 67,851 || 349,323 || 439,624 || 544,249 || 608,697 || 667,728 || 707,329 || 1201,673 || 4586,474 
 08 02 03 02 Riskirahoituksen saatavuus** 02 02 02 02 Riskirahoituksen saatavuus** || Sitoumukset || (1f) || 447,955 || 474,700 || 504,865 || 535,776 || 568,062 || 601,574 || 635,520 ||   || 3768,450 
 Maksut || (2f) || 447,955 || 474,700 || 504,865 || 535,776 || 568,062 || 601,574 || 635,520 || 0 || 3768,450 
 08 02 03 03 Innovointi pk-yrityksissä** 02 02 02 03 Innovointi pk-yrityksissä** || Sitoumukset || (1g) || 78,373 || 83,053 || 88,330 || 93,738 || 99,387 || 105,250 || 111,189 ||   || 659,320 
 Maksut || (2g) || 9,754 || 50,216 || 63,197 || 78,238 || 87,502 || 95,988 || 101,681 || 172,744 || 659,320 
 08 02 04 01 Terveys, väestönmuutos ja hyvinvointi || Sitoumukset || (1h) || 1030,952 || 1051,848 || 1073,128 || 950,146 || 1398,959 || 1481,491 || 1565,088 ||   || 8551,612 
 Maksut || (2h) || 126,578 || 651,675 || 820,134 || 1015,317 || 1135,546 || 1245,671 || 1319,549 || 2237,142 || 8551,612 
 08 02 04 02 Elintarviketurva, kestävä maatalous, merien ja merenkulun tutkimus ja biotalous** 05 02 01 00 Elintarviketurva, kestävä maatalous, merien ja merenkulun tutkimus ja biotalous** || Sitoumukset || (1i) || 525,695 || 557,082 || 592,481 || 628,757 || 666,645 || 705,974 || 745,810 ||   || 4422,444 
 Maksut || (2i) || 65,424 || 336,830 || 423,901 || 524,785 || 586,927 || 643,848 || 682,032 || 1158,697 || 4422,444 
 08 02 04 03 Turvallinen, puhdas ja tehokas energia** 32 02 02 00 Turvallinen, puhdas ja tehokas energia** || Sitoumukset || (1j) || 732,073 || 775,781 || 825,079 || 875,596 || 928,359 || 983,126 || 1038,601 ||   || 6158,614 
 Maksut || (2j) || 91,108 || 469,063 || 590,317 || 730,805 || 817,344 || 896,610 || 949,786 || 1613,580 || 6158,614 
 08 02 04 04 Älykäs, ympäristöystävällinen ja yhdentynyt liikenne** 06 02 02 00 Älykäs, ympäristöystävällinen ja yhdentynyt liikenne** || Sitoumukset || (1k) || 861,218 || 912,637 || 970,631 || 1030,059 || 1092,129 || 1156,559 || 1221,820 ||   || 7245,052 
 Maksut || (2k) || 107,180 || 551,811 || 694,454 || 859,727 || 961,532 || 1054,781 || 1117,337 || 1898,231 || 7245,052 
 08 02 04 05 Ilmastotoimet, resurssitehokkuus ja raaka-aineet** 02 02 03 01 Ilmastotoimet, resurssitehokkuus ja raaka-aineet** 07 02 02 00 Ilmastotoimet, resurssitehokkuus ja raaka-aineet** || Sitoumukset || (1l) || 400,096 || 423,983 || 450,925 || 478,534 || 507,370 || 537,302 || 567,620 ||   || 3365,830 
 Maksut || (2l) || 49,793 || 256,354 || 322,622 || 399,403 || 446,698 || 490,019 || 519,081 || 881,860 || 3365,830 
 08 02 04 06 Osallisuutta edistävät, innovatiiviset ja turvalliset yhteiskunnat** 09 02 04 00 Osallisuutta edistävät, innovatiiviset ja turvalliset yhteiskunnat** 02 02 03 02 Osallisuutta edistävät, innovatiiviset ja turvalliset yhteiskunnat** || Sitoumukset || (1m) || 483,533 || 512,402 || 544,963 || 578,329 || 613,179 || 649,353 || 685,994 ||   || 4067,754 
 Maksut || (2m) || 60,177 || 309,815 || 389,903 || 482,696 || 539,855 || 592,210 || 627,332 || 1065,767 || 4067,754 
 09 02 02 01 Euroopan tutkimus­infrastruktuurit (mukaan luettuna sähköiset infrastruktuurit) || Sitoumukset || (1n) || 113,951 || 120,755 || 128,428 || 136,291 || 144,504 || 153,029 || 161,664 ||   || 958,622 
 Maksut || (2n) || 14,181 || 73,012 || 91,886 || 113,754 || 127,224 || 139,562 || 147,839 || 251,163 || 958,622 
 09 02 03 00 Johtoasema mahdollistavissa ja teollisuusteknologioissa || Sitoumukset || (1o) || 1005,176 || 1065,189 || 1132,878 || 1202,241 || 1274,686 || 1349,886 || 1426,056 ||   || 8456,112 
 Maksut || (2o) || 125,096 || 644,049 || 810,537 || 1003,436 || 1122,258 || 1231,095 || 1304,108 || 2215,533 || 8456,112 
 02 02 02 01 Johtoasema mahdollistavissa ja teollisuusteknologioissa || Sitoumukset || (1p) || 194,477 || 206,088 || 219,184 || 232,604 || 246,620 || 261,169 || 275,907 ||   || 1636,048 
 Maksut || (2p) || 24,203 || 124,608 || 156,819 || 194,140 || 217,129 || 238,186 || 252,313 || 428,651 || 1636,048 
 15 02 02 00 Taitoja, koulutusta ja urakehitystä koskevat Marie Curie -toimet || Sitoumukset || (1q) || 728,274 || 771,756 || 820,798 || 871,052 || 923,542 || 978,025 || 1033,212 ||   || 6126,659 
 Maksut || (2q) || 90,635 || 466,629 || 587,254 || 727,013 || 813,103 || 891,958 || 944,858 || 1605,208 || 6126,659 
 15 02 03 00 Euroopan innovaatio- ja teknologiainstituutti || Sitoumukset || (1r) || 267,498 || 324,047 || 389,375 || 472,279 || [497,465]* || [554,83]* || [599,78]* ||   || 1453,199 
 Maksut || (2r) || 232,723 || 281,921 || 338,756 || 410,883 || 188,916 + [243,863]* || [482,704]* || [521,806]* || [403,684]* || 1453,199 
 10 02 01 00 Yhteisen tutkimuskeskuksen muut kuin ydinalan suorat toimet || Sitoumukset || (1s) || 32,459 || 33,108 || 33,771 || 34,445 || 35,134 || 35,838 || 36,554 ||   || 241,311 
 Maksut || (2s) || 12,325 || 27,672 || 31,582 || 33,891 || 34,568 || 35,261 || 35,965 || 30,048 || 241,311 
* Vuosiksi 2018–2020 asetetaan 1652,057
miljoonan euron suuruinen lisämääräraha saataville tasasuhtaisesti osan
”Yhteiskunnalliset haasteet” ja erityistavoitteen ”Johtoasema mahdollistavissa
ja teollisuusteknologioissa” talousarvioista alustavalta pohjalta ja 26
artiklan 1 kohdassa säädetyn arvioinnin jälkeen.
** Määrärahan jakautumista pääosastojen kesken
ei vielä vahvisteta tässä vaiheessa. 
   || 2014 || 2015 || 2016 || 2017 || 2018 || 2019 || 2020 || ≥2021 || YHTEENSÄ 
  Toimintamäärärahat YHTEENSÄ || Sitoumukset || (4) || 9570,455 || 10155,782 || 10814,513 || 11489,691 || 12194,753 || 12926,590 || 13668,077 ||   || 80819,860 
 Maksut || (5) || 1802,849 || 6502,665 || 8079,171 || 9906,943 || 10785,6 || 11613,07 || 12312,62 || 19816,94 || 80819,860 
  Tiettyjen ohjelmien määrärahoista katettavat hallintomäärärahat YHTEENSÄ || (6) ||   
 XX 01 05 01 Tutkimushenkilöstöä koskevat menot* || (6a) || 226,187 || 230,711 || 235,325 || 240,031 || 244,832 || 249,729 || 254,723 ||   || 1681,538 
 XX 01 05 02 Ulkopuolinen tutkimus­henkilöstö* || (6b) || 169,252 || 232,572 || 258,456 || 289,571 || 316,454 || 341,909 || 376,531 ||   || 1984,745 
 XX 01 05 03 Muut tutkimustoiminnan hallintomenot* || (6c) || 138,404 || 162,149 || 172,823 || 185,361 || 196,450 || 207,073 || 220,939 ||   || 1283,199 
 10 01 05 01 Tutkimushenkilöstöä koskevat menot || (6d) || 151,686 || 156,996 || 162,490 || 168,178 || 174,064 || 180,156 || 186,461 ||   || 1180,031 
 10 01 05 02 Ulkopuolinen tutkimus­henkilöstö || (6e) || 34,280 || 35,052 || 35,840 || 36,647 || 37,471 || 38,314 || 39,176 ||   || 256,781 
 10 01 05 03 Muut tutkimustoiminnan hallintomenot || (6f) || 65,312 || 66,618 || 67,950 || 69,309 || 70,695 || 72,109 || 73,551 ||   || 485,545 
 10 01 05 04 Muut menot suuriin tutkimusinfrastruktuureihin || (6g) || 6,551 || 6,682 || 6,816 || 6,952 || 7,091 || 7,233 || 7,378 ||   || 48,703 
  Hallintomäärärahat YHTEENSÄ || 6 || 791,672 || 890,780 || 939,700 || 996,049 || 1047,057 || 1096,523 || 1158,759 ||   || 6920,542 
 Monivuotisen rahoituskehyksen OTSAKKEESEEN 1 kuuluvat määrärahat YHTEENSÄ || Sitoumukset || =4+ 6 || 10362,127 || 11046,561 || 11754,214 || 12485,739 || 13241,811 || 14023,113 || 14826,837 ||   || 87740,402 
 Maksut || =5+ 6 || 2383,229 || 7221,855 || 8818,966 || 10664,002 || 11835,992 || 12920,485 || 13694,775 || 20201,100 || 87740,402 
* Luvut perustuvat oikeusperustan mukaisten
hallintomäärärahojen sallitun enimmäismäärän käyttöön lähes kokonaisuudessaan.
Ne ilmoitetaan sen havainnollistamiseksi, kuinka suuri henkilöstömäärä näillä
määrärahoilla voidaan palkata.
Jos ehdotuksella/aloitteella on vaikutuksia useampaan
otsakkeeseen:
  Toimintamäärärahat YHTEENSÄ || Sitoumukset || (4) || n.a. || n.a. || n.a. || n.a. || n.a. || n.a. || n.a. || n.a. 
 Maksut || (5) || n.a. || n.a. || n.a. || n.a. || n.a. || n.a. || n.a. || n.a. 
  Tiettyjen ohjelmien määrärahoista katettavat hallintomäärärahat YHTEENSÄ || (6) || n.a. || n.a. || n.a. || n.a. || n.a. || n.a. || n.a. || n.a. 
 Monivuotisen rahoituskehyksen OTSAKKEISIIN 1–4 kuuluvat määrärahat YHTEENSÄ (viitemäärä) || Sitoumukset || =4+ 6 || n.a. || n.a. || n.a. || n.a. || n.a. || n.a. || n.a. || n.a. 
 Maksut || =5+ 6 || n.a. || n.a. || n.a. || n.a. || n.a. || n.a. || n.a. || n.a. 
 Monivuotisen rahoituskehyksen otsake: || 5 || ”Hallintomenot” 
milj. euroa (kolmen desimaalin tarkkuudella)
   ||   ||   || Vuosi N || Vuosi N+1 || Vuosi N+2 || Vuosi N+3 || …ja näitä seuraavat vuodet (ilmoitetaan kaikki vuodet, joille ehdotuksen/aloitteen vaikutukset ulottuvat, ks. kohta 1.6) || YHTEENSÄ 
 PO: <…….> || 
  Henkilöresurssit || n.a. || n.a. || n.a. || n.a. || n.a. || n.a. || n.a. || n.a. 
  Muut hallintomenot || n.a. || n.a. || n.a. || n.a. || n.a. || n.a. || n.a. || n.a. 
 <…….> PO YHTEENSÄ || Määrärahat || n.a. || n.a. || n.a. || n.a. || n.a. || n.a. || n.a. || n.a. 
 Monivuotisen rahoituskehyksen OTSAKKEESEEN 5 kuuluvat määrärahat YHTEENSÄ || (Sitoumukset yhteensä = maksut yhteensä) || n.a. || n.a. || n.a. || n.a. || n.a. || n.a. || n.a. || n.a. 
milj. euroa (kolmen desimaalin tarkkuudella)
   ||   ||   || Vuosi 2014 || Vuosi 2015 || Vuosi 2016 || Vuosi 2017 || Vuosi 2018 || Vuosi 2019 || Vuosi 2020 || Vuosi ≥2021 || YHTEENSÄ 
 Monivuotisen rahoituskehyksen OTSAKKEISIIN 1–5 kuuluvat määrärahat YHTEENSÄ || Sitoumukset || 10362,127 || 11046,561 || 11754,214 || 12485,739 || 13241,811 || 14023,113 || 14826,837 ||   || 87740,402 
 Maksut || 2383,229 || 7221,855 || 8818,966 || 10664,002 || 11835,992 || 12920,485 || 13694,775 || 20201,100 || 87740,402 
3.2.2.     Arvioidut
vaikutukset toimintamäärärahoihin 
–     
¨  Ehdotus/aloite ei edellytä toimintamäärärahoja. 
–     
þ  Ehdotus/aloite edellyttää toimintamäärärahoja
seuraavasti:
Maksusitoumusmäärärahat, milj. euroa (kolmen
desimaalin tarkkuudella) – nykyhintoina
 Tavoitteet ja tuotokset   ò ||   ||   || Vuosi 2014 || Vuosi 2015 || Vuosi 2016 || Vuosi 2017 || Vuosi 2018 || Vuosi 2019 || Vuosi 2020 || YHTEENSÄ 
 TUOTOKSET 
 Tyyppi[49] || Keski-määr. kustan-nukset || Luku­­määrä || Kustan-nus || Luku­­määrä || Kustan-nus || Luku­­määrä || Kustan-nus || Luku­­määrä || Kustan-nus || Luku­­määrä || Kustan-nus || Luku­­määrä || Kustan-nus || Luku­­määrä || Kustan-nus || Lukumäärä yhteensä || Kustannukset yhteensä 
 ERITYISTAVOITE 1[50] Huipputason tiede ||   
 - tuotos ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 - tuotos ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 - tuotos ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 Välisumma erityistavoite 1 Huipputason tiede ||   || 2965,755 ||   || 3158,119 ||   || 3374,440 ||   || 3725,105 ||   || 4072,852 ||   || 4326,913 ||   || 4584,446 ||   || 26207,628 
 ERITYISTAVOITE 2 Teollisuuden johtoasema ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 - tuotos ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 Välisumma erityistavoite 2 Teollisuuden johtoasema ||   || 2271,175 ||   || 2406,774 ||   || 2559,714 ||   || 2716,437 ||   || 2880,127 ||   || 3050,036 ||   || 3222,143 ||   || 19106,407 
 ERITYISTAVOITE 3 Yhteiskunnalliset haasteet ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 - tuotos ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 Välisumma erityistavoite 3 Yhteiskunnalliset haasteet ||   || 4033,565 ||   || 4233,731 ||   || 4457,207 ||   || 4541,423 ||   || 5206,640 ||   || 5513,803 ||   || 5824,934 ||   || 33811,304 
 ERITYISTAVOITE 4  Yhteisen tutkimuskeskuksen muut kuin ydinalan suorat toimet ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 - tuotos ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 Välisumma erityistavoite 4 Yhteisen tutkimuskeskuksen muut kuin ydinalan suorat toimet ||   || 32,459 ||   || 33,108 ||   || 33,771 ||   || 34,445 ||   || 35,134 ||   || 35,838 ||   || 36,554 ||   || 241,311 
 ERITYISTAVOITE 5 ”Osaamiskolmion osatekijöiden integrointi” (Euroopan innovaatio- ja teknologiainstituutti) ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 - tuotos ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 Välisumma erityistavoite 5 ”Osaamiskolmion osatekijöiden integrointi” (Euroopan innovaatio- ja teknologiainstituutti) ||   || 267,5 ||   || 324,050 ||   || 389,380 ||   || 472,280 ||   || [497,46] ||   || [554,832] ||   || [599,777] ||   || 1453,199 
   ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 KUSTANNUKSET YHTEENSÄ ||   || 9570,455 ||   || 10155,782 ||   || 10814,513 ||   || 11489,691 ||   || 12194,753 ||   || 12926,590 ||   || 13668,077 ||   || 80819,860 
3.2.3.     Arvioidut
vaikutukset hallintomäärärahoihin
3.2.3.1.  Yhteenveto

–     
¨  Ehdotus/aloite ei edellytä hallintomäärärahoja. 
–     
þ  Ehdotus/aloite edellyttää hallintomäärärahoja
seuraavasti:
milj. euroa (kolmen
desimaalin tarkkuudella)
   || Vuosi 2014 [51] || Vuosi 2015 || Vuosi 2016 || Vuosi 2017 || Vuosi 2018 || Vuosi 2019 || Vuosi 2020 || YHTEENSÄ 
 Monivuotisen rahoituskehyksen OTSAKE 5 || n.a. || n.a. || n.a. || n.a. || n.a. || n.a. || n.a. || n.a. 
 Henkilöresurssit || n.a. || n.a. || n.a. || n.a. || n.a. || n.a. || n.a. || n.a. 
 Muut hallintomenot || n.a. || n.a. || n.a. || n.a. || n.a. || n.a. || n.a. || n.a. 
 Monivuotisen rahoituskehyksen OTSAKE 5, välisumma || n.a. || n.a. || n.a. || n.a. || n.a. || n.a. || n.a. || n.a. 
 Monivuotisen rahoituskehyksen OTSAKKEESEEN 5 sisältymättömät[52] ||   ||   ||   ||   ||   ||   ||   ||   
 Henkilöresurssit* || 581,406 || 655,330 || 692,112 || 734,426 || 772,821 || 810,108 || 856,892 || 5103,095 
 Muut hallintomenot || 210,266 || 235,449 || 247,589 || 261,622 || 274,237 || 286,415 || 301,868 || 1817,447 
 Monivuotisen rahoituskehyksen OTSAKKEESEEN 5 sisältymättömät, välisumma || 791,672 || 890,779 || 939,701 || 996,048 || 1047,058 || 1096,523 || 1158,760 || 6920,545 
 YHTEENSÄ** || 791,672 || 890,779 || 939,701 || 996,048 || 1047,058 || 1096,523 || 1158,760 || 6920,545 
* Luvut perustuvat oikeusperustan mukaisten
hallintomäärärahojen sallitun enimmäismäärän käyttöön lähes kokonaisuudessaan.
Ne ilmoitetaan sen havainnollistamiseksi, kuinka suuri henkilöstömäärä näillä
määrärahoilla voidaan palkata.
** Lukuja muutetaan tarvittaessa suunnitellun
ulkoistamismenettelyn tulosten mukaisesti. 
3.2.3.2.  Henkilöresurssien
arvioitu tarve 
–     
¨  Ehdotus/aloite ei edellytä henkilöresursseja. 
–     
þ  Ehdotus/aloite edellyttää komission
henkilöresursseja seuraavasti:
arvio kokonaislukuina (tai enintään yhden
desimaalin tarkkuudella)
 ||   || Vuosi 2014 || Vuosi 2015 || Vuosi 2016 || Vuosi 2017 || Vuosi 2018 || Vuosi 2019 || Vuosi 2020 
  Henkilöstötaulukkoon sisältyvät virat/toimet (virkamiehet ja väliaikaiset toimihenkilöt) || 
 || XX 01 01 01 (päätoimipaikka ja komission edustustot EU:ssa) || 100 || 100 || 100 || 100 || 100 || 100 || 100 
 || XX 01 01 02 (edustustot EU:n ulkopuolella) ||   ||   ||   ||   ||   ||   ||   
 || XX 01 05 01 (epäsuora tutkimustoiminta)** || 1681 || 1681 || 1681 || 1681 || 1681 || 1681 || 1681 
 || 10 01 05 01 (suora tutkimustoiminta) || 1390 || 1390 || 1390 || 1390 || 1390 || 1390 || 1390 
 ||  Ulkopuolinen henkilöstö (kokoaikaiseksi muutettuna)[53] || 
 || XX 01 02 01 (kokonaismäärärahoista katettavat sopimussuhteiset toimihenkilöt, vuokrahenkilöstö ja kansalliset asiantuntijat) ||   ||   ||   ||   ||   ||   ||   
 || XX 01 02 02 (sopimussuhteiset ja paikalliset toimihenkilöt, vuokrahenkilöstö, nuoremmat asiantuntijat ja kansalliset asiantuntijat EU:n ulkopuolisissa edustustoissa) ||   ||   ||   ||   ||   ||   ||   
 || XX 01 04 yy[54] || - päätoimi­paikassa[55] ||   ||   ||   ||   ||   ||   ||   
 || - EU:n ulkop. edustustoissa ||   ||   ||   ||   ||   ||   ||   
 || XX 01 05 02 (sopimussuhteiset toimihenkilöt, vuokrahenkilöstö ja kansalliset asiantuntijat – epäsuora tutkimustoiminta)* || 867 || 867 || 867 || 867 || 867 || 867 || 867 
 || 10 01 05 02 (sopimussuhteiset toimihenkilöt, vuokrahenkilöstö ja kansalliset asiantuntijat – suora tutkimustoiminta) || 593 || 593 || 593 || 593 || 593 || 593 || 593 
 || Muu budjettikohta (mikä?) ||   ||   ||   ||   ||   ||   ||   
 || YHTEENSÄ || 4631 || 4631 || 4631 || 4631 || 4631 || 4631 || 4631 
* Edellä esitettyjä
lukuja mukautetaan suunnitellun ulkoistamismenettelyn mukaisesti.
** EIT:n ja
innovoinnin täytäntöönpanoon tarvittavan työmäärän arvioidaan edellyttävän noin
100 komission henkilöstötaulukkoon sisältyvää virkaa.
XX viittaa
kyseessä olevaan toimintalohkoon eli talousarvion osastoon.
Henkilöresurssien tarve
katetaan toimen hallinnointiin jo osoitetulla pääosaston henkilöstöllä ja/tai
pääosastossa toteutettujen henkilöstön uudelleenjärjestelyjen tuloksena
saadulla henkilöstöllä sekä tarvittaessa sellaisilla lisäresursseilla, jotka
toimea hallinnoiva pääosasto voi saada käyttöönsä vuotuisessa määrärahojen
jakomenettelyssä talousarvion puitteissa.
Kuvaus henkilöstön tehtävistä:
 Virkamiehet ja väliaikaiset toimihenkilöt || Kaikki virkamiehet ja väliaikaiset toimihenkilöt osallistuvat Horisontti 2020 -puiteohjelman tavoitteiden toteuttamiseen koko prosessin ajan työohjelman valmistelusta tulosten levittämiseen vuosina 2014–2020. Tämä henkilöstömäärä kattaa kaikki lainsäädäntöesitykseen liitettävän rahoitusselvityksen 1.7 kohdassa ilmoitetut hallintotavat. 
 Ulkopuolinen henkilöstö || Ulkopuolinen henkilöstö osallistuu kokonaisuudessaan Horisontti 2020 -puiteohjelman tavoitteiden toteuttamiseen koko prosessin ajan työohjelman valmistelusta tulosten levittämiseen vuosina 2014–2020. Tämä henkilöstömäärä kattaa kaikki lainsäädäntöesitykseen liitettävän rahoitusselvityksen 1.7 kohdassa ilmoitetut hallintotavat. 
3.2.4.     Yhteensopivuus
nykyisen monivuotisen rahoituskehyksen kanssa 
–     
þ  Ehdotus/aloite on nykyisen monivuotisen
rahoituskehyksen mukainen.
–     
¨  Ehdotus/aloite edellyttää rahoituskehyksen
asianomaisen otsakkeen rahoitussuunnitelman muuttamista.
Ei sovelleta
.
–     
¨  Ehdotus/aloite edellyttää joustovälineen varojen
käyttöön ottamista tai monivuotisen rahoituskehyksen tarkistamista.[56]
Ei sovelleta
.
3.2.5.     Ulkopuolisten
tahojen osallistuminen rahoitukseen 
–     
Ehdotuksen/aloitteen rahoittamiseen osallistuu
ulkopuolisia tahoja seuraavasti (arvio):
määrärahat, milj. euroa (kolmen desimaalin
tarkkuudella)
   || Vuosi 2014 || Vuosi 2015 || Vuosi 2016 || Vuosi 2017 || Vuosi 2018 || Vuosi 2019 || Vuosi 2020 || Yhteensä 
 Rahoitukseen osallistuva taho || Ohjelmaan assosioituneet kolmannet maat ||   
 Yhteisesti rahoitettavat määrärahat YHTEENSÄ* || p.m. 
* Kahdenvälisiä assosiaatiosopimuksia ei ole
vielä tehty, joten ne lisätään myöhemmin.
3.3.      Arvioidut
vaikutukset tuloihin 
–     
¨  Ehdotuksella/aloitteella ei ole vaikutuksia
tuloihin.
–     
þ  Ehdotuksella/aloitteella on vaikutuksia tuloihin
seuraavasti:
–                   
¨         vaikutukset omiin varoihin 
–                   
þ         vaikutukset sekalaisiin tuloihin 
milj. euroa (kolmen desimaalin tarkkuudella)
 Tulopuolen budjettikohta || Käytettävissä olevat määrärahat kuluvana varainhoito­vuonna || Ehdotuksen/aloitteen vaikutus[57]   
 Vuosi 2014 || Vuosi 2015 || Vuosi 2016 || Vuosi 2017 || Vuosi 2018 || Vuosi 2019 || Vuosi 2020 
 Erä 6011 Erä 6012 Erä 6013 Erä 6031 ||   || p.m. || p.m. || p.m. || p.m. || p.m. || p.m. || p.m. 
* Kahdenvälisiä assosiaatiosopimuksia ei ole vielä
tehty, joten ne lisätään myöhemmin.
Vastaava(t) menopuolen
budjettikohta (budjettikohdat) käyttötarkoitukseensa sidottujen sekalaisten
tulojen tapauksessa:
02 03 01 Kolmansilta
osapuolilta peräisin olevat määrärahat
05 03 01 Kolmansilta
osapuolilta peräisin olevat määrärahat
06 03 01 Kolmansilta
osapuolilta peräisin olevat määrärahat
07 03 01 Kolmansilta
osapuolilta peräisin olevat määrärahat
08 04 01 Kolmansilta
osapuolilta peräisin olevat määrärahat
09 03 01 Kolmansilta
osapuolilta peräisin olevat määrärahat
10 02 02 Kolmansilta
osapuolilta peräisin olevat määrärahat
15 03 01 Kolmansilta
osapuolilta peräisin olevat määrärahat
32 03 01 Kolmansilta
osapuolilta peräisin olevat määrärahat
Selvitys tuloihin
kohdistuvan vaikutuksen laskentamenetelmästä
Jotkin
assosioituneet valtiot voivat antaa lisärahoitusta puiteohjelmalle
assosiointisopimuksilla. Laskentamenetelmästä sovitaan assosiaatiosopimuksissa,
eikä menetelmä välttämättä ole kaikissa sopimuksissa sama. Laskelmat perustuvat
useimmiten assosioituneen valtion bkt:hen verrattuna jäsenvaltioiden bkt:hen ja
kyseistä prosenttimäärää sovelletaan sovittuun kokonaistalousarvioon. 
[1]               KOM(2011) 500 lopullinen.
[2]               EUVL C, , s. .
[3]               EUVL
C, , s. .
[4]               KOM(2010)
2020.
[5]               P7
TA(2011)0401.
[6]               P7
TA(2011)0236.
[7]               P7
TA(2011)0256.
[8]               P7
TA(2011)0401.
[9]               ERAC
1210/11.
[10]             CdR 67/2011.
[11]             CESE 1163/2011.
[12]             KOM(2011) 48.
[13]             KOM(2011) 500.
[14]             K(2005) 576 lopullinen, 11.3.2005.
[15]             EUVL
L 124, 30.5.2003, s. 36.
[16]             KOM(2008)
394.
[17]             EUVL
L 412, 30.12.2006, s.1.
[18]             EUVL
L 97, 9.4.2008, s. 1.
[19]             EUVL
L, , s. .
[20]             EUVL L 292, 15.11.1996, s. 2.
[21]             ESFRI Strategy Report on Research Infrastructure —
Roadmap 2010.
[22]             KOM(2009) 512.
[23]             KOM(2010) 245.
[24]             KOM(2011) 112 lopullinen.
[25]             KOM(2011) 152. 
[26]             KOM(2011) 112. 
[27]             KOM(2011) 112.
[28]             KOM(2009) 519.
[29]             IPCC 4th Assessment Report , 2007, (www.ipcc.ch). 
[30]             KOM(2011) 112.
[31]             KOM(2009) 147.
[32]             KOM(2011) 25.
[33]             KOM(2009) 400.
[34]             KOM(2007) 575 lopullinen.
[35]             Direktiivi 2008/56/EY.
[36]             KOM(2010) 245.
[37]             KOM(2010) 491 lopullinen.
[38]             Innovaatiounionin tulostaulu 2010.
[39]             KOM(2011) 274 lopullinen.
[40]             ABM: toimintoperusteinen
johtaminen; ABB: toimintoperusteinen budjetointi.
[41]             Sellaisina kuin nämä on määritelty varainhoitoasetuksen
49 artiklan 6 kohdan a ja b alakohdassa.
[42]             Kuvaukset eri
hallinnointitavoista ja viittaukset varainhoitoasetukseen ovat saatavilla
budjettipääosaston verkkosivuilla osoitteessa http://www.cc.cec/budg/man/budgmanag/budgmanag_en.html.
[43]             Sellaisina kuin nämä on määritelty varainhoitoasetuksen
185 artiklassa.
[44]             http://www.trust-researchers.eu/
[45]             JM = jaksotetut määrärahat; EI-JM = jaksottamattomat
määrärahat.
[46]             EFTA: Euroopan vapaakauppaliitto. 
[47]             Ehdokasmaat ja soveltuvin osin Länsi-Balkanin mahdolliset
ehdokasmaat.
[48]             JRC on pyytänyt uutta budjettikohtaa
infrastruktuuri-investointeihin. Useimmat JRC:n tiloista ovat 60- ja
70-luvulta, eivätkä ne enää vastaa nykyvaatimuksia. Tästä syystä JRC:n
monivuotisen työohjelman toteuttamiseksi tarvitaan uusia tiloja tai nykyisiä
tiloja on kunnostettava EU:n turva- ja turvallisuusvaatimusten sekä
EU/20/20/20-ympäristötavoitteiden mukaisesti. JRC on laatinut ”Infrastruktuurin
kehityssuunnitelman 2014–2020”, jossa eritellään investointitarpeet vuoteen 2020
asti kaikissa ehdotettuun uuteen budjettikohtaan sisällytetyissä JRC:n
kohteissa.
[49]             Tuotokset ovat tuloksena olevia tuotteita ja palveluita
(esim. rahoitettujen opiskelijavaihtojen määrä tai rakennetut tiekilometrit).
[50]             Kuten kuvattu kohdassa 1.4.2 ”Erityistavoitteet”.
[51]             Vuosi n on ehdotuksen/aloitteen toteutuksen aloitusvuosi.
[52]             Tekninen ja/tai hallinnollinen apu sekä EU:n ohjelmien
ja/tai toimien toteuttamiseen liittyvät tukimenot (entiset BA-budjettikohdat),
epäsuora ja suora tutkimustoiminta.
[53]             Sopimussuhteiset toimihenkilöt, vuokrahenkilöstö,
nuoremmat asiantuntijat EU:n ulkopuolisissa edustustoissa, paikalliset
toimihenkilöt ja kansalliset asiantuntijat. 
[54]             Toimintamäärärahoista katettavan ulkopuolisen henkilöstön
enimmäismäärä (entiset BA-budjettikohdat).
[55]             Etenkin rakennerahastot, Euroopan maaseudun kehittämisen
maatalousrahasto (maaseuturahasto) ja Euroopan kalatalousrahasto.
[56]             Katso toimielinten sopimuksen 19 ja 24 kohta.
[57]             Perinteiset omat varat (tulli- ja sokerimaksut) on
ilmoitettava nettomääräisinä eli bruttomäärästä on vähennettävä kantokuluja
vastaava 25 prosentin osuus.